
Voorbericht  van  den  tweeden  druk. 


De  bewerker  der  ,,  Bloemlezing  uit  Middelnederland- 
sche  Dichters"  heeft  helaas  de  verschijning  van  dezen 
herdruk  van  het  tweede  deel  niet  mogen  beleven.  Hij 
zelf  had  hiervan  reeds  een  voorgevoel,  toen  hij  mij 
.den  29sten  Januari  verzocht,  de  correctie  der  drukproeven 
van  hem  te  willen  overnemen,  daar  zijne  toenemende 
zwakte  ook  dezen  arbeid  niet  meer  gedoogde.  Moedig 
en  onverschrokken,  eindigde  hij  die  weinige  regelen, 
waarin  men  nog  volstrekt  niet  de  hand  van  een  ster- 
vende zou  herkennen,  als  een  Romeinsch  gladiator  met 
de  woorden:  ,,Moriturus  te  salutat".  Na  een  langdurigen 
en  benauwden  doodstrijd  ontviel  hij  twee  maanden  later 
(28  Maart)  aan  zijne  vele  vrienden  en  de  Nederlandsche 
taalwetenschap,  welke  slechts  weinige  beoefenaren  telt, 
zoo  talent-  en  geestrijk  als  hij  was. 

Het  zou  ongepast  zijn,  hier,  in  een  boek  van  hem 
zelven,  uit  te  weiden  over  zijnen  lof  en  zijne  talrijke 
verdiensten.  Slechts  dit  behoeft  nog  te  worden  mede- 
gedeeld, dat  de  Aanteekeningen,  welke  op  verlangen 
van  den  bewerker  aan  den  tekst  zijn  toegevoegd,  van 
mijne  hand  zijn.  Verwijs  wenschte,  dat  dit  geschieden 
zou  in  den  trant  der  Aanteekeningen,  welke  in  den 
herdruk  van  het  Eerste  Deel  der  Bloemlezing  door  hem 
zijn  gegeven,  en  had  reeds  gedeeltelijk  de  plaatsen  aan- 
gewezen, waarvoor  hij  eene  verklaring  of  toelichting 
noodig  oordeelde. 

Ik  vertrouw  dat  deze  Aanteekeningen  ongeveer  zijn, 
zooals  wij  ze  van  Verwijs  zelven  hadden  mogen  ver- 
wachten, en  dat  het  boek  er  in  bruikbaarheid  door 
winnen  zal. 

J.  VERDAM. 
Amsterdam,  30  April  1880. 


Voorbericht  van  den  derden  druk. 


Deze  nieuwe  druk  verschilt  in  hoofdzaak  niet  van 
den  vorigen.  Alleen  heb  ik  in  den  tekst  van  Scnte 
Brandane  me  geheel  gehouden  aan  de  uitgaaf  van 
Bonebakker;  vandaar  op  enkele  plaatsen  iets  onregel- 
matige in  de  nummering  der  versregels,  waaraan  ik 
met  het  oog  op  het  glossarium  niets  kon  veranderen. 
Overigens  konden  in  den  tekst  geen  belangrijke  wijzi- 
gingen worden  aangebracht,  daar  anders  het  glossarium 
zijne  waarde  zou  verliezen.  In  de  aanteekeningen  is 
datgene  weggelaten,  wat  later  in  de  woordenlijst  is 
opgenomen;  verwijzingen  als  ,,zie  II  bl.  214  en  vlgg." 
zijn  dus  verdwenen. 

F.  A.  STOETT. 

Amsterdam,  Juli  1909. 


Voorbericht  voor  den  vierden  druk. 


Deze  vierde  druk  is  wat  den  tekst  aangaat  niet  ver- 
schillend van  den  vorigen.  De  litteratuur-opgaven  zijn 
bijgewerkt  of  gewijzigd;  vele  aanteekeningen  konden 
worden  weggelaten,  daar  deze  in  het  glossarium  zijn 
opgenomen. 

F.  A.  STOETT. 
Amsterdam,  Jan.  1924. 

GEESTELIJKE  POËZIE. 


LEGENDEN. 
Van  Sente  Brandane. 

J.   TE  WINKEL,   De  Ontwikkelingsgang  der   Neder- 

landsche  Letterkunde  I,  409 — 412. 
G.    KALFF,    Geschiedenis    der   Nederlandsche    Letter- 
kunde I,  53—56;  61. 

Comburgsche    en    het    Hulthem- 

gegeven,  Amsterdam,    1894. 

Leiden,  VII,  85 — 92. 


Hulth.  Hs.  vs.  694 — 1059. 

In  Ierland  leefde  een  heilig  man,  Brandaen  genoemd,  wien  bij 
zijne  studiën  een  boek  in  handen  kwam,  waarin  allerlei  wonderen 
der  schepping  vermeld  stonden,  te  zonderling  dan  dat  hij  ze  zou 
kunnen  gelooven.  In  toorn  ontstoken  werpt  hij  het  geschrift  op  het 
vuur  en  vloekt  den  logenschrijver.   Hierop  verschijnt  hem  een  engel, 


die  hem  tot  straf  eene  zeereis  oplegde,  teneinde  hij  zich  met  eigen 
oogen  van  het  wonderdadige  in  de  schepping  zou  overtuigen.  Die 
wonderen  moest  hij  later  beschrijven.  Brandaen  gaat  van  een  aantal 
monniken  vergezeld  scheep,  en  heeft  cp  reis  de  vreemdste  ontmoetingen. 


Doe  voeren  si  aen  een  eylant, 

Daer  die  Gods  wigant 

Liet  sijn  scip  staen, 

Eest  als  ie  vernomen  haen. 
5  Daer  ghinghen  si  uut  te  hant. 

Doen  si  quamen  op  tsant, 

Waren  si  blide  ende  vroo 

Ende  ghinghen  met  Sente  Brandaen  doe 

Al  een  water  op  te  dale 
10  Tote  eenre  der  scoenster  sale, 

Die  noit  wert  ghemaect. 

Daer  waren  si  wel  gheraect. 

Die  sale  was  buten  guldijn; 

Dat  die  stile  souden  sijn, 

Dat  was  al  carbonkel. 

Neghene  en  was  daer  soe  doncker 
15  Hine  lichte  als  dat  sonneschijn. 

Vore  die  zale  spranc  een  borne  fijn; 

Daer  was  soe  vele  goets  in  — 

Hen  mochte  niet  beter  sijn; 

Balseme  ende  cyroep 
20  Was  daer  goeden  coep; 

Olive,  honich  ende  zeem 

Datne  vloide  niet  in  een: 

In  vier  aderen  het  vloet; 

Dat  dochtem  wonder  groet. 
25  Om  dien  selven  borne 

Daer  was  meneghe  worme; 

Daer  stonden  borne  scone 

Al  om  al  ene  crone; 

Daer  stont  menich  cedrus 

Ende  menich  plathanus. 

Speciën  stonden  daer  soe  vele, 
30  Dat   deric  u   segghen  wele, 

Haddic  ghescreven  alte  male, 


Dat  daer  stont  vore  die  sale, 

Eer  soude  iiden  een  jaer, 

Eer  ie  seide  voerwaer, 
35  Hoe  meneghe  wonderlijc  dinc. 

Ay !  hoe  in  twivele  doen  ghinc 

Alle  die  moncken  moet ! 
40  Dwoenen  dochtem  daer  soe  goet, 

Dat  si  node  keerden  van  daer. 

Scone  pausvederen  voerwaer 

Was  boven  al  dat  dac. 

Daer  was  al  dat  ghemac, 
45  Dat  een  keyser  hebben  soude, 

Of  hi  brulocht  houden  woude. 

Dien  heren  quam  in  haren  sin, 

Dat  si  alle  ghinghen  daer  in 

Besiende  die  scone  sale  al. 
50  Een  moenc  daer  stal 

Enen  breidel  wel  ghedaen; 

Dat  becochti  herde  saen 

Wel  sere  sonder  twivel. 

Daer  stont  bi  een  duvel: 
55  Hi  wijsdem  met  liste. 

Ie  wane  hijt  niet  en  wiste 

Waeromme  dat  hine  hem  boet. 

Dies  wert  sine  pine  groet. 

Hi  riet  hem,  dat  hine  name, 
60  Want  hi  heme  wel  betame 

Te  ridene  daer  te  lande; 

Dies  ghewan  hi  grote  scande. 

Hi  roerden  dat  hi  waghede. 

Hoe  wel  den  monc  dat  behaghede, 
65  Dat  hine  claer  sach  schinen ! 

Dies  worden  groet  sine  pinen: 

Doene  de  duvel  ter  hellen  trac, 

Dede  hi  hem  groet  onghemac, 

Om  dat  hi  hem  dien  breidel  nam, 
70  Doen  hi  in  die  sale  quam. 

Te  hant  rumeden  si  die  sale 


Ende  ghinghen  wech  alte  male. 

Doen  sach  Sente   Brandaen 

Ene  borch  daer  bi  staen, 
75  Die  was  scoenre  dan  de  stede, 

Daer  de  monc  de  dief  te  dede. 

Doe  saghen  si  danen  vaste 

Over  meneghe  grote  raste 

Dat  lant  alom  altoes  claer, 
80  Nacht  ende  dach,  dats  waer. 

Daer  en  was  rijm  no  snee ; 

Daer  en  dede  hem  die  wint  niet  wee; 

Van  reghen  wert  daer  niet  nat. 

Een  out  man  voer  de  porte   sat: 
85  Hi  was  wel  ghehaert; 

Al  grau  was  hem  sijn  baert. 

Daer  ter  selver  borchdore 

Ghinghen  jonghelinghe  dore 

Herde  vele  ende  ghenoech. 

Niet  en  vertellet  die  boec, 

Doch  seit  hi  openbare, 
90  Dat  het  ynghele  waren. 

In  die  porte  stont  een  jonghelinc; 

Hi  maecte  enen  widen  rinc 

Met  enen  swerde  vierijn. 

Dat  mochte  wel  die  ynghel  sijn. 
95  Diemen  heet  Cherubin; 

Hine  laet  daer  niemen  in, 

No  stille  no  openbaer, 

Die  andere  en  bringhene  daer. 

Doen  quam  daer  Sente  Michael 
100  (Hi  moet  ons  gheleiden  wel!) 

Metten  anderen  jonghelingen; 

Aldaer  die  moncke   ghinghen, 

Nam  hi  enen  biden  rocke 

Biden  haer  ende  biden  coppe 


105  Ende  tracken  in  die  borchdore. 

Doe  stont  die  ynghel  daer  vore 

Met  sinen  swerde  vierijn. 

„Hier  moghen  wij  licht  te  lange  sijn3 

Sprac   Sente   Brandaen   doe 
110  Sinen  ghesellen  toe; 

„Hier  hebben  wij   ghenomen 

Meer  scaden  dan  vromen. 
115  Dese  mure  sijn  soe  hoghe; 

Niemen  canse  veroghen 

No  die  lancheit  verkiesen. 

Hier  en  willic  niet  mere  verliesen", 

Sprac  doe  Sente  Brandaen, 
120  ,,Ic  wille  weder  te  scepe  gaen". 
Doen  si  te  scepe  quamen 

Ende  orlof  doen  namen 

Toten  donkeren  lande, 

Een  moenc  doe  bekande, 
125  Dat  die  gront  al  gout  was. 

Ay !  hoe  blide  waren  si  das ! 

Doen  ghinghen  si  ute  spele 

Ende    droeghens    in   den    scepe    vele, 

Elkerlijc  in  sine  hande, 
130  Dat  si  sint  in  haren  lande 

Vercierde  menich  gods  huus. 

Doe  horden  si  een  groet  gheruusc 

Enen  wint  soe  sere  braken 

Ende  een  weder  alsoe  craken 
135  Ende  een  vier  soe  blieken  daer, 

Dat  die  Gods  recken  hadden  vaer 

Ende  vruchten  des  hemels  valle. 

Die  duvele  quamen  daer  alle 

Ende  eischen  met  rechte  groet 
140  Den  breideldief,  dien  goec  *). 

Om  dat  hi  den  breidel  stal. 

1)    hs.    goet. 


Voerden  sine  inden  afgront  al. 

Daer  moesti  sere  quellen 

Met  anderen  sinen  ghesellen. 
T45  Doenen  greep  die  viant, 

Metten  breidel  hine  bant 

Ende  sleepte  sine  bene 
150  Over  stoc  ende  over  stene 

Voer  sijns  heren  ansichte. 

Daer  was  een  groet  gheruchte; 

Alsoe  vorden  sine  te  hare  scolen. 
Die  sint  mere  hebben  ghestolen 
155  Willent  over  niet  slaen; 

Hen  mach  alsoe  niet  gaen, 

Het  en  si  dat  sijs  avestaen 

Ende  hare  boete  ontfaen; 

Anders  selen  si  quellen 
160  Metten  duvelen  inder  hellen. 

Sente  Brandaen  hadde  toren, 

Dat  hi  soe  scandeleec  hadde  verloren 

Sinen  monc  goet. 

Met  tranen  hi  claghen  bestoet: 
165  „Waric  —  seit  hi  —  een  droghenere, 

God  en  hadde  mi  niet  mere 

Ghegheven  mere  meswende 

In  desen  donkeren  ellende. 

Om  dies  God  hevet  ghehingt 
170  Ende  mine  vaert  ghelingt, 

In  come  van  hier  nemmermere, 

Ghine  helpt  mi  beteren  mijn  seer 

Ende  minen  moenc  ghecrighen  weder. 

Eer  willic  vallen  hier  neder 
175  Soeken  ons  Heren  ootmoet, 

Tote  mi  die  duvel  weder  comen  doet 

Minen  monc,   die  hi  wilt  scenden 

In  desen  donkeren  ellenden". 

Si  weenden  ende  riepen  Gode  an, 
180  Onser  Vrouwen  ende  Sente  Jan. 

Doen  ghehorese  onse  Here 


Dore  siere  liever  moeder  ere. 

Wel  saen  saghen  si  enen  schijn: 

Als  twee  horne  vierijn, 
185  Dat  brende  ende  lichte  daer  inne. 

Daer  uut  sprac  ene  stemme: 

,,Wat  witti  mi,  Brandaen  ? 

Dies  en  hebbic  niet  ghedaen. 

Die  duvel  voerden  te  siere  scolen, 
190  Om  dat  hi  hadde  ghestolen. 

Waerom  belghedi  u  op  mi  ? 

Onsculdich  benic  jeghen  di. 

Ghi  wit  wel,  dat  Adaem 

Om  enen  appel,  dien  hi  nam, 
195  Was  inde  helle  overwaer 

Wel  vijf  dusent  jaer; 

Alsoe  eest  met  hem  vergaen. 

Met  dieften  es  hi  bevaen 

Ende  es  der  hellen  ghegheven". 
200  ,,Ende  scent  niet,  here,  mijn  leven!" 

Sprac  die  goede  Sente  Brandaen, 

,,Hevet  mijn  monc  yet  mesdaen, 

Dies  wiltene  wederbringhen, 

Ie  wilne  altoes  verdinghen". 
205  In  cruuswijs  si  hem  strecten, 

Met  tranen  si  Gode  wecten; 

Haer  beden  wilden  si  niet  begheven; 

Altoes  si  daer  ane  bleven, 

Tote  die  aelmaechteghe  God 
210  Den  duvel  dede  dat  ghebod, 

Dat  hi  Sente  Brandaen  eerde 

Ende  sinen  monc  wederkeerde. 

Doen  nam  hine  op  sinen  hals 

Ende  dedem  vele  onghevals. 
215  Den  breidel  moeste  hi  becopen, 

Ende  quam  sere  ghelopen 

Uut  der  heter  hellen  onwarde. 

Hi  tornde  hem  vele  harde, 

Dat  hi  den  monc  moeste  draghen 
220  Toten  scepe  op  sinen  craghen. 

Doen  hine  brochte  op  den  borde, 

Ay,  hoe  lude  sine  kele  scorde ! 

„Wee  di!"  sprac  Sente  Brandaen, 

Wat  hebdi  mi  leets  ghedaen ! 
225  Ghine  laet  mi  niet  behouden 

Dies,  dat  wij  hebben  souden. 

Ghi  mesdoet,  dats  waer". 

Die  monc  dochte  hem  herde  swaer 

Ende  die  wech  herde  lanc, 
230  Daer  hi  die  letanien  sanc 

Op  sinen  halsbene; 

Over  stoc  ende  over  stene, 

Daer  hi  den  monc  draghen  moeste, 

Stac  hi  ant  scip  een  joeste 
235  Ende  werpen  in  die  corden 

Onsachte,  dat  sijt  alle  horden. 
•     Doen  was  hem  sine  varwe  ontkert, 

Verwandelt  ende  bleec, 

Dat  sine  cume  ghecanden: 
240  Dat  pee  was  hem  ghestanden  1) 

Ane  haer  ende  ane  baerde; 

Die  huut  was  hem  haerde 

Swert  ende  verrompen; 

Van  stocken  ende  van  tronken 
245  Haddi  meneghen  swaren  stoet. 

Die  duvel  onder  water  doec 

Ende  vloe  der  goeder  liede  seghen. 

Sente  Brandaen,  die  Gods  deghen, 

Hi  weende  van  groter  lieve 
250  Ende  sprac  den  breideldieve: 

,, Haddi  den  breidel  vermeden 

Ende  met  enen  haellechter  ghereden, 

Sone  waer  u  crune  met  uwen  baerde 

Ende  u  hals  niet  soe  haerde 
255  Swart  noch  oec  besinghelt. 

Nu  hebdi  oec  ghelinghet 

Herde  sere  mine  vaert". 


1)   Het  Comb.  hs.  heeft  hier: 

Pee   hadden    hem    die   helsche   vianden 
Ghewreven   an    lijf  ende   an   baert. 

,,Mi  es  leet  dat  ghi  noit  ghesmeet  waert", 

Sprac  die  besinghelde  cappelaen; 
260  Doe  loech  Sente  Brandaen. 
Doe  dus  Sente  Brandaen 

Weder  sinen  cappelaen 

Ghewan  van  der  hellen, 

(Dat  maghic  u  tellen), 
265  Doen  voer  hi  langhe  wile 

Ende  leet  meneghe  mile. 

Doen  horde  herde  saen 

Die  goede  Sente  Brandaen 

Een  dier,  heet  Serenee; 
270  Die  slaept  doet  den  ghenen  wee, 

Die  dat  horen  of  sien; 

Van  siere  blisscap  moet  ghescien 

Ter  zee  groet  onghewedere. 

Doe  viel  sciere  nedere 
275  Sente  Brandaen  op  sine  knien 

Ende  bat  Gode,  dat  hi  moeste  ontvlien, 

Soe  hi  alder  best  can. 

Doe  sliep  die  stierman; 

Hars  selfs  si  vergaten, 
280  Dat  sine  wisten  waer  si  saten; 

Elc  monc  daer  ontsliep; 

Dat  scip  sonder  stierman  liep 

Tote  ene  borghe,  die  bernde  sere, 

Daer  uut  liep  een  swert  here; 
285  Hi  riep  tote  den  stierman  vele 

Uut  siere  groter  kele, 

Soe  hi  luudste  mochte; 

Hi  weckese  wel  onsochte 

Ende  hietse   daerna  keren; 
290  Hi  seide,  dat  hi  leren 

Den  mester  stierman  woude, 

Waer  hi  henen  soude. 

Doen  hiet  Sente  Brandaen 

Sijn  scep  wel  ghedaen 

VERWIJS,   Bloemlezing  II. 


10 

295  Tote  dien  berghe  keren, 

Om  dat  hi  hem  soude  leren. 
Doen  si  soe  na  quamen, 

300  Dat  si  sijn  werc  vernamen 
Ende  si  verstonden  duvels  tale. 
Docht  hem  allen  quaet  te  male. 
Doe  sprac  des  duvels  bode: 
„Dorstic  wel,  doer  Gode ! 

305  U  scep,  her  Brandaen, 

Hadde  quade  vaert  ghedaen. 

Ie  wane,  dat  ghijt  becopen  moet, 

Dat  ghi  ons  soe  lede  doet. 

In  can  vore  u  niet  ghehebben; 

310  God  en  wilt  u  niet  ontsegghen, 
Om  dat  ghi  soe  vele  leest  altoes, 
Want  u  ghebet  es  sonder  loes, 
Du  soudes  saen  ghenieten. 
Laettijs  u  niet  verdrieten, 

315  Dat  u  mijn  vernoy  es  lief? 

Ghi  naemt  mi  den  breideldief, 
Die  achter  u  sittet  daer: 
Hi  sweet  van  anxte,  dat  es  waer; 
Van  sorghen  es  hi  ontdaen". 

320  Doen  sprac  Sente  Brandaen: 
,,Dat  es  sine  boete, 
Dat  hi  hem  wasschen  moete. 
Mine  dunct  niet  soe  goet, 
Dan  men  worpe  in  die  vloet, 

325  Dat  hi  hem  wel  wasschen  mach". 
Die  monc  scameliken  lach: 
Met  wel  groter  sorghen 
Hadde  hi  hem  gheborghen 
Onder  een  scipbanc; 

330  Die  tijt  dochtem  wel  lanc. 
Ay!  hoe  loech  de  duvel  das, 
Dat  die  monc  ververt  was ! 
Doe  hi  sijn  spot  hadde  ghedreven, 
Bat  hi,  dat  sijn  hem  weder ghe ven 

335  Wilden  haren  cappelaen; 

Hi  souden  herde  scone  dwaen : 

Hi  stonke  op  hem  te  sere. 

Doe  seide  die  milde  here, 

Die  goede  Sente  Brandaen: 
340  ,,In  gheve  u  niet  minen  cappelaen; 

Mi  dunct  u  grote  tale 

Onnutte  sijn  alte  male; 

Dijns  sprekens  benic  sat". 

Den  stierman  hi  doe  bat, 
345  Dat  hi  voere  op  dat  meere. 

Doe  quam  des  sduvels  here 

Uten  berghe  ende  dedem  wee, 

Ende  volghede  hem  op  die  zee 

Ende  droeghen  in  haer  hande 
350  Grote  gheloyende  brande 

Ende  oec  bernende  scichte, 

Als  of  si  wouden  vichten. 

Si  worpen  ende  scoten 

Op  die  inden  scepe  vloten 
355  Met  groten  tornen  moede ; . 

Doen  quam  God,  die  goede ; 

Hine  lietse  niet  ontweghen. 

Ie  wane,  van  den  hemel  die  reghen 

Soe  dicke  noit  en  vloghen, 
360  Als  die  branders  vielen  van  hoghen 

In  dat  scip  ende  die  scichte. 

Dus  jagheden  des  duvels  knechte 

Die  heren,  danen  si  vloten. 

Die  duvele  worpen  ende  scoten 
365  Op  die  vluchteghe  liede. 

Dien  heren  doe  gheschiede, 

Dat  si  bi  ghelueke  waren 

Deser  vresen  ontfaren. 


Theophilus. 

J.   TE  WINKEL,   De   Ontwikkelingsgang  der  Neder- 

landsche  Letterkunde  I,  406 — 408. 
G.    KALFF,    Geschiedenis    der   Nederlandsche    Letter- 
kunde I,  353  vlgg. 
J.  PRINSEN,  Handboek,  bl.  122. 
J.  VERDAM,  Theophilus,   Middelnederlandsch  gedicht 

der  XlVe  eeuw,  Amsterdam,  1882. 
W.   L.   HELTEN,   Tekstkritiek  op   den  Theophilus  in 

Tijdschrift   V,   265 — 272. 


vs.   341—750. 


Theophilus,  een  vroom  en  godvreezend  man,  leefde  omtrent  540 
te  Adana  in  Cilicië  als  archidiaconus,  en  werd  na  den  dood  van 
den  bisschop  in  diens  plaats  benoemd.  Hij  sloeg  die  eervolle  onder- 
scheiding van  de  hand  uit  nederigheid  en  ten  volle  van  zijne  onwaar- 
digheid bewust.  Een  ander  werd  gekozen  en  Theophilus  bij  dezen 
door  laaghartige  vleiers  belasterd  en  van  zijn  post  ontzet.  Diep 
hierdoor  gekrenkt  vervalt  hij  tot  ongeloof  en  rust  niet  vóór  hij  in 
zijne    eer    wordt    hersteld. 

Hierop  sluit  hij  een  verbond  met  den  duivel  en  wordt  ten 
gevolge  daarvan  in  zijne  waardigheid  herkozen.  Doch  eindelijk 
krijgt  hij  berouw  en  wordt  na  vurig  bidden  door  Maria  verlost, 
waarop    hij     sterft. 


Alse  Theophilus  was  verscroven, 
Die  te  voren  was  te  boven, 
Ende  begonste  tsine  te  teerne, 
Doe  begonste  hem  therte  te  sweerne, 

5  Ende  die  viant  begonsten  te  spaenne 

Ende  begonsten  te  vermaenne, 

Hoe  groten  here  hi  hadde  ghewesen, 

Ende  hi  ghevelt  was  van  desen. 

Wat  eren  hi  hadde  menechsins 
10  Ende  hoe  luttel  men  nu  achte  sijns 

Ende  hoe  luttel  dat  sine  nu  eerden, 

Die  hem  te  voren  neghen  toter  erden. 

Diene  te  voren  scone  groetten, 

Sine  wouden  cume,  als  sine  ghemoetten, 
15  Op  hem  sien  of  jeghen  hem  spreken. 

Dusdaneghe  dinc  dede  hem  therte  breken. 

Diene  te  voren  hieten  wijs, 

Si  gaven  hem  crancken  prijs. 

Dusdaneghe  dinc  dedem  sijn  herte 
20  Vallen  in  quaden  begherte, 

Soe  dat  hi  tgoet  van  eertrike 

Begherde  voer  dat  hemelrike 

Ende  peinsde,  hine  rochte  hoet  geviele 

Nemmermeer  met  siere  ziele, 
25  Indien  dat  menne  hadde  vercoren 

Daer  hi  gheweest  hadde  te  voren. 

Dus  leefdi  een  stuc  onsochte, 

Ende  peinsde  wat  hi  doen  mochte 

Dat  hi  weder  ware  te  hove. 
30  Doen  viel  hi  in  onghelove 

Ende  peinsde,  men  soude  hem  weder  kiesen, 

Al  soude  hi  die  ziele  verliesen. 

Doe  peinsde  hi  weder  ende  voert 

Ende  ondervant  stille  in  die  poert, 
35  Of  daer  iement  van  toverien 

Wiste  ofte  van  duvelien. 

Ten  lesten  hi  ondervant 

Dat  een  Jode  was  int  lant, 

Die  was  des  duvels  eyghin, 
40  Ende  meneghen  hadde  brocht  daerin, 

Dat  hi  den  duvel  hadde  opghegheven 

Sine  ziele  ende  sijn  leven, 

Tien  dat  hi  hem  holpe  om  die  zake, 

Daer  hi  was  omme  tonghemake. 

45      Als  hi  dit  hadde  ondervonden, 

Die  viant  hadde  hem  soe  bedwonghen, 

Dat  hi  Gods  al  vergat, 

Ende  hi  prijsde  vele  bat 

Een  stucke  hier  in  eren  te  sine 
50  Ende  euwelike  in  die  helsche  pine. 

Dus  hadde  hem  quade  ghierechede 

Bracht  uut  sinen  goeden  sede. 

Dus  hadde  hem  die  viant  ghevaen, 

Die  langhe  wel  hadde  ghedaen. 
55  Dus  volleec  was  hi  verwonnen, 

Die  een  goet  leven  hadde  begonnen. 

Aldus  es  die  ghierechede 

Ende  der  ghierecheden  sede, 

Te  hebbene  soe  wat  hi  begheert, 
60  Hem  en  roeket,  wat  der  zielen  deert. 

Hi  peinsde,  hoe  hi  quame  in  dien 

Dat  hi  den  Jode  mochte  sien, 

Mochte  sien  ende  spreken. 

Hi  peinsde  daer  na  ende  met  wat  treken 
65  Dat  hi  stille  daer  toe  quame, 

Dat  oec  niement  en  vername. 

Ten  lesten  hi  hem  bedachte, 

Dat  hi  allene  ter  middernachte 

Stont  op  stille,  behendelike, 
70  Ende  ginc  ten  huse  haestelike, 

Daer  die  Jode  lach  ende  sliep. 

Ghemackelike  dat  hi  riep: 

,, Ontdoe  die  dore,  vrient,  ontoe ! 

Ende  gheeft  mi  raet,  of  du  wets  hoe. 
75  Ontdoe,  vrient,  ontoe  die  dure 

Ende  hore  na  mine  avonture. 

Ontoe,  vrient,  ontoe  mi!" 

Die  Jode  seide:  „Wie  sidi  ? 

Ie  sal  weten  wie  ghi  sijt, 
80  Eer  ie  ontoe  op  desen  tijt". 

Dander  seide:  ,,Ic  en  soeke  gheen  quaet, 

Soete  vrient,  ie  soeke  raet. 

Ontoe  vrient,  ontoe,  ontoe! 

Ie  segghe  u  wat  ie  hier  doe. 

85  Ontoe,  vrient !  ie  segdi  stille 

Cortelike  minen  wille. 

Ontoe,  vrient !   ie  ben  hier  comen 

Te  miere  noet  entiere  vromen". 
Alse  dat  die  Jode  hadde  verstaen, 
90  Ontede  hi  die   dore   saen. 

Hi  seide:  ,, Vrient,  dies  biddic  u, 

Segghet  wat  ghi  soeket  nu. 

Wat  avonture  hevet  u  hier  bracht 

Te  desen  tide  van  deser  nacht  ? 
95  Segghet  uwen  wille  cortelike 

Ende  laet  mi  slapen  haestelike. 

Met  eren  moetti  hier  sijn  comen. 

Ghi  hebdt  mi  minen  slaep  benomen, 

Mihen  slaep  ende  mine  erste". 
100  Die  ander  seide:  ,,Ic  hebbe  berste 

Van  selken  rade,  als  men  mi  seghet, 

Die  aen  u  allene  leghet, 

Ane  u  allene  ende  an  el  niemen; 

Wel  soete  vrient,  beraet  u  sniemen". 
105  Doen  telde  hi  sine  avonture 

Van  den  iersten  al  duerenture, 

Ende  hoe  gherne  dat  hi  dade 

Alle  dinc  na  sinen  rade. 

Mochte  hi  hem  ghehulpen  dies, 
110  Dat  hi  verhaelde  sijn  verlies, 

Ende  mochte  hi  verhalen  sine  scade, 

Hem  en  rochte  wat  hi  dade. 

Alse  die  Jode  ghehoert  sine  tale: 

,,  Vrient,  ie  sal  u  hulpen  wale. 
115  Wildi  na  minen  wille  werken, 

Ende  afgaen  uwer  kerken, 

Der  kerken  ende  der  kerken  raet, 

Ende  tghelove  datter  ane  staet  1), 

Ende  u  God  ende  sine  ghelove, 
T20  Ie  bringhe  u  noch  van  al  te  boven. 

Laet  uwen  here  ende  houdt  u  an  den  minen, 

Soe  mach  u  sine  hulpe  schinen. 

Sine  hulpe  ende  sine  cracht 

Hevet  meneghen  ter  eren  bracht". 


1)    Vs.    117    en    118    worden    door    Verdam    als    onecht    verworpen 

125  Die  ander  seide,  dat  hijt  dade, 
Mochte  hi  verhalen  sine  scade. 
Die  Jode  seide:   ,,Vrient,  nu  siet, 
Dat  ghi  dies  en  latet  niet, 
Ghine  comt  morghen  nacht  te  deser  tijt, 

130  Indien  dat  ghi  beraden  sijt. 
Nu  sijt  ghesont  ende  gaet". 
Doen  ginc  hi  metter  vaert. 

Theophilus  was  blide  das, 
Dat  hi  dus  ghetroestet  was; 

135  Ende  hi  ginc  met  haesten  thuus 
Ende  bleef  in  dien  wille  aldus  J). 
Die  duvel  haddene  soe  verblint, 
Dat  hi  en  achte  niet  en  twint 
Hoet  na  den  live  comen  mochte, 

140  Tien  dat  hi  hadde  dat  hi  sochte. 

Doen  ginc  hi  thuus  met  groter  haesten, 
Ende  sach  uut  ten  naesten 
Daghe  ende  toter  naester  nacht. 
Daer  toe  haddene  die  duvel  bracht 

145  Met  siere  cracht  mids  sjoden  rade. 
Daer  hi  bi  viel  in  groter  mesdade 
Dan  hi  te  voren  hadde  wel  ghedaen, 
Doen  hi  in  doeghden  was  bevaen. 
Nochtan  en  wondert  mi  niet  dies: 

150  Dicke  begheert  ene  sijn  verlies 
Vele  meer  ende  sine  scade 
Dan  dinghen  daer  hi  wel  ane  dade. 
Dits  een  dinc  dat  men  mach 
Sien  ende  merken  al  den  dach. 

155  Dien  tijt  hadde  hi  onweert 
Dies  dinc  dat  hi  nu  begheert. 
Hier  omme  so  en  radic  niemen, 
Noch  en  troeste,  dat  hi  sniemen 
Hem  en  verboude  op  sine  doghet, 

160  Na  dat  ghi  hier  horen  moghet, 
Op  sine  doghet  meer  dan  mate, 
Ende  dat  hi  alle  quaetheide  late, 
Maer  houde  hem  altoes  in  dien, 
Dat  hi  der  doghet  wille  plien; 


1)    Vs.    135   en    136   worden   door   Verdam   als   geïnterpoleerd   beschouwd. 


165  Al  hadde  hi  penitencie  ghedaen 

Van  der  tijt,  dat  hi  verstaen 

Conste  i)  in  sinen  moet 

Dat  quaet  ghedaen  ware  ende  goet. 

Die  tijt  was  dat  desen  man 
170  Eerne  die  viant  soe  verwan, 

Hem  hadde  onweert  ende   dochte  quaet, 

Daer  hem  sijn  herte  nu  toe  staet. 

Bedi  es  hi  ries  die  hem  verbout, 

Indien  dat  hi  hem  [in]  doeghden  hout, 
175  Hine  si  emmertoe  vervaert, 

Dat  hi  kere  ten  evele  waert  2). 

Die  nu  es  goet  mach  wesen  quaet, 

Die  nu  in  penitencie  staet 

Mach  al  te  gader  noch  verkeren, 
180  Alse  ghi  an  desen  man  mocht  leren. 

Of  iement  oec  in  sonden  ware, 

Men  hebben  3)   oec  niet  soe  ommare, 

Dat  men  die  hope  van  hem  verliese; 

Bedi  het  sijn  vele  riesen, 
185  Al  leven  si  een  stuc  in  sonden, 

Die  in  doghden  lest  werden  vonden, 

Ende  meer  penitencie  doen 

Dan  daer  se  die  viant  noit  toe  spoen. 

Bedi  en  sal  hem  niement  verwanen, 
190  Noch  anders  sonden  in  quade  vermanen. 

Die  nu  es  quaet  mach  werden  goet, 

Ende  werden  quaet,  die  nu  goet  doet. 

Nochtan  radic,  dat  die  gone, 

Die  der  doeghden  es  ghewoene, 
T95  Dat  hi  hem  in  doeghden  hout; 

Ende  die  der  sonden  hebben  scout 

Peinsen  dat  die  sondeghe  sijn 

Des  vians  al  eyghijn  4) . 

Alse  Theophilus  heeft  vernomen, 
200  Dat  die  selve  tijt  es  comen, 

Die  hem  die  Jode  hadde  gheseit, 

Doen  ginc  hi  wech  vele  ghereit 


])     Hs.     Conste    ghesien.     2)    Hs.   Die   hem   hier   te  levene   waert.     3)     Hs.    hebbe. 
4)     Deze    50    regels     worden     door    Verdam    als     geïnterpoleerd     beschouwd.     Zie 
daarover   Kalff,    Gesch.   der  Ndl.    Lettk.   I,   412. 

Tote  des  Joden  huus  al  stille, 

Om  te  vorderne  sinen  wille. 
205  Die  Jode  was  ghereet  te  hant 

Ende  nammen  metter  hant 

Ende  seide:   „Vrient,  nu  comt  met  mi; 

Doet  minen  wille,  dat  radic  di". 

Hi  leidene  op  ene  dwerse  strate, 
210  Daer  si  beide  te  gader  saten. 

Hi  seide:  „Vrient,  soe  wrat  du  sies, 

En  vervare  die  nemmer  dies; 

So  wat  dat  du  sies  ofte  hoers, 

Sie  dat  du  niet  en  verstoers. 
215  Soe  wat  dat  anders  di  gheschiet, 

En  sechent  u  metten  cruce  niet". 

Die  ander  seide,  dat  hi  dade 

Alle   dinc   na   sinen   rade. 

Als  si  dus  te  samen  sitten, 
220  Toeghde  hem   die  Jode  witten, 

Herde  wele   ghecleedt  twaren, 

Die  alle  droeghen  candelaren, 

Die  alle  songhen  ende  waren  vro ; 

Ende  daerna  soe  sach  hi  hoe 
225  Si  tere  scaren  voer  hem  leden, 

Dien  si  alle  anebeden. 

Dat  was  die  here  van  algader, 

Dien  si  eerden  als  haren  vader, 

Als  haren  vader,  ja  vele  meer. 
230  Dat  was  haer  here  Lucifeer, 

Die  met  siere  overmoede 

Was  dierste  die  verwrochte  Gode. 
Die  Jode  nam  dien  kerstijn 

Ende  leide  hem  vore  den  here  sijn. 
235  Die  viant  seide:  „Wat  wiltu,  vrient? 

Wat  doet  hier  man,  die  Gode  dient, 

Beide  Gode  ende  siere  moeder? 

Her  Jode,  en  sidi  niet  vroeder, 

Dat  ghi  hier  selken  man  hebdt  brocht? 
240  Her  Jode,   ghi  sijt  evel  beducht". 

Die  Jode  antworde  sinen  here: 

„Here,  en  belghet  u  niet  te  sere; 

Dese  man  die  wilt  laten  Gode 

Ende  siere  moeder  ende  sine  ghebode, 
245  Wildi  hem  hulpen  ende  gheven  raet 

Van  suiker  dinc  als  hem  bestaet. 

Doe  seide  hi  hem  wat  hem  mesquame 

Ende  hoe   gerne  hi  hulpe  name. 

Doe  sprac  die  viant:   „Vrient  kerstijn, 
250  Wildi  laten  den  here  dijn, 

Dinen  here  ende  dinen  God 

Ende  houden  di  voert    an  mijn  ghebod; 

Wiltu  van  dinen  Gode  scheden 

Ende  van  siere  moeder  ende  vlien  hem  beden, 
255  Ende  algader  die  heileghe  kerke 

Ende  haer  ghebod  ende  haer  ghewerke, 

Ie  sal  di  te  rade  staen 

Ende  hulpen  di  weder  saen 

Te  hove,   daer  du  best  soe  verscroven, 
260  Ende  hulpen  di  weder  te  boven 

Metten  bisscop  ende  met  alle  die  gone, 

Die  te  sinen  rade  sijn  ghewone. 

Maer  ie  en  houde  mi  niet  en  twint 

Aen  dinen  worden  dan  an  den  wint; 
265  Want  ghi  kerstine,  ghi  pleghet, 

Als  ghi  hebt  een  dinc  daer  u  therte  an  leghet, 

Dat  ghi  begheert  herde  sere 

Ende  niet  en  moghet  bidden  uwen  Here 

Ende  niet  en  moghet  uwen  wille  ghewinnen, 
270  Dan  soe  wendi  u  herte  binnen 

Ende  comt  tot  mi  om  raet  ghegaen 

Ende  wilt  van  uwen  Here  staen 

Ende  doet  mi  dan  een  groet  belof. 

Daer  na  stadijs  varinghe  of, 
275  Als  ie  u  hebbe  uwen  wille 

Ghedaen,  beide  lude  ende  stille. 

Dan  soe  drivedi  mi  te  scherne 

Ende  beghindi  0  u  weder  te  werne 

Ende  gaet  tuwen  Here,  die  goedertieren 
280  Es  ende  ontfaet  u  sciere. 

Aldus  hevet  mi  menech  bedroghen, 

Al  maghict  qualike  ghedoghen. 


1)    Hs.    dan    beghindi 

Maer  wiltu  hebben  minen  raet, 

Ie  sal  di  segghen  hoe  het  staet: 
285  Doetstu  gherne  ende  eest  u  lief, 

Ghi  selt  mi  scriven  enen  brief, 

Ende  ghi  selter  inne  scriven, 

Dat  ghi  wilt  mijn  eyghen  bliven, 

Ende  dattet  vaster  sal  moghen  sijn, 
290  Seldire  an  doen  den  zeghel  dijn". 
Theophilus  die  viel  mettien 

Ter  eerden  over  sine  knien 

Ende  custe  des  viants  voet, 

Ende  sochte  sinen  oetmoet 
295  Ende  seide:  ,,Ic  halme  mi  Gods 

Ende  siere  moeder  ende  haers  ghebods, 

Ende  ie  wille  mede  sijn 

Euwelijc  u  vri  eyghijn. 

Ende  sider  dat  u  es  lief, 
300  Nemt  hier  zeghel  ende  brief". 

Doen  custe  hine  als  men  es  ghewone 

Te  inanscape,  alst  es  te  doene. 

Hi  nam  orlof  ende  hi  was  vroe, 

Dat  hi  sciet  van  hem  alsoe 
305  Ende  ghinc  weder  thuuswaert 

Metten  Jode  al  onvervaert. 

Des  anders  daghes  began  berouwen 

Den  bisscop,  dat  hi  den  ghetrouwen 

Theophilus  hadde  ghedaen 
310  Van  sinen  hove  ende  hadde  ontfaen 

Enen  ander,   die  niewernaer 

Soe  nutte  en  was  als  hi  was  daer. 

Hi  begonde  oec  mede  te  daghen, 

Datten  tonrechte  hadden  bedraghen  1) 
315  Quade  orworme,  die  daer  waren, 

Die  pleghen  der  valscher  niemaren. 

Hi  claghede  dat  hi  oec  selc  was, 

Dat  hi  soude  gheloven  das, 

Dat  hem   die   quade  tonghen   seiden, 
320  Dat  sine  van  [heme]  deden  scheiden, 


1)    Hs.    Dat    hine    t.    hadde    b. 

Den  goeden  man,  soe  lachterlike. 

Des  claeghdi  ende  dies  ghelike, 

Soe  dat  hi  riep  enen  seriant 

Ende  hiet  hem  varen  altehant 
325  Omme  Theophilus,   dat  hi  quame 

Ende  sijn  ambacht  weder  name. 

Die  seriant  en  liet  des  niet, 

Hine  dede  dat  hem  die  bisscop  hiet. 
Theophilus  voer  te  hove  waert, 
330  Dies  hi  langhe  hadde  begaert. 

Hi  was  vele  meer  willecomen 

Den  bisscop  ende  oec  hem  somen. 

Die  bisscop  die  was  sijns  herde  blide: 

Hi  settene  neven  sine  side 
335  Ende  bat,  dat  hijt  hem  wbude  vergheven, 

Dat  hine  also  hadde  verdreven 

Van  sinen  hove,  van  sinen  rade, 

Ende  hi  seide,  het  hadden  quade 

Tonghen  ghedaen  met  valscher  spraken, 
340  Die  goede  liede  onweert  maken, 

Daer  mense  wilt  gheloven. 

„Van  Gode  moeten  si  sijn  verscroven, 

Die  mi  dat  daden  verstaen, 

Dat  ghi  jeghen  mi  hadt  mesdaen! 
345  Vrient,  ie  segghe  u  wat  ghi  doet. 

Vergheeft  mi  uwen  evelen  moet 

Ende  sijt  here  over  dit  lant, 

Dat  ie  hebbe   in  mine   hant. 

Beide   over  lant  ende   over  goet 
350  Willic  dat  ghi  uwen  wille  doet. 

Al  dat  ghi  wilt,  dat  si  ghedaen. 

Na  uwen  wille  saelt  al  gaen, 

Beide  mijn  doen  ende  mijn  laten. 

Ie  betrouwe  u  utermaten; 
355  Wel  sijt  ghetrouwe  te  minen  rade". 

Hi  seide  dat  hijt  gerne  dade  *). 
Ie  hope  dat  noit  God  en  liet, 

Dat  dese  dinc  aldus  ghesciet 

Hi  en  liet  dit  exempel  gheschien, 
360  Dat  wi  ons  allen  daer  bi  souden  castien 


1)    357 — 377    worden    doof    Verdam    als    onecht    beschouwd. 

Dor  ons  ende  doer  de  sine  mede. 

Al  waendi  dat  die  viant  dede, 

En  was  bi  den  viant  niet, 

Al  waendi  dat  bi  hem  gheschiet. 
365  Ie  hope  dat  God  aldus  wilde, 

Dat  men  an  Hem  vaste  hilde 

Met  goeder  herten  ende  met  vasten  ghelove; 

Al  ware  ene  onder  ofte  boven, 

Dat  wi  ons  castiden  bi  desen  man 
370  Ende  nemen  exempel  hier  an, 

Dat  ons  ghenoeghe  dat  hi  ons  gave, 

Waert  armoede,   waert  grote  have; 

Want  si  nemmer  stille  en  staet 

Die  avonture,  die  sere  gaet, 
375  Somwile  op,  somwile  neder; 

Dus  soe  gaet  si  voert  ende  weder. 
Dus  was  Theophilus  willecomen 

Ende  hi  was  weder  ghenomen, 

Beide  ghenomen  ende  ghecoren, 
380  Daer  hi  gheweest  hadde  te  voren 

Ende  was  vele  meerder  here 

Ende  ginc  bat  na  sinen  ke re 

Van  al  dat  te  hove  was  te  doene 

Dant  te  voren  was  ghewone. 
385  Ende  es  oec  vele  bat  ghehoert, 

Ende  sinen  wille  gaet  bat  voert 

Dant  oec  dede  te  voren  eer. 

Hi  es  oec  selve  sonde?  keer. 

Want  hi  doet  al  dat  sijn  vleesch  begheert, 
300  Ende  es  worden  soe  verweert, 

Ende  oec  van  hem  selven  soe  ontbonden, 

Dat  hi  en  acht  op  ghene  sonden. 

Dicke  quam  in  sinen  moet 

Die  Jode  vraeghde  of  hem  niet  goet 
395  Sinen  here  en  dochte,  die  hem  dus  saen 

Sinen  wille  hadde  ghedaen, 

Diene  dus  saen  hadde  beraden 

Ende  van  sinen  rouwe  ontladen. 

Hi  dancte  oec  den  Jode  sere, 
400  Beide  den  Jode  ende  sinen  here, 


23 

Bi  wies  rade  dat  hi  al  stille 
Waende  wesen  te  sinen  wille, 
Te  sinen  wille,  te  siere  ghenoechte 
Ende  hadde  al  sine  ghevoechte. 


Van  den  levene  ons  Heren. 

J.   TE  WINKEL,   De   Ontwikkelingsgang  .  der  Neder- 

landsche    Letterkunde    I,    397 — 399. 

G.  KALFF,  Geschiedenis  der  Nederlandsche  Letter- 
kunde I,   131 — 137. 

J.   PRINSEN,  Handboek,   112. 

J.  VERDAM,  Het  Middelnederlandsche  Dichtwerk 
Van  den  Levene  ons  Heren,  in  de 

Vs.  3931— 4156. 

Die  hille  staet  in  een  dal 

In  derre  wijs  als  ie  u  seggen  sal: 

David  die  prophete  ons  orconde  gheeft, 

Dat  die  hille  twe  stade  heeft; 
5  Dene  stat  boven,  dandere  onder  steet, 

Beide  sijnse  stinckende  ende  leet. 

Die  onderste  stat  es  jammerlike, 

Alsoe  sal  sie  wesen  ewelike. 

Daer  es  suchtinghe,  rouwe  ende  bitter  seer, 
io  Daer  weent  men  ende  crit  emmermeer, 

Daer  es  carminghe  emmer  ende  hantgeslach, 

Daer  eist  vroech  ende  spade  altoes  nacht. 

Elc  kaitijf  roept  al  dat  hi  mach: 

,,Twi  werdic  ie,  eylaes,  o  wach!" 
15  Daer  es  onder  vlamme  ende  vier  so  heet, 

Dat  eiken  kaitijf  es  ghereet, 

Waer  hi  in  enen  iseren  berch  gedaen. 

Hi  gloeide  ende  smolte  saen. 

Bi  dien  viere  staet  ene  beke, 
20  So  cout,  so  swert,  so  grueleke, 

Half  die  zee,  waer  sier  in  gedaen, 

Sie  vervorse  te  yse  saen. 

In  dat  vier,  dat  daer  es  so  heet, 

Hanghen  ketelen  wel  ghereet, 
25  Daer  sonder  inde  kaitivighe  zielen 

In  barren,  wallen  ende  wielen; 

Ende  in  die  coude  swerte  beke 

Tormenten  zielen  eweleke. 

Die  beke  es  bitter  als  venijn; 
30  Hoe  wee  es  hem  dier  inne  sijn ! 

Nu  sijn  sie  int  hete  vier, 

Dan  wTorpt  mense  in  die  beke  onghier. 

Dit  torment,  dit  bitter  seer 

Doeghen  daer  die  kaitive  emmermeer; 
35  Nu  wallense  in  dat  pee  eweleke, 

Dan  badense  in  die  coude  beke; 

In  dit  vier,  in  dese  beke 

Sijn  si  sonder  inde  eweleke. 

Daer  bi  es  vele  onghiers, 
40  So  groet  stanc,  so  vele  ondiers: 

Padden,  slanghen,  sarpente,  draken, 

Die  sielen  te  verslindene  si  haken, 

Die  tote  nu  in  dat  pee  wielen 

Ende  daer  tormenten  sere  hare  zielen. 
45  Die  kaitive,  die  daer  sijn  verloren, 

Roepen:  ,,Twi  worden* wi  ye  gheboren, 

Sondeghe,   onsaleghe,   vermesamt  lijf!" 

Dat  crit  vele  lude  elc  caytijf. 

Die  slanghen  ende  die  sarpenten 
50  Hebben  in  de  helle  dese  renten, 

Dat  si  den  kaitiven  al  in  een 

Sughen  dmarch  uut  haren  been. 

Daer  bi  es  soe  groten  stanc, 

So  vuul,   so  better,   so  stinkende  cranc, 
55  Dat   tonghe   vertellen  niet  en  mach. 

Die  daer  sijn  criten  nacht  ende  dach. 

Daer  woent  in  dat  vuul  ondier 

Als  die  vissche  int  water  hier. 
Die  zielen   die   daer  in  sijn, 

60  In  desen  stanc,  in  dit  venijn, 
Sie  criten,   sie  suchten  al  in  een. 
Dit  lijf  hebbense  ende   el  negeen; 
Niet  lijf,  maer  die  bitter  doet, 
Die  daer  es  sonder  inde  groet: 

65  Dats   emmer  doet  al  sonder  lijf; 
Daer  en  levet  gheen  caitijf. 
Voert  so  sijnre  wele  x)  onghedwelte 
Vc  hamere  op  aenbelte, 
Die  daer  sonder  inde  slaen. 

70  Dit  horen  si  allen  sonder  waen 

Vroech  ende  spade,  nacht  ende  dach. 
Daer  crit  men:    „Aylase,  o  wach!" 
Voert  eyst  so  donker  ende  so  swart, 
So  stinkende,   gruelijc  ende  so  hart, 

75  Dat  men  donkerheit  tasten  mach; 
Soe  groot  torment  nie  man  en  sach. 
In   die   dicke   donkerhede, 
In   die    swarte   caitivichede 
So  crit  elke  siele:    ,,Ay  lase,  caitijf, 

80  Twi  wardic  ye,   vele  sondich  lijf!" 
Meer'  2)  voert  so  ligghen  drake  fel, 
Die  sonder  inde  en  doen  niet  el, 
Maer  laten  ute  hare  kelen  gaen 
Vlammen  ende  vier  vele  ongedaen. 

85  Die  vlamme  es  donker,   swert  ende  heet, 
Sie  es   den  sielen  emmer  gereet. 
In  der  felre  draken  kelen 
Sijn  die  caitive  ende   emmer  selen. 
Daer  sijn  fornaeyse  gloeyende  heet, 

90  Langhe,   diepe,   wijt  ende  breet; 
Daer  staen  die  duvele  emmer  gereet 
Ende  worpen  die  zielen  in  dat  heet, 
Daer  haer  die  siele  pijnt  tonsculene. 
Dan  beghennen  die   duvele  tulene 

95  Ende  hebben  cravelen  vele  gereet. 


1)    Hs.   sijnse  vele.  —  2)    Hs.    maer. 

VERWIJS,  Bloemlezing  II. 


Vaste,   sware,   gloeiende  heet, 

Ende  houden  die  caitivighe  sielen. 

Hen   waer  beter   dat   sie  wielen. 

Beter  ?  arme !   daer  en  es  nemmer  raste, 
ioo  No  vroech  no  spade,  no  dach  no  nachte; 

Daer  es  torment  ende  bitter  seer 

Sonder    inde    ende    emmermeer. 

Daer  berret   die   moeder  metten   kinde 

Serichlike   sonder  inde; 
105  Daer  en  claecht  die  moeder  niet  haer  kint, 

Elc  te  claghene  genoech  daer  vint; 

No  de  vader  sinen  sone, 

Elc  heeft  daer  genoech  te  doene. 

Daer  en  swijcht  men  nemmer  stille, 
110  Daer  sien  die  duvele  haren  wille; 

Daer  crit  men,   daer  sleet  men  die  hande, 

Daer  sucht  men,   daer  criselen  de  tande; 

Daer  sijn  de  duvele  alle  stout, 

Gierich,  wreet,  fel  ende  bout; 
115  Daer  en  helpt  have  no  gout; 

Die  daer  sijn  sijn  emmer  out; 

Daer  es  emmer  hongher  ende  dorst, 

Den  kinde  en  hulpt  niet  der  moeder  borst; 

Daer  es  die  doet  ewelike  sonder  lijf, 
120  Daer  crit  men:  ,,Aylase,  caitijf!'' 

Die  daer  sijn  sijn  emmer  cranc, 

Hare  beste  werelt  es  vule  stanc ! 

Wat  magie  segghen  der  hellen  sede  ? 

Daer  es   sonder  inde   caitivichede ! 
125  Dat  orcont  die  ewangeliste, 

Diet  vernam  ende  wel  wiste, 

Dat  elke  siele,   die  daer  sijn  sal, 

Sal  hebben  ewelee  ongheval. 

Dit  seit  ons  sinte  Gregorijs, 
130  Diere  ane   condich  was   ende   wijs, 

Dat  daer  elke  siele  sal  ontfaen 

Loen,    daer  jeghen   si   heeft   gedaen. 

Dit  seit  die  boec,  oec  eist  waer, 

Dat  eiker  sielen   lichame   daer 
135  Sal  met  haer  sijn  in  dit  seer 

Sonder  inde  ende  emmermeer. 
Dat   orcont   ons   sinte  Augustijn, 
Dat  dien  caitiven,  die  daer  sijn, 
Langher  duncket  een  halve  wile  daer 

140  Dan  ons  hier  Vc  jaer. 

Dit  torment  ende  al  dit  seer 
Sal  daer  wesen  emmermeer. 
Dit  sal  al  doghen  sonder  inde 
Elc  die   Gode  niet  en  minde, 

145  Die  jeghen  wet  hebben  gedaen 
Ende  te  rade  niet  hebben  gegaen. 
So  wie  tachterst  wert  verwonnen 
In  mesdaet  als  in  hoeftsonden, 
Ende  dies  berouwenesse  niet  en  heeft 

150  Al  die  wile  dat  hi  leeft, 

Al  dit  seer  sal  hi  hebben  swaer. 
Ie  wilt  wel  segghen  over  waer, 
Dat  en  sal  sijn  coninc  no  grave, 
Dat  hem  mach  helpen  sine  have, 

155  Maer  verdinct  hijs  in  dit  lijf, 
Hi  en  sal  sijn  ewelijc  caitijf; 
No  jonc  110  out,  no  arm  no  rike, 
Verdinct  hijs,   hi  en  sal  daer  ewelike: 
Man   ende   wijf,    leec   ende   clerke, 

160  Elc  sal  daer  hebben  na  sine  werke. 
Diet  in   sine  herte   venden  can, 
Hier  mach  hi  nemen  boken  an, 
Dat  ene  halve  wile  daer 
Es  langher  dan  hier  Vc  jaer. 

165  Hier  omme   souden  wi  alle  waken, 
Hoe  wi  dat  mochten  gheraken 
Te  doene,   dat  ons  die  felle  draken 
In  hare  kele  niet  en  sjiken. 
Wi  souden  pensen  in  dit  lijf  hier 

170  Om  dit  gloeyende  vier, 

Hoe  daer  die  moeder  metten  kinde 
Berent   ewelike   sonder   inde. 
Elc   soude   dinken,   jonc   ende   out, 
Om  die  beke  die  es  so  cout, 

175  Die  swert  es,  dicke  als  venijn; 

Hoe  wee  es  hem  die  daer  in  sijn ! 

Om  die  fornayse  souden  wi  dinken 

Ende  om  die  daer  in  sinken; 

Om  die  ketele  die  daer  in  wallen, 
180  Om  die  caitive  die  daer  in  vallen. 

Wi  souden  pensen  om  dien  stanc, 

Die  so  vuul  es  ende  so  cranc; 

Wi  souden  vleien  manlike 

Onsen  Here  van  hemelrike, 
185  Als  wi  verscieden,  dat  onse  siele 

In  dat  hete  pek  niet  en  wiele, 

Ende  wi  moesten  sijn  so  wijs, 

Dat  wi  verdienden  dat  paradijs! 

Dies  moeten  wi  verdienen  een  ieghelike. 
190  Dies  onne  ons  God  van  hemelrike ! 
Die   onderste   stat  hebdi   gehoert 

Vander  hillen,   nu  hort  voert. 

Die  onderste  stat  es  sonder  gront; 

Maer  dat  doet  ons  sinte  Pouwels  cont, 
195  Dat  die   stat  die  boven  staet 

Es  ganser,  nochtan  es  sie  quaet. 

Binnen  dier  stat  ende  daer  ane 

En  sceen  nie  sonne  no  mane; 

Al  en  es  sie  niet  so  jammerlike 
200  Als  donderste,   si  es  gruelike. 

Daer  eist  donker  ende  swert, 

Daer  eist  fel  ende  hert, 

Daer  en  es  bliscap,  no  spel,  no  sanc, 

Daer  es  onghewormte  ende  vule  stanc. 
205  Wat  mochtic  segghen  hier  af  meer! 

Daer  es  vernoey,  torment  ende  seer. 

Alle  die  ghene  die  daer  sijn 

Verdrinken  daer  in  dat  venijn. 

Hem  dunct  dat  si  nemmermeer 
210  En  mochten  comen  in  meerder  seer. 

Nochtan  so  eyst  men  dan  niet 

Jeghen  dat  seer  dat  onder  geschiet. 
Boven  in  desen  menderen  sere 

Waren   die    dienden    onsen    Here, 
215  Patriarken,  ons  Heren  vrient, 

Propheten    die    hem    hadden    gedient; 
In  dese  stat  waren  si  alle  gader, 
Dochter,  moeder,  sone  ende  vader, 
Alle  die  waren  gheboren 

220  Die  moesten  wesen  hier  verloren, 
Propheten  menie,  Jhesus  vrient, 
Die  hem  hier  hadden  gedient. 
Dandere  die  oec  onwettich  waren 
Si  voeren  onder  meneghe  scaren, 

225  Die  doe  daer  bleven  ende  noch  sijn, 
Alse  onse  Here  loeste  de  vriende  sijn. 

B.    II,    vs.    629 — Jj6. . 

C  a  11  i  s  dats  in  Dietsche  een  hont. 
Jacob  van  Vitri  maect  ons  cont, 
Dat  beesten  sijn,  die  men  mach  wel 
Leeren  menichrande  spel. 
5  Ende  al  slapen  si  gherne  mede, 
Nochtan   so   ist   hare   sede, 
Dat  si  thuus  wachten  vor  den  dief. 
Hare  heren  hebben  si  so  lief, 
Dat  si  dicke  doot  sijn  bleven 

10  Om  te  bescermene  haers  heren  leven; 
Ende  dies  toghen  si  noch  vele 
Nachts,   ende  al  met  haren  ghebele. 
Oec   es   dicken   dat   ghesproken, 
Dat  honde  haren  here  wroken, 

15  Ende   sinte   Ambrosius   scrivet   mede 
Selve  over  een  waerhede. 

Plinius  ende  Solinus  leeren, 
Doe  Alexandre  hem  sonde  keeren 
Tlant  van   India  te  bestane, 

20  Dat  hem  die  coninc  van  Albane 
Enen   hont   sende   so   groot, 
Dat  iement  noit  vant  sijn  genoot. 
Alexandre  wonderets  seere, 
Ende  dede  evere  ende  beere 

25  Vor   ghonen   hont   ghinder  toghen. 
Cume  keerdi  omme  sijn  ogen, 
Ende  bleef  liggende  al  stille, 
Als  die  sulke  proie  niene  wille. 
Doe  gheboot  hine  te  verslane. 

30  Dit  hort  die  coninc  van  Albane 

Ende   sende   noch   enen  van   dien   doene 
Ende  omboot,  dat  hine  an  lyoene 
Proevede   wies   hi   ware   waert. 
Alexandre  hiet  gaen  om  enen  liebaert, 

35  Ende  die  hont  scuerdene  te  hant, 
Daer  naer  eenen  olifant. 
Jacob  spreict  van  Vitri 

Dat   somig'he  maniere  van  honden   si, 

Die  morders  ruken  ende  dieve; 
40  Maer,   als  ons  seggen  some  brieve, 

Sijn  si  met  vrouwen  melc  ghevoet 

Ende  ghetraijnt  in  mans  bloet. 
Drie  manieren  sijn  van  honden, 

Also   als   ons   boeke   orconden: 
45  Die   edelste    fijn,    hoech   ende    lanc, 

Ende   snel  in  lopene   ende   in  ganc ; 

Ende  dese  sijn  goet  ter  jacht. 

Te   bassene   hebben   si   gheene  macht. 

Owi !  die  honden  die  niet  ne  bassen, 
50  Hoe   si  alle   daghe   wassen, 

Dese    edele    honde    van    der    jacht ! 

Edelinghe  hebben  nu  die  macht 

Over  dat  kerkelike  goet, 

Daer  Jhesus   omme   storte   sijn   bloet. 
55  Dit  souden  hebben  ons  Heren  lede ; 

Nu   hevet   al   die   edelhede. 

Ende  dese  honde  ne  bassen  niet 

(Bassen   predeken   bediet)  ; 

Want  edelinghe  niene  leeren 
60  Daer  si  volc  mede  bekeeren ; 

Maer  si  neeren  hem  metter  proie. 

Een  edelinc  die  hevets  yoie, 

Als  hi  vrouwen  bedriegen  mach : 

Dits  sine  proie  ende  sijn  bejach. 
65       Andre  manieren  heten  bracken, 

Met  langhen   oren,   entie  backen 

Na  die  diere,  ende  rieken  wel, 

Ende  alne  sijn  si  niet  so   snel, 

Si  maken   die  beesten  moede. 
70  Ooc   vintmen   riekende   so   vroede, 

Die   al   dore    in   den   wouden 

Emmer  haer  eerste  spoer  behouden. 

Huushonde   dats   die   darde  maniere: 

Ende  al  ne  rekent  mense  niet  so  diere, 
75  Nochtan  sijn  si  in  der  wachte 

Nuttelijc  bi  daghe  ende  bi  nachte. 
Plinius  bescrijft  ons  dit: 

Als   een  man  ter  erden  sit, 

Dat  hem  dan  die  honde  sparen. 
80  Hets  recht,  die  hem  oetmoedicht  te  waeren 

Vor  die  hem  fellike  vermeten, 

Dat  hi  ontgaet  hare  beten. 

Die  hont  wort  gheworpen  blent, 

Ende  XL  daghe,   so  ist  bekent, 
85  So  draghet  die  teve.  Als  men  waent, 

Die  hont  rijt  te  sire  achtende  maent, 

Ende  die  teve  als  soere  hevet  sevene. 

XV  jaer  pleghet  si  te  levene; 

Sulc  mach  oec  XX  jaer  leven. 
90  Dat  si  bachten  te  samene  cleven, 

Comt  hem  van  heeter  luxuren. 

Dat  welp  heet  men  best  bi  naturen, 

Datter  spaetst  sien  beghinnet, 

Jof  wek  die  moeder  meest  minnet. 
95  XII  daghe  sijn  si  blent, 

Ende  sulc  drie  weken  omtrent. 

Men   sal   gheven  verwoeden   honden 

In  haer  eten  tallen  stonden 

Capoens  drec,  dats  hem  goet; 
100  Maer  bijt  di  een  hont  verwoet, 

Die  wortel  van  der  wilder  rosen 

Sal  di  ghenesen  van  der  nosen. 

Als  een  gequest  hont  beginnet  geilen, 

Lopen  up  hem  sine   gesellen 
105  Ende  bitene  al  ghemeene. 

Pissende   heffen    si   up    die   beene, 

Sulc  tijt  so  si  jarich  sijn. 

Want  si  hebben  die  roke  fijn 

Ende  int  riecken  ghenoechte  groot, 
110  Riect  elc  den  andren  bachten  bloot. 

Een  jachthont  en  levet  waer  X  jaer, 

Ende  die  teve  twee  jaer  daer  naer. 

In  al  dat  levet,  sonder  in  desen, 

Leven  langher,  als  wi  lesen, 
115  Die  hye  dan  die  si  ghemeene, 

Sonder  in  jachthonden  allene. 
Aristotiles   dit   seghet: 

Als  den  hont  siecheit  anleghet, 

So  eet  hi  gras  of  ander  cruut 
120  Ende  spuwet  dat  evel  uut. 

Sulke  seggen  oec  hier  an, 

Gheen  hont  mach  leven  sonder  man. 
Des  honts  tonghe  es  goet  ten  wonden. 

Es  hi  ghewont  oec  tenigher  stonden, 
125  Ende  hijt  ghelecken  niet  en  mach  bloot, 

So  lect  hi  sijn  selfs  poot, 

Ende  salfter  sine  wonde  mede: 

Nature  leert  hem  dese  sede. 

Douder  philosophien  boec 
130  Seghet  enen  vremden  ondersoec: 

Neemt  een  welpin,  dat  men  soget, 

Ende  enen  sieken,  die  ghedoghet 

Cronica,   dat  evel  groot; 

Legghet  hem  op  die  borst  al  bloot; 
135  Dicken  hets  des  siexs  mans  helpe, 

Ende  hets  die  doot  van  den  welpe. 
Honde  diene  biten  niet  die  teven, 

Sine  sijnre  toe  bedreven. 

Dus  eist  welnaer  in  allen  dieren. 
140  Scaemdi  man  van  felre  manieren ! 

Hine  es  dies  mans  name  niet  waert, 

Die  man  die  vrouwen  niene  spaert. 
Het  es  meest  alre  honden  sede, 

Datsi  ontreinen  die  reine  stede. 
145  Hondine  scoen  sijn  sekerlike 

Goet  jeghen   die   arthritike; 

Maer  riecse  een  hont  draghen  den  man, 

Hi  heft  up  sijn  been  ende  pister  an. 

B.   II,  vs.   1569 — 1683. 

Equus  heet  in   Latijn  dat  paert, 
Ende  es  ene  beeste  waert, 
Dat  men  in  menich  lantscap  vint; 
Maer  die  beste,  die  men  kint, 
5  Die  sijn  in  Capadocia 
Ende  int  lant  van  Scycia. 


/ 


34 

Die  thovet  diepst  int  water  steken 

Hout  men  over  best,  dat  horic  spreken. 

Den  wilden  paerden,   wil  men  wanen, 
to  Ist  dat  men  ofsnijt  die  manen, 

Dat  hem  die  luxurie  ontfaert, 

Om  dat  dat  haer  verhovaert. 

Dit   selve   vint   men  an   die   wijf, 

Die   hem  verheffen   in  haer  lijf 
15  Om  haer  scoen  ende  lanc. 

Int  laiit  van  Siten  ende  oec  ghemanc 

In    Capadocia    sonder   waen 

Spreect  men  dat  die  merien  ontfaen 

Van   den   winde;   maer   over   waer 
20  Sone  leven   si  maer  drie  jaer. 

Alst  tpaert  es  out  drie  jaer  of  twee 

So   notet;   maer  nemmermee 

Ne  dyet  dat  si  tilike  winnen. 

Tote  XX  jaren,   wil  men  kinnen, 
25  Es  haer  noten  wel  in  die  tijt. 

Dat  paert  noot  ende  rijt 

Al  tote  sinen  XXX  jaren 

Ende  die  merie  tot  XL  te  waren. 

XXXV  jaer  is   des  paerts   lijf, 
30  Ende  L  jaer  so  levet  haer  wijf. 

Maer  men  seecht  dat  in  Cycilen 

Een  paert  levede  LXX  jaer  wilen. 

Noch  seghet  men,  dat  die  paerde  daer 

Leven  also  menich  jaer, 
35  Up  dat  dat  paert  van  dane  si. 

Dat  selve  seghet  men  van  Persi. 

Die  Spaensce  paerde  entie  van  Gallen 

Leven   onlanghe  met   allen. 

In  paerden  meest,  boven  allen  dieren, 
40  Machmen   marken   hare   manieren, 

Hoedane  wijs  si  sijn  ghesinnet; 
•  Ende  dats  an  doren  dat  ment  kinnet 

Hoet  hem  van  moede  mach  staen: 

Sijn  si  vermoeit,   si  laetse  gaen; 
45  Sijn  si  gram,  si  leggense  an  thovet; 

Ende  hebben  si  vaer,  dies  ghelovet, 

So  rechtsise  vorwaert  weder; 

Ende  sijn  si  siec,  si  legse  neder. 
Ysidorius  seit  dat  dat  paert 
50  Vier  pointe  moet  hebben,  salt  sijn  waert 

Sceppenesse,    dueghet   ende   sconede, 

Die  varuwe  van   den  hare  mede. 
Dits   die   sceppenesse,   nu  maerc, 

Dat  sijn  lijf  si  hart  ende  staerc, 
55  Wel  ghesonken  langhe  siden, 

Hoech  gherigget,  recht  int  riden, 

Ront  ende  ghecloven  over  den  stiet, 

Te  vet  an  die  voete  niet, 

Hol  ende  vast  ende  droghe  die  hoeven ; 
60  Over  al  sijn  lijf  sal  hem  behoeven, 

Dat  ront  seinende  si  sijn  vel. 
Sine   doghet  hort  also   wel: 

Dat  snel  ende  stout  si  ende  niene  sneve, 

Ende  metten  leden  beve, 
65  Dat  es  een  tekijn  van  crachte; 

Ende  alst  staet  stille  ende  sachte, 

Dat  het  si  te  porne  goet; 

Ende  als  hem  iet  verhit  die  moet, 

Dat  het  goet  te  hondene  si, 
70  Ende  saen  sijn  moet  ghesocht  daerbi. 
Die  sconeit  prijst  men  int  ghemene, 

Dat  hem  si  dat  hovet  clene, 

Droghe  tvel  an  die  beene, 

Doren  cort,   scarp  ende  clene, 
75  Grote  ogen,  nosegate  wijt, 

Den  hals  opwaert  talre  tijt, 

Dicke  manen  ende  staert, 

Die  voete  ter  rontheden  waert. 
Sine  vanve  van  den  hare 
80  Swart,   dat  seit  men  dat  best  ware, 

Root  of  appelgraeu  of  wit. 

Anders  varwe  dan  dit 

Nes  niet  van  der  bester  waerde. 
Men  vint   drierande  paerde: 
85  Een  dat  es  torlogen  goet; 

Een  ander  dat  men  riden  moet 

Elxs   daghes  na  ghevouch; 

Een  ander  dat  nutte  es  ter  plouch. 

Men  vant  paerde  in  ouden  tyden, 
90  Die  hem  niemene  en  lieten  riden 

Dan  die  eerst  haer  here  waert. 

Aldus  was  Julius  Cesars  paert, 

Ende  des  conincs  paert  van  Citen; 

Ende  in  Alexanders  viten 
95  Was  sulc  Busifal  sijn  paert. 

Doet  starf  doe  haddijt  so  waert, 

Dat  hijt  eerliken  graven  dede, 

Ende  maecte  in  sijn  ere  ene  stede. 

Oec  waren  sulke  paerde  hir  voren, 
IOO  Alsi  haren  here  verloren, 

Dat  si  nemmerme  ne  aten; 

Ende  oec  wenende  utermaten 

Hevet  men  gheweten  dat  paert, 

Daer  die  here  versiegen  [of]  waert; 
105  Ysidorius  spreect  ende  meent, 

Dat  sonder  die  mensche  el  niet  ne  weent. 
Oec  sijn  paerde  daer  liede  aen  sien 

Wat  in  wighe   sal   ghescien: 

Sijn  si  droeve   ofte  vro, 
110  Dat  daerna  die  dinc  comt  also. 

Dit  vint  men  an  sonderlangen  paerde. 

Merien  hebben  sulke  waerde 

Deene  ter  andere,    stervetter  eene 

In  al  hare  scare  ghemeene, 
115  Dat  dandere  uphouden  hare  vole: 

So  ghelieve  es  hare  scole. 

B.    III,    vs.    1493— 1730. 

Tholomeus,   dit  nes   gheen  ghilen, 
Hieten  alle  die  coninghen  wilen, 
Die  in  Egipten  droughen  crone. 
Een  Tholomeus   regneerde   scone 
5  In  dien  tiden,  wi  lesen  dus, 
Dat  Aquila  ende  Simachus 
Ende  Theodocion  meesters  waren 

In  die  warelt  van  groter  maren. 

Dese  drie,  bi  sinen  vorsoeke, 
10  Die  screven  in  enen  boeke 

Der  edelre   vogle   medicine. 

Also  als  het  in  Latine 

Van  broeder  Aelbrecht  is  bescreven, 

Salt  u  Jacob  in  Dietsche  vort  geven. 
15  Die  namen  van  cruden,   diere  in  sijn, 

Sal  ie  u  scriven  in  Latijn; 

Die   kennesse,   also   alst  waer  is, 

Sal  kennen  elc  apoticaris. 
An  den  hovede,   na  dat  wijt  connen, 
20  Sullen  wi  leeren  dit  begonnen. 

Wort  een  voghel  siec  in  doghen, 

Men  salne  te  ghenesene  poghen 

Met  fijnre  olie  van  oliven, 

Diemer  in  sal  sochte  wriven 
25  Ende  men  sal  doen  dicken  ditte. 

Wast  hem   oec  int  oghe  twitte, 

Nem  pulver  van  venkelsade 

Ende  vrouwen  melc,  dats  dat  ie  rade, 

Warem,  daer  of  comt  hem  bate. 
30  Hevet  hi  bestopt  de  nosegate, 

Stafisagria  ende  peper  daer  toe 

Mac  te  pulvere  ende  te  gader  doe, 

Ende  blaest  hem  in,  wiltune  genesen, 

Met  ere  pipen  in  der  nesen; 
35  Ende  wrijf  hem  sijn  roest  daerna 

Met  pulver  van   stafisagria. 

Hevet  reume  int  hovet  mede, 

Doe  hem,  dats  die  bendichede, 

Rute  omtrent  die  nesegate; 
40  Sijn  aes  netter  mede,  dats  sine  bate, 

In  ruten  sape,  dat  hi  sal  eten. 

Noch  ene  bate  sultu  weten: 

Neemt  oec  looc  gestampt  met  wine, 

Doet  in  die  nesegate  sine 
45  Ende  settene  daert  es  sonder  lecht, 

Ende  latene  enen  dach  vasten  echt. 

Heeft  hi  pupeide,  hort  hir  na, 

Nem  pulver  van  stafisagria, 

Ende  dat  met  honighe  wel  gemanc: 
50  Ende  wrijf  sine  tonghe,  dits  die  ganc, 

Ende  ghef  hem  botre  eten  dan; 

Ende  gheneset  lii  niet  daer  an, 

Witte  colen  sal  men  droghen: 

Dat  pulver  sal  sine  macht  toghen. 
55  Roept  hi  oec  te  vele  int  huus, 

So  nem  ene  vledermus 

Ende  ghestampt  peper  daer  inne, 

Dat  aset:   hi  swighet  ten  beghinne. 

Vint  men  die  vledermus  oec  niet, 
60  So  ist  best  dat  men  dan  siet 

Om   els  eneghen  voghel   dan: 

Ten  minsten  daer  nes  gheen  verlies  an; 

Ende  menre   ghemalen   peper  in  doe, 

Het  sal  lichte  helpen  daertoe. 
65  Die  vele  roept,  men  wille  dat  kinnen, 

Dat  hi  eyer  hevet  binnen. 

Gheneest  hi  qualike,   du  sout  het  geven 

Tetene   muse   die   leven, 

Jof  eens  honts  welpkin,  eer  het  siet. 
70  Jof  hi  sijn  aes  te  werpene  pliet 

Dicken,  so  seghet  dit  ghedichte, 

Neemt  een  vierendel  allincs  gewichte 

Scamonia,   ende  daer  toe  comijn 

Moet  oec  also  vele  sijn. 
75  Dat  sal  men  pulveren  ende  mingen, 

Ende  daer  mede  sijn  aes  bespringen. 

Sijn  aes  moet  sijn  vet  swinin  vleisch. 

Maecstu  van  allinc  wichte  den  eesch, 

Apotecarise   sullen   di   wel 
80  Dat  rechte  wisen  sonder  fel. 

Ne  mach  hi  oec  niet  eten  ditte, 

Nem  van  enen  eye  dat  witte; 

Werp  hem  dat  pulver  daer  ter  stede 

Dan  in  sinen  bec  daer  mede. 
85  Noch  wes  ere  saken  vroet, 

Die  ter  selver  dinc  es  goet: 

Mac  hem  eyer  met  melke  van  gheete 

Ghefse  hem  eten,  doe  dat  ie  heete, 

Alsi  up  tvier  geronnen  sijn: 
90  Hi  wort  ghesont  dan  ende  fijn. 

Den  havic  ende  sinen  geslachte 

Heipet  dit  herde  wel  met  machte. 
Beghinnet  hem   oec  muten  lusten, 

Doene  van  alre  pinen  rusten 
95  Ende  ghef  hem  aes  ghenouch 

Alle  weghe  na  sijn  ghevouch. 

Also  dicken  als  hi  hevet  breke, 

Alse  dicken  sekerleke 

Faelgiert  hi  in  die  vedren  mede: 
100  Dits  der  naturen  heimelichede. 

Groene  soden  onder  voete 

Sijn  hem  nutte  tsire  boete ; 

Ende   daer  die   sonne  scinet  heet, 

Ist  best  dat  hem  te  stane  steet. 
105       Hevet  hi  den  rede,  so  hoer  hier  na, 

Int  sap  van  artimesia, 

Dat  wanic  dat  bivoet  si, 

Ghef  hem  sijn  aes,  ende  noch  daerbi 

Moeter  hennin  aes  wesen  toe: 
tio  IV  warf  of  vive  dit  doe. 

Jof  doe  dit  over  een: 

Bint  hem  vaste  dat  rechter  been; 

In  die  middle  dat  been  sultu  sien 

Ene  adre,   ende  mettien 
115  Die  sultu  wiselike  laten 

Ende  dat  sal  hem  comen  te  baten. 
Hier  bi  machtu  kennen  mede, 

Jof  een  voghel  heeft  den  rede: 

So  wiltijt  so  hanghen  dien  vogle 
120  Sijn  hooft  ende  sijn  vlogle, 

Ende  hi  bevet,  ende  hi  dan  toghet 

In  plumen  of  hi  cout  ghedoghet, 

Ende  hi  welna  aset  niet, 

Jof  ghierlike  der  ane  sciet, 
125  Ende  hijt  qualike  in  mach  bringen, 

Bi   aldustanighen   dinghen 

Mach  men  sien,  diere  waer  toe  ghevet, 

Dat  hi  enen  rede  hevet. 

Dan  helpt  hem  also,  als  die  raet 

130  Hier  boven   gescreven    staet. 

Jof  hem  sere  dorst,   so  doe  dus: 
Nem  pulvere  van  colen  levisticus, 
Dats  sijn  toename  in  Latijn; 
Anijs  stelen  sulre  toe  sijn 

135  Ende  venckel  stele;  siet  dit  in  wine. 
Oec   esser  nutte  mede   te   sine, 
Alst   es    ghesoden    recht    ghenouch, 
Een  lepel  honichs  int  gevouch: 
Dit  sal  men  over  een  coelen  dan. 

140  Ghef  hem  dit  drinken:   of  hi  ne  can, 
So  sal  ment  in  den  becke  ghieten; 
Of  doe  hem  eens  daghes  ghenieten 
Aes  met  honighe  bestreken. 
Des  naests  daghes  daer  na  in  der  weken 

145  Bestrijc  sijn  aes,  hoe  so  het  gaet, 
Met  ere  olie,  hetet  rosaet. 
Es  hi  oec  siec  van  der  galle, 
So   bespaers   sijn   aes  met  alle 
Met  pulvere  van  wilgebloemen. 

150  Als  hem  die  vlogle  hanghen  hem  someji, 
So  nem  danne  ganse  bloet, 
Ënde  smout  van  gansen  esser  toe  goet, 
Ende  salve  sine  vlogle  saen, 
Ende  latene  ter  sonnen  staen, 

155  Ende  ghef  hem  vleesch  van  gansen  vet. 
Hoor  noch  meer  ander  ende  bet: 
Nem  olie,  die  hetet  laurijn, 
Dwa  teerst  die  vlogle  sijn, 
Ende  onder  die  vlogle  sultu  mede 

160  Sine  asselen   salven  wel  ter  stede. 
Echt  nem  galle  van   den  swine, 
Ende  salver  mede  die  vlogle  sine, 
Ende  ghef  hem  sijn  aes  mede  ghemeene 
Ghenet  in  sape  van  verbeene, 

165  Jof  in  sape  van  salegen  crude. 
Hevet  hi  an  die  vlogle  rude, 
Nem  cruut,  dat  gheheten  is 

In  Latijn  hedera  terristris; 

Sijn  Dietsch  daer  of,   als  iet  weet   , 
170  Es  datmen  gondrave  of  dresene  heet. 

Siet  dat  in  watre  entie  blade 

Omtrent   sine    vlogle   begade, 

Daer  si  der  siden  ghenaken. 

Sijn  aes  so  soutn  nat  maken 
175  In  dat  water  daer  cruut  in  soot. 

Dit  selve  es  oec  den  voeten  noot. 
Eten  sine  vlogle  de  sieren, 

So  houten  in  deser  manieren: 

Ghef  hem  buxs  vleesch  nat  in  asine, 
180  Ende  bestrijc  die  vedren  sine 

Met  warmen  aisine,  dies  gome, 

Ende  met  olie  van  lauers  bome; 

Ende   dit   soe   doe   menichwerf. 

Breict    hem    vedre,"   ende    dat    bederf 
185  Dattu  sochte  uutdoen  wilt  datte, 

Nem    dat   bloet   van   ere    ratte 

Ende  bestrijc  der  vedren  staet: 

Sonder  pine  so   dan  uutgaet. 

Ende   siet  honich,    dat   radicke, 
190  Alse  dat  wort  sere  dicke, 

Nem  dan  een  roedekijn  van  suiker  mate, 

Na  die  grote  van  den  gate, 

Daer  die  vedre  in  was  gestaen, 

Ende  doere  in  honich  mede  saen: 
195  Daer   sal    cortelike    wedere 

Wassen  een  niewe  vedre. 

Es  hem  scinkel  of  vlogel  ontwee, 

So   nem  warem  aloë, 

Ende  binter  up,   dat  bliven  mach 
200  Enen  nacht  ende  enen  dach. 

Echt  hanen  drec  in  edec  ghesoden 

Es  daer  up  goet  in  noden. 
Es  een  voghel  ongheroe 

Upt  ree  of  up  die  hant,  daer  toe 
205  Siede  merre  in  water,  ende  daer  mede 

So  bestrike  sine  lede, 

Ende  uut  dien  watre  IX  werf 
VERWIJS,  Bloemlezing  II. 

Aessene,   als  hijs  bedarf. 
Hevet  hi  te  vel,   dat  heet  rampe, 

210  Ie  waent  in  Duutsche  es  de  crampe, 
In   artimesia,    dat   bivoet   heet, 
Sultu   sijn   aes   netten    ghereet. 
In  lamsbloet  warm  wrijf  sine  voete, 
Dit  es  oec  een  ander  boete; 

215  Jof  du   sout   nemen   warmen  wijn, 
Daer  netelen  in   ghesoden  sijn, 
Ende  daermede  sijn  voete  dwaen, 
Ende   uten  watre   sijn  aes   ontfaen. 
Eist  dat  hi  smelten  niet  ne  can, 

220  Eens  hanen   galle   ghef  hem   dan 
Jof  witte   slecken   ghesoden  teten. 
Smelt  hi  te  sere,  so  sulttt  weten 
Hoe   dat  hi  te  stoppene  si: 
Luttel   saeps   van   jusquiami 

225  Ghef  hem  drinken,  ende  natter  al 
Sijn  aes  in  dat  hi  eten  sal. 
Hevet  hi  luse,   so  nem  dan 
Van  alsene  sap,  jof  nochtan 
Water   daer  men   in   siet   dit; 

230  Ende  als  hi  ter  sonnen  sit, 
Bespoeiene  ende  makene  nat: 
Over  waer  hem  sal  helpen  dat. 

Dits  der  voglen  medicine 
Jeghen   messelike    pine, 

235  Den  Latine   ghedicht  wel  na, 
Also  alst  wilen  Aquila, 
Simachus   ende   Theodocion 
Screven  den  coninc  Thelomon. 

B.    VII,    vs.    31—254. 

A  p  i  s  dat  es  in  Dietsche  de  bie. 
Sente  Ambrosis  seghet  dus  mie 
Ende  Basilius  die  grote, 
Dat  dit  sijn  worme   sonder   genote. 
5  Sine   noten  noch   sine   riden 

Ende  wonen  te  samen  tallen  tiden. 

Hare   vrome  legsi  tere   stede, 

Ende  eten  alle  tesamen  mede. 

Cost  ende   ghewin,    groot  ende   cleeney 
io  Dat   es   talre    stont    ghemeene. 

Hare   maghedom,    hare   reinichede 

Es  al  ghemeene  hem  allen  mede. 

Si   winnen  vrucht   ende   bringhen 

Sonder  noten  ende  minghen. 
15  An   hen   pleghet    gheene    luxurie   tsine: 

Dies  winnen  si  vrucht  sonder  pine; 

Nochtan  wort  gheslachte  groot. 

Si  nemen  coninghe  in  haer  ghenoot, 

Ende  alle  gader  so  sijn  si 
20  Onder  haren  coninc  vri; 

Want  si  eerne  ende  minnen, 

Als   dien   si   haren   heere   kinnen, 

Ende  bi  haren  wille  gheset. 

Up  hem  ne  doen  si  gheene  onwet, 
25  Ende  dit  nes  te  wonderen  niet  een  twint, 

Wantse    die    coninc    weder   mint, 

Ende  es  hein  sochte   sonder  waen, 

Ende  si  bliven  hem  onderdaen. 

Hier  omme  so  nes  sonder  lieghen 
30  Onder  alle  worme  die  vlieghen 

Meer  te  wonderne  dan  an  bien. 

Men   mach   hem   honech    gaderen    sienr 

Dat  boven  allen  soeten  es  soete, 

Ende  te  menigher  mescame  boete. 
35  Si   maken   was    ende    raten 

Menighen   mensche   te   baten. 

Si  hebben  raet,  voghet  ende  hertoghen, 

Daer  si  hem  an  beraden  moghen, 

Ende   sine  sijn  niewer  fel 
40  Van  manieren  dan  sochte  wel. 

Ende  dats  een  wonderlic  engien: 

Winters  en  machmer  gheen  sien 

Ende  des  somers,  als  men  winnen  mach, 

Ne  lijt  daer  gheen  ledich  den  dach. 
45  Hets  worem  dat  ghere  vrucht  ne  deert, 

Ende  alst  bi  hem  hevet  vertheert 

Die  bloemen,  dan  si  doen  spien 

Bet  of,  waer  hem  goet  mach  gescien. 

Sijn  si  in  vremder  stede  bi  nachte, 
50  So   sijn  si  in  groter  wachte, 

Hoe  hare  vederen  niet  ne  werden  nat, 

Ende  rusten  upwaert  den  buuc  dor  dat. 
Hare   covent   deelt   hem   in   drien: 

Men  macher  coninghe  ende  heren  sien, 
55  Ende  middele  die  de  jonghe  berechten, 

Ende  andre  ghelijc  rechte  dienstknechten. 

Tn  eiken  buuc  es  emmer  een  here, 

Ende  die  es  scoenre  emmermere, 

Ende  also  groot  als  twee  bien. 
60  Die  vederen   sijn  cort  an  dien, 

Een  deel  hogher  op  die  been, 

Vor  sijn  hovet  al  in  een 

Ghelijc  alst  ware  crone, 

Boven  den  andren   seere   scone. 
65  Ende  oec  segghen  meesters  wale, 

Dat  hi  es  al   sonder  strale: 

Sine  hoecheit  dats  sine  were; 

Nature  ontseghet  hem  den  spere, 

Om  dat  prensen  van  erdrike 
70  Exemple  nemen  an  dese  gelike. 

Dits  deerste  ordine  van  den  bien. 
Dandre  die  men  daer  mach  sien, 

Die  sijn  tangher,  scarp  ende  snel 

Ende  berechten  die  bedarve  wel, 
75  Maer  sine  doen  lude  no  stille 

Anders   dan   die   meesters   willen. 

Onder  dese   sijn  andre  bien, 

Die   scalkelike   te   diene  plien, 

Ende  winnent  scalkelike  ende  halen, 
80  Daer  si  den  andren  mede  betalen. 

Dese  ne  hebben  strael  negheen, 

Ende   sijn  dienende  al  in  een 

Den  rechten  bien  enten  heren. 

Dese  steect  men  uut  met  onneren 
85  Des  morghens,  slaepsi  te  lange; 

Merren  si  te  vele  in  den  uutgange, 

Si  bijtse  doot  sonder  ghenaden. 
Ist  dat  si  bi  hem  te  vele  scaden, 
Alst  honich  ripe  es  ende  goet, 
90  Si  bitense   doot  metter  spoet. 

Ende  als  die  jonghe  sijn  stare  ghenouch, 
So  doen  si  hare  ghevouch 
Ende  steken  vort  die  middelscare, 
Om  dat  si  vlieghen  harentare 
95  Om  hare  ruste  ende  hare  stede, 
Ende  somich  meester  volghet  mede 
Diese  berecht;  dus  volgen  si  an 
Haren  meester,  haren  coninc  dan. 
Palladius  seghet  dus  mie: 

100  II  dage  te  voren  ofte  drie, 
Eer   si   willen   vlieghen    ute, 
Singhen   si   mit    groten    gerute, 
So  vaert  die  coninc  voren  uut  daer, 
Ende  die  ander  volghen  naer. 

105  So  waer  dat  si  te  swaermene  vanghen, 
Ist  dat  si  tenen  hope  hanghen, 
So  nessere  in  al  tgheloop 
Waer  een  coninc  in  den  hoop; 
Ist  dat  si  meer  oec  hopen  maken, 

110  So  weet  men  in  waren  saken, 
Datter  alse  menich   coninc  es 
Als  menich  hoop,   sijt  seker  des. 
Dat  edel  werc  van  haren  raten 
Mach  elc  wonderen  utermaten. 

115       Si  rusten  in  die  morghenstont, 

Tote  dien   dat  een  ondoet   den   mont 
Ende  trumpt  twee  werf  ofte  drie. 
Oec  claer  weder  kennen  die  bie: 
Ist  dat  die  dach  scone  sal  wesen, 

120  So  vlieghen  si  alle  ute  met  desen; 
Ende    sal    tweder    sijn    onrene, 
So  vlieghen  die  scalcke  uut  allene. 
Elc  hevet  besceden  ambacht. 
Als   deen  hevet   haren   last   ghebracht, 

125  So  sijn  daer  drie  of  vier  ghestaen, 
Diese  ontladen  sonder  waen. 

Deene   brinct   honich,    dander  blomen, 

Water   sietmen   bringhen    soinen, 

Ende  sulke  maken  die  woninghen. 
130  So  dienre  some  van  sulken  dingen, 

Dat  si  anders  niet  ne  wachten 

Dan  den  inganc  met  crachten. 

Sulke   scouwen   an   die   sterren, 

Of   hem    tweder   iet    sal   vererren; 
135  Ende  al  eten  si  te  male 

Te  samen  ende  in  .ene  sale. 

Alst  avont  es  ruten  si  da  er  in, 

Ende  emmer  so  lanc  so  min 

Ruter  te  samen  there  somme, 
140  So    datter   ene   vlieghet   alomme 

Ende  trompt  in  der  manieren  mede 

Also    als    soese    waken    dede. 
Teerst  maken  si  waer  wonen  sal 

Ende   rusten   die   ghemeente  al; 
145  So   scone   dats   eiken  mach  lusten 

So  maecsi  der  heren  rusten. 

Als  die  jonghe  dan  upcomen, 

So  hebsi  te  hant  vernomen 

Wie  si  sijn,  ist  meente  of  heren. 
150  Die  hem   sullen  ter  werringhe   keren, 

Die  doen  si  te  hant  van  den  live, 

Omdat  dandre  in  paise  bliven. 
Als  haer  coninc  ter  weide  vaert, 

Hi  es  met  sinen  here  bewaert, 
155  Die  bi  hem  vlieghen  ende  sijns  beiden; 

Ende  alsi  alle  pinen  ter  weiden, 

So  es  hi  dan  ledich  allene, 

Ende   merct  hoe   si  pinen   ghemeene. 

Om  hem  sijn  in  sine   scare 
160  Sine    seriante    ende    nemen    ware, 

Jof  hem  iemene   doet<  leet, 

Ende  die   sijn  fel  ende  dorwreet, 

Ende  ne  latene  niet  gherne  vlien. 

Ende  dit  ne  mach  niet  dicken  ghescien, 
165  Sonder  alst  weder  es  ghestade; 

Ende  dan  es  niemen  so  stout  van  rade, 

Die  men  up  sal  vlieghen  horen, 

Hare    coninc    en    vlieghe    voren. 

Waert  dat  iemene  so  coene  ware, 
170  Die  storen  wilde  des  coninx  scare, 

Hi   moeste   dat   onghelden   seere. 

Verliesen   si   oec   haren   here, 

So  es  dat  gheselscap  ondaen 

Ende   volghet   enen   andren   coninc   saen. 
175       Somwile   strijt   een   bnuc   op   den   andren 

Om  die  bloemen  daer  si  in  wandren, 

Of  om  honech,  des  ghelovet, 

Dat  elc  andren  ofrovet. 

Oec  so  vint  men  dorpere  bien, 
180  Die  felre  te  wesene  plien, 

Ende  die  sijn  vromelic  ende  wreet, 

Ende  altoes   te   winne   ghereet. 
Welc  tijt  so  die  bie  so  steict, 

Dat  haer  dien  strael  utebreict, 
185  Volgheter   enich    daermkijn    naer, 

So  moet  soet  besterven  daer. 

Si  scuwen  sere  die  quade  lucht. 

Vogle    vangense    in    die    vlucht. 

Siedmer  crabben  bi  of  braet, 
190  Si   sterven   van   der   roke   quaet. 

Die   lucht   van   der   doder  bie 

Doot  die  andren,   seit  men  mie. 

In  couden  tiden  bliven  si  binnen 

Ende   leven  bi   dat   si   winnen. 
195  Si  minnen  sere  soete  gheclanc, 

Daer  mede  vergadert  mense  ghemanc. 

Tien  jaer  ten   lancsten   of  sevene 

Set  hem  nature  te  levene. 

Nem  buffels   daerme  metten  drecke, 
200  Ende   dat   onder   daerde   decke, 

Daer  of  sullen  wassen  bien. 

Ovidius  boeke  seggen  van  dien: 

Delf  enen  stier  of  osse  of  coe, 

Nature   doet  haer  cracht  daer  toe, 
205  Datmer  of  siet  wassen  bien; 

Maer  si  noten  als  vlieghen  plien; 

Doch   sijn  si  harde  naer 

Den   edelen   bien,    wetet   over   waer. 

Honech  es  heet  int  beghin, 

210  Ende  droghe  als  het  comt  bet  in. 
Honech   suvert   ende  hout 
Medicine   in   hare   ghewout, 
Ende    men    tempert    oec    daer    mede 
Der  medicinen  bitterhede. 

21 5  Jeghen   die   coude   maghe   nat 
Neemt  honech   ende   tempert   dat 
Met  waermen  watre  ende  laet  ingaen, 
Het  sal  die  maghe  suveren  saen. 
Het  maket   oec  dat  anschijn  claer, 

220  Dwaetstu  di  daer  mede  daer. 

In  een  scerf  soutu  honich  braden, 
Ende  daer  toe  sout  met  staden, 
Ende  mac  een  suppositoris  daer  mede, 
Het  es  goet  jeghen  den  rede. 

Vs.   1—452. 
PROLOGHE. 

Vader,    Sone,   helich   Gheest, 
Enich   God   sonder  beghin, 

Gheeft  mi  hulpe  ende  vulleest, 
Ende  gratie  in  minen  zin, 
5       Dat  ie  vinden  moete  wort 
Scone,   ende   rime   goet, 

Daer  ie  bi  bringhen  moghe  vort 
Dat  vaste  leghet  in  minen  moet. 

Maria,  moeder  der  ghenaden, 
10  Moeder  der  ontfarmicheit, 

Ghi  hebt  den  menighen  beraden 
Ende  ghetroest  van  zericheit. 

Helpt  mi,   Vrouwe,   met  uwer  bede, 
Dat  ie  ghewinne  den  helighen  Gheest, 
15       Die  mi  cracht  ende  mogentheide 
Verleene  ende  sijn  vulleest. 

So  bem  ie  dan  al  onververt 
Vraye  rime  te  bringene  vort 

Van  eere  jeesten,  die  ie  beghert 
20  Hebbe  tonbindene  in  dietsche  wort. 

Scolastica   willic   ontbinden 
In  dietsche  wort  uten  latine. 

Vrouwe,  nu  moetgi  u  bewinden 
Troest  te  sine  in  mire  pine. 

25       Nu  merct,   ghi  die  hier  in  zult  lesen, 
Wat  nutscap  hier  an  zal  wesen. 
Hier  in  ne  vindi  favle  no  boerde, 
No  ghene  truffe  no  faloerde, 
Maer  vraye  rijm  ende  ware  wort, 

30  Hoe  die  tijt  es  comen  vort, 

Sint  dat  die  werelt  eerst  begonde, 
Toter  wilen  dat  quam  ter  stonde, 
Dat  Jhesus  Christus  themele  clam 
Ende  onse  menscheit  an  hem  nam. 

35       Hier   vindi    reyne    dachcortinge, 
Ende  daer  toe  ware  leringe. 

Der  noten  gelijct  dese  hystorie 

(Dat  merct  wel  in  u  memorie), 

Die  bitter  hevet  buten  de  slume, 
40  Die  scale  so  hart,  dat  mense  cume 

Metten    tanden    can    gewinnen; 

Maer  al  die  soetheit  esser  binnen. 

Want  die  bitterheit  vander  jeeste 

Dats,   dat  de  vroetste  ente  meeste 
45  Van  lancheit  can  ghegronden  cume: 

Dats  de  bitterheit  vander  slume. 

Die  hartheit  leghet  an  die  schale, 

Dats  dat  niemen  al  te  male 

Verstaen  mach  wat  die  worden  bedieden. 
50  Die  soetheit  der  of  es  dat  die  lieden. 

Die  recht  verstaen  ende  minnen, 

Ende  warheit  ende  goet  bekinnen, 

Dat   sise   gherne   horen   ende   lesen. 

Daer  ne  mach  verlies  geen  an  wesen. 
55       Hoort  hoc  God  die  werelt  stichte, 

Enten  troen  metten  sterren  verlichte, 

Die   lucht   metten  voglen  visierde 

Entie  erde  metten  dieren  verchierde, 

Entie  vissche  int  water  maecte, 
60  Ende  alle  goede  dinc  gheraecte; 

Ende  hoe  hi  lest  maecte  den  mensche, 

Doe  hi  alle  dinc  te  wensche 

Hadde  ghemaect,  die  hem  bedursten. 
Maer  nu  suldi  zonder  vursten 
65  Gode  met  mi  bidden  mede, 

Dat  hi  mi,  dur  dese  waerdicheide, 

Die  ie  dichte  van  siere  wet, 

Vergheve,  dat  ie  mi  besmet 

Hebbe  in  logenliken   saken, 
70  Die  mi  de  lichtheit  dede  maken 

Vander  herten   ende   vanden   zinne, 

Ende  vander  wereliker  minne; 

Ende  hi  die  nideghe  verduwe, 

Die  altoes  versch  ende  nuwe 
75  Talre   stont  zijn  daer  toe   gerust, 

Dat  hem  emmer  begripens  lust 

Mijn  gedichte  ende  mine  wort. 
Ghi  nideghe,  merct  ende  hort, 

Ghi  ne  zult  mi  niet  gedeeren  connen; 
80  Ghi  hebbets  alte  spade  begonnen; 

Hets  dompheit  dat  ghi  u  verteert; 

U  nijt  dinct  mi   dat  niemen  ne  dert 

Dan  11   zelven   in   uwen   zin: 

Ghi  hebter  meerre  swaerheiden  in. 
85  Ghi  sijts  te  magher  ende  te  bleker. 

Twi  sidi  vor  mine   ogen   smeker, 

Ende  achter  valsch  als  de  verrader  ? 

Met  Judase  moetij's   algader. 

Hebt  u  den  nijt;  ie  wille  dichten, 
90  Ende  mi  daer  mede  oec  verlichten. 

Dur  mijn  seggen,  dur  mijn  kastien 

Sone  zuidijs  u  niet  vertyen: 

Dies  willic  gaen  an  mijn  beghin. 

Nu,  God,  verclare  minen  zin. 

Hoe    God   die    We  relt    began. 

I. 

95       Merct,   ie  wille  ghijs  seker  zijt, 
Dits  beghin  van  alre  tijt. 

God  die  maecte  int  beghin 
Den  hemel,  ende  oec  der  in 
Alle  der  ingle  edele  nature. 

100  Desen  hemel  heet  de  Scrifture 
Empyrus  bi   rechter  namen, 
Daer  dingle  haer  beghin  in  namen. 
Ende  hi  maecte  die  erde  mede. 
Ende  wi  verstaen  alhier  ter  stede, 

105  Daer  die  lettre  die  eerde  noemt, 
Dat  met  t  har  re  materien  coemt, 
Al  dat  bider  erden  leeft 
Ende  al  die  dinc  die  zoe  uutgheeft, 
Dat  soe  weder  in  hare  keert. 

110  Des  sijt  seker  ende  gheleert, 
Die  .materie  van  allen  dieren, 
Van  allen  crude  de  manieren. 
Van  bomen,  van  Adams  vlesche  mede 

Brochte  soe  vort  al  daer  ter  stede. 
115  Maer  niet  maketse  God  nochtoe; 

Hierna  maket  hise:  nu  hort  hoe. 
Die  viere   elemente,   water,   vier, 

Eerde  ende  lucht,  de  waren  hier 

Ghemaect,  daer  men  die  erde  noemt. 
120  Nu  merct  hoe  die  redene  coemt: 

Werelt  ende  tijt  sijn  even  oud, 

Dus  spreect  de  waerheit,  onse  behout. 

Van  niete  maecte  God  int  beghin 

Den  hemel,  ende  oec  dingle  daer  in, 
125  Entie  andre  elemente  oec  mede. 

Die  erde  was  van  harre  sconede 

Nochtoe  deelloes  nader  nature, 

Dies  heetse  ydel  de  Scrifture, 

Ende   met  demsterheden  verdect. 
130  Die  Scrifture  die  vertrect 

Dat  die  helighe  gheest  ons  Heren 

(Dats  Gods  wille,  dus  salment  leren) 

Die  ward  upt  water  gedragen. 

Dies  words  mach  ons  wel  behagen: 
135  Daer  wart  betekent  ende  bediet 

Dat  doepsel,  dies  men  nu  pliet. 

Hoe   God  maecte   dat   Licht  upten    eersten   dach. 

II. 

Doe  maecte  God  met  zinen  worde 
Dat  licht,  als  iet  bescreven  horde. 
Twort  Gods,  dat  es  die  Sone 

140  Die  ons  verloeste,  dats  die  gone 
Die  vlesch  in  Marien   ontfinc. 
Tlecht,  eer  die  sonne  upghinc, 
Was  een  swerc  claer  ende  scone, 
Ghelijc  der  dagheraet  anden  trone, 

145  Der  sonnen  ongelijc  van  lechte, 
Dus  bescriven  ons  Gods  knechte. 
Doe  versach  God  dat  licht  was  goet, 
Ende  hi  verschiet  daer  metter  spoet 
Dat   licht   vander   demsterheide. 

150  Ende  wi  verstaen  dat  al  hier  ter  stede 

Lucifer  ende  sine  schare 

Verscheden   worden  al   openbare, 

Om  haer  hoverdighe   sonden, 

Vanden  inglen  die  vulstonden. 
155  Diere   staende  bleven,   hieten  tlecht, 

Entiere  neder  vielen,  na  al  recht 

Moghen  wel  heeten  demsterhede. 

Doe  noemde  God,  dus  leest  men  mede, 

Dat  lecht  bi  name,  ende  hiet  dach; 
160  Die  tijt,  daer  demsterhede  an  lach, 

Die  hiet  ons  Here  nacht  bi  namen: 

Ende  dit  was,  als  wijt  vernamen, 

Een  sondach  ende  dalreerste  dach, 

Die  ter  werelt  ie  ghelach. 

Hoe   God  maecte  dat  Firmament  upten  anderen  dach. 

III. 

165       Des  anders  dages,  dus  eist  bekent, 

Maecte  God  dat  Firmament 

Int  water  ter  middewerden  recht; 

Ende  van  watre  maectijt  echt 

Hart  ende  vast  gelijc  kerstale, 
170  Klaer  geschepen  als  die  eyschale. 

Die  sterren,  dats  wel  bekent, 

Die  staen  an  dat  firmament. 
Firmament  hetet  bi  namen, 

Omdat  hem  hout  so  vaste  tsamen, 
175  Ende  het  de  watre  so  vaste  hout, 

Die  boven  ons  sijn,  met  gewout, 

Datsi  niet  comen  hier  neder. 

Wat  si  daer  doen,  antwort  hi  weder, 

Dat  ne  weet  niemen  dan  onse  Here, 
180  Sonder  dat  sulc  met  siere  lere 

Seit  dat  de  dau  danen  coemt. 

Dit  firmament  heeft  hi  genoemt, 

Spreect  de  boec,  Hemel  bi  namen, 

Omdat  hi  bedect  alte  samen 
185  Ende  verhemelt  die  warelt  al, 

Water,   vier,   berch  ende   dal. 

Hoe  God  dat  Water  versaemde  upten  derden  dach. 

IV. 

Des  derds  dages,  lesen  wi  van  Gode, 

Dat  hi  met  sinen  ghebode 

Twater  versamede  in  een  covent; 
190  Dat  was  onder  tfirmament, 

Dat   hare    die    droecheit   openbaerde. 

Die  droecheit  noemde  God  die  erde, 

Ende  dies  waters  versamenyngen, 

Daer  si  alle  te  ghader  ghingen, 
195  Dat  hiet  hi  bi  namen  zee. 

Daer  na  so  maecti  noch  mee. 

God  besach  dat  het  was  goet, 

Ende  seide  doe  metter  spoet: 

,,Ic  wille  der  eerden  geven  cruut, 
200  Ende   haer  groenheit   doen  comen  uut, 

Daer  ute  mogen   comen  zaet, 

Ende  daer  geboemte  up  staet, 

Dat  appel  draget  na  siere  maniere 

Ende  vrucht  oec  wel  menegertiere". 
205  Al  dat  hi  seide  dat  was  vuldaen, 

Want  sijn  wille  moeste  al  vulgaen. 

Hoe  God  Sonne  ende  Mane  maecte  upten  vierden  dach. 

V. 

Des  vierds   daghes  maecte   daer  ane 

Onse  Here  Sonne  ende  Mane, 

Ende  die  sterren,  die  hi  ghesent 
210  Ende  gheset  hevet  int  firmament. 

Verre  beneden  den  sterren  staen 

Sonne  ende  mane,   sonder  waen, 

Ende  alle  de  planeten  mede. 

Derde  hevet  die  nederste  stede 
215  Van  al  den  sterren,  als  ie  wane, 

Ende,  als  men  leest,  dat  die  mane 

Es  die  minste  vanden  sterren, 

Die  ons  lichten  noch  van  verren. 
Die  vroede  liede  seggen  al  bloet, 
220  Die  sonne  es  achtendalf  werve  als  groet 

Als  dit  erderike  al  gheheel, 


Ente  mane  es  meerre  een  deel 
Dan  de  erde,  dus  eist  bescreven. 
Mane  ende  sterren  zijn  gegeven 

22 s  Dat  si  den  nacht  maken  clare, 
Want  hi  anders  te  lelie  ware; 
Ende  omdat  die  nachts  in  water  pinen, 
Ende  die  oec  wandelen  in  woestinen, 
Daer  bi  souden  getroest  wesen; 

230  Ende  alre  meest,  als  wi  lesen, 
Om  van  Libien  tgrote  zant, 
Daer  een  clene  wint  al  te  hant 
Die  weghe  verwayt,  so  datse  man 
Altoes  ne  geen  bekinnen  ne  can. 

235  Ne  ware  de  sterren,  menne  vonde 
Niemen,  dier  in  gegaen  conde, 
No  men  vonde  nemmermee 
Niemen,  die  voere  in  de  zee. 
Oec  leesmen  dat  men  vogle  vint, 

240  Die  vander  sonnen  niet  en  twint 
Die  claerheit  gedogen  connen; 
Nachts  moetsi  lopen  ende  ronnen, 
Ende  hem  biden  sterren  voeden. 
Dus  sullen  wi  mede  wel  gevroeden, 

245  Dat  niet  alleene  dur  de  scoenheide, 
No  alleene  dur  tlicht  oec  mede 
Sonne,   sterre  ende  mede  mane 
Sijn  geset;  maer  om  te  verstane 
Scone  weder  ende  quaet  daer  bi, 

250  Ende  omme  dat  de  mensche  vroet  si, 
Dat  si  sceeden  dach  ende  nacht, 
Weke,  maent  ende  jaers  cracht, 
Lentijn,    zomer,   herfst   ende   winter. 
Die  van  dompeit  geenen  splinter 

255  Stekende  hevet  in  sinen  zin, 
Hi  magher  vele  leren  in. 
Versta  wel,   wie   so  merken  conne, 
Dat  ghemaket  was  die  zonne 
Int  Oeste,  tilike  tharen  upgange; 

260  Savons  daerna,  dans  niet  lange, 
Dat  soe  was  tharen  onderghane, 

Maecte  God  risende  die  mane, 
Ende  soe  was  vol  van  haren  lechte; 
Dus  proevent  meesters  al  bi  rechte. 

Hoe  God  maecte  upten  vijften  dach  Voghel  ende  Vissche. 

VI. 

265       Des  vijf  ds  daghes  verchierde  onse  Here 

Water  ende  lucht  met  groter  ere. 

Der  lucht  ghaf  hi  dat  vliegen  conde, 

Ende  dat  zwemmende  ghinc  te  gronde. 

Vissche  ende  vogle,  dats  waer, 
270  Maecti  beide  van  watre  daer. 

God  maecte  alle  dinc  die  roert, 

Cleene  ende  groet,  dat  water  voert, 

Ende  wat  so  ghaet  ende  vlieghet. 

Bedi  mesdoet  hi  ende  lieghet 
2J$  Die  seit,  dat  hi  iet  maken  conde, 

Die  quade  gheest,  sonder  die^  zonde. 
Doe  seindijt  al  ende  benedyede, 

Omdat  hi  wilde  dat  sijn  werc  dyede. 

Hoe  God  die  aerde  vercierde  met  beesten  ende  met 
anderen  dieren  upten  sesten  dach. 

VIL 

Ten  sesten  dage  verchierde  God 
280  Die  eerde,  ende  hiet  na  sijn  gebot, 

Dat  soe  beesten  brochte  vort. 

Hi  wiste  wel,  merct  ende  hort, 

Dat  die  mensche  vallen  zoude; 

Maer  dur  zine  doget  so  woude 
285  Hi  den  mensce  beesten  geven, 

Om  te  verlichtene  der  mede  zijn  leven. 

Beesten,  merct  dit  wordekijn  zaen, 

Heetsi,  omdat  si  ons  bistaen. 

Nu  vraechtmen  of  die  goedertiere 
290  God  maecte  de  felle  diere 

Entie  venijnde  vor  Adams  zonden. 

Dese  redene  hebbic  aldus  vonden, 

Dat  alle  die  diere  sonder  waen 

Ghemaect  waren   onderdaen 

295  Den  mensche  te  sine  emmermere, 
Haddi  ghehort  na  onsen  Here; 
Maer  nader  mesdaet,  alst  wel  schijnt, 
Worden   si   fel   ende   gevenijnt, 
Ende  staende  na  siere  schade. 

300  Oec  mede  om  sine  mesdade, 
Seggen  ons  die  helighe   lude. 
Dat  die  bome  entie  crude, 
Die  nu  wassen  vruchteloes, 
Moettent  ontgelden  altoes 

305  Vander  mesdaet  van  Adame. 

Sonne  ende  mane,  van  groter  scame. 

Sterre  ende  oec  diere  steene 

Ne   behilden   niet   alleene 

Van  haerre  cracht  dat  vijften  deel; 

310  Te  voren  hadden  sijt  al  geheel. 

Hoc   God  Adame  maecte. 

VIII. 

Doe  seide  God:  „Maken  wi  den  man", 
Nu  merct  ende  verstaet  hier  an, 
Tote  wien  seide  hi:  Maken  wie? 
Der  personen  so  sijn  drie: 

315  Die  Drievoudicheit  spreect  gemeene. 
Dits  den  mensce  ene  ere  niet  cleene, 
Dattene  God  maecte  met  vorrade. 
Al  maecti  met  siere  genade 
Alle  de  andre  creaturen, 

320  Hine  sprac  niet  thare  naturen 
Alse  God  toten  mensche  dede. 
Nochtan  was  hi  gemaect  mede 
Nader   zielen   na   Gods    geheelde. 
Dit  was  den  mensce  grote  weelde. 

325  Naden  lichame,  wildijt  horen, 
Dies  so  heeft  hi  vele  te  voren; 
Want  hi  es  vander  meester  werden: 
Den  beesten  staet  thoeft  ter  erden, 
Enten  mensce  ten  hemele  waert. 

330       In  drien  saken  so  openbaert 
God   des   menscen   werdichede: 
VERWIJS,  Bloemlezing  II. 

Dat  hi  niet  allene  oec  mede 
Ghemaect  was  om  erdsche  weelde; 
Tander  was,  alsic  oec  telde, 

335  Doe  hi  maecte  de  menschede, 
Datter  God  sinen  raet  toe  dede, 
Ende   seide:    ,, Maken  wi  den  man". 
Die  derde  werdicheit  der  an 
Dats,  dat  hi  gemaect  was  here 

340  Van  allen  dieren  met  groter  ere, 
Dat  sine  voeden,  naden  zonden, 
Ende  cleden  souden  tallen  stonden, 
Ende  helpen  sinen  arbeit  dragen. 
Vor  die  mesdaet,  horic  gewagen, 

345  Gaf  God  den  mensche  enten  dieren 
Vrucht  tetene  van  manieren; 
Want  die  erde  brochte  niet  dan  goet. 
Mensche,   merct   oftu  best   vroet, 
Du  heves  verloren  an  den  meesten: 

350  Dine  bliscap  an  sconen  beesten, 
An  draken  ende  an  liebarden, 
An  tygren  ende  an  luparden: 
Dit  was  grote  werdichede. 
An  die  mynste  hevestu  mede 

355  Ghewelt  verloren  om  dijn  liegen, 
Dats  an  mesien  ende  an  vliegen. 
An   de  middelste   hevestu   gewout, 
Omdat  du  te  bet  merken  zout, 
Dat  du  here  altoes  was  bleven 

360  Der  beesten,  adstu  niet  begeven 
Tgebod  dat  di  God  geboed: 
Dus  vielstu  neder  in  groter  noet. 

Hoe  God  den  man  benedyede. 

IX 

God  benedyede  den  man, 
Ende  seide  dese  woert  deran: 
365  „Wast  ende  wert  menichfout". 

Dit  wort,  dat  men  bescreven  hout, 
Ghaet  jegen  den  buggren,  de  spreken 
Valschelike   in  haren  treken, 

Dat  huwelic  te  ghere  stonde 

370  Ne  mach  wesen  sonder  zonde. 

Dies  waent,  hem  wert  swaer  perdoen 
God  ne  hiet  noyt  zonde  doen. 
Hi  sach  dat  hi  adde  gemaect; 
Al  waest  goed  ende  wel  geraect. 

375       Vulmaect  es  nu  hemel  ende  erde, 
Ende  hare  cierheit  met  groter  werdc 
Des  selfs  dages  vervolde  hi  mede 
Alt  werc  daer  hi  hem  toe  dede, 
Ende   rustem  upten  zevenden  dach. 

380  Niet  dat  hem  die  pine  verwach; 
Maer  dat  hi  zijn  maken  liet. 
In  zulken  ne  merkets  oec  niet, 
Hine  maect  noch  alle  dage 
Vele  dincs,  dans  gheene  sage; 

385  Maer  hine  maecte  niet  hier  naerr 
Sine  materie  ne  was  al  daer 
Ghemaect,  ofte  haer  gelike. 
An  Adame  was  sekerlike 
Die  materie  van  alden  lieden. 

390  Dit  willic  an  zijn  vlesch  bedieden. 
Van  zinen  vlesche  so  eist  al 
Dat  es,  ende  was,  ende  wesen  zal, 
Ende  menscelike  vorme  hevet  ontfaen. 
Vander   zielen   zuldi  verstaen 

395  Dat,  so  wie  so  vlesch  gewan 
Van  Adame,   den   ersten  man, 
God  ghaf  hem  ziele  gelijc  Adame. 
Die  zevende  dach  hevet  de  name, 
Daer  God  up  ruste,  zaterdach; 

400  Ende  in  ebreusch,  alsict  zach, 
Daerne  de  Jueden  heten  sabaet, 
Dats  ruste  Gods,  daert  al  an  staet. 
Ende  hi  benedidene,  dats  waer. 
Sint  vierde  menne  menich  jaer. 

405       Dus,  als  ghi  hebt  vernomen, 
So  eist  ons  van  Moysese  comen, 
Dat  God  maecte  hemel  ende  erde 

Ende  al  dat  horde  te  haere  werde. 

Al  benedide  hijt  ende  zeinde. 
410  Dat  was  eert  oyt  iet  reinde; 

Want  eene  fonteine  van  groten  prise 

Quam   uten   erdschen   paradyse, 

Die  ghaf  natheit  in  geerre  tijt 

Al  om  ende  omme  der  warelt  wijt. 
415       Die  fonteine  bediet  Marien, 
,     Die  droech  Jhesum,  den  vrien, 

Diet  al  met  doechden  maecte  nat. 
Hier  na  zalic  verclaren  bat 

Wat  rivieren  daer  ute  quamen, 
420  Ende  hoe  dat  si  hieten  bi  namen. 

Hort  van  Adam  dat  besceet: 

God  maectene,  alst  hier  voren  steet, 

Vander  erden,  vanden  lime; 

Na  den  vleesche  eist  dat  ie  rime. 
425  Die  ziele  maecte  hi  van  niete. 

Weet  wel  dat  hi  achterliete 

Die  waerheit,  de  niet  geloefde  dies. 

Die  lettere  seght  dat  hi  inblies 

Hem  den  levendeliken  geest. 
430  Dat  bediet  recht  alre  meest 

Dat  hi  die  ziele  zende  int  vat. 
Plato  doolde  in  deser  stat, 

Die   edele   clerc   van   hoger   name. 

Die  seide  dat  smenscen  lichame 
435  Die  Ingle  maecten,  ende  God  den  geest. 

Dat  bediet  recht  alre  meest 

Dat  die  ziele  ware  oec  mede 

Ghemaect   vander   Godlichede. 

Ware  dat  waer,  sone  mochte  dan 
440  Gheene   sonde   doen  de  man 

Nichte  meer  dan  ons  Here, 

Noch  oec  sterven  nemmermere. 

Die  man  was  gemaect  vander  moude 

Dat  merct  wel,  in  manliker  oude, 
445  Volcomen  van  crachte,  in  volre  joget. 

Vulmaect  van  leden,  in  alre  doget, 

Wildi  tghebod  Gods  niet  begeven, 

Dat  hi  wel  ewelike  mochte  leven.- 
Verbrake  hijt  oec  in  enigher  noet, 
450  Dat  hiere  om  zoude  smaken  de  doet: 
Dus  was  hem  vri  wille  gegeven 
Weder  hi  sterven  wilde  of  leven. 

Hoe  hi  hem  sette  ten  sur  en 

Ende   koene  solaestcn   de   creaturen. 

Als   Fransoys   hevet   vernomen, 
Dat  bi  sire  exemplen  comen 
Vele  lieden,  die  hem  bekeren 
Om  te  dragene  tcruce  ons  Heren 
5  Gewilleke  met  bernende  moede, 
So  verstoutte  hem  de  goede, 
Als  vaendragere   van   Gods  here, 
Om  te  comene  metter  ere 
Toter  hoocheit  van  den  zege, 
10  Ende  dat  met  duechden  alle  wege. 
Hi  verstont  nauwe  dat  woort, 
Dat  de  apostel  brochte  voort, 

Die  spreict:    „Die  horen  te  Cristus  name. 

Si  hebben  gecruust  haren  lechame 
15  Met  begaerten  ende  met  zonden, 

Want  sise   scuwen  tallen  stonden." 

Met  so  staerker  discipline 

Bant  hi  die  begherten  zine, 

Dat  hi  cume  teregher  ure 
20  Nutte   de   voorderste   sire   nature. 

Hi  seide:   ,,Hets  swaer  te  vulbringene 

Den  lechame  te   gehingene, 

Te  hebbene  dat  hem  bedaerf, 

Men   moeten   bugen   enichwaerf 
25  Den  sinnen  ende  sijn  onderdaen 

Die  ter  vleescelicheit  bestaen". 

Hier  omme,  als  hi  was  gesont, 

Nutte  hi  selden  teniger  stont 

Gesoden  spise,   dor  enige  dinc. 
30  Waest  00c  dat  hise  ontfinc, 

So  mingdire  asschen  mede, 

Of  waters  so  vele  hire  toe  dede, 

Datti  met  dustarigher  zake 

Die  spise  benam  de  smake. 
35  Wat  soudic  maken  tale  lanc 

Vanden  wine,  dien  hi  dranc  ? 

Want  hi  waters  sijn  gevouch 

Cume  dranc,  ende  niet  genouch, 

Als  hem  die  hitte  entie  dorst 
40  Ontsteken  hadde   sine   borst. 

Maniere  vant  hi,  sijt  zeker  das, 

Van  abstinencien   die  meerre   was; 

Altoos   dyedi   ende   wies 

In  volchne  ende  in  pleichne  dies. 
45  Ende  al  was  datti  was  comen  mede 

Ter  hoocheit  vander  vulmaecthede, 

Altoos  vernieude  yet  sijn  sin 

Als  of  hi  eerst  ware  int  begin; 

Want  hi  met  suiker  pine  mede 
50  Purgierde    des   vleeschs    oncuuscede. 

Nochtan  als  hi  ghinc  weder  ende  vort 

Om  te  predekene  ons  heren  woort, 

Gevouchdi  hem  in  vele   dingen 
Metten  gonen,  diene  ontfingen, 

55  Als  om  tontfane  de  spise; 

Maer  cam  hi  thuus,   in  alre  wise 
So  hilti  vaste  ende  zere 
Sine  abstinencie  in  allen  kere. 
Dus  so  heefti  hem  gegeven 

óo  Hem  zelven  scaerp  wreet  in  sijn  leven, 
Ende   zinen   evenkerstinen   mede 
Gevouch  in  die  menscelijchede, 
In  allen  dingen  sonder  waen 
Der  ewangelien  onderdaen. 

65  Hi  was  exemple  talre  stede, 

Niet  vastende,  maer  etende  mede. 
Als  hi  was  in  moetheden  groot, 
Was  dicken  die  aerde  bloot 
Bedde,   daer  zijn  lechame  up  lach; 

70  Ende  dicken  hi  slapens  plach 
Sittende,  thooft  an  enen  steen, 
Of  an  een  hout,   els  bedde  negeen, 
Een  armen  roe,  ende  el  niet,  an. 
Aldus  diende  de  goede  man 

75  Onsen  here  menichfoude 
In  naecteden  ende  in  coude. 
Som  wile  was  hem  gevraget, 
Welker  wijs  hi  hem  bedraget 
Vanden  couden  wintre  wreet, 

80  Ende  hi  so  dinne  was  gecleet  ? 
Met  heten  wille  hi  dit  andwort, 
Alst  hem  de  helege  geest  gaf  vort: 
,,Waert  so  dat  wi  waren  van  binnen 
Yet  geporret  in  onse  zinnen 

85  Met   begherten    vanden   viere 

Van  hier  boven  in  eneger  maniere, 
Tcoude  van  buten  souden  wi  dragen 
Lichtelike  sonder  clagen." 
Hi  scuwede  dat  sochte  cleet, 

90  Ende  minnet  waest  scarp  ende  wreet; 
Want  hi  seide,  datti  wel  wiste, 
Dat  bedi  Johan  Baptiste 

Van  Gode  was  geprijst  hier  af. 

Als  men  hem  een  roe  gaf, 
95  Daer  hi  zochteit  gevoelde  an, 

Riedde  hine  met  pesen  van  binnen  dan; 

Want  hi  seide,  alst  staet  in  bouken, 

Datmen  niet  ne  soude  zouken 

Sochte  cleder  ende  goede 
ioo  In  husekine  der  aermoede, 

Maer  in  groter  heren  zalen, 

Alst  God  spreect  in  zire  talen. 

Sekerlike  haddi  vonden, 

Dat  de  vianden  tallen  stonden 
105  Van  scaerpen  deden  waren  in  vare, 

Ende  daer  si  sochter  warden  geware 

Entie  precieus  ende  diere, 

Daer  ghincsi  tvolc  in  coren  sciere. 
Dies  gevel  in  ere  nacht, 
110  Als  hi  dor  der  ziecheden  cracht, 

Bede  van  hoofde  ende  van  ogen, 

Die  hi  dicken  moeste  dogen, 

Een  cussin,  jegen  zine  costumen, 

Hadde  onder  zijn  hooft,  van  plumen, 
115  Dat  die  duvel  daer  in  ghinc, 

Dat  hine  moeide  vander  dinc 

Tote   mattintijt,    ende   dede 

Hem  verdriet  in  zine  gebede. 

Tote  datti  riep  zinen  geselle, 
120  Ende  hijt  dede  uter  celle 

Dat  cussin  enten  duvel  mede 

Verre  dragen  tere  stede. 

Daer  die  gone  uter  celle  ghinc, 

Om  te  doene  gone  dinc, 
125  Verloos  hi  al  daer  ter  steden 

Alde  macht  van  zinen  leden, 

Onthier  ent  Fransoys  heeft  verheest 

Alle  biden  heiegen  geest, 

Die  hem  van  herten  ende  van  lechamen 
130  Die  cracht  gaf  weder  al  te  zamen, 

Die  hi  hadde  eer  dat  gevel, 

Met   sinen  woorden  ende  met  niet  el. 

In  disciplinen  hart  van  moede 
Hi  stont  altoos  in  sire  hoede; 

135  Grote  zorghe  drouchi  tsamen 
Sire  zielen  ende  sijns  lechamen, 
Hoe  hise  reine  houde  met  eren; 
Want  in  beghinne  in  sijn  bekeren 
Baeddi  hem  zelven  in  wintertijd 

140  In  yse,  in  watere,  diep  ende  wijd, 
Om  datti  zinen  huusviant 
Binden  wilde  in  enen  bant, 
Ende  hi  dat  witte  cleet,  dat  clare, 
Dat  der  zuverheden  ware, 

145  Van  den  vleesceliken  brande 
Houden  soude  sonder  scande. 
Ooc  seidi  al  openbare, 
Dat  vele  gedoochdeliker  ware 
Enen  geesteliken  man  groot  conde 

150  Te   gedogene   menichfoude 

In  zinen  vleessce,  dan  hi  binnen 
Gevoelen  soude  in  sine  zinnen 
Een  lettel  hitten  teniger  steden 
Van   vleesceliker   oncuusheden    1). 

155       In  de  woestine  van  Sarthane, 
Daer  hi  somwile  plach  te  gane, 
Lachi  eens  in  zine  gebede 
In  sine  celle  tere  stede. 
Daer  riepene  de  viant  te  zamen 

160  Drie  waerf  bi  zire  namen. 

„Wat  wiltu?"  heefti  geandwoort. 
Valscelike  sprac  hi  dit  woort, 
Die  viant,  ende  seide  openbare: 
„En  es  ter  werelt  zondare, 

165  Bekeert  hi  hem,  God  ne  vergevet 
Al  dat  hi  oyt  mesdaen  hevet; 
Maer  so  wie  hem  zelven  doot 
Met  penitencien  te  groot, 
Hine  gewint  nemmermere 

170  Genaden  an  onsen  here". 

Die  goede  man  hevet  verstaen 
Biden  heiegen  geeste  zaen 


1)   hs.   ondersceden.   Zie  Mnl.    Wdb.   V,   403. 

Die  boosheit  vanden  viant, 
Hoe  dat  hi  hem  dies  bewant, 

175  Hoe  hine  ter  laweit  dade  keren. 
Dat  toocht  dit,  datic  hier  sal  leren: 
Want  al  te  hant,  zijt  seker  dies, 
Dat  de  viant  up  hem  blies, 
Die  met  sinen  ademe  doet 

180  Colen  bernen  metter  spoet, 
Cam  te  hant  den  heiegen  man 
Sijns   vleeschs   sware   coringe   an. 

Als  de  minre  der  reinichede 
Dat  gevoelde  daer  ter  stede, 

185  Heefti  den  roe  ofgedaen 

Ende  ghinc  hem  metter  corde  slaen. 
,, Broeder  ezel!"  spreecti,   ,,ha!   ha! 
Dus  betaemt  di  datmen  ga: 
Dits  die  gesele  tinen  doene. 

190  Die  roe  dient  ten  religioene, 

Die  thelege  tekin  draecht  vor  ogen. 
Men  sal  dat  niet  gedogen 
Dattene  doncuusche  stele  te  waren. 
Waer  so  du  wilt  mogestu  varen". 

195  Hier  toe  met  wonderheten  moede 
So  wart  al  ontsteken  de  goede, 
Ende  heeft  sine  celle  upgedaen 
Ende  es  ute  int  hof  gegaen, 
Daer  hi  hem  zelven  moedernaect 

200  In  der  snee  warpt  ende  mesmaect. 
Seven  hoopkine  te  handen 
Maecti  daer  of  metten  handen, 
Die  hi  voor  hem  zelven  lede ; 
Sinen  vleesche  hi  daer  toe  sede: 

205       ,,Dijn  wijf  so  es  de  meeste  ginder; 
Dese   vier   andre   dine   vier  kinder, 
Twe  sonen  ende  twe  maechdekine; 
Gone  andre  twe  achtic  te  sine 
Knechte  ende  dierne,  die  di  sijn 

210  Orbare  ten  dienste  dijn. 

Nu  cleet  dese  alle,  si  hebbens  noot. 
Want  si  bliven  van  coude  doot. 

Beghinti  dat  volc  te  vervaerne, 
So   diene   énen  here   gaerne". 

215  Alder  so  wort  de  viant 

Verwonnen  ende  voer  wech  te  hant. 
Die  helege  man,  daer  wijt  of  tellen, 
Keerde  metten  zege  in  sire  cellen. 
Want  als  hi  zere  ende  genouch 

220  Buten  tvleesch  pijnde  ende  slouch, 
Bluscht  hi   den  brant  der  oncuuscede 
Van  binnen  altemale  daer  mede, 
So  dat  hi  clene  no  groot  daer  naer 
Daer  of  niet  gevoelde  een  haer. 

225       Een  sijn  broeder,  die  daer  mede 
Al  doe  lach  in  zine  gebede, 
Die  zach  dese  dinc  al  ane 
Bi  der  scoonre  claere  mane, 
So  dat  Fransoys  wart  geware, 

230  Ende  ondeckede  hem  openbare 
Vander  coringe  den  proces, 
Ende  geboot  hem  vaste  des 
Dat  hi  niemene  die  levet, 
Als  lange  als  hi  den  geest  inhevet, 

235  Die  dinc  ondecke  up  genen  dach, 
Die  hi  van  hem  ghinder  zach. 

Hine  leerde  niet  te  doodden  allene 
De  zonden  van  den  vleesche  gemene 
Ente   breken    de    breckelichede, 

240  Maer  hi  leerde  daertoe  mede 
Te  hoedene  de  uterste  zinne, 
Daer  die  doot  bi  comt  inne 
Toter  zielen,   datmen  de  wachte 
Met  n ergste   ende  met  alre   crachte. 

245  Hemelichede  vanden  vrouwen, 

Hare  spreken  ende  haer  upscouwen, 
Die  de  menige  verduwen, 
Hiet  hi  nerenstelike  scuwen ; 
Want  hi  sprac:  ,,De  cranke  breken 

250  Dicken  bi  alzulken  treken, 
Ende  00c  hevetmen  verheest 
Dicken  cranken  den  staerken  geest. 

Hen  ware  te  wel  geproevet  man, 
Hennes  die  met  hem  wandren  can 

255  Niet  mogeliker  zonder  smitte, 

Dan  sonder  smerte  ende  zonder  hitte 
Mogelijc  es  00c  te  gane, 
Als  ons   scrifture  doet  te  verstane, 
Int  vier  ende  in  dat  hete  gloet 

260  Enen  mensce  al  baervoet". 

Die  hadde  sine  ogen  so  gekeert  1) 
Van  suiker  ydelheit  ende  geleert  2), 
Datti  daerwaert  niet  ne  sach, 
Ende  hi  sinen  geselle  plach 

265  Te  seggene,   daer  hi   ghinc  allene, 
Dat  hire  int  anscijn  cume  kende  ene. 
Want  zeker  dochten  niet  wesen, 
Dat  yemen  zoude  int  herte  lesen 
Hare  gedane  ende  hare  gelike, 

270  Die  dat  vierkijn  haestelike 

Weder  levende  maken  connen 
Van  den  vleesche,  dat  es  verwonnen, 
Entie   clareit   smetten   mede 
Van  der  reinre  zuverhede. 

275  Hi  zeide,  dat  met  wive  spreken 
Niet  dan  gedwas  ware  of  treken, 
Sonder  in  biechten   allene 
Ende  in  leringe,  cort  ende  clene, 
Na  dien  dat  ere  ende  zalichede 

280  Eesschet,  ende  tijt  ende  stede. 
,,Wat  bederven  of  wat  doene", 
Sprac  hi,   ,,zal  van  religioene 
Man  met  talen  doen  met  vrouwen, 
Sonder  alsi  souken  met  trouwen 

285  Van  haren  mesdaden  raet 

lof  van  haren  levene   betren   staet  ? 
Daer  te  grote  sekerheit  es  in, 
Scuwet  men  den  viant  te  min; 
Ende  vonde  de  viant  tsijns  3)   een  haer 

290  Anden  mensche,  weet  over  waer, 
Hi  zout  doen  dyen  herde  zaen 
Tere  balken   sonder  waen". 


1)  hs.  geleert.       2)   hs.  gekeert.       3)   te  sijns. 

Ledichede,   die  wortel  ende  zaet 
Es,  daer  al  quaet  gepens  uut  gaet, 

295  Hiet  hi  scuwen  meer  dan  yet  el. 
Hi  proevet  bi  exemplen  wel, 
Dat  wederstromige  vleesch,  dat  trage, 
Salmen  temmen  onder  de  slage, 
Ende  met  nutteliker  pine. 

300  Hier  bi  hiet  hi  den  lechame  zine 
Broeder   ezel,   want   hine   vaste 
Dwanc  te  bordine  ende  te  laste, 
Ende    gheseldene    met    risen 
Ende  voeddene  met  cranker  spisen. 

305  Waest  00c,   datti  yemene  zach 
Ongestadich,   ledich,   entie  plach 
Tetene  dat  een  ander  wan, 
Dien  hieti  broeder  vliege  dan, 
Om  datti  geen  goet  ne  dede 

310  Ende  hi  tgoet  besmette  mede, 
Ende  hi  onwaert  ende  leet 
Met  eiken  goeden  mensche  heet. 
Bedi  seit  hi  te  somiger  ure: 
,,Ic  wille  mijn  covent  labure, 

315  Dat  si  niet  bider  ledichede 

Met  herten  of  met  tongen  mede 
Noweder  pensen   110    spreken, 
Daer  si  den  orlof  mede  breken.'' 
Hi  hietten  broeders  talre  wile 

320  Silencie  houden  van  dewangile. 
Dat  si  souden  tallen  steden 
Van  allen  woorden  van  ydelheden 
Hem   wachten   herde   nerenstelike. 
Als  die  daer  of  zekerlike 

325  Moeste  geven  sonder  zage 
Redene  ten  jonxten  daghe. 
Waest  dat  hi  enigen  broeder  zach. 
Die   idele   woort  te   vele   plach, 
Die  scalt  hi  utermaten  zere, 

330  Ende  dan  zeide  de   goede  here: 
,,Gevoege  zwigen  met  reinen  moede 
Es  der  zuvere  herten  hoede, 

Ende  ene  doget  herde  groot, 
Want  dat  leven  entie  doot 
335  Es  vele  an  de  tonge  belanc 

In  woorden  ende  in  smaken  gemanc." 


Spiegel  Historiael. 


J.   TE  WINKEL,   De   Ontwikkelingsgang  der  Neder- 

landsche  Letterkunde  I,  482  vlgg., 
II,  295  vlgg. 
G.    KALFF,    Geschiedenis    der   Nederlandsche    Letter- 
kunde I,  231 ;  255—256. 
J.  PRINSEN,  Handboek  67,  120. 

M.  DE  VRIES  en  E.  VERWIJS,  Jacob  van  Maerlanfs 

Spiegel  Historiael,  3  dln. 

III  P.  VIII  B.  c.  XCIII. 

Der  Vries  en  privilegie. 

Tien  tiden  dat  die  eerlike  Pippijn. 
Alst   God  wilde  ende   soude   sijn, 
Coninc  was  van  al  Vrankerike, 
Alle  die  lieden  ghemeenlike, 
5  Die  lancs  der  zee  saten  hene, 
Tusscen  der  Wesere  enten  Zwene, 
Dat  tien  tiden  hiet  Sincval, 
Wart  ane  Gode  bekeert  al, 
Bi  Willeborde,  bi  Willade, 
10  Ende   bi    Bonefacis   predicade. 
Willebort  wart  in  Utrecht 
Aerdsch   bisscop   gemaect   recht; 
Bonefacis  wart  bisscop  mede 
Te  Magensen  indie  stede, 

15  Ende  Wilhaet  die  moeste  anenemen 
Dat  erdsch  bisscopdoem  van  Bremen. 
Dit  lant,  dat  wi  noemen  al, 
Tusscen  der  Weseren  ende  Sincval, 
Dat  was  al,  breet  ende  lanc, 

20  Onder  coninc  Puppijns  bedwanc, 
Wantse  die  edele  prince  verloeste, 
Ende  quijtte  ende  vertroeste 
Vanden  bedwange  der  Normanne, 
Diese  slougen  enderoveden  nochtanne. 

25  Ende  vanden  hertoghe  Rabbout  mede, 
Die  doe  hilt  stoel  ende  stede 
Te  Wiltenburch,   dat  nu  na  recht 
Heet  die  stat  tUtrecht; 
Want  coninc  Puppijn  ende  sine  manne 

30  Die  verwonnen  dese  tyranne. 

Puppijn,   die  dit  dede  ghinder, 
Die  wan  ane  sijn  wijf  vier  kinder, 
Die  heilech  ende  salich  bleven, 
Hier  ende  int  euwelike  leven: 

35  Den  groten  Leuwe,  die  paues  sat 
Tote  Rome  binnen  der  stat; 
Den    groten    Kaerle,    die    mogendelike 
Coninc  was  in  Vrancrike; 
Enter  heileger  maget  Geertruden, 

40  Die  noch  besouken  vele  luden; 
Ende  vrouwe  Begge,  die  na  dat 
Lange  in  wedudoeme  sat, 
Daer  soe  te  lone  nu  hevet  of 
Den  hogen  loen,  der  lieder  lof. 

45       Alse  coninc  Pippijn  versciet, 
Kaerle  sinen  sone  hi  liet 
Coninc;  —  die  vinc  ane  sijn  doen 
Rechts  alse  een  onvervaert  lyoen, 
Ende   dwanc   onder   sine   hande 

50  Der  heileger  kerken  viande: 

Deenen,  Sassen,  Beyeren,  Swaven, 
Alle  die  princen  ende  die  graven, 
Vander   Elven   toten   Rine; 
Al  neecht  den  swerde  sine 

55  Vanden  berghe  toter  Nort  zee, 

Ende  was  patricius,   dats  noch  mee, 
Van  Rome  gemaect,  alse  die  cronike 
Seghet  noch   van   Vrankerike. 
Daer  naer  te  keysere  van  Romen, 

60  Dus  es  hi  te  tween  cronen  comen. 
Hier  bi  quam  deerste  crone  danne, 
Dat  die  Duutsche,   die  Alemanne, 
Den  Roemscen  keyser  coes  bi  wette, 
Datmen  tAken  in  den  stoel  sette; 

65  Want  die  paues  Leo  etterde  dat, 
Ende  sette  tAken  in  die  stat 
Upten  stoel  sinen  broeder  daer, 
Ende   conformeerde   ende  maecte  claer, 
Ende  wijede  daer  die  capittle  in  desen, 

70  Alsemen  daer  al  noch  mach  lesen. 
Leo   die  paues  sciet  van  Aken, 
Van  sinen  broeder,   na  dit  maken, 
Ende  alse  hi  te  Rome  quam, 
Worden  hem   die  Romeine  gram   x), 

75  Ende  leiden  hem  up  enen  Kerstdage 
Teere  processie  eene  laghe, 
Ende  hebbene  daer  gheblent, 
Ende  up  enen  ezel  woch  gesent, 
Ende  seiden:    ,,Vare  uut  desen  lande, 

80  Drach  dinen  broeder  dese  scande, 
Ende  sech  hem,  wine  willen  niet 
Dat  hi  over  ons  ghebiet; 
Ende  of  hijs  macht  heeft,  doe  wrake 
Van  aldus  gedaenre  sake, 

85  Want  hi  onse  eere  ende  onse  macht 
In  Almaengen  hevet  bracht". 
Dus  quam  die  paues  bi  desen  saken 
Upten  ezel  ghevaren  tAken, 
Daer  Karel  met  groten  payse 

90  Woende  in  sinen  pallayse; 

Ende  alse  hi  niemare  horde  das. 
Dat  sijn  broeder  comen  was, 
Die  paues,  in  so  groter  scande, 
Wart  hi  bedroevet,  ende  al  de  lande 


1)   Hier  ontbreken  :  Ende  bejageden,  eer  sine  ontjingen,  datmens  niet  en  soude  gehingen. 

95  Daertoe   al   gemeenlike, 

Almaengen  ende  Vrankerike; 
Ende  hi  vergaderde  groot     here. 
An  hem  vielen  met  groten  ghere 
Die  Deenen  entie  Normanne, 
ioo  Die  Sassen,  ende  daertoe  nochtanne 
Tfolc  dat  upter  zee  woent  al 
Tusscen   der  Wesere   ende   Sincval, 
Dat  wi  Vrieselant  heten  bi  narnen. 
Duutsche,   Beyeren,   Swaven  tsamen, 
105  Lottrikers,  Vlaminge,  Bertoene, 
Ende  ander  menech  ridder  coene, 
Al  eist  up  Rome  ghetogen, 
Om  te  wrekene  des  paues  ogen. 
Die  stat  hebben  si  ommelegen: 
110  Elc  lants  volc  bi  hem  moeste  plegen 
Te  hondene  sine  porte  daer 
Jegen  der  Romeinen  vaer. 

Teenen  tiden  quam  sulc  geval 
Den  volke,  dat  tusscen  Sincval 
115  Enter  Wesere   sat   alleene, 

Dat  daer  was  ene  scare  gemene, 
Ende  altemale  Vriesen  hieten, 
Dat  die  Romeine  up  dat  volc  lieten 
Haer  ridderscap  uteriden 
120  Teere  porten,  daer  si  lagen  tien  tiden, 
Want  sise  wers  gewapent  sagen. 
Daer  lieten  hem  die  Romeine  jagen 
Vanden  Vriesen  met  gewelt. 
Want   sine   consten  behouden  tfelt, 
T25  Entie  Vriesen  omme  tgewin 
Quamen  mettem  ter  porten  in, 
Ende  wonnen  hem  af  die  stat, 
Want  die  Romeine  waenden   dat, 
Dat  incomen  ware  alt  here: 
130  Dus   wonnen   sijt   met   cleenre   were. 

Te  hant  die  Vriesen  die  porten  sluten, 
Ende  lieten  den  coninc  Karel  buten 
Ende  bejageden,  eer  sine  ontfingen, 
Datmens  niet  en  soude  gehingen, 
VERWIJS,  Bloemlezing  II. 

135  E*at  si  van  danen  vort  emmermere 

Wesen  souden  onder  here, 

Sonder  onder   des   keysers   macht, 

Ende  hem  helpen  met  alre  cracht 

Jegen  die  viande  der  kerstijnhede, 
140  Den  paues  tsine  onderdanich  mede 

Ende  hare  tienden  haren  kerken 

Gheven  ende  haren  clerken. 
Die  paues  Leo  bescreef  hem  dat, 

Die  aldaer  was  tier  stat, 
145  Ende  God  daer  weder  sine  ogen  gaf, 

Karel,   die  vro  was  daer  af, 

Ende  andre  princen  mede  tfulle. 

Leo  gaf  hem  hier  af  bulle, 

Ende  leidere  oec  up  sinen  ban, 
150  Dat  geen  prince  quame  daer  an 

Dat  hi  die  Vriesen  meer  bedwonge, 

Hine    verwietene    met    sire    tonge. 

Karel  conformeerde  mede 

Dese  vriheit  aldaer  ter  stede, 
155  Entie  Romeine  baden  ghenaden 

Den  paues  van  haren  mesdaden, 

Omme  die  miracle,   diere  gevel. 

Leo  vergaeft  hem  also  wel. 

Dit  seggen  die  Vriesen  dat  gesciede. 
160  Nu  en  vintmen  ne   ghene   liede, 

Die  ie  ystorien  bescreven, 

Dat  oint  Karel,   die  hadde  leven, 

Van  Rome  die  stede  besat; 

Ende  noint  ne  gesciede  dat, 
165  Noch  noit  gewouges  coronike, 

Dat  noit  coninc  van  Vrancrike 

Paues  te  broedere   gewan; 

Ende  Puppijn,  die  sente  Geertruden  wan, 

Was  [doot  C  ende  LUI  jaer, 
170  Ende  tusscen  desen,  dat  es  waer], 

Ende  Pippijn,  groet  Karles  vader, 

Alsement  hier  voren  vint  algader, 

Waren  C  ende  XXI  jaer; 

Ende  Puppijn,   die  Vrieselant  dede  den  vaer, 

175  Ende  dat  lantscap  onderdede, 
Ende  Rabboude  verwan  mede, 
Was  sente  Geertruden  suster  sone, 
Ende   oec   oudervader  de   gone 
Puppijns,  die  groeten  Karle  wan. 

180  (Wat  meenen  die  Vriesen  dan?) 
Ende  des  paues  Leuwen  vader, 
Dien  sine  ogen  beede  gader 
Uutgesteken  waren,  was  een  Romein, 
Ende   hiet   Arnout,    vintmen   al   plein. 

185       Die  dese  rude  boerde  vant, 
Was  emmer  ute  Vrieselant, 
Een  rudaris,  ende  was  bedroghen. 
Hi  waende,  dat  niet  wesen  moghen 
Meer  Pippine  inde  werelt  dan  een: 

iqo  Hier  inne  dooldi,  alst  wel  sceen. 
Hem  was  oncont  die  coronike 
Van  Rome  ende  van  Vrankerike, 
Ende  wilde  visieren,  dat  metten  rechte 
Elc  Vriese  omme  sine  vriheit  vechte. 

195  Ende  wi  niewer  en  vinden  bescreven, 
Dat  noit  so  goet  volc  ontfinc  leven, 
En  moeste  meester  ende  here 
Over  hem  hebben,  sout  staen  in  deere. 
Dus  saelt  staen  toten  doemesdage, 

200  Wien  soot  leet  si,  ofte  wiet  clage. 
Ja,  die  IX  ingelen  chore, 
Naer  dat  ie  bescreven  hore, 
Sijn  deen  boven,  dander  onder. 
Die  quade  gheeste,  dits  meerre  wonder, 

205  Hebben  macht  deen  boven  den  anderen, 
Die  omme  ons  te  hoenne  wanderen. 
Naer  doemesdach  sal  tkint  Marien 
Breken  alle  heerscapien. 
Ja  en  spreect  in  dewangelie  God, 

210  Ende  sijn  raet  ende  sijn  gebot, 
Datmen  den  keyser  tsine  gheve, 
Ende  God  tsine,  die  wile  men  leve  ? 
Die  dan  genen  here  es  onderdaen, 
Hijs  jegen   Gode,   willement  verstaen. 

215       Nu,  ghi  Vriesen,  laet  u  genoeghen, 
Leert  u  onder  die  heren  voeghen. 
U  privilegie  es  spot  ende  sceren, 
Voer  alle  princen,  vor  allen  heren. 
Ie  wane  ghire  in  sijt  verdullet: 

220  Soe  was  met  botren  ghebullet, 

Soene  conste  ghene  zonne  gedogen, 
Anders  haddise  moghen  toghen ! 


IV  P.  I  B.  c.  XXV— XXVI. 

Roelants   achterste   wijch. 

Doe  die  kerstine  dus  doot  bleven, 
God  onse  Here  en  wilde  niet  geven 
Den  heidinen  daer  met  die  ere, 
Want  donse  vochten  also  sere, 
5  Ende  vercochten  hem  so  diere, 
Dat  die  heidine  in  ghere  maniere 
Ne  consten  behouden  tfelt, 
Ende  traken  henen  met  gewelt 
Met  menegen  ontbondenen  vane. 

io      Roelant,  die  vermoyt  was  van  slane 
Ende  sine  vrient  hadde  verloren, 
Die  liep  verwoet,  in  groten  toren, 
Te  soukene  of  iemene  ware 
Achter  woude  harentare, 

15  Daer  hi  an  wrake  sinen  moet, 
Alse  eene  leuwinne  verwoet, 
Die  hare  jonge  sijn  ontdragen. 
In  dit  souken,  in  dat  jaghen, 
Vant  hi  enen  Sarrasijn, 

20  Swarter  dan  een  besinget  swijn, 
Die  gheschuult  was  na  der  plaghe 
In  dat  wout  in  eene  haghe. 
An  eenen  boem  so  bant  hi  dien, 
Dat  hi  hem  niet  en  mochte  ontflien, 

25  Ende  es  up  enen  berch  ghetoghen 
Omme  te  scouwene  van  hoghen, 
Waer  die  heidine  henen  waren. 

Hi  sach  vele  grotre  scaren, 
Ongetellet,    dochtem  wale. 

30  Neder  so  quam  hi  te  dale 

Van  Roncevale  ende  nam  den  horen, 
Van  yvore,   scone,   uutvercoren, 
Ende  blies  met  grotre  pine. 
Die  kerstine  horden  die  busine, 

35  Die  in  haghen  waren  geslopen, 
Ende  quamen  alle  them  gelopen, 
Want  si  kenden  den  horen  wel, 
So  datter  hem  anevel 
Omtrent  C  ende  meer. 

40  Mettien  dedi  eenen  keer 

Toten  Sarrasijn  tien  stonden, 
Dien  hi  anden  boem  hadde  gebonden, 
Ende  dregedem  te  nemene  tlijf, 
Hine  wise  hem  den  key  tij  f 

45  Maercerise,  diet  al  hevet  beraden. 
Die  Sarrasijn  die  bat  ghenaden, 
Ende  swert,  up  dat  hi  moet  leven, 
Hi  wilre  hem  lijctekijn  af  gheven. 
Doe  leeddene   Roelant  up  dat  velt, 

50  Daer  dat  heidijn  here  helt, 
Ende  hi  wijsdem  in  die  porsse 
Maercerise   up  enen   roden   orsse, 
Met  eenen  schilde,  die  was  ront. 
Roelant  sciet  van  hem  ter  stont, 

55  Ende  hem  wies  herte  ende  moet, 
Ende  hem  verstoremde  sijn  bloet, 
Alse  hi  Gods  viant  sach, 
Die  hem  hadde  up  dien  dach 
Also  grote  scade  gedaen. 

60  Met  groter  druust  so  viel  hi  saen 
In  die  vianden  mettien; 
Eenen  heefti  daer  versien, 
Die  de  meeste  was  vander  scare: 
Daer  so  trac  hi  hem  bet  nare. 

65  Gode  riep  hi  ane,   den  hoghen, 

Ende  hevet  sijn  goede  swert  getogen, 
Ende  slouch  genen  ruese  mettien 

Vanden  hovede  tusscen  tween  dien, 
Ende  dat  ors  oec  mids  ontwee. 

70  Die  ruese  viel,  no  min  no  mee, 
Met  half  den  paerde,  de  luchter  zide 
Vander  rechter  versceden  wide. 
So  coene  en  was  up  dien  dach 
Sarrasijn,  die  sach  den  slach, 

75  Dat  hi  des  swerts  ontbeiden  woude. 
Maercerise  lietsi  upter  moude 
Met  cleenre  menechte  ende  vloen. 
Maercerijs  wilde  al  tselve  doen, 
Maer  Roelant  was  hem  te  naer. 

80  Hi  moeste  tgelach  betalen  daer, 
Ende  bleef  mede  ghinder  doot. 
Aldaer  was  echt  de  wijch  so  groet, 
Dat  Roelants  C  gesellen  goet 
Daer  bleven  doot  in  haer  bloet, 

85  Ende  Roelant  wart  met  vier  speren 
Duerreden  daer  inder  weren, 
Ende  met  steenen  geworpen  so, 
Dat  hi  cume  danen  ontflo. 
Maercerijs  broeder  Belygant 

90  Die  vloe  danen  ende  rumde  tlant. 
Diederic  ende  oec  Boudene 
Vloen  int  wout   om   tlijf  te   houdene. 

Des  stouts  Roelants  doot. 

Karel  en  wiste  no  clene  no  groet 
Van  desen  stride,  van  derre  noot, 
So  dat  hi  Porchesers  den  pas 
Met  sinen  volke  leden  was. 
5  Roelant,   die  sere  was  ghewont, 
Ende  sere  moede  daer  ter  stont, 
Dreef  rouwe  ende  jammer  groot 
Om  der  heilegher  ridderen  doot. 
Ten  voete  van  Porchesers  hi  quam; 
10  Sine  ruste  dat  hi  nam 

Onder  eenen  boem,  bi  enen  stene, 
Die  up  stont  gherecht  allene, 
In  eene  mersch  bi  Roncevale, 


Die   scone   was   gegroyet  wale. 

15  Aldaer  so  begaf  hi  tpaert. 

Nochtoe  haddi  sijn  goede  zwaert, 
Durenden,  dat  was  so  scone 
Gelijc  der  claerheit  vanden  trone. 
Dat  en  mochte  scaerden  no  breken, 

20  Want  emmer  eer  die  handen  weken. 
Sijn  hilte  was  van  yvore, 
Die   appel   beril,    alsict   hore; 
In  den  appel  stont  also 
Ons  Heren  name  Alpha  ende  O; 

25  In  die  lempele  stoet  van  goude 
Een  cruce,  sulc  als  hi  hebben  woude. 

Alse  hi  dat  nut  hevet  getogen, 
Sach  hijt  an  met  droeven  ogen, 
Ende  dedere  up  een  zwaer  geclach, 

30  Want  hi  hem  dies  sere  ontsach, 

Dat  comen  mochte  in  heidijnre  hant, 
Die  den  kerstinen  waren  viant. 
Up  eenen  harden  maerbersteen 
Wille  hi  tgeent  breken  in  tween; 

35  Drie  slagen  slouch  hi  ongheduert, 
Dat  die  steen  in  sticken   scuert, 
Maer  het  bleef  al  onghescaet. 
Doe  vant  hi  enen  anderen  raet, 
Ende  sette  den  horen  te  monde, 

40  Ende  blies  eene  cuerte  stonde, 
So   dat  die   horen   spleet   ontwee, 
Ende   sine  aderen,   dats  wonder  mee, 
An  sinen  halse   scuerden  mede 
Van  grotre  cracht,  die  hi  dede. 

45       Gheent  luut,  also  alst  dingel  drouch, 
Karele  indie  oren  slouch, 
Die  VIII  milen  verre   was   dane. 
Die  keyser  hadde  wille  te  bestane 
Weder  te  keerne   omme  dit  doen, 

50  Maer  het  ontriet  hem  Gauloen 

Ende   seide:    ,,Hi  jaget   in  den   foreeste, 
Dies  blaset  hi  omme  sine  feeste". 
Roelant  verloos  al  sijn  gewelt, 

Ende  lach  int  gras  daer  upt  velt. 

55  Daer  quam  sijn  broeder  Boudene  toe, 
Alse  hine   sach,   was  hi  vroe 
Ende  wijsde   dat   hi  hem   drinken  brochte, 
Want    die   dorst   dedem    onsochte, 
Ende  hem  was  die  tale   ontgaen. 

60  Boudene  liep  omme  water  saen, 
Ende  hine  hevet  gheen  versien. 
Roelants  paert  vant  hi  mettien; 
Want  hi  den  broeder  sach  bider  doot, 
Reet  hi  naer  met  haesten  groot, 

65  Omden  keyser  te  bringene  mare. 
Mettien   so  quam   Diederic  dare 
Ende  alse  hine  sach  so  na  der  doot, 
Dreef  hi  rouwe  ende  jammer  groot. 
Hi  bat  hem,  vor  dat  hertebreken, 

70  Dat  hi  bijechte  wilde  spreken. 

Nu  hadde  Roelant  updien  dach 
Bijechte    gesproken,    want   hijs   plach, 
Ende  Gode  ontfangen  mede; 
Want  Tulpijn   seget,   het  was   de   zede 

75  Vanden  ridderen,   eer  si  vochten, 
Dat  si  hem  aldies  bedochten. 
Roelant    sprac    somech    wort, 
Met  pinen  brochti   tleste   vort; 
Boven  siere  herten  hi  geprant 

80  Sijn   vleesch   aldaer   metter   hant, 
Ende  hi  seide  aldus  mettien: 
,,Ic  sal  in  desen  vleesche  sien 
Minen   behoudere,    den   hogen". 
Doe  leidi  die  hant  up  de  ogen, 

85  Ende  hi  seide  drie  waerf  mettien: 
,,Met  desen  ogen  salickene  sien." 
Ende  daer  hi  sciet  des  lives  ave, 
Seidi:    ,,Ic  zie  bider  Gods  gave 
Die  bliscap  die   noit   oge   sach, 

90  Noch  ore  gehoren  mach, 

Noch   menschen   herte   bekinnen, 
Dat  God  gbereet  heeft  diene  minnen." 
Oec  bat  hi  ter  selver  tijt 

Voer  alle  die  bleven  inden  strijt, 
95  Ende  hi  dede  sinen  ende 

In  Julius  up  die  XVlde  kalende. 


IV    P.    I    B.    c.    XXIX. 

Tscelden  je  gen  die   borderers. 

Hier  moetic   den   borderes   antworden, 
Die  vraye  ystorien  vermorden 
Met  sconen  rime,  met  scoenre  tale. 
Omdat  die  worde  luden  wale, 
5  Entie  materie  es   scone  ende  claer, 
So  doen  sise  verstaen  vor  waer. 
Desen  groten  Karle,  van  live  reine, 
Dien  heten  si  in  Walsch  Charlemeine. 
Men  lese  in  Walsch  die  coronike 

10  Van  algader  Vranckerike, 

Van  Rome,  daer  hi  keyser  sat; 

Men  gha  tAken  in  die  stat, 

Daer  hi  selve  in  fiertren  leget; 

Men  lese  Eynaerde,  die  van  hem  seget 

15  Sine   viten   altemale; 

Men   lese   Segebrechte   also   wale 
Van  Gembloys,  die  van  hem  screef; 
Men  lese  Tulpine,  die  van  hem  dreef 
Den   raet  vele  van  alden  meesten, 

20  Ende  vele  screef  van  sinen  j eesten, 
Ende  alle  vraye  ystorien  gemeine: 
Sine  weten  niet  van  Charlemeine. 

Eenen  broeder  haddi,  hiet  Karleman, 
Die  met  hem  regneren  began, 

25  Die  staerf;  ie  en  weet  of  si  over  een 
Die  name  mingen  van  desen  tween. 

Die  scone  Walsche  valsche  poëten, 
Die  meer  rimen  dan  si  weten, 
Beliegen  groten  Karle  vele, 

30  In  sconen  worden,   in  bispele, 
Van  Fierabrase  van  Alisandre, 
Van  Pont  Mautriple  een  andre, 
Dat  algader  niet  en  was ; 

Van  vier  Heimskindre  dat  ie  las, 

35  Daer  ie  af  in  groet  Karles  dagen 
Noint  ystorie  horde  gewagen, 
Van  bere  Wisslau  die  saghe: 
Dit  es  al  erande  asage, 
Datmen  aldus  goeden  man 

40  Met  loghene  prijs  leget  an. 

Oec  sijn  some  Walsche  boeke, 
Die  werdich  sijn  grotere  vloeke, 
Die  van  Willemme  van  Oringen 
Grote  sterke  ystorien  singen, 

45  Ende  wilne  beter  dan  Karel  maken. 
Willem,   dat  sijn  ware   saken, 
Was  een  Duutsch,   een  ridder  goet, 
Maer  niet  so  vorbare,   datmen  moet 
Karle  iet  geliken  alleene, 

50  Maer  minder  noemen  ende  noch  als  clene 
Alse  Roelant  was  of  Olivier, 
Of  van  Denemaerken  Ogier. 
Karel,   dat  sijn  ware  dinghe, 
Was  best  onder  die  Kaerlinghe. 

55  Artur  was  in  sinen  stonden 
Die  beste  vander  tafelronden, 
Hoe  si  van  Lancelote  zinghen 
Ende  van  Willemme  van  Oringen. 
Si  wanen   die   tArleblanke   comen, 

60  Alsi  daer  hebben  vernomen 
Die    grave   liggende    harentare, 
Dat  van  Willems  orloghe  ware; 
Neent!   het   sijn  die  hoghe  heren, 
Die  te  Roncevale  bleven  met  eeren. 

65  Willem  was   een   rudder   goet, 

Ende  storte  menech  waerf  sijn  bloet 
Duer  Gode;  sijnt  wart  hi  hermite. 
Die  lesen  wille  sine  vite, 
Te  sente  Willems,  inde  wostine, 

70  Daer  hi   dogede   meneghe   pine, 
Ende  daer  hi  heilech  es  verheven, 
Vint  hise  al  van  hem  bescreven. 
Die  Walsche  bouke  lieghen  van  hem, 


§3 

Die  uten  Walschen  van  Haerlem 
75  Clays,  ver  Brechten  sone,  dichte, 

Daer  scone  worde  in  sijn  ende  lichte. 
Van   Karele   hebbic   geseit   al   waer 

Cortelike  ende  claer. 

Hier  latict,  want  het  es  te  vele, 
80  Dat   scelden   up   die   menestrele, 

Ende   ghae   te  miere   ystorien   weder 

Van   Kaerle,   die   ie  leide   neder. 

Viere  tiden  sijn  binden  jare. 
Die  lentijn  beghinnet  dare, 
Daer  in  Maerte  der  sonnen  ganc 
Dach  ende  nacht  maect  even  lanc. 
5  Dan  vernuwet  lijf  ende  lucht, 
Die  winde   vlieghen  hare   vlucht 
Die  snee  verdoyet  al  te  male, 
Beken  lopen  in  den  dale, 
Die  fonteinen  werden  ghier. 
10  Men  siet  upwaert  clemmen  hier 
Dat  sap  in  die  bome  droghe; 
Tcoren  dat  wert  groene  int  oghe, 
Die   merschen   die   werden   vro, 

Bloemen  toghen  hem  also ; 
15  Beesten  bringhen  hare  vrucht, 

Voghelen  singhen  in  die  lucht, 

Lewerken  ende  nachtegale 

Singhen   dan   scone   ende   wale. 

Die  erde  verchiert  hare  al, 
20  Alse   die  bruut  die   comen   sal 

Te  manne  ende  hare  pareert, 

Ende  dat  huwelijc  beghert. 

Die  lentin  es  warem  ende  nat, 

Enter  lucht  gheliket  dat: 
25  In  den  mensche  wast  dat  bloet, 

Ende  loept  alse  eene  vloet 

In  die  leden  harentare. 

Ghetidich  es  dan  ende  mare 

Quackelen,  kiekine  van  hinnen, 
30  Eyeren,   die   men   goet  mach   ghewinnen, 

Nemeer  dan  VI  ten  male ; 

Gheets  melc  es  ghetidich  wale, 

Ende  van  crude  wilde  latuwe. 

Laten  es  dan  ghetidich  ende  nuwe, 
35  Ende  ne  gheenen  tiden  int  jaer  so  goet. 

Baden  men  oec  danne  moet, 

Ende  zweeten  ende  pinen; 

Dan  sal  men  nemen  medicinen, 

Die  den  lachame  verdich  maken, 
40  Want  alle  crude  dan  waken. 
Die  rechte  somere  cornet  in, 

Alse  die  sonne  neemt  beghin 

In  den  lancsten  dach  van  den  jare. 

Alle  vaerwe  vertoghet  hare ; 
45  Die  winde  metter  hitten   ontsteken, 

Die  zee  laet  hare  hoghe  breken, 

Serpente  wassen  ende  venijn, 

Die  lucht  wert  claer,  heet  ende  fijn. 

Tcoren  wert  wit  ende  vaert 
50  Henen  tsiere  rijpheit  waert; 

Ende  wert  die  weerelt  alse  die  bruut, 

Die  hare  vulwassen  toghet  al  uut 

Ende  met  vruchte  al  vulladen, 

Alse  diet  al  wille  versaden. 

55  Die  somer  es  heet  ende  droghe, 
Ende  dan  betaemt  dat  elc  poghe 
Te  scuwene,  waer  so  hi  gheet, 
Wat  so  droghe  es  ende  heet; 
Scuwe    overdranc    ende    overate, 

60  Ete   dan  tsire  bate 

Wat  so  cout  is  ende  nat, 
Want  het  es  ghetidich  bat: 
Alse  calfvleesch  met  aysine, 
Cauworden,   coude  crudekine, 

65  Witte  kiekine,  cout  van  naturen. 
Mac  polument  te  somegre  uren 
Van  gherstinen  mele,  ete  saken 
Ende  vruut  van  suerre  smaken, 
Alsulke  alse  sijn  pumeghernaten. 

70  Scuwe  vrouwen  boven  maten. 
Menne  sal  baden  dan  110  laten, 
Hen  doe  noot  groot  utermaten, 
Ende  hets  quaet  dan  eiken  man 
Vele  pinen  sinen  lichame  dan. 

75       Herfst  comt,  als  der  zonnen  ghanc 
Vor  winter  maect  even  lanc 
Beide  dach  ende  nacht: 
Daer  beghinnet  sine  cracht. 
Die   nacht   gaet   dan  boven   den   daghe, 

80  Die  lucht  vercout  alle  slaghe, 
Die  winde  sijn  danne  zwaer, 
Rivieren  minderen  verre  ende  naer, 
Fonteinen  droghen,  groenheit  vergaet; 
Die  scoenheit  van  der  erden  slaet. 

85  Wilde   diere   soeken   holen, 
Voghelen  met  menegen  scolen 
Vlieghen  om  warme  lande  vinden; 
Serpenten  crupen  ende  winden, 
Daer  si  den  winter  onthouden  tlijf. 

90  Die  weerelt  es  dan  alse  twijf, 
Die  hare  joghet  hevet  leden, 
Ende  numeer  tijt  ter  outheden. 
Herfst  es  droghe  ende  cout: 

So  eist  tijt  dat  men  an  spise  hout 
95  Warem  ende  vucht,  als  tkiekin  of  tlam. 
Out  wijn  es  dan  wel  betam, 
Wijnbesien  sijn  dan  goet  in  dien  tiden; 
Hets  beter  dan  pinen  ende  riden, 
Baden  sijn  dan  goet  ende  pusoene, 

ioo  Up  dats  een  mensche  hevet  te  doene. 
Hets  goet  dan  keeren  uter  maghe, 
Te  maten,  int  heetste  van  den  daghe 
Den  lachame  eist  goet  zuveren  dan, 
Up  ,dats  noot  hebbe  die  man. 

105       Dan  beghint  des  winters  cracht, 
Also  alrelancst  es  de  nacht, 
Entie  daghe  beghinnen  dyen; 
Tcoude  gaet  ons  ane  castien, 
Winde,  vorst,  rijm  ende  snee. 

tio  In  holen  berghen  sijn  dan  mee 
Beede  voghelen  ende  beesten 
Dan  het  sijn  in  den  foreesten; 
Ende  es  die  weerelt  in  der  ghebare 
Alse  oft  eene  oude  quene  ware, 

115  Arem  ende  in  crancheit  groot 
Ende  welnaer  bi  der  doot. 
Die  winter  es  cout  ende  nat: 
Ghetidich  es   dan  tetene   dat 
Dat  warem  es  bi  naturen; 

120  Hoenre  sijn  dan  goet  ter  cuere; 
Wederin  vleesch,  harste  ghebraden, 
Heet  ende  droghe,  mach  dan  niet  scaden. 
Heete  speciën,  mach  mense  ghecrighen, 
Noten  sijn  dan  goet  ende  vighen, 

125  Roet  wijn,  den  besten  die  men  vint, 
Es  van  der  naturen  meest  ghemint. 
Dan  es  den  live  zeere  onbequame 
Laten  ende  verdich   lechame, 
Het  en  doe  dan  groten  noet. 

130  Men  sal  dan  scuwen  maeltiden  groet, 
Dat  men  nature  niet  en  verlade. 
Ghetidich  sijn  dan  getemperde  bade; 
Wandelen,  pinen  scaet  dan  niet, 

Noch  dat  men  vrouwe  minne  pliet. 

135  Tuterste  coude  den  lechame  bint, 
So  dat  men  binnen  meer  hitten  vint, 
Ende  dies  verduwet  men  vele  te  bet. 
Alexander,   hout   dese   wet, 
Ende  sette  di  hier  na  alse  de  vroede, 

140  Ende  blijf  in  ons  Heeren  hoede. 
Vor  waerheit  so  wet  wel  ditte: 
Also  langhe  alstu  behouts  de  hitte 
Ende  vuchtheit  ghetempert  in  di, 
So  langhe  moghestu  leven  vri. 

Vs.  1680 — 1914. 

Een  out  philosophe,  een  vroet, 
Was  die  ons  te  verstane  doet, 
Dat  eens  vroeds  landsheeren  wijshede 
Altoes  wast  ende  dyet  mede, 
5  Hevet  hi  goeden,  gansen  raet, 
Alse  eene  riviere  wast  ende  gaet 
Bi  den  beken  diere  in  rennen. 
Ende  een  heere  mach  meer  wennen 
Dicke  wile  met  goeden  rade 

10  Dan  hi  met  ghewelde  dade. 

Dies  hebbe  elc  here  in  elke  tiden 
Goeden  raet,  bi  sire  siden, 
Ende  wese  in  hoeden  vor  sinen  viant; 
Ende  mach  hine  hebben  in  de  hant, 

15  Sone  latene  altoes  niet  risen: 
Dits  de  raet  van  den  wisen. 
Gheen  heere  en  si  so  stout, 
Dat  hi  hem  alleene  hout 
An  den  raet  dien  hi  selve  vant, 

20  Maer  eenen  anderen  vraghe  te  hant. 
Raet  hi  bet,  hi  maghes  volghen, 
Ende   laten  tsine,   al   onverbolghen; 
Raet  hi  wers,  hout  hem  an  tsine. 
Ende  elc  poghe  ende  pine, 

25  Dat  hi  niet  min  hebbe  dan  hem  drien 
Te  rade,  oft  hem  mach  ghescien. 

Liever  waerre  mi  nochtan  vive, 

Maer  boven  VII  niet  en  clive. 

Ende  hebbere  VII  oft  hi  moghe, 
30  Daer  sijn  toe  redene  groot  ende  hoghe. 

So  radic  dan,  oft  also  staet, 

Dat  een  dus  proeve  sinen  raet. 

Een  heer  segghe:    ,,Hets  dus  ghescepen 

Siet,  ie  bem  in  node  begrepen, 
35  Mi  ghebreect  goed  ende  scat; 

Raet,  waer  sal  ie  betren  dat?" 

Raet  hi  sinen  heere  dan, 

Dat  hi  sijns  selves  goet  taste  an 

Ende   sine  rente  versette, 
40  So  eist  een  raet  dan  van  onwette, 

Entie  lettel  emmermeere 

Achtet  up     sijns  selves  eere. 

Raet  hi  dat  hi  reimere  sijn  lant, 

So  eist  sijns  heeren  dootviant, 
45  Want   hijs   niet   en   acht   no   rouct, 

Dattene  sine  ghemeente  vlouct. 

Ende   dats   algader   heeren   plaghe; 

Want  wedewen  ende  weesen  claghe 

Ende  hare  tranen  clemmen  vor  Gode, 
50  Ende  hine  wreecse  oec  niet  harde  node. 
Maer  vindstu  alsulken  raet. 

Die  tote  di  seghet:   ,, Heere,  verstaet: 

Ie  hebbe  onder  u  ghewonnen 

Goet,  dies  ie  u  wille  jonnen, 
55  Dat  willic  vor  u  utelegghen, 

Ende  dies  en  suldi  mi  niet  ontsegghen. 

Behoudi  u  eere   ende  u  lijf, 

Sone  maghic  niet  sijn  keytijf. 

Mijn  goet  dochte  mi  cleene  sake, 
60  Wart  dat  u  goet  of  lijf  ghebrake". 

Heere  die  vonde  sulken  raet, 

Hi  hadde  sconen  toeverlaet, 

Want  hi  sijn  goet,  sijn  lijf,  sijn  eere 

Te  wets  al  set  vor  sinen  here. 
65  Echt  machtu  dinen  raet  dus  proeven: 

Wie  dat  meer  dan  sijn  behoeven 

Te   samen  jaghet  met   ghierichede 
Dats  raet  van  mordadicheden: 
Die  soude  di  selven  omme  ghelt 

70  Vercopen,   haddi   die   ghewelt. 

Ghierighe  herte,  proef  ende  scouwe, 
Mach  nemmermeer  sijn  ghetrouwe. 
Aldus   so  waert  noet  bedi 
Dat  altoes  dijn  raet  bi  di  si, 

75  Ende  hi  niet  rune  met  anderen  heeren, 
Die  staende  waren  na  dire  eeren. 
Ende  daer  du  saghes  den  ghierighen  sin, 
Oft  in  wies  huus,  uut  ende  in, 
Boden  quamen  van  dinen  viant, 

80  Hout  dien  in  eenen  zekeren  bant; 
Ende  meest,  of  si  brieve  bringhen, 
Ende  di  niet  seiden  van  dien  dinghen, 
Dien  soutu  doen  uut  dinen  rade, 
Of  di  magre  af  comen  scade. 

85  Ende  dats  dijn  alregetrouste  raet, 
Die  daer  na  poghet  ende  staet 
Met  alre  macht,  met  allen  zinne, 
Dat  di  dijn  volc  met  herten  minne, 
Ende  dien  alsulke  dogheden  versieren, 

90  Alsic  u  hier  sal  visieren. 

Teerste  es,  dat  hi  al  te  samen 
Vulmaect  man  si  van  lachamen ; 
Ende  hem  niet  ghebreect  een  ort 
Van  dat  eenen  man  toehort, 

95  Wel  ghehaert  ende  wel  ghebaert, 
Ende  wel  ghescepen  nederwaert. 
Tander  es,  dat  hi  verstandel  zij, 
Ende  wille  vast  hebbe  daer  bi 
Te  verstane  wat  men  hem  seghet 

100  Ende  wat  men  hem  te  voren  leghet. 
Terde  es,  dat  hi  wel  ghedinke 
Ende  dats  hem  niet  een  wort  ontwinke 
Van  dat  hi  hort  ende  verstaet, 
Hine  hout  in  sire  herten  raet. 

105  Dat  vierde,   dat  hi  neerenstelike 
Die  noot  bekenne  van  den  rike, 
VERWIJS,  Bloemlezing  II. 

Hoe  men  die  dinghen  sal  verlegghen, 

Of  wat  men  hier  of  daer  sal  segghen. 

Dat  vijf  te,  dat  hi  hovesch  si, 
110  Ghesprakich,    goedertiere   daer  bi, 

Ende  sinë  herte  ende   sine  worde 

Beede  sijn  van  eenen  acorde. 

Dat  seste,  dat  hi  gheleert  si  wale 

Van  menegher  sciencie,  van  menegher  tale, 
115  Ende  hi  van  naturliken  sinne 

Vroet  si,  ende  men  dat  bekinne. 

Dat  sevende,  datmen  warachtich  kinne, 

Ende  hi  trouwe  ende  waerheit  minne, 

Loghene   scuwe,   ende  van  zede 
120  Si  van  wisere  ontfarmichede, 

Ghenoughelic  mede  omme  te  gane, 

Ghevouchsame,  ghenoughelijc  te  scouwen  ane. 

Tachtende  willic,  dat  hi 

Nochte  guls  nochte  lecker  si, 
125  Noch  drinckere  noch  gherne  tuussche, 

Noch  met  wive  si  oncuussche. 

Dat  neghende,  dat  hi  van  herten 

Groot  si,   ende  onwert  hebbe  smerte, 

Daer  men  eere  mede  bejaghet, 
130  Ende  hi  altoes  om  eere  vraghet. 

Dat  tiende,  dat  hi  sinen  moet 

Niet  en  sette  om  twandel  erdsche  goet, 

Maer  om  des  riken  orbare, 

Ende  eiken  man  hebbe  mare, 
135  Beede  vremde  ende  ghebuere, 

Na  die  doghet  van  der  natuere. 

Tellefste,  dat  hi  minne  mede 

Gherecht  volc  ende  gherechtichede, 

Ende  hi  tonrecht  scuwe  dan, 
140  Ende  hi  gheve  eiken  man 

Wat  so  sijn  es  metten  rechte, 

Wedert  heeren  sijn  of  knechte, 

Ende  sta  den  gheenen  in  staden 

Die  met  onrechte  sijn  verladen, 
145  Ende  niemene  en  spare  int  recht 

Wedert  si  heere  ofte  knecht; 


9i 

Want  God  maecte  van  der  erden 

Al  die  menscheit  van  eere  werde. 

Dat  twalefste,  dat  hi  blive  ghestade 
150  In  sine  achtinghe,  in  sinen  rade, 

In  dinghen  die  hem  gheeft  sijn  moet 

Dat  si  orbore  sijn  ende  goet, 

Ende  scuwe  wiveliken  sin, 

Ende  blive  onvervaert  daerin. 
155  Dat  dertiende,  dat  hem  si  becant 

Al  dien  cost  die  loept  int  lant, 

Ende  hi  wete  harentare 

Al  des  riken  orbare, 

Ende  niet  en  cronen  die  ondersaten 
160  Vor  den  heere  van  gheere  onmaten, 

Hen  si  of  si  om  claghen  comen, 

Die  teeren  horen  of  te  vromen. 

Dat  vertiende,  dat  hi  ne  wort 

Niet  te  vele  en  bringhe  vort; 
165  Si  ghesprakich  ende  mate 

Ende  spreke  niet,  en  ware  om  bate; 

Ende  wese  in  lachene  niet  tonghevoughey 

Dat  hi  den  volke  te  wers  ghenoughe. 
Dat  XVde,  dat  hi  die    ghene  si, 
170  Die  den  wine  node  es  bi, 

Ende  sine  herberghe  ende  sine  zale 

Ondaen  ende  open  si  tallen  male 

Hem  allen  die  varen  ende  keeren, 

Ende  bodschepe  bringhen  van  heereny. 
175  Ende  hi  conne  dan  ondersoeken 

Wat  elc  brinct  uut  sinen  hoeken, 

Ende  conne  ghevreeschen  over  waerr 

Wat  niemaren  loept  hier  ende  daer, 

Ende  hi  daer  bi  die  ondersaten 
180  Troesten  conne  ende  maten, 

Ende  ghedoghen  hare  simpelhede 

Ende  hare  wonderlike  seden. 

Vijf  waerf  drie,  ende  drie  waerf  vive, 

Sijn  hier  pointen,  die  ie  scrive, 
185  Die  wel  staen  moghen  in  staden 

Hem  die  heeren  wille  beraden. 

An  den  mensche  prouf  ende  merc, 
Dat  noit  so  cranc  dinc  no  so  sterc 
En  was  ghemaect  in  erderike, 

190  Men  ne  vant  an  iemene  sine  ghelike; 
Ende  noit  en  was  creature 
Wisere  dan  menschen  natuere. 
Wat  so  men  vint  dat  levet  of  es, 
Men  vint  yet  ghelike  des, 

195  Of  in  ghenen,  of  in  desen, 

Ende  dit  moet  met  ghewelde  wesen. 
Men  vantene  stout  alse  die  lyoen, 
Ende  blode  na  des  hasen  doen; 
Milde  alse  die  hane  mach  men  kinnen, 

200  Die  sijn  coren  ghevet  der  hinnen; 
Vree  vintmen  als  die  hont  nochtan, 
Dies  niet  en  mach  ende  niemen  en  jan; 
Hart,  onghetempert  na  des  herts  zede, 
Die  dolende  gaet  van  stede  te  stede ; 

205  Alse  die  huusduve  tam  ende  sochte, 
Die  men  belghen  niet  doen  en  mochte; 
Fel  naer  des  leeuwen  maniere, 
Alse  die  tortelduve  goedertiere; 
Simpel  naer  des  lams  aert, 

210  Scalc  recht  na  den  vos  Reinaert. 
Ghelijc  der  ree  vindmenne  snel, 
Traech  alse  die  bere  vindmen  wel; 
Reene   na   den   elpendiere, 
Luxurieus  na  des  esels  maniere; 

215  Overhorich  alse  die  naen, 

Ende  alse  die  kemel  onderdaen; 
Scadelijc  ghelijc  der  muus, 
Sot  ghelijc  den  voghel  struus, 
Wijs  alse  dinghel  die  dwaesde  nie, 

220  Nutte  ende  vromelijc  alse  die  bie ; 
Onsuverlijc  als  een  swijn, 
Reene  ende  cleenlijc  alse  een  conijn. 
Ende  wat  helpt  ?  men  vint  nemmermee 
Noch  dier  upt  lant  noch  up  de  zee, 

225  Noch  voghel,  no  sterre  an  den  trone, 
Noch  gheene  dinc,  leelijc  110  scone. 

Noch  keselkijn,  noch  sant,  noch  steen, 
Noch  oec  ander  dinc  negheen, 
Dat  onder  Gode  wesen  can, 

230  Men  ne  vint  tghelike  an  den  man. 
Hier  omme  heet  hi  de  werelt  cleene 
In  Griex,  de  mensche  al  ghemeene. 
Dus   sal  men  merken  eiken  man, 
Wat  dese  weet,  wat  dese  can, 

235  Ende  met  eiken  ommegaen, 
Naer  dat  sine  dinghen  staen. 


Der  Kerken  Claghe. 

In  dit  ghedichte  settic  voren: 
Wie  dat  doghet  heeft  vercoren, 

Van  hem  en  comt  neghene  blame. 
Al  eest  dat  hem  de  quade  storen, 
Si  hebben  daer  af  haer  toebehoren; 

Daerbi  swighic  haren  name. 
Die  in  tghemene  sait  sijn  coren 
Op  den  steen  ende  onder  den  doren 

Hi  wilde  datter  goede  vrocht  af  quame 

10  Wat  mach  die  saiere  dan  verhoren  ? 

Bi  quaden  herden  bliven  die  scaep  verloren 
Die  bie  trect  honech  uter  branie, 
Dats  der  coppen  onbequame. 

2 

Daer  wijngaert  wies  ende  edel  coren, 
15  Sal  seker  staen  distelen  ende  doren, 
Alst  ter  werelt  ende  gaet. 
Ocht  Antkerst  nu  es  geboren, 
Ende  sine  jongheren  lopen  voren? 
Dorstict  segghen,  ie  wane  jaet. 
20  Es  een  dorper,   scalc,   versworen, 
Mach  hi  gheven,  men  salne  horen 

Spreken  in  der  heren  raet. 
Al  heeft  een  sot  op  thoeft  ghescoren 
Een  brede  crune  toten  oren, 
25       Hi  nes  te  vroeder  niet  een  saet: 
Hi  es  vroet  die  wel  verstaet. 

3 
Almechtich  God,  staet  ons  in  staden, 
Ende  hulpt  mi  bi  uwer  ghenaden ! 
Ie  soude  gherne  doen  ghewach, 
30  Hoe  dierste  crune  was  versmaden, 
Die  sente  Petere  was  gheladen 

TAnthiochen,  daer  hi  lach 
Ghevaen  sonder  alle  mesdaden, 
Omme  dat  hi  tfolc  wilde  gheraden 
35       Ten  weghe,  dat  hi  verdoelt  sach. 
Nu  gaen  si  op  die  crune  bladen, 
Die  giere,  die  niemen  en  mochte  versaden. 

Ie  wane  noit  man  en  sach 
Volc  so  ghierech  omme  bejach. 

4 
40  Si  doen  hen  alse  meesters  horen: 
Si  craken  ons  die  note  voren, 

Selve  sueken  si  tcarnel. 
Aldus  doen  si  tfolc  verdoren 
Dien  si  souden  leven  voren 

45       Ende  bewisen  goet  bispel. 
Hoe  vele  saets  dat  blijft  verloren 
Op  den  steen  ende  onder  den  doren, 

Dat  seit  die  ewangeliste  wel. 
Om  dat  die  herden  nu  sijn  doren 
50  Ende  met  weelden  hen  versmoren, 
So  sijn  die  wolve  nu  rebel, 
Nidech,  ghierech  ende  fel. 

5 
Hoe  meneeh  wolf  es  nu  haerde 
Onder  die  scaep  van  groter  waerde, 
55       Daer  Cristus  orame  storte  sijn  bloet. 
Die  die  waerheit  niet  en  spaerde 
Ende  sprake  als  die  onvervaerde, 

Hem  quame  menich  fel  ghemoet. 
Corte   rocke,   brede   swaerde 
60  Sijn  nu  nuwe,   ende  langhe  baerde, 

(Trouwe  es  ghetrocken  onder  voet) 
Ghierecheit  ende  hovaerde, 
Diere   cledere,    hoghe   paerde. 
Opter  heilegher  kerken  goet 
6s       Toent   nu  meneeh   fieren   moet. 


Ie  peise  dicwile,  alsic  wake, 
Dat  Lucifer,  die  helsche  drake, 

Heeft  ghestort  dit  quade  venijn. 
Elc  es  nu  ghierech  omme  wrake, 
70  Besmet  met  menegherande  sake, 

Ende  niemen  en  wilt  sculdech  sijn. 
Doch  roepen  si  met  luder  sprake 
Om  diere  spise  van  goeden  smake, 

Ende  waer  men  coept  den  besten  wijn. 
75  Jhesus  hinc  an  des  crucen  stake, 
Dorsteen,  met  groten  onghemake, 

Hem  schincte  men  galle  ende  aisijn, 

Omme  te  makene  onsen  fijn ! 

7 
Hi  es  onvroet,  die  metten  boghe 

8o  Tstrael   schietet  van   goeden  vloghe, 
Daer  hi  hem  selven  met  gheraect. 
Wat  helpt,  dat  ie  waerheit  toghe, 
Ende  ie  selve  na  vordeel  poghe, 

Mijn  recke  ghecleet  ende  Jhesus  naect  ? 
85  Sich  hoe  Jhesus  clam  int  hoghe, 
Hanghende  an  dat  cruce  droghe, 
Die  onsen  pais  heeft  ghemaect. 
Al  eest  dat  ie  met  herten  doghe, 
Welde  verblent  meneghe  oghe; 
90      Lettel  iemen  es  die  smaect 

Dlicht,  daer  mijn  oghe  op  waect. 
8 
Noch  haddic  liever  ruumdic  dlant, 
Dan  ie  seide  wie  dat  pant 

Der  heilegher  Kerken  hevet  ghedaen; 
95  Maer  dus  sprect  hi  die  dware  bevant, 
Dat  niemen  en  mach  met  vuelre  hant 
Eens  anders  anschijn  scone  dwaen. 
Ocht  dan  een  ghierech  tierant 
Anedraghet  sijn  diere  ghewant, 
100       Salie  hem  te  rade  gaen  ? 
Jae  ie,  willic  sijn  ghescant, 
Gheworpen  in  der  hellen  brant, 

Ende  daer  ewelee  binnen  staen, 
Ende  sijn  bedroghen  in  dommen  waen. 

9 
105  Wat  saghic  in  den  spieghel  claer  ? 

Mijn  oude  leven,   mijn  graeuwe  haer, 

Hoe  sterven  es  met  mi  gheboren. 

Het  es  nu  menech  loghenaer, 

Die  smeken  ende  decken  dwaer, 

110       Als  hen  die  heren  souden  horen. 

Tfordeel  sueken  si  oppenbaer: 

Sine  willen  niet  sterven  martelaer, 

Leefden  doch  alse  confessoren ! 

Dat  ware  hen  te  doene  swraer: 

115  Si  willen  volghen  den  heren  naer, 

Sitten  in  die  tafele  voren; 

Heefse   God  aldus  vercoren  ? 

10 

Es  dese  redene  waer,  so  ghies 
Die  bescoren  draghet  sijn  vlies: 
120       Een  dorper,  daer  die  heren  saten 
Ter  tafelen,  heeft  hi  sijn  verkies 
Gheset  in  tfordeel,  even  ries, 

Hine  sal  hem  selven  niet  ghematen. 
Alse  hem  avonture  opblies 
125       Ende  hem  tgheluc  toewies, 

Hine  volchde  niet  der  rechter  straten. 
Ie  hore  hen  claghen  hare  verlies: 
Ie  hadde   onrecht,   stoerdic  mi  dies, 
Al  si  tfordeel  moeten  laten, 
130       Die  in  weelden  redene  haten. 

11 
Redene  es  nu  sere  versmaden, 
Hare  es  so  swaren  last  gheladen, 

Daer  si  onder  leit  verplet. 
Woudic  met  redenen  mi  beraden, 
135  Het  soude  tallen  steden  scaden: 
Daer  es  so  menech  op  gheset ! 
Die  node  clemmen  ocht  diepe  waden, 
Die  gaen  in  Gods  wijngaert  bladen 
Ende  sniden  af  die  druve  vet. 
140  Dat  sijn  si  ende  hare  ghegaden, 
Die  tfolc  leeren  van  goeden  daden, 

Ende  en  becommeren  hen  niet  daermet, 
Wie  es  der  heilegher  Kerken  let. 
12 
Die   selden  van  couden  verwarmen, 
145  Ende  oec  van  honghere  carmen, 

Daer  men  hen  clene  ghenade  doet, 
Dat  es  dat  roepen  van  den  armen: 
,,Ay  here !  en  saels  u  niet  ontfarmen, 
So  dat  mijn  lichame  werde   ghevoet?" 
150  Dus  roepen  si  met  i delen  darmen, 

Met  sieken  leden,  met  naecten  armen: 

Ghi  sit  in  weelden  bi  der  gloet; 
Ghi  en  laetse  niet  bi  u  gheharmen, 
Ghi  jaechse  die  ghi  sout  bescarmen, 

155       Ende  hebt  der  heilegher  Kerken  goet, 
Dat  u  te  rechte  noit  en  bestoet. 

'3 
Nu  wacht  uwes  rechts,  ghi  wert  ghedaghet! 
U  recke  der  armen  cledere  draghet, 
U  poghen  es  te  gaderne  scat. 
160  Wie  es  so  coene  die  u  vraghet, 

Wanent  u  comt  dat  ghi  bejaghet? 

U  hant  es  altoes  sonder  gat. 
Menech  arm  mensche  hem  beclaghet, 
Dat  ghi  hen  niet  en  gaeft  daer  ghise  saghet. 
165       Ghi  woudet  volghen   der  heren   pat. 
U  hoecheit  sal  noch  sijn  ghelaghet. 
Hoe  was  die  rike  man  gheplaghet, 

Doen  hi  den  armen  Lazaruse  bat 
Te  makene   sine  tonghe  nat ! 

14 
170  Siet,  hoe  es  dit  rechte  verkeert! 
Die  te  voren  was  gheëert, 

Leit  nu  ghevallen  in  die  scande. 
Hadde  hi  ontfermecheit  gheleert, 
So  ware  hi  bleven  onverseert: 
175       Nu  moet  hi  in  den  helschen  brande. 
Wie  heeft  den  dorper  daer  ghemeert 
Int  dal,  daer  die  duvel  reert  ? 

Wat  doen  nu  sijn  lecker  tande  ? 
Oft  ghi  in  weelden  sit  verweert, 
180  So  dat  u  al  die  werelt  eert, 

Huedt  u  vore  des  viants  bande. 
Hi  jaecht  altoes  in  sine  warande. 

15 
Hine  derf  nochtan  niet  vele  jaghen 
Noch  oec  legghen  te  nauwe  laghen: 
185       Het  staets  so  vele  in  siere  hoede. 
Al  woude  God  die  werelt  plaghen, 
Svolcs  es  so  vele  verslaghen 

Ende  versmoert  in  den  bloede. 
Sine  sijns  te  beter  niet  diet  saghen. 

190  Elc  es  ghierech  om  bejaghen, 

Ende  onvervaert  van  Gods  roede. 
Ie   dart   wel  segghen   so'nder  vraghen: 
Si  doen  sware  bordenen  draghen. 
Van  draghene  werdic  lichte  moede, 
195       Al  waert  dat  men  mi  saechte  loede. 

16 

Die  sueken  om  te  sittene  boven, 
De  quade  in  hare  secte  loven, 

Si  hebben  nu  die  cokene  vet. 
Alssi  metten  heren  hoven, 
200  Diepe  drinken,  dat  si  stoven, 

Sine  slapens  maer  te  bet. 
Sine  schelden  die  heren  niet  om  roven, 
Si  connen  hemelrike  gheloven, 

Die  selve  met  sonden  sijn  besmet. 
205  Dus  maken  si  tfolc  verscoven, 
Als  si  singhen  gaen  den  doven, 

Ende  men  den  doden  kersen  set, 

Die  daer  onder  liet  gheplet. 

17 
Dits   der  heilegher  Kerken   claghen 
210  Van  den  jammerliken  slaghen, 
Die  de  meneghe  op  hare  slaet . 
Eest  dat  ghi  sijt  van  haren  maghen, 
So  moetti  nuwe  wapene  draghen, 
Keren  ende  wreken  dese  overdaet. 
215  Des  en  laet  u  niet  versaghen, 
Ghine  set  u  in  der  waghen: 
God  sal  sijn  u  toeverlaet. 
Die  dit  quade  noch  sal  verjaghen, 
Hem  sal  een  salech  dach  bedaghen, 
220       Doet  hi  der  heilegher  Kerken  raet, 
Als  die  in  ghetrouwen  dienste  staet. 

18 

Nu  siet  of  hi  met  valen  minde: 
Die  Gods  scape  noit  en  kinde, 
Hi  wilt  dat  ickene  herde  scrive. 

22s  Dus   gaensi  vore   alse   die  blinde, 
Ende  leiden  die  scape  in  grote  almde* 

Alse  hen  volghen  die  keitive. 
Hier  met  makic  mijns  dichtens  inde. 
Wi  bidden  Hem  die  dware  bekinde, 
230       Dat  Hi  die  quade  noch  verdrive, 

Ende  ons  sinen  Heileghen  Gheest  toesinde, 
Die  ons  troeste  in  dit  ellinde 
Dor  sijn  heileghe  wonden  vive, 
Soe  dat  die  Kerke  in  eren  blive ! 

AMEN. 


Van  den  lande  van  Oversee. 

J.   TE  WINKEL,   De   Ontwikkelingsgang  der  Neder- 

landsche  Letterkunde  I,  461. 
G.    KALFF,    Geschiedenis    der   Nederlandsche    Letter- 
kunde I,  259. 
J.  PRINSEN,  Handboek,  67. 

J.  VERDAM  en  P.  LEENDERTZ  JR  ,  Jacob  v.  Maer- 

lant's  Strophische 
Gedichten,  bl.  136. 


Kersten  man,  wats  di  gheschiet  ? 
Slaepstu  ?  hoe  ne  dienstu  niet 

Jhesum   Cristum,    dinen   here  ? 
Peins,  doghedi  dor  di  enich  verdriet, 
5  Doe  hi  hem  vanghen  ende  crucen  liet, 

Int  herte  steken  metten  spere  ? 
Tlant,  daer  hi  sijn  bloet  in  sciet, 
Gaet  al  te  quiste,  als  men  siet:# 

Lacy,  daer  en  is  ghene  were ! 
10  Daer  houdt  dat  Sarracijnsche  diet 
Die  Kerke  onder  sinen  spiet 

Daerneder,   ende  doet  haer  groet  onnere 

Ende  di  en  dunkets  min  no  mere ! 

2 

Die  Kerke  is  van  haren  lene 
15  Ontervet:  dijn  herte  is  van  stene, 
Kerstij n,  en  gaet  het  di  na. 
Si  is  dijn  moeder,  die  ie  mene, 
Die  di  zuver  maect  ende  rene, 
Alsmen  di  in  die  vonte  dwa. 
20  Satanas  kinder  alghemene 
Hebben  die  mammorie  allene 

Beset  op  dat  di  toebesta. 
Nu  roept  die  Kerke  met  groten  wene: 
„Jhesus  Kerst  van  Nazarene, 
25       Men  rovet  dat  erve,  dat  di  toega: 
Pugna  pro.Patria!" 

3 
Om  scat  so  gaepstu  wide; 
Elc  is  op  andren  vol  van  nide, 
Ende  dinen  God  heefstu  vergeten. 
30  Die  doer  di  ontdede  sine  side, 

Roept  ,,help!"  op  di  te  desen  tide, 

Ende  claghet;  des  wiltu  niet  weten. 
Hoe  moghestuut  laten  dus  ter  lide, 
Dat  dat  volc  vermaledide 
35       So  verre  ghepaelt  heeft  ende  ghemeten  ? 
God  proevet  di  in  desen  stride: 
Hi  doghet,  dat  menne  te  halse  ride 
Voer  di,  ende  du  bist  vast  gheseten, 
Sughende  an  der  weelde  reten. 

4 
40  In  weelden  sitstu  hier  versmoert, 
So  dat  met  di  is  onghehoert 

Gods  lachter  ende  sine  scanden. 
Dune  peins  niet  om  die  moert, 
Die  tot  Akers  in  die  poert 
45      Wrochten  die  Gods  vianden. 
Daer  is  Gods  dienste  ghescoert, 
Cloestre  ende  huse  sijn  testoert, 

Tvolc  verbeten  van  wreden  tanden. 
'  Kerstijn  man,  twi  en  trecstu  voert  ? 
50  Waerom  sitstu  hier  verdoert  ? 
Du  sout  hemelrike  panden 
Op  Gode,  wiltu  dien  lachter  anden. 

5 
Jhesus  Christus  van  Nazarene 

Gaf  van  Akers  der  porten  ene 

55       Name,  die  was  ,,vermaledijt'\ 

Daer  voersprac  hi  van  den  wene, 

Die  opt  kerstine  volc  ghemene 

Ghevallen  is  in  corter  tijt. 

Te  diere  porten,  alse  ie  mene, 

60  Waren  ierst  uutghetrect  die  stene, 

Ende  een  inganc  ghemaect  so  wijt, 

Dat  die  Sarracine  onrene 

Alle  ingoten,  groet  ende  clene ; 

Ende  daer  becochten  si  den  strijt, 

65       Die  op  Gode  hadden  ghelijt. 

6 

Men  ghinc  daer  houwen  ende  slaen; 

Die  kerstine  worden  seer  ondaen: 

Hem  mochte  gheen  weren  ghewepen. 

Si  moesten  alle  die  doet  ontfaen, 

70  (Daer  jeghen  mochte  niet  ontstaen) 

Die  niet  ontsprongen  in  schepen. 

Men  sach  daer  laten  meneghen  traen: 

Kerstij nheit  wart  sonder  waen 

So  jamerlijc  int  vel  ghenepen. 

75  Men  mach  jamer  hierin  verstaen: 

Die  predicare  dede  men  vaen, 

Ende  alsijt  crucifix  ghegrepen, 

Si  dadent  achter  straten  slepen. 

7 
Joncfrouwen  van  religioene, 

80  Suver  ende  van  heiligen  doene, 

Onsuverden  die  Sarrasine. 

Wie  men  hoerde  die  was  soe  coene 

Die  Jhesus  noemde,  Marien  soene, 

Men  dede  hem  torment  ende  pine. 

85  Men  briet  sulken  ghelijc  den  hoene, 
Sulc  wart  onthalst  bi  den  caproene, 

Sulc  ghescout  ghelijc  den  swine. 
Ghi  heren,  ghi  princen,  ghi  baroene, 
Hoe  coemt  dat  hem  elc  niet  vermoene 
90       Met  live,  met  goede  ghereet  te  sine, 
Te  suverne  tlant  van  den  venine  ? 

8 

Kerke  van  Romen,  tree  dijn  swaert, 
Dat  di  van  Gode  ghelaten  waert, 

Kerstijnheit  hevet  te  doene  heden. 
95  Besie  oft  vlegghe  hevet  of  scaert 
Ant  einde  of  daer  middenwaert; 

Ende  oftuut  overwaer  vinds  versneden, 
So  spoet  di  danne  metter  vaert, 
Ende  doe  al  onghespaert 
100      Een  van  betren  snede  smeden. 
Oualike  is  het  gheachterwaert ; 
Diere  cardinale  aert 

Die  is  van  alsulken  seden, 

Hi  strect  na  scat  met  allen  leden. 

9 
105  Alse  thoeft  gulselike  ontfaet 

Den  wijn,  die  sine  kele  doergaet, 

Het  ontkeert  alle  die  lede. 
Die  mont  hi  roept;  hi  slaet,  hi  vaet, 
Hi  verset  dat  wale  staet, 
ito  Bene  faelieren  ende  voete  mede. 

Die  Kerke  van  Romen  is  dusdaen  vraet, 
•  Si  is  dronken  ende  al  sonder  raet, 

Die  hovet  is  van  kerstijnhede. 
Sine  heeft  gheen  lit  dat  haer  bestaet, 
115  Keiser,  coninc  noch  prelaet, 

Het  en  is  mids  der  ghierichede 
Ontkeert  van  goeden  sede. 

10 

Hoert,  ghi  heren,  ghi  baroene, 
Wes  die  Kerke  u  vermoene: 

120       Si  seit:  si  hevet  tiende  ghegheven 
Daer  si  noit  of  te  haren  doene 
Profijt  ghecreech  van  enen  boetoene, 

Dat  sijt  weet  of  heeft  beseven. 
Wat  dadi  in  Tunes,  in  Arrogoene  ? 
125  Jeghen  wien  waerdi  daer  coene  ? 
Wat  eren  hebdi  daer  beweven  ? 
Waert  dat  u  die  duvel  niet  en  spoene, 
Ghi  naemt  met  u  te  uwen  verdoene 
Van  uwen  rechten  goede  beneven, 
T30       Ende  hulpt  der  Kerken,  daer  si  moet  beven. 

11 

Wat  scatte  hiesch  Jhesus  die, 
Doe  hi  liet  met  naglen  drie 

Aent  cruce  naghelen  sine  lede  ? 
Hen  doghede  man  die  anxte.nie, 
135  Die  hi  doghede,  ghelovets  mie, 

Om  di  te  brenghene  ter  hoechede. 
Wie  is  hi  nu,  wie  is  hi,  wie, 
Die  hem  volghet  na,  daer  hie 

Ghinc  om  onse  salichede  ? 
140  Mi  dunct  dat  elc  ommesie, 
Wat  hi  begrijpt,  offer  af  plie 

Ghemac  te  comen  ende  weeldichede: 
Is  niet,   hi  blivet  mat  op  die  stede. 

12 

Alse  vallen  prelatiën 
145  In  kerken  ende  in  canosiën, 

Daerwaert  spoedet  metter  vaert. 
Deen  gaet  smeken,  dander  vriën; 
Daer  siet  men  der  simoniën 
Sere  toghen  haren  aert. 
150  Wie  sijn  si,  die  daer  tvette  af  siën  ? 
Die  therte  hebben  met  reinaerdiën 

Van  binnen  bewist  ende  wel  bewaert. 
Men  hevet  wat  doen  van  clergiën: 
Met  loesheden,  met  scalkerniën 
155       Machmen  comen  in  Gods  wijngaert; 
Dus  blivet  tfruut  al  onbewaert. 

13 
Daer  men  Gods  leden  mede  soude  voeden 

Ende  queken  in  hare  aermoeden, 
Dat  hebben  al  gheblaet  die  ghiere. 
160  In  sal  niet  scamen  doen  die  goeden, 

Maer  hem  mochte  therte  bloeden, 
Die  houden  die  amiën  fiere. 

Ay  mi !  of  si  te  hope  stoeden, 

Endese  alle  die  duvele  loeden, 
165       Ie  waenre  niet  ontghinghen  viere, 

Sine  souden  alle  ter  helscher  gloeden 

Wel  neder  onder  der  duvele  roeden: 
Ie  sie  den  hoep  so  putertiere, 
Ende  die  doeghet  in  hem  so  diere. 

14 
170  Scalcheit  heeft  die  provende   groet, 
Diviniteit  gaet  om  haer  broet: 

Dit  siet  men  nu  alle  daghe. 
Kerke,  clach !  du  heves  noet; 
Dune  vinds  in  desen  wederstoet 
175       Niewer  ghenen  vrient  noch  maghe. 
Elc  ondoet  wel  sinen  scoet 
Jeghen  dijn  rente,  mer  si  sijn  bloet 

Te  wederstane  die  slaghe. 
Al  storte  Jhesus  sijn  bloet  roet 
180  Noch  enewerf,  daer  hijt  wilen  goet, 
Die  doghet  is  overal  so  traghe, 
Men  vonde  cume  die  daerwaert  saghe. 

15 
Coninghen,  graven  ende  hertoghen, 

Die  op  andren  orloghen 

185       Ende  om  een  clene  dinc  verraden, 

Peinst  wat  Jhesus  wilde  doghen, 

Om  u  te  brenghene  ten  hoghen 

Rike,  daer  altoes  is  ghenaden. 

Sijn  huus,  sijn  lant  staet  doervloghen 

190  Ende  verwoest,    alsmen  mach  toghen, 

Ende  u  en  dunct  niet  siere  scaden  ? 

Ghi  hebt  hem  sijn  bloet  ontsoghen, 

Twi  ontkeerdi  hem  u  oghen  ? 

VERWIJS,  Bloemlezing  II. 

Ghi  hebt  enen  andren  last  g heiaden, 
195  Ende  laet  uwen  God  versmaden. 

16 
Nu  weert  tijt,  datmen  soude 
Den  schilt  van  sabel  ende  van  goude 

Toghen  ende  van  lasuren. 
Die  niet  voert  treedt  alse  die  boude, 
200  Ende  wreect  sire  moeder,  daer  hi  af  houde 
Sine  kerstenheit,  hi  salt  verburen. 
Twi  wil  elc  leven  met  groter  vroude, 
Sonder  hitte  ende  sonder  coude, 
Recht  na  sijn  ghevoech  ter  curen  ? 
205  Het  moet  al  sterven,  jonc  ende  oude: 
Peinst  wat  Jhesus  ghedoghen  woude 
Dor  uwen  wille  ende  besuren, 
Eer  overgaen  u  tijt  ende  uren. 

17 
Neemt  den  schilt  vermelioene, 
210  Die  Jhesus  droech  omtrent  noene 
Op  den  goeden  Vridach, 
Doe  hi  den  camp  vacht  alse  die  coene, 
Daer  hi  verdinc  maecte  ende  soene 
Ons  jeghen  Hem,  diet  al  vermach. 
215  Vonde  men  prencen   ende   baroene, 
Alsmen  hier  voermaels  plach  te  doene, 

Die  Kerke  en  dade  niet  sulc  gheclach; 
Want  si  was  des  onghewoene 
Bi   Godefroits   tiden   van   Bulgoene, 
220       Ende  bi  Carle,  die  node  sach, 
Dat  si  stoet  ontfinc  of  slach. 

18 

Wat  vaerdi  in  desen  daghen 
Met  valken  bersen  ende  jaghen, 

Ghi   lantsheren,    ghi   civeteine ! 
225  Hoerdi  niet  die  Kerke  daghen  ? 
Of  ghi  sijt  van  haren  maghen, 

Openbaer   liëts   int   pleine ! 
Dordi  uwes  kerstijnheits   ghewaghen, 
So  moeti  den  schilt  draghen. 

230       Dien  God  veruwede  met  roder  greine 
Hine  liet  hem  niet  versaghen 
Ons  te  loessene  uter  plaghen, 

Die  vloeiet  uter  hellen  fonteine 
Ghemanc  met  torment  ende   met   weine. 

19 
235  Ghi  heren,  dit  is  Jacobs  vont, 
Houdt  dit  kimmijn  in  den  mont, 
Vant  an  desen  breidel  cuwen; 
Later  u  mede  sijn  ghewont 
Binnen  in  uwer  herten  gront; 
240       Vant  die  weelde  hier  verspuwen. 
Het  is  ene  redene  bont: 
Hier  masseren  so  menich  pont 

Ende  dat  aerme  volc  verduwen. 
God  make  ons  allen  so  ghesont 
245  Met  rechten  ghelove  ter  lester  stont, 
Dat  der  sielen  te  min  mach  gruwen 
Van  Sathanase,  den  feilen  ruwen. 

J.   TE  WINKEL,  De   Ontwikkelingsgang  der  Neder- 

landsche  Letterkunde  I,  505 — 508. 

G.  KALFF,  Geschiedenis  der  Nederlandsche  Letter- 
kunde I,  341 — 342. 

J.  PRINSEN,  Handboek,  50. 

C.  P.  SERRURE  en  PHIL.  BLOMMAERT,  de  Grim- 
bergsche Oorlog  (Maatsch. 
der  Vlaemsche  Bibliophilen, 
2de  Serie,  no.  14),  2  dln. 
Gent  1852  en  1854. 

Het  gedicht,  dat  boven  genoemden  titel  voert,  heeft  tot  onderwerp 
den  strijd  tusschen  Gode vaart  met  den  Baard,  hertog  van  Brabant,. 

en  den  machtigen  Arnold  van  Grimbergen,  die  weigerde  den  hertog 
als  leenheer  te  erkennen.  Na  Godevaarts  dood  werd  de  strijd  met 
hevigheid  voortgezet,  tot  eindelijk  de  Grimbergers  overwonnen 
worden  en  hun  geslacht  uitsterft. 

I,  vs.  3041—3848. 

Godevaart,  verbolgen  dat  de  Grimbergers  hem  niet  als  leenheer 
willen  erkennen,  zoekt  een  voorwendsel  tot  den  strijd  en  laat  eenige 
kooplieden  gevangen  zetten,  die  Arnout  doet  opeischen.  Na  de 
hoonende  weigering  van  Godevaart  vallen  Arnouts  zonen,  Wouter 
Berthout  en  Gerart  Drakenbaard,  in  's  hertogen  land,  en  voeren 
met  zooveel  heftigheid  den  oorlog,  dat  de  streek  tusschen  Brussel 
en  Grimbergen  eene  kale  woestenij  wordt.  Na  jaren  lang  oorlog 
voeren,  gedurende  welke  Godevaart  en  diens  zoon  sterven,  komt 
eindelijk  de  regeering  aan  het  kleine  zoontje  van  den  tweeden 
Godevaart,  op  de  tijding  van  wiens  dood  de  Grimbergers  dadelijk 
naar  de  wapenen  grijpen. 

Hierna  gevielt  sint 

Dat  van  Grimberghen  heer  Arnout 

Ende  beide  syne  sonen  stout 

Vernamen  van  shertogen  doet, 
5  Ende  hadden  nijt  herde  groet, 

End  in  haer  herte  groten  toren, 

Datse  die  hertoghe  te  voren 

In  haer  lant  hadde  versocht, 

Ende  so  vele  volcx  hadde  brocht 
10  Op  hem,  die  hem  daden  scade, 

Ende  werden  des  staphans  in  rade, 

Dat  si  die  wouden  wreken  seere; 

Om  dies  dat  doot  was  haer  heere, 

Dochten  dat  si  niet  ene  twint 
15  En  gaven  om  dat  jonge  kint. 

Dies  ontboot  heer  Arnout 

Sijn  vrienden  jonc  ende  out 

Tenen  nameliken  daghe, 

Ende  oic  alle  sijn  maighen. 
20  Leenknechten  ende  man 

Quamen  te  Grimbergen  an, 

Gewapent  herde  wel  ter  cuere. 

Doen  sprac  mijn  heer  Arnout  vuere: 

,,Ghi  heren,  die  hertoge  van  Brabant, 

25  Die  op  ons  gesticht  heeft  brant, 

Ende  ons  geerne  hadde  verdreven, 

Es  doot,  ende  na  hem  es  bleven 

Een  kint,  van  jongen  jaren. 

Radijt  nu,  wy  sullen  varen 
30  Ons  wreken  daer  int  lant 

Op  die  ons  willen  hebben  gescant". 

Die  here  van  Breda  sprac  doe: 

,, Goeden  raet  sal  ie  geven  hiertoe: 

Laet  ons  opsitten  sonder  vaer, 
35  Wy  sellen  varen  te  Nettelaer, 

Dat  niet  verre  en  es  van  hier; 

Wy  hebben  ridderen  stout  ende  fier, 

Ende  wy  sellen  in  allen  sinnen 

Die  borch  beleggen.  Eest  dat  wise  winnen, 
40  So  laetse  ons  in  corter  stont 

Slechten  tot  in  den  gront, 

Ende  tdorp  verberren  sonder  sparen; 

Ende  van  daer  laet  ons  varen 

Te  Vilvoorden  al  te  male, 
45  Ende  afbreken  borch  ende  sale, 

Ende  verberren  tdorp  gereet, 

Dat  ons  nu  alte  na  steet, 

Ende  in  de  oogen  alte  seere. 

Hierna  sonder  letten  meere 
50  Willen  wy  ons  beraden  saen 

Wat  wy  dan  voirt  willen  bestaen." 

Heer  Arnout  sprac:  ,,Dese  raet  es  goet: 

Also  wil  ie  dat  men  doet". 

Hi  dede  gebieden  met  staden 
55  Dat  men  wagene  dede  laden 

Met  brode  ende  oic  met  wine; 

Ende  si  loeden  hoer  wapine, 

Tente  ende  paveljoene, 

Dies  men  mochte  te  doene 
60  Hebben,  ende  dairtoe  gescutte, 

Dat  oirberlee  ware  ende  nutte. 

Doen  die  van  Grimbergen  waren 

Al  gereet,  sonder  sparen 

Togen  si  al  onverveert 

65  Ghereet  te  Nettelaer  weert, 

Ende  voerden  met  hem  in  de  vaert 
Menich  stare  springende  paert, 
Menich  ors,  menich  rosside. 
Oec  voerden  si  met  hem  tien  tide 

yo  Menigen  scilt  ende  baniere, 
Die  rikelijc  waren  ende  diere. 
Men  blies  dair  hoirnen  ende  trompen 
Ende  lieten  die  orssen  henen  trompen, 
Des  si  te  Nettelaer  quamen, 

75  Daer  si  belagen  te  samen 

Die  vaste  borch  alomme  ende  omme, 
Beide  in  rechte  ende  in  cromme. 
Sy  gingen  slaen  in  dat  groene 
Tenten  ende  paveljoene, 

80  Daer  si  in  souden  daghen  * )  ; 
Ende  als  die  van  binnen  saghen 
There  dat  daer  was  gelogiert, 
Werden  si  seere  gescoffiert 
Ende  verveert  in  allen  sinnen. 

85  Sine  wisten  wes  beginnen, 
Want  sy  waren  onversien. 
Doch  sloten  sy  vaste  na  dien 
Haer  vaste  poorten,  dat  wet, 
Ende   verhameiden   met 

.90  Haer  wikette  met  groter  spoet 
Met  ketene  vaste  ende  goet 
Ende  met  grote  bomen  sterc. 
Daer  na  droegense  hoerdewerc 
Ende   groote  steenen  totten  mueren, 

95  Daer  si  mede  souden  rueren. 
Woude  mense  in  enigen  sinnen 
Stormen,  sy  droegen  ten  thinnen 
Stercke  bogen  ende  gescutte, 
Ende  dat  te  stormen  was  nutte, 
100  Om  hem  te  waerne  met  eren. 

Ende  van   Grimbergen   die  heren, 
Doe  si  gelogeert  waren, 
Ginghen  si  sonder  sparen 


1)    Hs.    rusten   daghen. 

Eten,  drincken,  slapen  doe; 

105  Maer  si  bewaerden  hen  alsoe 
Dat  si  daden  in  der  nachte 
Doen  alte  sconen  sciltwachte 
Goeden  lieden,   diese  in  haer  laghe 
Wel  behoeden  totten  daghe. 

110  Smorgens  dede  met  gewout 
Gebieden  mijn  heer  Arnout 
Dat  hem  elkerlijc  bereide: 
Hy  woude  die  borch  sonder  beide 
Stormen  of  asselgeren  gaen; 

115  Ende  als  men  dit  heeft  verstaen 
Wort  int  here  groot  gescal. 
Tvolc  ginc  hem  wapenen  al; 
Sy  daden  aen  halsberge  of  platen, 
Ende  wapenroc,  die  hem  wel  saten, 

120  Elc  na  dat  hy  begheerde. 

Sy  gorden  goede,  snydende  sweerde, 
Ende  namen  helmen  ende  scilde. 
Daer  na  daden  de  heren  milde 
Knapen  nemen  ende  serjanden 

125  Vaste  tergien  in  hare  handen, 
Ende  hoecawelen  in  haer  hant, 
Daer  si  mede,  si  u  becant, 
Den  muer  met  souden  breken, 
Ende  houwen  ende  afpeken. 

130  Ende  doen  si  waren  bereet 
Togen  si  derwert  wel  gereet 
Ter  borch  toe  met  groter  spoet, 
Somme  tors,   somme  te  voet. 
Sy  bliesen  trompe  ende  hoorne 

135  Dien  van  binnen  ten  toorne, 

Die  hem  vaste  setten  ter  weere. 
Die  van  buten  quamen  met  ghere 
Al  ter  borcht  toe  gereet. 
Wel  gewapent  ende  bereet, 

140  Ende  gingen  die  borch  sonder  vieren 
Sterkelic  asselgïeren. 
Hout  ende   stroe  dat  si  brachten, 
Ende  vulden   die   diepe   grachten 

Ondancs  die  van  binnen, 

145  Die  uytworpen  in  alle  sinnen 
Menighen  herden,  swaren  steen. 
Oec  scoten  si  al  in  een 
Scerpe  stralen  ende  pilen 
Uut  haren  boge  dicwile. 

150  Maer  dander  hadden  targien  vast, 
Dat  hem  niet  en  scade  een  bast, 
Ende  volden  die  grachten  daer, 
Dat  men  cortelic  daer  naer 
Aen  den  muer  ginc  te  voet. 

155  Doen  haelden  sy  met  groter  spoet 
Groote  leederen  ende  stercke, 
Die  men  maict  te  selken  wercke, 
Ende   rechtense  ane  die  mueren. 
Der  wert  groot  ende  stuere 

160  Dat  assaut  met  vromichede(  P1) 
Wel  begonnen  te  XX  steden. 
Sy  daden  comen  sonder  sparen 
Alle  haer  scutten,  die  daer  waren, 
Die  opwert  in  dat  riveel 

165  Scoten  menich  scarp  quareel, 
Die  daer  vlogen  min  noch  mee 
Gelijc  hagel  ende  snee; 
Ende  van  buten  ende  binnen 
Elc  pijnden  om  winnen, 

170  Ende  scoot  sinen  vianden  jeghen. 
Daer  wert  gequetst  menich  degen, 
Beide  van  buten  ende  van  binnen; 
Men  stormde  daer  in  allen  sinnen, 
Ende  die  van  buten  sonder  scop 

175  Clommen  daer  die  lederen  op, 
Ende  droegen  met  gewelde 
Boven  haer  die  vaste  schelde, 
Waer  op  men  menigen  steen 
Worp  ende  stac  in  een 

180  Met  grote  glavien  lanc. 
vSi  daden  an  haren  danc 
Die  lederen  tumelen  neder, 
Die  nochtan  verquamen  weder, 


1)  hs.    ende    vermede;   zie    Mnl.    Wdb.    VIII,    2108. 

Ende  togen  emmer  ter  lederen  toe; 
i8s  Want  dier  van  buten  was  doe 

Vele  meer  dan  dier  van  binnen, 

Dies  sijn  si  in  allen  sinnen 

Ten  mure  clommen  boven. 

Men  mochtse  prisen  ende  loven 
190  Dierste,  die  ten  muere  bestreden 

Die  vianden  met  vromicheden. 

Dier  was  een  voirwaer 

Mijnheer  Geraert  van  Herlaer, 

Ende  van  Oyenbrugge  mijnheer  Henric, 
195  Ende  heer  Willem  sekerlijc, 

Die  borchgrave  van  der  Thomen; 

Dese  waren  opgecomen 

Ten  muere  aldaer  yerstwerf; 

Nochtan  waren  si  menigwerf 
200  Geworpen  op  hare  scilde, 

Die  sy  hielden,  die  ridders  milde, 

Dat  si  bina  waren  gevallen; 

Doch  quamen  si  mit  allen 

Al  stridende  hantgemene 
205  Jeghen   de   vianden   groot   ende   cleene, 

Ende  sloegen  grote  slaghe. 

So  vele  deden  si  in  dien  daghe, 

Dat  men  hare   dade   scone,    goet, 

Met  rechte  prisen  moet. 
210  Wat  si   geraecten  metten   sweerde, 

Dat  velden  si  al  tegen  deerde. 

Si  daden  tumelen  van  den  muere 

Met  tween,  met  drien,  ter  selver  ure. 

Die   van  binnen  weerden   hem   vast, 
215  Maer  si  werden  te  seere  verlast 

Ende  vermant  in  allen  syden; 

Ende   doen  si  hare   gesellen   stryden 

Sagen,  die  daer  waren  beneden, 

Ende  si  alsulken  anxt  leden 
220  Op  den  muer,  daer  si  waren, 

Clommen  si  op  sonder  sparen 

Met  X,  met  XII  te  male, 

Ondancs,   den  anderen,  wet  wale, 

So   dat  si  quamen  ten  muere 

225  Boven;  ende  dair  tier  ure 

Wert  menige  man  te  dale  gevelt 
Van  den  muere  met  gewelt. 
Dandere  lietens  hieromme  tvvint 
Sine  clommens  boven  met  genint, 

230  Soe  dat  si  ten  muer  quamen, 
Ende  begonsten  alle  te  samen 
Te  stridene  op  den  viande, 
Die  hem  weerde  metten  brande, 
Ende   somme,   dat  wale  wet, 

235  Worpen  si  met  stenen  net   1 ) ; 
Maer  dire  van  buten  was  so  vele, 
Dat  si  moesten  in  den  nijtspele 
Wiken  die  van  binnen  waren ; 
Want  daer  wasser  in  dit  toevaren 

240  Doot  ende  gequetst  ene  partie. 
Van  den  muere  vloen  sie 
In  de  borch  ende  slotense  toe ; 
Maer  die  ander  volgden  doe 
Na  die  andren  ter  borch  waert, 

245  Ende  daden  die  poerten  op  ter  vaert, 
Dat   haer   geselscap   quam   binnen. 
Daer  begonst  men  in  allen  sinnen 
Die   borch   te   bestriden   nu. 
Hier  af  wil  ie  swigen  nu, 

250  Ende  tellen  u  die  jeste  voort, 
Gelijc  alser  toe  behoort. 
Tesen  tiden,  dat  was  waer, 
Dat  die  van  Grimbergen  Nettelaer 
Asselgieren  wouden  ende  breken  mede, 

255  Quam  die  niemare  in  die  stede 

Te  Bruessele,  dat  van  menigen  degen 
Die  borch  al  nu  ware  beleghen. 
Die  mare  quam  also  voren, 
Dat  se  die  van  Grimbergen  storen 

260  Willen  ende   slechten  in  den  gront; 
Ende  als  elc  here  dat  verstont 
Van  dien  dat  tkynt  bevolen  was, 
Ende  tlantscap  met,   sijt   seker  das, 

1)  Var.    met,    ook. 

Vermomt»  o  e  rt  hadden  ende  tgoet, 

2Ó5  Wordense  erre  in  den  moet, 

Ende  ontboden  ridderen,  knapen, 
Wel  te  harnassche  in  die  wapen, 
Die  daer  geseten  waren  naest. 
Dese  quamen  met  groter  haest 

270  Gewapent,  ende  dese  scare 
Was  bevolen  oec  voerware 
Tachterwaren,  ie  seker  ben, 
Den  goeden  here  van  Craynhem, 
Dat  si  met  hem  voer  sonder  letten 

2j$  Nettelaer  die  borch  ontsetten. 
Hi  seide,  hi  dade  geerne  doe 
Cracht  ende  macht   daertoe. 
Dien  nacht  so  bleef  hi 
Te  Bruessel,   gelovet  mi, 

280  Ende  dat  volc  algader  toe 

Tote  des  anderen  morgens  vroe. 
Doe  die  dach  wert  verclaert  *), 
Gereiden  si  hem  ter  vaert, 
Ende  sijn  gevaren  van  daer, 

285  Soe  dat  si  sijn  by  Nettelaer 

Ter  borch   wel   gewapent   comen, 
Daer  si  cort  hebben  vernomen, 
Dat  die  van  Grimbrgen,  die  gaste, 
Hebben   gewonnen   die   borch  vaste 

290  Op  die  van  binnen  tien  tiden, 

Beide  met  stormen  ende  met  striden, 
Ende   afgebroken   tot   in   den   gront. 
Si  hadden   oec   lieden   gewont, 
Somme   doot,   een  deel   gevaen, 

295  Ende  groten  roof  gedaen; 

Vele   goets  hadden  si   gewonnen: 
Dat   selen   si,    opdat   si  connen, 
Voeren    te    Grimbergen    waert. 
Sy  loeden  hare  carren  ter  vaert; 

300  Want   si   wouden   algader   doe 
Trecken  te  Vilvoorden  toe. 
Wat  sijs  in  haren  wegen  vonden, 


1)  Hs.  Dat  die  dach. 

Dat  roofden  sy  te  dien  stonden; 
Maer  cort  daer  na  si  vernamen, 

305  Dat   daer  veel  liede   gewapent  quamen, 
Die   hem   dair  wilden   letten 
Ende  Nettelaer  ontsetten. 
Alse   die   van   Grimbergen    verstaen 
Dit  hebben,  voeren  si  saen 

310  Den  vianden  in  haer  ghemoet 
Met  enen  hope  stout  ende  goet. 
Bi  Nettelaer  op  een  schoon  velt 
Vergaderden  si  met  gewelt, 
Ende  elc  vergorde  sijn  peert  wale. 

315  Doen  sprac  heer  Seger  van  den  Male: 
,,Ghi  heren,  hoert  my  voert  an: 
Hier  compt  gewapent  menich  man. 
Daer  by  soudic  wel  raden, 
Dat  wij  een  deel  onser  lieden  daden 

^20  Met  haeste  na  voren  varen 

Jegen  den  vianden  sonder  sparen. 
End  si  op  hem  begonnen  den  strijt, 
Wy  souden  hem  volgen  sonder  verspijt, 
Ende  van  achter  comen  op  hem; 

325  Want  sine  selen  meer  noch  men 

Van  ons  weten;  dus  mochten  wise  deren, 
Ende  ons  selven  best  verweren". 
Sy  riepen  alle:   ,,Men  doe  alsoe!" 
Doen  werter  daer  gecosen  toe 

330  Wel  XX  hondert  ridderen  goede, 
Stout  ende  van  hogen  moede, 
Wel  ghewapent  ende  gereden. 
Hi  geleidese  tien  steden 
Selve,  heer  Wouter  Berthout; 

335  Sijn  vader  was  heer  Arnout, 
Van  Grimberghen  die  here, 
Die  weert  was  grooter  ere. 
Dus  reet  heer  Wouter  fierlike 
Met    sconen   volcke   vromelike, 

340  Ende  blieken   utermaten   claer 

Van  sconen  wapenen,  die  men  daer 
Sach  op  bergen  ende  in  valeyen. 

Daer  hoerde  men  menich  ors  neyen, 
Dat  bronken  ginc  te  dier  tijt. 

345  Neven  heer  Wouteren,  seker  sijt, 
Reden  noch  ridderen  vive, 
Vrome  ende  stout  van  live: 
Deen  was  heer  Segher  van  den  Male, 
Die  den  raet  gaf,  wet  wale, 

350  Dat  dese  voren  souden  riden 
Die  vianden  daer  bestriden, 
Ende  dandre  souden  comen  na. 
Bi  hem  voer,  als  ie  versta, 
Mijn  heer  Simon,  die  sone  sijn, 

355  Ende  die  borchgrave  fijn 

Van  der  Tommen,  mijn  heer  Willem. 
Oec  streden  met  hem 
Heer  Geraert  ende  heer  Jan  Screyhane, 
Twee  bruederen;  na  minen  wane 

360  Waren  si  coene  ende  vroet. 
Dat  waren  vijf  ridderen  goet, 
Die  met  heer  Wouteren  reden 
Met  groote  behagelheden, 
Daer  si  sagen  die  vianden 

365  Voer  hem  comen  in  den  sande 
Met  groter  haest  gevaren, 
Wel  gewapent,  sonder  sparen. 
Ende  als  heer  WTouter  vernam, 
Dat  hy  by  den  anderen  quam, 

370  So  dat  hem  wale  dochte 

Dat  mense  beschieten  mochte 
Met  enen  boge,  horte  hi  vore 
Op  een  sterc  ors  ter  core, 
Wel  ghewapent  als  een  lanthere. 

375  Een  scilt  droech  hi  min  no  mere 
Ghelijc  dat  was  sijn  baniere, 
Die  was  van  gout  ende  diere, 
Met  ere  vaesche  van  lasuere, 
Met  drie  coken  goet  ter  cuere 

380  Van  sabele:  twee  boven,  een  beneden; 
Schacht  in  hant  van  behagelheden, 
Een  pinceel  daer  ane  van  siden. 

Jegen  hem  horte  tien  tyden 

Een  vrome  man,  maer  ie  en  weet  niet 

385  Ter  waerheit  hoe  hy  hiet. 

Hy  droech  enen  gekeperden  scilt; 
Sijn  spere  wel  te  poente  hilt 
Ende  sloech  Wouteren  op  de  side, 
Beneden  den  scilt,   dat  tien  tide 

390  Sijn  spere  al  in  splinteren  brac. 
Maer  hoert  hoe  hi  weder  stac: 
Hi  geraecten  bat  ter  cuere, 
Ende  staken  op  die  borste  vuere, 
Op  sijn  plate,  dat  hi  dede  waden 

395  Sijn  spereyser  ende  baden 

In  sijn  lijf  enen  grooten  voet. 
Heer  Wouter  was  vrome  ende  goet, 
Trac  tspere  van  hem;  dander  viel  neder: 
Nien  wetic  of  hi  opstont  weder; 

400  Want  die  strijt  began  daer  tier  steden, 
Daer  dapperlij c  toe  quam  gereden 
Heer  Willem  die  borchgrave  coene 
Op  een  ors  van  goeden  doene, 
Met  sinen  wapenen  overtoghen, 

405  Die  van  goude  scoon,  ongelogen, 
Ende  van  kelen  waren  ondersneden 
Met  drie  keperen,  vol  schierheden, 
Van  selvere  ende  van  lasuere. 
Dors  liet  hi  lopen  te  dier  ure 

410  Rechte  te  stride  waert  in, 
Ende  stac  een  meer  no  min 
Dat  hi  nederviel  ter  erden; 
Soe  dede  hi  den  anderen  ende  den  derden. 
Hi  trac  tsweert  doen  tspere  brac; 

415  Doen  wert  daer  een  groot  gecrac 
Beide  van  slagen  ende  van  steken; 
Menige  glavie  sach  men  breken. 
Men  ginc  daer  in  beide  siden 
Sere  vechten  ende   striden. 

420  Een  jongelinc  quam  in  den  stride 
Ghereden  wale  op  een  rosside, 
Gewapent,  ende  stac  voert  ane 

Mijn  heer  Janne  Screyhane, 

Dat  hi  ter  erden  wel  naer 
425  Oec  was  gevallen  dair; 

Doch  onthielt  hi  hem  int  ghereide, 

Ende  sloech  den  ghenen  sonder  beide, 

Dattet  hoift  ter  aerden  vel. 

Doen  wert  die  strijt  groot  ende  fel. 
430  Van  Grimbergen  die   gasten 

Worden  doen  bestreden  vaste 

Van  den   Brabantschen  heren ; 

Maer  si  weerden  hem  met  eren, 

Ende  slogen  menighen  ter  eerden. 
435  Wat  si  geraecten  metten  sweerden, 

Dat  begaf  sine  slage  voirt  ane. 

Doen  quam  heer  Geraert  Screyhane, 

Die  vrome  was  ende  coene; 

Op  een  ors  van  Arragoene, 
440  Dat   sprongen   groot   springende   quam. 

Sijn  scilt,  als  ie  vernam, 

Was  al  te  male  van  kelen  root, 

Met  een  hoede  van  silvere  groot, 

Drie  rode  meerlen  daerin, 
445  Met  enen  rande,  meer  no  min, 

Van  lasuere  al  geheel. 

Sijn  wapenroc,   sijn  tornekeel, 

Sijn  coevertoere,  wet  wale, 

Was  van  den  selven  al  te  male. 
450  Hi  riep:   Grimbergen!   sinen  cri. 

Aldus  quam   die   ridder  vri 

Geslegen  voer  metten  sporen. 

Hi  sach  enen  die  hem  te  voren 

Sere  dede  te  dien  stride; 
455  Want  hi  hadde  ten  selven  tide 

Enen   knape   nedergesteken, 

Dat  heer  Gerart  woude  wreken, 

Ende  liet  dors  lopen  te  hem  waert. 

Den  ghenen  geraecte  hi  ter  vaert 
460  Op  den  scilt  dien  hi  stac  voere; 

Dyser  leet  de  plate  doere, 

Ende  raecte  hem  in  dat  herte» 

Dat  hi  doot  ter  erden  sterte. 

Dat  spere  brac;  ten  sweerde  hi  vinc, 

465  Dat  hem  bi  der  side  hinc, 

Ende   sloech   dair   enen   anderen   mede, 
Dat  hi  doot  viel  op  de  stede. 
Den  derden  geraecti  also  warm, 
Ende  sloech  hem  af  den  arm. 

470  Daerna  sloech  hi  in  de  scare, 

Ende  voer  striden  hare  ende  dare. 
Ten  stride  quam  een  ridder  stout, 
Van  Craynem  mijn  heer  Arnout, 
Ende  menich  man  quam  ten  stryde, 

475  Gewapent  nevens  sijn  syde. 
Selve  was  hi  gewapent  wel, 
Ende  sat  op  een  ors  harde  snel, 
Gewapent  tote  in  dogen  sijn. 
Sijn  tornekeel  was  goet  ende  fijn, 

480  Ende  was  eens  met  siere  baniere, 
Die  abelic  was  ende  diere, 
Van  claren  goude,   ende  daerin 
Een  cruce  van  kelen,  meer  no  min; 
Van  sable  een  craye  fier 

485  Staende  int  overste  quartier. 
Sijn  ors  was  overdect  wale 
Van  den  selven  1)  al  te  male. 
In  sijn  hant  hilt  hi  een  spere, 
Ende  quam  gereden  int  here 

490  Op  sijn  ors  sterc  ende  goet, 
Ende  stac  enen  int  gemoet 
Op  den  scilt  dat  hi  cloef 
Oft  hadde   geweest  een  loef. 
Dat  spere  voer  voert  ende  sneet 

495  Die  plate  alse  een  siden  cleet, 
Beide  vleesch  ende  huyt; 
Doot  werp  hine  den  sadel  2)  uit. 
Dat  spere  trac  hi  na  hem   weder, 
Daer  hi  den  anderen  met  stac  ter  neder 

500  Ende  den  derden;  doe  brac  dat  spere. 
Ten  sweerde  vinc  hi  doe  met  gheere 


1)    Hs.   selvere.     2)    Hs.   selven. 

Ende   ginc   doe   striden   vreselike. 

Daer  werden  gemaict  vele  like, 

Ende  menich  wert  daer  gewont 
505  Dat  hi  meer  en  wert  gesont. 

Mijn  heer  Arnout  sloech  in  den  tas 

Die   der  Brabanters  leytsman  was. 

Nu  es  daer  comen,  wet  wale, 

Mijn  heer  Segerman  van  den  Male, 
510  Die  van  Grimbergen,  sijt  seker  das, 

Van  aver  tavere  geboren  was. 

Sijn  wapenroc,  die  hy  hat  ane, 

Was  van  rikeliken  gedane, 

Al  van  sinopre,  dat  wet, 
515  Met  een  hode  van  silvere  met 

Gecasseleert  harde  wel. 

Sijn  ors  was  dapper  ende  snel, 

Ghedect  met  eenen  groenen  samite. 

In  sijn  hant  hilt  hi  met  vlite 
520  Een  spere  sterc  ende  stijf, 

Ende  liet  lopen  sonder  blijf, 

Sijn  ors  dapper  ende  goet, 

Ende  stac  enen  in  sijn  gemoet 

Op  die  plate  in  de  slincke  syde, 
525  Dat  hi  nederviel  tien  tyde 

Ende  bleef  onder  die  peerde  versmacht. 

Daerna  stac  hi  met  groter  cracht 

Enen  ridder  ter  erden  neder; 

Maer  hi  wert  gemonteert  weder. 
530  Tspere  brac,  maer  dat  tronsoen 

Sloechi  op  thoeft  een  Brabantsoen, 

Dat  hi  doot  I)  viel  op  de  eerde. 

Daerna  vinc  hi  te  sinen  sweerde, 

Dat  hi  greep  in  sijn  handen; 
535  Daerna  sloechi  op  de  vianden, 
Diere  hi  quetste  herde  vele 
Ende  vermincte  in  den  nijtspele. 
Daer  wert  herde  seere  gestreden, 
Ende  menich   man  overreden, 
540  Die  vertreden  bleef  op  deerde. 


1)   Aldus   met  de   Var.;   Blommaert   Dat   hi   (van)    d'ors  viel. 

Daer   braken   schachten   ende    sweerde, 

Die   daer   geslagen  wierden   ontwee;. 

Daer  wert  gecrijt  ende  gecree, 

Ende  menich  peert  doorsteken; 
545  Daer  wert  gevochten  ridderleken. 

Mijn  heer  Simon  van  den  Male 

Proefde  hem  in  den  stride  wale, 

Ende  sijn  vader,   mijn  heer  Segerman: 

Menighen  viant  reden  si  an. 
550  Die  sone  nu,  sijt  seker  das, 

Gelijc  den  vader  gewapent  was; 

Maer  een  sterne,  seldi  geloven, 

Van  sable  stont  int  hooft  boven. 

Hy  sloech  sijn  ors  met  sporen 
555  Van  goude  roet, ende  heeft  vercoren 

Enen,  dien  hi  stac  voere 

Den  scilt  ende  den  rugge  doere, 

Ende  viel  ter  eerden  neder. 

Doen  riep  hi:   Grimbergen!  weder, 
560  Lude  ende  met  groter  kele. 

Doen  ginc  hi  in  den  nijtspele 

Striden  utermaten  wale ; 

Maer  die  van  Brabant,   sonder  faler 

Hadden  hem  te  vele  liede 
565  Ende  te  groten  maiseniede. 

Her  Wouter  Berthout,  die  here, 

Hadde  gestreden  herde  seere 

Gelijc  enen  vromen  man. 

Sine  liede  sachi  voert  an 
570  Verladen  utermaten  sere, 

Dies  hadde  die  stoute  here 

Verdriet  ende  groten  toren, 

Ende  sloech  sijn  ors  met  sporen. 

Hi  schudde  den  arm  metten  schachte,. 
575  Ende  stac  met  alsulken  crachte 

Enen  cnape,  hiet  Godeskijn, 

Diet  in  den  strijt,  alst  was  in  schijn, 

Seer  wel  hadde  gedaen, 

Dat  sijn  spereyser  saen 
580  Sijn  lijf  dore  moest  waden, 

Ende  hem  twint  stont  in  staden 

Van  sinen  wapenen  clein  no  groot, 

Ende  viel  ter  eerden  doot. 

Doen  trac  hi  tspeer  na  hem  weder, 
585  Daer  hi  menighen  man  seder 

In  den  strijt  quetste  mede. 

Doen  quam  gereden  ter  stede 

Heer  Willem  die  borchgrave, 

Ende  stac  enen  knape  ave, 
590  Die  van  walscher  Brabant  was, 

Dat  hi  doot  viel  int  gras. 

Ende  heer  Seger  van  den  Male 

Stac  enen  dat  hi  tale 

Tumelde  van  sinen  peerde, 
595  Ende  bleef  vertreden  op  deerde, 

Daer  si  hondert  sagen  an; 

Dese  hiet  van  Lovene  Jan. 
Daer  quam  cort  gereden  doen 

Heer  Segermans   sone,    mijn   heer   Simoen 
600  Van  den  Male,  een  ridder  stout, 

Ende   stac   heer   Lambrecht  met   gewout, 

Die  van  den  geslechte  wale 

Geboren  was  van  Wesemale, 

Dat  hi  doot  met  alle 
605  Voor  sijn  voeten  quam  gevallen ; 

Want  hine  dore  sijn  herte  reet. 

Doen  reet  hi  voort  ende  street 

Met  sinen  sweerde  dat  hi  trac, 

Ende  dede  menighen  ongemac, 
610  Ende  velde  neder  in  dat  gras, 

Dies  crune  nemmermeer  genas; 

Voerts  sloechi  in  den  strijt. 

Daer  quam  ghereden  tiere  tijt 

Mijn  heer  Gerart  Screyhane; 
615  Mijn  heer  Jan  volgde  hem  ane, 

Die  in  stride  tiere  uren 

Beiden  wel  mochten  dueren; 

Van  ere  wapenen  waren  si. 

Heer  Gerart  die  ridder  vri 
620  Stac  enen  die  Gosewijn  hiet: 

Door  den  buc  horte  hi  den  spriet 
Met  al  met  den  gonfanone ; 
Ende  heer  Jan,  die  ridder  scone, 
Stac  enen  dore  sijn  wapen  snel, 

625  Dat  hi  neder  ter  eerden  vel: 

Onder  die  peerden  wert  hi  versmacht. 
Doen  wert  daer  met  groote  cracht 
Ghestreden   ende  met  grimmigen  moede 
Daer  lach  menich  in  den  bloede 

630  Ghetorden  ende  tongereke. 
Daer  quam  verstormeleke 
Mijn   heer  Wouter   Berthout, 
Ende  stac  een  ysere  ende  hout 
In  den  buic  ene  elle  lanc, 

635  Dat  spere  brac  in  dat  bedranc, 
Ende  vinc  ten  scerpen  sweerde, 
Daer  hi  hem  wel  mede  weerde, 
Ende  sloech  enen  boven 
Opt  beckeneel,    dat  hijt   gecloven 

640  Heeft  tot  sijn  ogen. 

Die  stercke  doot  deet  hi  hem  doghen, 
Dies  hadde  hi  quaet  verdrach,  1) 
Daert  mijn  heer  Arnout  toesach 
Van  Craynhem,   sijt  seker  das, 

645  Die  der  Brabanters  leytsman  was; 
Want  die  doot  bleef  was  sijn  maech. 
Dies  en  was  hy  lat  noch  traech: 
Met  sporen  sloech  hi  ongespaert 
Te  mijn  heer  Wouter  Berthout  waert, 

650  Ende  stacken  so  onsochte, 

Eer  hijs  hem  gehoeden  mochte, 
Dat  hi  nederviel  op  deerde; 
Maer  hi   spranc   op  als  donverveerde, 
Ende  trac  voor  hem  sinen  scilt. 

655  Sijn  sweert  nam  hi  met  gewilt 
Ende  ginc  striden  daer  te  voet 
Als  een  ridder  vrome  ende  goet. 
Sijn  volc  quam  daer  toegereden 
Met  wel  grooter  haesticheden, 


1)    Vs.   642   en   643   in   omgekeerde   volgorde. 

66o  Ende  si  wouden  hem  monteren. 
Daer  wert  gestreden  met  eren 
Boven  heer  Wouter,  sonder  waen, 
Ende   menich   schoon  pongij s   ghedaen 
Van  den  heren  in  elke  side. 

665  Daer  quam  in  den  stride 
Mijn  heer  Wouter  de  Beere, 
Die  gestreden  hadde  met  ghere 
Op  die  van   Grimbergen  fellike. 
Daer  wert   gestreden   ridderlike. 

670  Hi  was  tors,  gewapent  wale 
Ende  met  ysere  ende  met  stale. 
Sijn  wapen  hem  van  prise   wel   saten: 
Hi  hadde  boven  sire  platen 
Een  tornekeel,  dat  hem  wel  stoet, 

675  Van  keelen  root  als  een  bloet, 
Van  selvere  vijf  ruten  rene, 
Daer  in  met  enen  palestene 
Staende,  sijnde  van  lasuere. 
Stare,  groot  ende  goet  ter  cuere 

6S0  Was  sijn  ors  ende  oic  snel, 
Dair  hi  op  was  geseten  wel. 
Nu  es  hi  comen  in  dat  here 
Gereden  met  gerechten  spere, 
Ende  stac  mijn  heer  Janne  Screyhane, 

685  Dat  hi  viel  in  der  bane 

Op  die  doden,   die  daer  lagen, 
Dat  hi  swaerlic  mochte  verdragen; 
Maer  hi  lach  harde  onlanghe, 
Hine  spranc  op  in  den  bedwange 

690  Ende  ginc  staen  met  gewoude 
Neven  heer  Wouteren   Berthoude 
Te  voet  in  den  herden  stride, 
Ende   trac  van  ane   sine   side 
Sijn  goede  sweert  ute  sinen  scoe, 

695  Daer  hi  hem  met  ginc  weren  doe 
Ende  vaste   slaen  in  beiden   siden. 
Oic  riep  hi  tien  selven  tiden: 
Grimbergen!   wat  hi   mochte. 

Daer  was  van  slagen  groot  gerochte 
700  Ende  menich  man  overreden, 

Ende   gequetst  daer  si  streden; 

Doch  daden  so  vele,  si  u  cont, 

Die  van  Grimbergen  tiere  stont, 

Dat  si  met  pinen.  met  groter  cracht, 
705  Te  peerde  hebben  wederbracht 

Die  heren  beide,  die  te  voet 

Streden  als  ridderen  goet. 

Ende  als  heer  Wouter,  doe  ie  u  weten, 

Ende   heer  Jan  waren   opgeseten, 
710  Togen  si  haer  sweerde  uter  sceide, 

Ende  lieten  dorse  lopen  beide 

In  die  vianden  te  hande, 

Ende   ginghen   striden  metten  brande 

Vreselyke  op  die  andre  doe, 
715  Die  hem  seere  ronnen  toe 

Tallen  siden,  segge  ie  u. 

Her  Wouter  gaf  enen  hu, 

Ende  sloech  enen  datti  hem  cloofde 

Die  meeste  helft  van  den  hoofde, 
720  Ende  hi  op  deerde  nederviel  doot; 

Ende  heer  Jan  sloech  in  den  noot 

Enen  andren  thooft  af  sonder  merre. 

Doe  worden  die  van  Brabant  erre 

Als  si  tsaghen,  ende  ronnen 
725  Den  anderen  op;  daer  wert  gewonnen 

Ere  ende  prijs  in  beiden  siden: 

Men  sach  noyt  so  sere  striden. 

Die  van  Brabant  hebben  verladen 

Dander,   die  si  achterdaden, 
730  Met  grooten  slaghen  ende  met  feilen : 

Heur  sweerden  clonken  als  bellen. 

Tegen  der  Brabanters  gemene 

Was  der  anderen  macht  wel  clene. 

Het  waer  hem  van  spel  gegaen : 
735  Maer  daer  toe  quamen  saen 

Gereden  in  der  selver  bane 

Selke  die  riepen :   Viane ! 

Oec  riep  daer:    Grimbergen!   met 

Ene  partie,  die  ongelet 
740  Dorssen   sloghen   metten    sporen. 

Elc  heeft  den  anderen  vercoren; 

Selc  vinc  ten  spere,  selc  trac  tsweert. 

Doen  worden  die  Brabanters  verveert; 

Hem  dachte  verloren  tspel, 
745  Dies  erselden  sy,  dat  wet  wel, 

Vorder  dan  si  waren  comen. 

Als  mijn  heer  Arnout  dat  heeft  vernomen 

Van  Craynhem,  beuren  leytsman, 

Wert  hi  erre,  ende  sloech  voert  an 
750  Sijn  sterke  ors  metten  sporen, 

Ende  stac  enen  rechte  voren: 

Beide  man  ende  peert 

Keerden  die  voeten  opweert. 

Dat  spere  trac  hi  na  hem  weder, 
J55  Ende  trac  enen  anderen  neder. 

Doen  trac  hi  tsweert  voert  sere, 

Ende  voer  striden  als  een  here: 

Al  sijn  volc  vertrooste  hi. 

Sijn  sweert  als  een  ridder  vri 
760  Voer  hi  proeven  in  den  stride. 

Dus  vercoeverden  tien  tide 

Die  van  Brabant  overwaer; 

Menich  slach  groot  ende  swaer 

Wert  daer  geslegen  in  der  noot. 
765  Oic  bleef  dair  menich  doot 

Die  smorgens  was  al  gesont. 

Die  van  Grimbergen,  si  u  cont, 

Mochten  in  der  scoffelturen 

Langer  niet  een  twint  geduren; 
770  Sy  moesten  keeren  door  de  noot 

Ende  vlien  uter  persen  groot, 

Des  si  met  grooter  pine  daden, 

Want  si  waren  te  sere  verladen: 

Si  hadden  scade  genomen  swaer. 
775  Oec  volgden  hem  dander  naer. 

Een  deel  sloeghen  sire  ende  vinghen, 

Ende  met   deser   sameninghen 

Vercoeverden  weder  met  eren. 

Van  Grimbergen   die  heren 

780  Leerden  die  van  Brabant  sterken  strijt, 
Ende   dadense  algader  tiere  tijt 
Deisen  met  slaghen  groot  na  dat 
Tote  Bruessele  der  stat. 
Die   van   Grimbergen  keerden  doe 

785  Vaste  met  hare  proyen  toe ; 

Sy  hadden   den   strijt  verwonnen. 
Na  dat  si  gemerken  connen, 
Soe  hebben  si,   dat  wet  te  voren, 
Omtrent  LX  man  verloren. 

790  Een  deel  wasser  oec  gewont. 

Haer   gevangen   daden   si.  tiere   stont 
In  eenen  torre  spannen  vaste, 
Daer  si  in  hadden  cleine  raste. 
Hier  na  dede  heer  Arnout 

795  Van  Grimbergen,  die  here  stout, 
Die  ghene  halen  sonder  begheven, 
Die  op  tvelt  doot  bleven, 
Beide  vriende  ende  vianden, 
Ende  deetse  begraven  te  hande 

800  Op  een  kerchof,  des  sijt  vroet, 
Dat  daer  by  den  cloestere  stoet. 
Daer  na  gingen  hem  ontwapen 
Ridderen,  heren  ende  knapen, 
Ende  ginghen  hem  daerna  rusten, 

805  Dies  hem  [wel]  mochte  lusten. 
Die  gewonde,  in  waren  saken, 
Deden  hem  binden  ende  vermaken; 
Eten,  drincken  ginghen  si  mede. 

O  wie  hoege  was  dat  criëren, 

Daer  men  wapene  soude  anteren 

Beide  ten  stride  ende  ten  tornoye, 

Van  Limborch  ie  ende  Monyoye, 
5  Daer  dat  geruchte  moeste  onder  bliven. 

Daer  sachmen  hoge  dade  driven, 

Ende  met  wapenen  werken  wonder. 

Owi, !  doen  si  gingen  onder, 

Die   vrome   ridderen  ende   die  wigante, 
10  Van  Luthsenborch  die  coene  gigante, 

Doen  worden  daer  ontladen 

Beide   van   persen   ende   van   scaden 

Die   Brabantre  alle   seere. 

Men  mach  tellen  groote  eere 
15  Van  diere  Brabantre  ghewere; 

Want,  daer  al  hare  viande  here 

Den  strijt  allene  aen  haer  began, 

Waren  bi  hen  cume  XL  man, 

Sine  waren  Brabantre  van  aerde: 
20  Dese  droegen  den  strijt  int  haerde. 

Doen  dat  herde  ontmoet  was  leden, 

Quam  dander  scare  toeghereden, 

Die  proofst  van  Aken  ende  sijn  gesellen, 

Daer  ie  af  hier  na  sal  tellen. 
25  Maer  hoort  tierst,  hoe  die  dinc 

Den  grooten  heeren  daer  verginc, 

Die  den  hertoge  liepen  op. 

Van  Coelne  die  ertsbisscop, 

Die  gheweldege  vorste  Zivert, 
30  Coenlike  ende  onververt 

Quam  hi  ten  hertoge  wert  ghetogen; 

Hi  waende  wel  dat  hine  soude  mogen 

Vercrighen,   doot  oft  gevaen; 

Maer  dat  wert  soe  wederstaen, 
35  Dat  selve  die  bisscop  op  dien  dach 

Den  hertoge  nie  en  gaf  slach; 

Nochtan  hilt  die  hertoge  daer 

Bi  sine  baniere  openbaer 

Jeghen  die  Limborcheren,  ende  street 
40  Vore  sijn  bataelge  alsoe  bereet, 

Datten  elc  man  mochte  vinden. 

Maer  tallen   staden  ende   tallen   inden 

Vant  die  bisscop  ende  sijn  conroet 

Alsoe  swaren  wederstoot, 
45  Daer  si  die  Brabantre  bestonden, 

Dat  overliden  niet  en  conden 

Die  eerstbisscop  ende  die  sine 

Die  groote  scade  ende  die  pine, 

Die  si  daer  ontfingen  af. 
50  Dat  die  bisscop  nie  en  gaf 

Selve  den  hertoge  slach  noch  stoot 
,   Te  dien  stride,  clene  noch  groot, 

Dat  wert  hem  daer  bi  benomen: 

Metten  bisscop  waren  comen 
55  Maseleren  ende  Ruire, 

Die  te  wine  ende  te  biere 

Dobbelden  in  die  taverne 

Om    Brabantre,    te   haren   scerne, 

Ende  vermaten  hen,  datsi  sporen 
60  Ghecocht  hadden  te  voren 

Jeghen   dire   Brabantre  peert, 

Daer  si  met  haren  weert 

Souden  gelden  ende  betalen. 

Doen  quamen  sise  l)  vore  Woeronc  halen, 
65  Ende  woudense  haren  weert  bringen. 

Sonder  coep  ende  sonder  dingen 

Waenden  sise  hebben  gegrepen; 

Maer  doense  2)  weder  nepen 

1)   Hs.  si  —    2)   Hs.  doen  si. 

Diere   Brabantre   swerde, 
yo  Doen  lieten  si  manne  ende  peerde 

Op  die  plaetse  daer  sise  vonden, 

Sonder  taenverdene  enege  pronden, 

Want  men  lovese  hen  te  diere. 

Daer  bi  keerden  si  hen  wech  sciere, 
75  Ende  lieten  den  bisscop  daer. 

Hier  was  Vrancke  van  Cosselaer 

Leidsman  ende   hoeft  ave, 

Die  te  diere  tijt  borchgrave 

Te  Wassenberge  was  geset. 
80  Die  heere  van  Heimsberge  hadde  gelet 

Den  hertoge  gherne  met  sinen  lieden: 

Die  dede  hi  gaderen  ende  gebieden, 

Ende   sindese  ten  stride  waert 

Metten  bisscop;  maer  in  die  vaert 
85  En  dorste  hi  selve  nochtan  niet  comen ; 

Maer  hi  sinde  met  enen  vromen 

Seriante  daer  sine  baniere. 

Dese  twee  lande  keerden  sciere, 

Heimsberge  ende  Wassenberge,   al  geheel, 
90  Ende  met  hen  daer  een  groot  deel 

Van  diere  gebuerten  ende  van  den  lande, 

Die  met  hen  bleven  in  die  scande; 

Want  si  moesten  achterlaten 

Met   lachtere,    dies   si   hen   vermaten. 
95  Dus  siet  men  beroemelike  tale 

Selden  vergaen  met  eeren  wale. 

Soe  en  dede  haer  roem  ende  haer  viseren 

Den  Maselendren  ende  den  Ruiren  x), 

Die  aldus  van  den  stride  reden. 
100  Sint  datsi  vlouwen  nochtan,  deden 

Beide  die  bisscop  entie  sine 

Ute  Overlant  ende  van  den  Rine 

Soe  sterke  weringe  ende  soe  groot, 
•    Dat  daer  vrome  riddere  doot 
105  Bleven,   ende  menich   stout  seriant, 

Eer  si  wouden  gaen  in  hant, 

Ochte  door  noot  enich  vloe; 

Selve  die  bisscop  deedt  alsoe. 


1)    Hs.    Mas.    ende   die   R. 

Dat  es  die  ghelove  mijn, 

no  Dat  na  den  bisscop  Tulpijn 

Nye  coenre  pape  en  gorde  swert 

Dan  die  bisscop  Zivert; 

Want,  daer  hi  voer  den  strijt  beginnen, 

Diene  anders  niet  en  hadde  I)  mogen  kinnen, 

115  Hine  hadde  aen  hem  niet  mogen  merken, 
Dat  hi  crune  hadde  ochte  kerken 
Ochte  eneghe  papelike  wise; 
Want  hi  sceen  ridder  goet  van  prise, 
Beide  in  suekene  ende  in  ghewere. 

120  Maer  diere  Brabantre  keere  2) 
Vant  hi  jeghen  hen  soe  strac, 
Dattet  3)  weder  dorebrac 
Des  bisscop  scare  met  ghewout. 
Doe  gaf  men  voer  selver  ende  gout 

125  Den  bisscop  daer  af  sinen  loen, 
Dat  hi  hadde  na  sijn  sermoen 
Ghegeven  valsch  pardoen  ende  loes. 
Daer  bi  riep  al  in  fransoes 
Van  Simpoel  her  Ghi, 

130  Doen  hi  quam  den  bisscop  bi: 
„Tuwe,  tuzve  li  faus  prester!" 
In  ben  des  fransoys  niet  wel  meester, 
Maer  ie  wane,  alsoe  bediet  dit  walsch: 
,,Doodet  den  pape,  hi  es  valsch!" 

135  Daer  bi  woude  hine  hebben  doot. 
Dit  was  heeren  Godevaerts  conroot 
Van  Brabant  ende  sire  neven 
Van   Simpoel,    die    onderdreven 
Den  bisscop,  daer  hi  bleef  gevaen. 

140  Doen  dus  vreesselike  bestaen 
Die  bisscop  ende  die  sine  waren, 
Quam   die   grave  toeghevaren 
Van  den  Berghe  ende  die  Coelneren, 
Ende  ghemeenlike  al  die  heeren, 

145  Diere  te  voren  was  gewach. 
Doen  die  bisscop  dat  sach, 
Dat  die  van  den  Berge  quamen, 
Riep  hi  ontfermelike  met  namen: 


1)    Hs.   hadden.       2)    d.   i.   aanval.       3)   d.  i.   dat  het   leger. 

„Her  Godevaert  van  Brabant, 
150  Edel  riddere !   ie  ga  in  hant. 

Voert  my  gevaen  met  u  te  lande, 

Ende  hoet  my  voor  mine  viande ; 

Want  waer  datsi  mi  overvueren, 

Dese  dnvelike  ghebueren 
155  Van  den  Berge,  ie  bleve  verslagen". 

Doene  her  Godevaert  hoorde  clagen, 

Ontfinc  hine  te  ghenaden, 

Ende  en  lieten  van  den  live  niet  scaden. 

Maer  daer  op  die  plaetse  lagen 
160  Doot  gesteken  ende  geslagen 

Soe  vele  liede  ende  peerde 

Tusschen  heeren  Godeveerde 

Van  Brabant  ende  den  bisscop, 

Al  gaf  hi  hen  gevaen  op, 
165  Dat  her  Godevaert  niet  en  mochte  comen 

Soe  verre,  datti  hadde  genomen 

Den  bisscop  metten  breidele  doe. 

Hierenbinnen  soe  qnamen  toe 

Die  van  den  Berge  op  die  stat, 
170  Ende  vonden  den  bisscop  mat, 

Soe  dat  hi  was  in  hant  gegaen; 

Daer  bi  en  wouden  sine  niet  slaen; 

Maer  van  den  Berge  die  grave  bat 

Heeren  Godevaerde  van  Brabant  dat 
175  Beide  hi  ende  sine  neven 

Van  Simpoel  hem  wouden   geven 

Den  eertsbisscop  ghevaen; 

Want  hi  woudene  sonder  waen 

Int  ghevancnesse  houden  stille, 
180  Tot  dat  na  des  hertogen  wille 

Die  bisscop  quame  te  genaden 

Van  alle  sine  mesdaden. 

Heeren   Godevaerde   dochte, 

Dat  hi  den  bisscop  niet  en  mochte, 
185  Die  wile  dat  soude  die  strijt  dueren, 

Daer  houden  noch  henen  vueren ; 

Want  hine  woude  van  daer  niet  riden 

Noch  stille  houden  sonder  striden. 

Daer  bi  gehoorde  hi  die  bede, 

190  Die  de  grave  Adolf  dede, 

Ende  sprac:  „Van  den  Berge  heere ! 
Op  u  ridderlike  eere, 
Ende   op   trouwe,    die   onderlingen 
Goede  ridders  altoes  volbringen, 

195  Soe  willen  wi  u  den  bisscop  laten, 
Bi  der  vorwaerden  dat  hi  saten 
Jeghen  u  nie  en  sal  mogen, 
En  si  bi  wille  des  hertogen 
Mijns  broeders  ende  mijns  heeren, 

200  Ende  oec  alle  diere  Coelneren, 

Ende  daer  toe  alle  die  heeren  mede 
Die  met  hem  swoeren   lantvrede. 
Op  dese  vorwaerde  gheven  wine  u: 
Nemtene  ende  voertene  thant  met  u, 

205  Ende  laet  u  volc  hier  ten  stride". 
Die  grave  van  den  Berge  was  blide, 
Dat  hi  met  soe  grooten  pande 
Wederkeeren  soude  te  lande, 
Ende  greep  den  bisscop  ane  ter  vaert, 

210  Doen  hi  hem  ghelevert  waert, 
Ende  deden  thant  over  Rijn 
Te  Monben,  daer  dat  lant  was  sijn, 
Met  hem  in  die  kerke  vueren. 
Aldus  en  vielen  die  aventueren 

215  Den  bisscop  daer  niet  wale. 

Doen  menne  spien,  sprac  hi  dese  tale: 
„Domine  God!  mi  wondert  seere, 
Wat  ons  van  Valkenborch  die  heere 
Metten  stride  hier  heeft  gheweten: 

220  Hine  liet  die  Brabantre  niet  heten 
Liede  die  ye  van  stride  consten; 
Maer,  sint  dat  wi  den  strijt  begonsten. 
Hebben  si  ons  wel  doen  bekinnen, 
Dat  die  werelt  niet  en  heeft  binnen 

225  Soe  vromege  liede,  noch  soe  coene, 
Alse  si  sijn,  die  Brabantsoene!" 
Aldus  hebdi  wel  verstaen 
Hoe  dat  die  bisscop  wert  gevaen. 

Ende  hoe  datti  street  met  eeren, 

230  Eer  hi  van  den  velde  woude  keeren; 
Maar  noch  en  es  hier  niet  gestelt, 
Hoe  dat  sijn  standaert  wert  ghevelt. 

Die  standaert  stont  op  eenen  wagen, 
Daer  op  gheset  was  ende  beslagen 

235  Van  sterken  planken  een  casteel, 
Daer  liede  binnen  waren  een  deel; 
Want  dat  casteel  hadde  tinnen, 
Daer  men  stont  te  storme  binnen 
Met  ghescutte  ende  met  ghewere, 

240  Alse  men  pleget  jeghen  een  here; 

Starke  orsse,  die  men  daer  aen  spien, 
Dede  men  den  wagen  vorwaert  tien, 
Daer  men  den  standaert  hebben  woude. 
Ende  waer  die  standaert  bliven  soude, 

245  Groote  boeme,  die  boven  hingen 
Aen  die  tinnen  met  sterken  ringen, 
Dede  men  worpen  dan  daer  buten 
Ende  neder  vaste  in  deerde  sluten, 
Om  dat  te  rechte  noch  te  cromme 

250  Den  standaert  nieman  en  mochte  omme 
Worpen  noch  vorwaert  minnen. 
Dat  casteel,  dat  dus  binnen 
Was  ghemant  ende  bewaert, 
Om  te   houdene   dien   standaert, 

255  Dat  wert  al  van  bloten  knechten, 

Die  daer  niet  en  waren  bracht  om  vechten, 

Anegestormt  ende  bestaen. 

Die  ghene,  daer  dat  af  was  gedaen, 

Al  waren  si  blote  knechte, 

260  Si  volgeden  na  haren  aert  te  rechte; 
Want  si  waren  van  den  gronde 
Van  Brabant,  dat  nie  vlien  en  condê. 
Daer  bi  liepen  si  mét  trouwen 
Den  standaert  coenlike  nederhouwen, 

265  Omdat  bi  des  standaerts  valle 
Hare  viande  souden  alle 
Hen  versagen  ende  vlien. 
Dit  wert  bestaen  oec  van  hen  drien. 

Maer  thant  meerde  haer  conroot, 

270  Van  knechten,  die  oec  waren  bloot, 
Ende  liever  wouden  kiesen  die  doot, 
Dan  si  weken  door  enegen  noot, 
Soe  wouden  si  die  doot  kiesen. 
Eer  Brabant  soude  sijn  eere  verliesen 

275  Soe  woudense  liever  alle  sterven. 

Doen  gingense  houwen  ende  kerven 
Beide  met  haecsen  ende  met  swerden 
Den  standaert  dapperlike  ter  erden. 
Al  hadden  si  gheweest  die  beste, 

280  Die  nie  met  storme  sochten  veste, 
Si  haddent  eerlike  genoech  aengaen. 
Die  ghene  diet  wouden  wederstaen 
Bleven  daer  al  met  verslagen. 
Het  dede  daer  seere  versagen 

285  Menegen  man  ints  bisscops  side, 
Dat  die  Brabanters  met  nide 
Des  bisscops  standaert  ondersloegen, 
Daer  dandere  niet  seere  om  en  loegeri. 
Dit  machmen  tellen  langen  tijt 

290  Dat  daer  op  dien  selven  tijt 
Die  blote  knechte  bedreven, 
Diere  was  vele  bi  den  tinten  bleven; 
Die  worden  daer  hen  afghewonnen. 
Doen  quamen  si  ten  stride  gheronnen, 

295  Selc  met  spieten,   selc  met  swerden, 
Na  dien  dat  eiken  mochte  werden. 
Ende  doen  si  in  den  strijt  quamen, 
Wat  si  sagen  ofte  vernamen 
Dat  haren  wille  ye  was  weder, 

300  Dat  stakensi  vaste  ter  neder, 
Beide  orsse  ende  liede. 
Ie  wane  dat  nie  en  gesciede, 
Dat  men  sach  van  bloten  knechten 
Soe  coenlike  ende  soe  zeere  vechten. 

305  Diere  quam  daer  luttel  alsoe  bloet, 
Sine  scenen  wel  te  dire  noot 
Seriante  van  prise  in  haren  werken. 
Ane  die  knechte  mochtmen  merken, 

Die  soe  bloet,  soe  coenlike  metter  hant 
310  Haren  heere  holpen,  dat  Brabant 
Natuerlike  es  die  coenste  aert, 
Ende  die  ghetrouste  die  ye  waert: 
Dat  toenden  si  openbare 
Met  haren  coenen  werken  dare: 
315  Des  swigic  nu  ende  overlide; 
Nu  hoort  voort  van  den  stride. 

De   grave   Florens  hadde  begonnen, 
Also  als  wi  merken  konnen, 
Soene  te  maken  onder  de  heren 
Van  den  Ghestichte.  Doe  wilde  hi  keren 
5  Hem  daer  an,  dat  hijt  voldade. 
Oec  so  wort  hi  des  te  rade, 

Dat  hi  doe  versoenen  liet 

Heren  Wolfaerde,  dat  die  hem  niet 

Met  sinen  live  soude  begheven; 
10  Want  si  waren  na  gheneven. 

Dus  ghetrouwede  hi  hem  te  bet. 
De   grave   Florens   hem   daer  toe   set, 

Hoe  hi  de  dinghen  te  zoenen  brochte. 

Nu  hoort,  wes  hi  hem  bedochte. 
15  Hi  voer  tUtrecht  in  de  stat, 

Ende   ontboot  daer  ende  bat 

De  heren,  dat  si  te  hem  quamen, 

Ende  ombootse  oec  bi  namen, 

So  dat  si  quamen,  alle  ghemene, 
20  Van   beiden    siden,    groot    ende    clene, 

Ende  blevens  op  sijn  segghen  daer. 

Doe   beriet  hi  hem   daer  naer, 

Dat  hi  daer  so  langhe  lach, 

Dat  hi  recht  op  enen  dach 
25  Sijn   segghen   seide  van  der   zoene. 

Nu  hoert  wat  hi  achte  te  doene. 

Om  dat  hem  dochte  op  de  stont 

Tghelt  te  groot,  vijf  hondert  pont, 

Gaf  hi  dertoe  van  sinen   goede, 
30  Dats  hem  te  bet  soude  sijn  te  moede 

Ende  te  min  soude  bescelden, 

Die  de  penninghe  soude  gelden. 

Doet   was    gheseghet    ende    ghedaen, 

Hiet  hi  te  hants  eten   gaen. 
35       Hi  deedse  alle  mit  hem  eten. 

Bi  siere   side  waren   gheseten 

Herman   van   Woerden   ende    Ghisebrecht 

Van  Amestelle,  de  over  recht 

Altoos  te  siere  taefle  saten, 
40  Ende  met  hem  dronken  ende  aten. 

Dandre   waren    gheseten    daer, 

Dene   voren,    dandre   naer, 

Als  daer  betaemde  haer  ghelike. 

Men   at   ende   dranc  blidelike 
45  Over  al  daer  in  den  hove. 

De  herberghe  was  van  goeden  love, 

Want  een  hoghe  avont  was, 

Was  men  vele  te  blider  das. 

Maer   dat   hof   moeste    sceiden, 
50  Eer  avont  quam,  met  droefheiden: 

Dat  pensde  van  Woerden,  de  verrader,. 

Ende   sine   ghesellen   allegader, 

Mocht  na  haren  wille  gaen. 

Als   gheten  was  ende   opghedaen, 
55  Ghinc   de   grave   in   siere   rusten, 

Want  hem  begonste   slapens  lusten. 

Elc  ander  ghinc  daer  hi  woude. 
Doe   ghevielt,   alst  wesen   zoude. 

De   verraders   treckeden   te   samen, 
60  So  dat  si  buter  stat  doe  quamen, 

Ende  reden  voren  over  de  weide, 

Ende   hadden   liede   in  haer   gheleide, 

De  alle  tharnassche  met  hem   reden, 

De  si  met  behendicheden 
65  Hadden  brocht  met  hem  aldaer, 

De  sider  wilden  al  der  naer, 

Dat  si  te  Rome  hadden  ghesijn. 

Dat   seghet   mi  tghelove   mijn. 

Si  soudent  hem  node  hebben   gheseget. 
70  Ie  waens  elc  verrader  pleghet, 

Dat    hi    heelt    sine    daet 

Den  ghenen,   de  sinen  raet 

Niet  en  weet;  al  wil  hi  dat  si 

Bi  hem  sijn;  dat  is  daer  bi, 
75  So  hi  meer  volcs  bringhet  int  stric, 

So  hi  meer  helpen  hevet  int  pic, 

De  mede  besmit  sijn  in  de  daet, 

Al  ne  gaven  si  niet  den  raet. 
Hoort  hier  grote  jamerhede, 
80  De  de  here  van  Amestelle  dede 

Op  deen  nameliken  dach. 

Hi  ghinc  daer  de  grave  lach, 

Ende  wectene  ute  sinen  slape, 

(Dat  en   dorste   doen   gheen   cnape) 
85  Ende  seide:    ,,Ghi  slaept  al  te  lanc." 

Also  dat  de  grave  opspranc 

Ende  sprac:   ,, Wies  daer  ?"-,, Ie  bent,"  seithi, 

,,Ghisebrecht.   Also   scone  weder  alst   si, 

So   slaepti  te  langhe  vele: 
90  Ghi   sout  utevaren  met  vederspele, 

Want  tweder  es  also  scone." 

Als  de  grave  hoerde  tgone. 

Sprac  hi:    ,,Ic  hebbe  te  langhe  geslapen, 

Roept   mi   enich  van   minen   cnapen." 
95  —  ,,Ic   salt  doen,"   sprac  hi  doe, 

Ende  seide  den  camerlinghe  toe: 

,,Gaet  tuwen  here,   ende   sect  hem   dat, 

Ie  ride  voren  uter  stat; 

Latene  comen  als  hi  wille." 
100  De  grave  ne  bleef  niet  stille, 

Hi   seide:    ,,Heer   Ghisebrecht,   hier  inne 

Sal  ie  u  sinte   Gherden  minne 

Geven,    eer  wi   hene   riden." 

Men  brochte  wijn  ten  selven  tiden. 
105  De  grave  hiet  scinken  den  wijn, 

Ende  seide:    ,,Drinct  van  der  hant  mijn 

Sinte   Gherden  minne  ende  vaert  wel." 

Doe  nam   de  verrader  fel 

Den  wijn  van  des  graven  hant, 
110  Ende  keerde  hem  omme  te  hant, 

Ende  seide:   ,,God  hoedu!  ie  ga  varen." 

De  grave  de  hiet  sonder  sparen 

Dat  men  sadelde  al  de  paert 

Zonder  beiden,   metter  vaert. 
115  Sijn  neve  Jan,  sgraven  zone 

Van  Henegouwen,  vernam  tgone, 

Ende  hiet  sine  perden  sadelen  alle. 

Hi  pensde  lettel  van  den  ghevalle, 

Dat  hem  in  de  vaert  ghesciede. 
T20  Gheraert  van   Vorne   ende  lettel   liede 

Reden  metten  Grave  doe. 

Hi  sprac  sinen  cnapen  toe: 

,,Volghet  mi,  als  ghi  sijt  ghereet, 

Ie  vare  voren."  Ende  hi  leet 
125  De  straten  mitten  tween  kinden, 

Diene  bede  gader  minden. 

Hi  reet  voren  ter  poorten  uut 

Blidelike   sonder   gheluut. 
Doe  hi  op  de  weide  quam, 
130  Sach  hi  voer  hem  ende  vernam 

Den  heer  van  Woerden  houden   daer. 

Als  hi  sijns  wort  ghewaer, 

Reet  hi  tot  hem,   omdat  hi  woude 

Vraghen,  waer  hi  riden  zoude. 
135  Doe  hi  aldus   quam   ghevaren, 

Voeren  teghen  hem  tere  scaren 

De  van  Woerden  entie  van  Amestelle, 

Gheraert  van  Velsen,  de  morder  felle; 

Daer  quam  Aernt  van   Benscop, 
140  Ende  Gheraert  van  Craienhorst  in  den  hoop; 

Willem  van  Teilinghen  quam  der  mede, 

Ende  Willem  van  Zaenden  daer  ter  stede; 

Daer  quam  oec  mede  menich  man, 

De  ie  ghenoemen  niet  en  can. 
145       Als  si  hem  quamen  dus  te  ghemoet, 

Hevet  hise  alre  eerst  ghegroet. 

Herman  van  Woerden   reet  hem   ane, 

Als  dene  wille  hadde  te  vane, 

Ende   grepen  bi  den  breidel  zaen. 
150  „Uwe   hoghe   spronghe   sijn   ghedaen, 

Ghine  sult  niet  meer  der  voeren  driven," 

Sprac  hi,  ;,Heer  meester!   ghi  moet  bliven 

Onse  ghevanghen,  wien  lief  of  leet." 

Ie  seg  u,  dat  ie  seker  weet, 
155  Dat  de  grave  hilt  over  spel, 

Want  hi  loech,  dat  wetic  wel, 

Ende  andworde  den  feilen  man: 

„Help",   seit  hi,    ,,in   ben   nochtan." 

Arnout  sprac:  ,,Bi  Gode,  ghi  sijt ! 
160  Ie  moet  nu  op   dese  tijt 

Uwen  sconen  sper  waer  draghen, 

U   te   lachtere   ende   uwen   maghen." 

Den  sperwaer  hi  doe  gheprant, 

Ende  namen  hem  van  der  hant. 
165  De  grave  sloech  de  hant  ten  swerde, 

Als  de  ghene  de  begheerde 

Hem   te   werne,    mocht  hem   ghescien. 

Gheraert  van  Velsen  trac  mettien 

Sijn   zweert   ende    swoer:    ,,Bi   Gode ! 
170  Ghi   moghet   dat   ghemaken   ode: 

Ie  sla  u  tsweert  tote  in  den  tanden!" 

Dit  mochte  den  grave  seer  anden, 

Datten   Gheraert  wilde   ontliven. 

Daer  most  hi  ghevanghen  bliven, 
175  Wast  hem  lief  ofte  leet. 

Een  cnape  daer  tusschen  reet, 

De  met  Janne  daer  was  comen, 

Ende    hadt   hem    gheerne    benomen. 

De   knape   wort   daer   ghewont   sere, 
180  Ende  sijn  paert  ten  selven  kere 

Wort  ghesleghen  in  den  hals. 

Dese  knape,  als  ende  als, 

Pijnde  hem  te  weerne  ende  niement  el. 
In  can   gheweten  hoet  ghevel, 
1S5  Dat  si   de   kinder  lieten   riden. 

Hadsise  ghevaen  ten  selven  tiden, 

Si  waren  al  te  boven  bleven. 

Ie  wane  wel,  dat  si  beneven 

Deen  den  anderen  ter  stat  waert  reden. 
190  Si  hadden  goede  paerde  bescreden, 

Ende  reden  sere  ter  stat  waert, 

Wat  ghelopen  mochten  de  paert. 

Als  si  quamen  in  de  stat, 

Ende   men   daer   ghevreeschede   dat, 
195  Waren  de  vreende  tonghemake, 

Alst  billic  was,   om   sulke  zake. 

Die  viende  waren  an  dander  zide 

Van  deser  vanghenessen  blide. 
Si  voeren  te  Muden  metten  grave, 
200  Ten  huse,  dat  hi  met  siere  have 

Hadde  ghecocht  ende  doen  maken. 

Hem  dochte  doe  in  alle  zaken, 

Dat  si  wel  hadden  ghevaren. 


Dat  volc  wert  al   in   roere 
205  Ende  verwoet  om  dese  voere. 

De  Kenemaren  entie  Vriesen  mede, 

Ende  Waterlanders  voeren  ter  stede, 

Daer  men  hem  dede  verstaen, 

Dat  haer  here  lach  ghevaen: 
210  Dat  was  te  Muden.   Doe  siere  quamen, 

Mochten  si  doen  ghene  vramen, 

Want  dat  volc  was  sonder  hovet, 

Ende  lettel  of  niet,  des  ghelovet. 

Si  voeren  dolen  op  de  zee, 
215  Daer  IV,   hier  V,   daer  III,  hier  twe, 

Recht  als  volc  dat  wilde  ontsinnen. 
Doe  dit  vernamen  de  van  binnen, 

Seidsi  ten  grave:   ,,Doet  u  liede 

Keren.  Waert  dat  ons  messciede, 
220  Ghi  souter  selve  om  sterven  mede." 

De  grave  sende  staphans  ter  stede 

Enen  brief,   ende   ontboot 

Sinen   lieden   clene   ende   groot, 

Dat  si  thuus  al  stille  zaten: 
225  Hi  hopede  cortelike  der  baten, 

Dat  hi  met  minnen  soude  comen  uut. 

Dat  volc  wart  doe  so  luut, 

Dat  wel  na  al  was  verdovet. 

,,Gods  hat  hebbe  dies  ghelovet", 
230  Spraken  douden  metten  jonghen, 

,,Sine  hebben  hiertoe  bedwonghen ! 

Dus  11e  sulsi  niet  ontgaen". 
Als  de  verraders  dit  verstaen, 

Waren  si  te  blivene  niet  bout, 
235  Ende  wildene  voeren  in  haer  behout 

Verre  in  een  ander  lant. 

Die  van  Naerden  vreeschdent  te  hant, 

Ende  leiden  hem  ene  laghe. 

Recht  op  den  vijften  daghe 
240  Souden  sine  voeren  haerre  vaerde, 

Ende  settene  op  enen  paerde, 

Ende  bonden  hem  sine  voete 

Ondert  paert  wel  onsoete, 

Ende  enen  hantscoe  in  den  mont. 
245  Dat  seide  mi  deent  was  cont, 

Ende  diene  dus  ghebonden  vant. 
Doe  voerden  sine  altehant, 
Tote  dat  si  bi  Naerden  quamen. 
Doe  saghen  si  ende  vernamen 
250  De  liede  ligghen,  in  dat  coren. 

Gheraert  van  Velsen  de  reet  voren, 
Ende  vraghede  hem  wat  si  sochten. 
Dandre  seiden:    Dat  si  brochten, 
Dat  wildsi  hebben,  dat  waer  de  grave; 
255  Dan  wildsi  laten  doer  gheen  have. 
Dan  sal  niet  wesen!"  sprac  Gheraert, 
Ende  warp  omme  niette r  vaert. 
Hi  trecte  tsweert  ende  wilde  slaen 
Den  grave,  de  hem  pijnde  tontgaen. 
260  Hi  waende  tpaerdekijn  springhen  soude 
Over  den  vliet,  ende  also  houde 
Viel  dat  paert  metten  grave 
In  den  sloot.  Gheraert  sat  ave, 
Ghetrects  sweerts,  ende  ghinkene  slaen. 
265  De  grave  mochte  niet  ontgaen, 
Want  hi  ant  paert  was  ghebonden. 
Daer  stac  hine  ten  selven  stonden 
Metten  sweerde  door  den  live, 
Ende  gaf  hem  wonden  meer  dan  vive. 
270  Oec  stac  hine  int  herte,  dats  waer, 
Dat  ment  vant  al  openbaer. 
Si  gaven  hem  ten  selven  stonden 
So  diepe  ende  so  vele  wonden, 
Dat  hi  daer  den  gheest  opgaf, 
275  Eer  de  van  Naerden  wisten  der  af. 
Doe  sijt  vernamen  liepen  si  toe; 
Ende  Gheraerde  van  Velsen  was  doe 
Sijn  paert  so  verre  van  hem  ghegaen, 
Dat  hijs  niet  en  mochte  vaen. 
280  Een  sijn  knape  gaf  hem  sijn  paert, 
Daer  hi  mede  ontreet  ter  vaert: 
So  deden  de  op  paerde  waren. 
Ente  knape  wert  bevaren 
Van  dien  van  Naerden,  de  niet  en  beiden, 
285  Dan  sine  op  enen  rade  leiden. 

Ende  hebben  hem  sine  lede  tebroken: 

Dus  wart  de  grave  eerst  ghewroken. 
Doe  si  den  grave  vonden  doot, 

Hadden   si  alle   rouwe   groot, 
290  Ende  namen  den  doden  met  zericheden; 

Si  droegene   van  deer  stede 

Tere  ander  stat,  daer  sine  ontdeden 

Ende  balsemden  ende  bereden, 

Ende  leidene  in  een  scrine, 
295  Daer  menich   mede   doghede   pine; 

Ende  scepeden  cortelike  daer  naer, 

Ende  voerdene  tote  Alcmaer; 

Daer  settemen  in  den  chore. 
De  wonder  horen  wil,  de  hore. 
300  Twe  winde  waren  hem  ghegheven 

Van  siere  nichten,  de  bi  hem  bleven, 

Waer  hi  ghinc  .of  waer  hi  stont. 

Oec  was  mi  ghemaect  cont, 

Dat  si  liepen  mede  an  de  vaert, 
305  Daer  de   grave  ghevangen  waert, 

Ende  oec  mede  al  tote  Muden, 

(Dit  merkeden  ende  zaghen  vele  luden) 

Ende  bleven  daer  tote   op  deen  dach, 

Datmen  hem  gaf  den  dootslach. 
310  Doe  sine  voerden,  liepen  si  mede 

Recht  aldaer  ter  selver  stede; 

Doe  menne  moorde,  si  saghen  toe. 

Als  hi  doot  was,  si  ghinghen  doe 

Bi  hem  ligghen  bede  gader 
315  Alst  kijnt  doet  bi  den  vader. 

De  van  Naerden  vondense  daer, 

Als  men  mi  seide  over  waer. 

Doe  men  den  grave  voeren  soude, 

Si  quamen  ten  scepe  also  houde, 
320  Ende  spronghen  in  ende  voeren  mede 

Al  tote  Alcmaer  in  de  stede. 

Doe  si  quamen  tot  Alkemare, 

Ghingen  si  sitten  bi  der  bare 

Ten  voeten  voer  den  outaer; 
325  Ie  sachse  beide  sitten  daer. 

Oec   seide  mi  een  garsoen, 
Dese  verwaerde  in  dit  doen, 
Dat  si  ghevast  hadden  so  langhe, 
Dat  hi  hem  beiden  bi  bedwanghe 

330  Moste  gheven  zoete  melc. 
Oec  so  seide  hi  mi,  dat  elc 
Gheen  van  den  tween  eten  wouden, 
In  weet  hoet  quam  ende  bi  wat  scouden, 
Binnen  langher  tijt  daer  naer. 

335  Dus  bleven  si  beide  aldaer 
Toter  wilen  enten  daghe, 
Dat  menne  groef  met  groter  claghe. 
Doe  dedemense  beide  wech  leden, 
De  node  van  danen  wilden  sceden. 

340  Hadden  si  ghemoeten,  si  waren  bleven 
Ligghende,  wanic,  al  haer  leven. 

Kerstijn  menschen,  hoer  dit  wonder. 
Dat  de  hondekijn  bisonder 
Minden  haren  here  alsoe, 

345  Dat  si  bi  hem  bleven  doe, 
Daer  menne  vinc  ende  sloech. 
Daer  togheden  si  hem  ghenoech, 
Dat  sine  minden  van  rechter  scout ; 
Maer  de  morders  waren  so  bout, 

350  Dat  si  morden  haren  rechten  here, 
Die  hem  ghedaen  hadde  menich  ere 
Te  menigher  tijt,  te  menigher  stonde: 
Hier  waren  si  quader  dan  de  honde. 
Al  hadde  hi  te  voren  misdaen, 

355  Jane  hadden  si  de  zoene  ontfaen 
Ende  was  vergheven  alte  male, 
Ende  scenen  vreende.also  wale, 
Als  enighe  liede  mochten  wesen  ? 
Dus  so  dinket  mi  bi  desen, 

36c  Dat  honde  niet  en  sijn  so  quaet; 
Es  hem  ghedaen  enighe  misdaet 
Van  sinen  here,  hoe  groot  het  si, 
Hi  coemt  tot  hem,  op  dat  hi 
Hem  anespreket  vriendelike, 

365  Ende  verghevet  hem  ewelike, 

Al  hadde  hi  hem  ofgeslegen  den  voet. 
Maer  dese  moerderen  verwöet 
Hebben  haren  here  verbeten: 
Hem  niet  allene,  suldi  weten, 

370  Maer  hem  selven  ende  menighen  man, 
Als  ie  een  deel  segghen  can 
Ende  onbinden  sal  hier  naer, 
Daert  stede  hevet  al  openbaer. 
Kindre,   maghe   sijn  onteert, 

375  De  an  haer  doen  hem  hebben  ghekeert; 
De  noch  an  haren  doene  hem  houden, 
Sullen  verraders  sijn  ghescouden 
Alle  daghe  de  si  leven, 
Ende  met  hem  sijn  verdreven 

380  Uut  haren  lande,  uut  haren  goede: 
Des  mach  hem  wesen  wee  te  moede, 
De  der  moert  onsculdich  sijn. 

B.    II,    c.    15 — 20. 

Hoe  die  coninc  Edezuard  een  wijf  nam,  ende 
vander  feeste  die  men  daer  dreef.  I. 

In  desen  tide  dat  dit  gesciede, 

Daer  ie  nu  af  hier  bediede, 

So  was  een  sake  sonderlinge 

Alse  van  huwelike  dinge; 
5  Want  hier  vore   had   gesant 

Edeward  in  Spaengenlant 

Ane  den  coninc  deser  gelike: 

Of  hi  hem  in  huwelike 

Siere  dochter  geven  wille  nu. 
io  Dese  liede  quamen,  secgic  ir, 

Recht  doemen  dese  stat 

Gewonnen  hadden,  ende  brachten  dat 

Die  coninc  van  Spaengen  gerne  soude 

Siere  dochter  geven,  opdat  hi  woude. 
15  Om  dit  so  was  geverst  aldaer 

Van  dien  gevangenen  over  waer, 

Datmer  niet  en  over  rechte; 

Maer  die  coninc  beval  bedichte, 

Datmense  vaste  hoeden  soude; 
20  Ende  ward  oec,  dat  bi  yemens  scoude 

Enich  van  hem  ontginge  daer, 

Ie  soude  den  genen  rechten  so  naer, 

Dat  diet  sagen  meer  vord  an 

Hem  lieten  ontgaen  gevangen  man. 
25  Die  stat  heeft  hi  oec  beward, 

Ende  daer  in  geset  mede  ter  vard 

Met  siere  hant  alle   gerechte, 

Die  die  stat  selen  berechten 

Ende  hueden  vort  van  mesvalle. 
30  Dus  trac  die  coninc  vandaer  met  alle 

Jegen  sine  bruut,  Godweet, 

Diemen  hem  brinct  jegen  gereet. 

Dus  quam  dese  huwelijc  toe, 

Daer  menich  om  blide  was  ende  vroe: 

35  Feeste  was  daer  in  allen  sinne. 
Te    Lonnen   was    si   vort   binnen: 
Daer  was  si  sekerst  na  sijn  verstaen, 
Want  hi  was  daer  eerst  ontfaen, 
Doen  hi  ongeweldich  was 

40  Sijns  lants,  alsict  hier  voren  las. 
Dansen,  reyen,  singen,  springen, 
Hets   niemen   diet   mochte   vort   bringen, 
Die  feeste  die  de  stede  dreef. 
Die  gene,  diet  dlatijn  bescreef, 

45  Seide  so  vele  van  deser  saken, 
Dat  ongelovelijc  waer  in  spraken; 
Want   so   grote  behagelhede 
Alse  men  daer  dede  in  die  stede, 
Dadict  u  also  verstaen, 

50  Gine   gelovets,   niet  sonder  vvaen. 
Alle   dagen,    al   VIII   dage   uut, 
Was  in  die  stat  dmeeste  geluut 
Van   trompen,   vedelen   ende   tambusen, 
Sitolen,  harpen;  in  allen  husen 

55  Van  der  stat  was  sonderlinge  spel. 
Hou  soudemen  dit  toebringen  wel, 
Datment  al  mocht  gescriven, 
Die  feeste,  die  si  onderlinc  driven, 
Die  van  der  stat?  —  Ens  lichtelijc  niet. 

6c  Ie  late  bliven  alsoet  gesciet, 

Ende  scrive  van  den  coninc  vord 
Van  dingen,  die  te  hem  behord. 

Des  coninc  feeste  was  dus  gedaen: 
Daer  mochte  uut  ende  in  gaen. 

65  Wie  dat  wille  ende   ongeheten; 

Ende  spelen,   dansen,   drinken,   eten, 
Dit  was  niemen  daer  wederseit. 
Binnen  der  feeste  ward  daer  geleit 
Ene  tafelronde  van  ridderen  ende  cnapen. 

70  Dat  wie  so  wille  mochter  daer  wapen 
Dragen  ende  joesteren  mede. 

Daer  was  gemaect  na  den  sede 

Een   spel   van   Artur   den   coninc, 

Ende  geordineert  also  die  dinc, 
75  Ende  ut  gescoren  die  beste  saen, 

Ende  genoemt  daer  sonder  waen 

Na  die  heren  van  ouden  stonden, 

Diemen  hiet  vander  tavelronden. 

Oec  had  die  coninc  geheten  te  voren 
80  Cnapen,   die  daer  souden  doen  horen 

Neuwe  boetscape  ute  alle  lande, 

Van  stride,   van  orloge  alte  hande; 

Ende  hoemen  vermane  van  desen 

Eiken  ridder,   die  ut  gelesen 
85  Ware  na  siere  werdichede, 

Dat  hi  bescudden  vare  die  stede 

Oft   dien  casteel   ofte   dat   lant, 

Daer  hem  die  bode  af  dade  becant. 

Dit  hadde  die  coninc  met  vorrade, 
90  Gemaect  so  vast  ende  so  gestade, 

Dat  elc  sijn  recht  houden  sal, 

Na  datmen  daer  ordinieren  sal; 

Ende  swoerent  daer  opter  stede, 

Te  houden  na  coninc  Artur  sede 
95  Dat  spel  ende  die  tavelronde. 

Maer  sine  wisten  niet  ter  stonde, 

Noch  en  hoeden  hem  oec  niet 

Van  dat  die  coninc  sinen  cnapen  hiet, 

Datmen  int  spel  soude  vortbringen 
100  Van  allen  steden  die  werringen, 

Die  hem  letten  ende  die  hem  deren; 

Ende  dat  si  om  dit  verweren 

Selen  sijn  gemaent  daer  toe, 

Dat  sijt  daer  moeten  geloven  alsoe, 
105  Oft  si  selen  met  scanden  groet 

Ontwijst  sijn  daer  albloet 

Van  haren  gesellen.  Dus  waest  daer 

Geordineert  daer  al  vor  waer. 
Hoe  die  tavelronde   began,   ende  vanden  heren 
vander  tavelronde.  II. 
Die  coninc  es  utvercoren  voren, 

Ende   die   ter  tavelronde   behoren 

Trocken  uut  al  met  gewelde, 

Ende  alle  dese  heren  quamen  te  velde. 
5  Doe  daer  dat  spel  was  opgeleit, 

Alse  hier  vore  es  af  geseit, 

So  vercoes  daer  elc  den  sinen: 

Haer  vromicheit  sal  daer  nu  seinen. 

Daer  was  Lanceloet  ende  Walewein, 
10  Ende  Perchevael  ende  Eggrawein, 

Ende  Bohort  ende  Gariet, 

Ende   Lyoneel   ende   Mordret, 

Ende  een   Keye  was  daer  gemaect. 

Dese  ende  andere  (wat  holpt  ontsaect?), 
15  Die  hier  toe  waren  gecoren, 

Waren  verre  best  geboren  * 

Ende  die  meeste  vanden  rike. 

Dit  was  een  margens  tidelike 

Dat  dit  was  begonnen: 
20  Recht  int  opgaen  van  der  sonnen 

Began  die  tavelronde  aldaer. 

Het  was  scone  weder  ende  claer, 

Ende  daer  waren  vrouwen  ende  joncf rouwen, 

Die  dat  spel  souden  ane  scouwen. 
25  Daer  was  oec  geboden  in  al  Ingelant: 

Die  daer  comen  wilde  opt  sant 

Te  brulocht  ende  tesen  spele, 

Dat  hire  comen  mochte  wele 

Sonder  toren  ende  verdriet. 
30  Al  ware  enige  dinc  gesciet 

Hier  vormaels,  dat  soudemen  laten  staen, 

Tote  dat  die  feeste  waer  gedaen. 

Om  dit  so  quam  daer  menich  man 

Dat  grote  spel  te  siene  an; 
35  Hets  een  wonder  te  verstane, 

Wat  daer  volcs  was  comen  ane. 

Nu  sijn  die  dinge  toe  comen 

So,  dat  elc  daer  heeft  genomen 

Spere  in  hant,  ende  reden  daer 
4c  Starke  joeste  openbaer. 

Die  heren  vander  tavelronden 

Hilden  hem  te  dien  stonden 

Te  gader,  dat  verstaet  nu  wel; 

Al  waest  dat  den  enen  mesvel, 
45  Die  ander  wraect  daer  optie  stat. 

Om  dit  maecten  si  daer  mat 

Menigen  man  in  corter  stont. 

Key  ward  daer  een  luttel  gewont, 

Ende  dat  ward  daer  al  willens  gedaen, 
50  Want  wel  si  XX  sonder  waen 

Jonger  liede  hadden  hem  beraden, 

Dat  si  Keyen  souden  scaden 

Ende  scande  doen  ende  al  te  spele, 

Om  datmer  secgen  soude  vele 
55  Van  outs  ende  borde  maken: 

„Hier  seinen  noch  wel  Keys  saken!" 

Dit  werd  ginder  soe  toebrocht, 

Dat   Keye   wel  na  had  becocht; 

Want  eer  hi  hem  verwinnen  liet, 
60  Om  dat  men  Keye  daer  hiet, 

Ward  hem  geslegen  een  wondekijn; 

Ende  hem  waren  oec  die  daremgerden  sijn 

Ontwee  gesneden,  ende  van  sinen  gereiden. 

Doen  ward  hi  daer  al  sonder  beiden 
65  Van  sinen  orsse  so  gesteken, 

Dat  hem  dochte  die  hals  breken. 

Om  dit  ward  ginder  gerochte  groet 

Met  roepen  daer:  ,,her  Keye  heeft  noet, 

Hi  leit  ende  tumelt  op  dat  sant ! 
70  Mi  donct,  hier  ward  wel  becant 

Van  sinen  daden  die  hi  pleget!" 

Dit  ward  ginder  dicke  geseget. 

Daer  was  om   gedreven  feeste, 

Daer  logen  omme  al  die  meeste, 
75  Doen  si  geware  worden  das. 

Dat  hi  niet  sere  gequets  en  was. 

Die  coninc  ende  die  coninginne 

Warens  blide  in  haren  sinne, 

Dat  dit  also  was  gevallen. 
80  Die  coninc  geboet  doen  hem  allen 

Dat  genoech  ware.  ,,Laat  ons  eten 

Varen  te  hove.  Dit  spel  vermeten 
Es  recht  na  Arturs  wise  comen. 
Nu  laet  ons  dit  vort  begomen, 
85  Dies  gelike  dat  hi  plach. 
Elc  doet  tsine  oft  hi  mach." 
Dus  geloefdense  noch  alle  daer 
Dit  te  volbringen  openbaer. 

Van  den  eten  e  ende  vanden  genen  die  daer 
boetscap   bringen.   III. 

Dus  sijn  die  heren  te  hove  gevaren, 

Daer  men  genen  cost  sal  sparen 

Van  datmen  drinken  mach  ende  eten. 

Die  coninc  es  tere  tafel  geseten, 
5  Entie  heren  vander  tavelronden 

Dede  die  coninc  ter  selver  stonden 

In  sittene  sitten  oec  daer  mede, 

Gelijc  dat  coninc  Artur  dede, 

Alse  hi  feeste  hilt,  dat  wi  gelesen 
10  Dicke  hebben.  Gelijc  oec  desen 

So  dede  Edeward  nu,  Godweet, 

Die  ridders  sitten  daer  gereet. 

Menich  minsce  volgede  daer  naer 

Om  die  feeste  te  siene  daer, 
15  Ende  al  die  wilden,  mochten  mede 

Eten  ende  drinken  daer  ter  stede; 

Mar  daer  was  menich  die  niet  en  at 

Om  die  feeste  te  siene  bat. 

Dus  als  die  ridder  waren  geseten, 
20  Ende  men  vort  brachte  teten, 

Ende  teerste  gerechte  was  gedaen, 

Dede  die  coninc  ane  enen  venster  slaen 

Met  ere  roede  een  der  cnapen, 

Om  een  gestille  daer  doen  maken. 
25  Doe  sweech  al  dat  ginder  was. 

Die  coninc  sprac  doen  na  das: 

,,Bi  mire  cronen  sweric  dit  word: 

Eer  hier  heden  gerecht  comt  vord, 

So  moet  ie  niemare  hebben  vernomen." 
VERWIJS,  Bloemlezing  II.  11 

30  —  „God  geve  datse  moete  vromen,"" 

Spraken  die  heren  die  daer  saten. 

Niet  lange   daerna  quam   utermaten 

Sere  gereden  een  wonderlijc  cnecht, 

Ende  met  bloede  bespringet  echt 
35  Al  versch,   ende  reet  ter  taflen  alsoe, 

Ende  sprac  den  coninc  irstwerf  toe: 

,,Versaect   coninc  ende   oec  blode, 

Ende  die  hier  sitten  bi  u,  hoe  node 

Souden  si  comen  daer  men  soude  striden  l 
40  Ie  sie  wel,  coninc,  nu  ten  tiden, 

Dat  si  sitten  al  versaect. 

Siet,  hoe  die  gene  sit  ende  traect 

Onverwect  met  sinen  hode ! 

Ie  wane  hi  vechten  soude  wel  node 
45  Enen  camp  teghen  hem  tween ! 

Her  coninc,  gi  sijt  hier  al  in  een 

Met  uwer  feest,  ende  u  lant 

Es  den  Waloysen  bat  becant 

Dant  u  es  cont!  Waer  toe  eest  goetr 
50  Dat  gi  coninc  heten  doet  ? 

Ie  moet  u  secgen  nu  ter  stont: 

Siet  hoe  ie  ben  gewont 

Ende  bebloet  om  uwe  sake ! 

En  doedi  hier  af  gene  wrake, 
55  Ie  secge,  dat  gi  geen  coninc  sijt. 

Ende  die  hier  saten  nu  ter  tijt 

Bi  uwer  siden  eten  ende  drinken, 

God  hi  moetse  alle  scrinken, 

Of  si  mi  niet  helpen  wreken 
60  Over  die  Waloyse!"  Na  dit  spreken 

Antworde  die  coninc:   ,,Bode,  Godweet, 

Datti  mesdaen  es,  dats  mi  leet, 

Ende  bi  mire  crone  besweric  di  toe, 

Dat  ie  dat  sal  wreken  soe, 
65  Dat  mens  nemmermere  sal  gewagen, 

Oft  ie  bliver  selve  verslagen!" 

Doen  spraken  die  vander  tavelronden 

Alle  gader  ute  enen  monde: 

,,Here  coninc,  wi  willen  mede  varen 
70  Met  al  onser  macht  ende  hulpent  waren ; 
Ende  die  u  hier  toe  oec  gebrect, 
Wi  willen  datmen  hem  dogen  uut  stect'\ 
Dus  had  die  coninc  daer  een  belof 
Vanden  genen,   die  hem  of 
75  Daer  vore  dicke  waren  gegaen. 
Die  coninc  heefse  nu  bevaen 
Ende  noch  sal  bestricken  meer, 
Eer  die  maeltijt  doet  sinen  keer. 

Vanden  selven  meer.     IV. 

Doen  gesproken  waren  dese  word,. 
Brachtmen  dander  gerechte  vord 
Met  groter  feeste,  want  over  waer 
Om  dese  boetscap  was  lettel  daer 
5  Gesorget;  mar  daer  was  gedient 
Gelijc  dat  een  man  doet  sinen  vrient, 
Doen  terde  rechte  ward  gedregen, 
Heeft  die  coninc  echt  geslegen 
Met  ere  roede  an  die  want, 

10  Ende  sprac  daerna  alte  hant: 

,,Noch  soude  genie  niemare  horen 
Wilse  ons  yeman  bringen  voren, 
Eer  wi  mer  vorward  aten". 
Gene  ridders,  die  ginder  saten, 

15  Loefdent  alle  daer  ter  steden. 

Niet  lange  daer  na  so  quam  gereden 
Enen  knape  op  enen  somer  ter  stonden, 
Dien  hande  ende  voete  waren  gebonden, 
Ende  den  breidel  in  sinen  arm; 

20  Dese  maecte  groet  gecarm, 
Ende  quam  aldus  in  dien  zale 
Vore  die  tafle,  daer  altemale 
Die  van  der  tavelronden  sijn  geseten. 
,,Deus!  hoe  gerne  soudic  weten", 

25  Sprac  die  gene,  ,,wat  heren  dit  waren, 
Die  hier  sitten  in  deser  scaren, 
Ende  berechten  een  der  dinc, 

[Daer  mi  therte  meest  toe  hinc".] 
[Doe  sach  hi  omme  al  den  rinc,] 

30  Ende  began  daer  opten  coninc, 
Ende  seide  vort  tote  Lancelote: 
„Ja!"  seit  hi,  „sint  dat  dese  genote 
[Mi  niet  en  connen  helpen  wale,] 
[Ende  niet  en  achten  mire  tale,] 

35  So  willic  Lancelote  clagen  dan 
Mijn  verdriet,  ende  els  geen  man. 
Hi  sal  mi  wreken,  wetic  wale ! 
Nu  maecs  den  coninc  nember  tale, 
Want  hine  can  hem  selven  berechten. 

40  Wat  soudi  dan  over  mi  vechten?" 
Doen  sprac  die  gene  Lanceloet  an: 
„Lanceloet  van  Lac,  edel  man! 
Ie  groete  u  vorden  besten  een. 
Die  sonne  nie  besceen; 

45  Ende  occ  vor  alle  die  hier  sijn 
So  groet  u  die  herte  mijn. 
Lanceloet,  here,   verstaet   dit  word: 
Ghi  moet  hier  s^lve  comen  vord, 
Ende  mi  van  dere  noet  ontbinden. 

50  Van  al  mijns  heren  coninc  gesinden 
Sone  heeft  niemant  macht   gemene 
Dit  te  doene  dan  gi  allene; 
An  u  staet  mijn  toeverlaet !" 
Mettien  Lanceloet  op  staet, 

55  Ende.  ontbant  den  genen  daer. 
Als  hi  ontbonden  was,  daer  naer 
Gaf  hi  Lanceloet  metter  spoet 
Ene  lettere,  daer  in  gescreven  stoet: 
„Die  desen  cnape  heeft  ontbonden, 

60  Hem  ontbiet  ten  selven  stonden 
Die  coninc  van  Trlant,  dat  hi  es 
Een  valsch  ridder,  des  sijt  gewes, 
Ende  een  verrader  ende  een  quaet ; 
Ende  dar  hi  oec  wreken  dese  daet, 

65  Die  dien  gedaen  es,  dien  hi  ontbant, 
Ende  comme  optie  zide  van  Ingelant, 
Optie  side  te  Gales  ward, 

Daer  vint  hi  den  coninc  onvervard 

Van  Irlant  met  sinen  lieden  opt  lant 
70  Tontbeidene  tgeens   diene   ontbant. 

Wie  hi  oec  es  onder  die  sonne, 

Van  wat  geslachte,  van  wat  connen, 

Hoe  vrome,  hoe  stare,  boe  rike  hi  es, 

Hi  vint  mi  daer,  sijt  seker  es!" 
75  Doen  dese  letter  was  gelesen, 

YVard  Lanceloet  hier  af  in  vresen 

Ende  versaect.  Doe  sprac  Walewein: 

,, Lanceloet,  wi  selen  comen  int  plein 

Met  u,  te  wederstane  dese  dinc; 
80  Ons  sel  oec  helpen  die  coninc 

Met  siere  macht  te  deser  vard". 

Die  coninc  sprac:   „Sijt  onvervard, 

Dat  ie  hier  yemen  sal  gebreken. 

Ie  sal  eiken  hulpen  wreken 
85  Sinen  ween  ende  sine  scande. 

Gelijc  dat  Artur  in  allen  lande 

Voer  om  die  vander  tavelronde, 

Al  dier  gelijc  willic  ter  stonde 

Met  eiken  ridder  oec  nu  varen. 
90  Van  allen  sticken  die  si  selen  baren 

In  dit  spel,  al  sonder  vresen, 

Daer  willic  een  geselle  af  wesen . 

Oec  willic  dat  gi  dat  oec  mi 

Geloeft,  ende  doet  als  ridderen   vri". 
95  Dit  geloef dense  alle  daer. 

Doe  sprac  die  coninc  ten  bode  daer  naer: 

,,Vrient,  wek  tijt  dat  Lanceloet  heeft  vernomen, 

Dat  die  coninc  van  Irlant  es  comen, 

Ter  stat,  daer  du  af  seges  teken, 
100  Lanceloet  sal  di  comen  wreken". 

Die  bode  bedanctem  sere  van  desen. 

Dit  late  wi  nu  aldus  wesen, 

Ende  scriven  vander  feesten  vord, 

Daer  gi  genoech  niet  hebt  gehord. 

Vanden  derden  bode  die  wonderlijc  gemaect  zvas.     V. 
Nu  was  ginder  bliscap  groet 

Onder  alle  die  genoet. 

Men  bracht  e  die   gerechten  vord,   ' 

Also  alse  ter  feesten  hord. 
5  Twee    gerechten   brachtmen   daer, 

Dene  vore  ende  dander  naer, 

Eer  die  coninc  spreken  wille. 

Doe  riep  hi  sere:  „Hout  al  stille! 

Ie  wil  eer  niemare  hebben  gehort, 
10  Eermen  enich  gerechte  brinct  vort". 

Si  loefdent  alle  die  saten  daer. 

Niet  lanc  was  dit  geseit,  daer  naer 

En  quam  ene  lelike  creature, 

Die  nie  was  na  wives  figure 
15  Gemaect,  want  die  nese  van  hare 

Was  eens  voets  lanc  openbare 

Ende  meer  dan  ere  palme  breet: 

Die  oren  waren  haer,  God  weet, 

Gelijc  vanden  esel  die  oren: 
20  Vlechten  hadsi  achter  ende  voren, 

So  dat  si  toten  gordele  gingen; 

Si  scenen  so  grof,  daer  si  hingen, 

Als  peerts  vlechten  of  grover  vele; 

Enen  erop  hadse  onder  die  kele 
25  Alse  een  gansey  es  groet; 

Den  hals  lanc  ende  harde  roet, 

Den  mond  wijt  ende  ongescepen: 

In  dene  side  haddi  begrepen 

Die  kinnebacken  toten  oren  toe: 
30  Hi  ginc  op,   in  weet  hoe, 

Ende  stont  slem  opward  wide  ontdaen. 

Die  tande,  diemen  daer  in  sach  staen 

Waren  som  sward  ende  som  wit; 

Ende  vinger  lanc,  dat  qualijc  sit, 
35  Rageden  haer  uut  twee  tande  groet. 

Op  een  pardekijn,  dat  was  roet, 

Quam   si    gereden,    dat   mager   was, 

Ende  dat  houte  oec,  sijt  seker  das, 

Achter  ende  vore  harde  sere. 
40  Dese  joncf rouwe  met  enen  corten  kere 

Es  comen  vordie  tafel  gereden, 

Daer  mense   an   sach   te   selsenheden; 

Want  wonderliker  vorme   vort  an 

Sone  hadde  gesien  geen  man. 
45  Die  joncfrouwe   diemen  in   Perchevael  vint 

En  geleec  derre  niet  een  twint, 

So  selsen  so  was  dese  gescepen. 

Nu  hort  watse  heeft  begrepen 

Te  secgene  onder  die  genote. 
50  „Wetti,"  seit  si,  ,,wien  ie  groette 

Vor  alle  die  sijn  in  dien  zale  ? 

Dat   es   den   here   Perchevale; 

Hem  so  groetic  vor  u  allen. 

Ie  weet  alle  dinge  die  g;evallen, 
55  Ende  alle  u  meninge,   sonder  waen, 

Soudic  u  hier  wel  doen  verstaen; 

Ende  wie  dat  elc  es  geheten 

Nader    tavelronde    vermeten : 
Lanceloet,   Perchevael,  Walewein, 
óo  Mordret,   Keye  ende  Ecgrawein, 

Ende  Gariet  ende  dander  mede, 

Die  hier  sitten  in  die  stede ;    - 

Dits  mi  al  cont  op  dese  ure. 

Nu  hort  hier  vort  mine  avonture, 
65  Die  ie  u  allen  bringe  te  voren, 

Die  ter  tavelronde  behoren. 
Perchevale  sprekic  irst  ane, 

Ende  doe  hem  hier  nu  te  verstane, 

Dat  hi  te   Licester  vare   saen. 
70  Daer  mach  hi  prijs  ende  lof  ontfaen 

Vor  dien  casteel,  ie  secge  twi; 

Want  hi  wilt  dingen  die   hem  bi 

Sijn   geseten   ende   asselgieren. 

Seldi  in  eniger  manieren 
75  Prijs  bejagen,  dat  sal  daer  wesen. 

Ende  trecti  achter  oec  van  desen, 

Ie  sal  u  lachteren  in  allen  hove, 

Waric  come,   van  uwen  love ! 
Walewein,  ie  groete  u  mede, 
80  Ende  seg  u,  dat  te  Cornuaelge  in  stede 

Ompays  es,  dat  moetti  keren. 

Tusscen  die  gemeente  entie  heren, 

Om  die  liede  dier  liggen  gevaen, 

Die  den  coninc  hebben  mesdaen. 
85  Want  uut  dadense  die  heren  gerne, 

Entie  gemeente  staet  te  werne; 

Ende  Ridsard  die  coninc  heeft  daer  gesint 

Om  die  gevangen,  si  u  bekint. 

Here  Walewein,  nu  vart  daer  saen, 
90  Ende  helpt  der  gemeente  dit  wederstaen. 

En  doedijs  niet,  so  secgic  twaren, 

Dat  gire  niet  en  dorret  varen 

Van  bloetheden,  dat  si  u  cont." 

Walewein  die  doe  op  stont 
95  Ende  seide:  ,,Bi  trouwen,  dit  salie  wreken, 

Oft  mi  sal  mijn  scilt  gebreken 

Ende  mijn  goede  swerd,  Godweet!" 
Perchevael  stont  op  oec  gereet 

Ende  seide:   Licestre  soudi  winnen 
100  Optie  gene  vandaer  binnen, 

Oft  hi  souder  sterven  voren. 

Doe  mochtmen  in  dien  sale  horen 

Groet  geruchte  ende  groet  geclanc; 

Het  stont  al  op  eer  vet  lanc 
105  Om  dit  wonder  dat  daer  was. 

Die  joncf rouwe  maecte  haer  na  das 

Uter  zale,  datsi  u  cont, 

Diewile  dat  gerucht  stont, 

Ende  es  hem  dus  van  daer  ontgaen, 
110  Dat  niemen  en  weet,  sonder  waen. 

Vander  joncfrouwe    noch    ende    hoe    dat 
hof  sciet.     VI. 

Alse  dese  joncfrouwe  was  uter  zale, 
Const  si  daer  die  pade  wale. 
Si  was  ontslopen  saen, 
Ende  heeft  die  paruren  af  gedaen, 
5  Daer  si  mede  ontlicsent  was. 

Dese  joncf rouwe,  daer  ie  af  las, 
Was  een  van  des  eoninc  cnapen; 
Entie  eoninc  had  dese  wapen 
Ende  dit  ansicht  ende  dit  hoeft 

10  Heymelike  doen  maken,   des  geloeft, 
So  dat  na  een  joncf  rouwe  sceen. 
Ende  alle  dese  worde  overeen, 
Die  dese  boden  brochten  vort, 
Haddensi  vanden  eoninc  gehort, 

15  Ende  gevest  oec  herde  wale. 
Doent  geruechte  inden  zale 
Leden  was,  vraechdemen  daer  nare 
Waer  die  lelike  joncf  rouwe  ware. 
Daer  liep  so  menich  soeken  gaen, 

20  Mar  si  was  hem  allen   ontgaen. 
Om  dit  ward  noch  geruchte  groet; 
Men  wilde  daer  seggen  nu  albloet, 
Dattie  quade  geest  had  gewesen. 
Die  eoninc,  die  wel  wiste  van  desen, 

25  Ontgaeft  hem  allen  ende  seide  daer: 
,,Ic  secgu,  heren,   dit  over  waer: 
Dese  a venture,   die  gi  saecht  hier, 
Die  quam  bi  onser  feesten  fier. 
Dat  wetic  wel  ende  bens  wijs, 

30  Wildewi  noch  staen  inden  prijs 
Der  heren  vander  tavelronden, 
Ons  soude  comen  te  enigen  stonden 
Boetscap  die  nu  blivet  achter. 
Wilde  wi  wreken  elkes  lachter, 

3S  Ende  men  dat  gevreist  int  lant, 
Ons  soude  comen  genoech  te  hant 
Selsenhede  van  dien,  van  desen." 
Doe  seidense  alle:  ,,Het  mach  wel  wesen!" 
Dus  brachten  daer  die  eoninc  toe 

40  Datsi  moesten,  sine  weten  hoe, 
Hem  hulp  doen  van  allen  saken, 
Die  hem  in  sijn  lant  gebraken, 
Ende   som  oec  jegen  haers  selfs  mage. 
Die  eoninc  ne  was  hier  toe  niet  trage 

45  Dit  te  vervorderne,  dat  verstaet. 

,,Gi  heren/1'  seiti,  ,, geeft  mi  raet. 

Gi  wet  wel,  ie  heb  geloeft  diere 

Jegen  Gales  te  vechten  sciere; 

Help  mi  dier  gelike  hier  nu, 
50  Alse  gi  wilt  dat  ie  helpe  u. 

Hulpti  mi  wel,  ie  segt  u  bloet, 

In  ga  u  of  in  gere  noet. 

Van  al  dat  gi  hebt  geloeft, 

Daer  willic  vore  setten  mijn  hoeft, 
55  Indien  dat  gi  getrouwe  wilt  wesen." 

Si  antworden  hem:   „Van  alle  desen, 

Daer  gi  ende  wi  beroepen  af  sijn, 

Set  ons  daer  af  een  termijn, 

Wi  willen  dan  sijn  gereet 
60  Met  u  te  volbringen  onsen  eet 

Met  al  onser  macht,  dat  verstaet; 

Ende  die  ons  hier  toe  af  gaet, 

Dien  sel  wi  houden  over  viant." 

Des  gaven  si  haer  trouwe  te  hant, 
65  Ende  hi  geloefdem  daer  met 

Bi  siere  kerstenliker  wet, 

Dat  hise  van  der  uren  sal 

Houden  over  sine  gesellen  al. 

Dit  geloefdense  weder  daer. 
70  Doen  ward  die  dach  geset  daer  naer 

Binnen  XIIII  nachten  in  termine 

Te  Cornuaelge  vor  die  stat  te  sine 

Ende  van  daer  te  Gales  ward, 

Ende  Irlant  mede  in  die  vard; 
75  Ende  dat  si  warneert  comen, 

Ende,  dat  si  mogen,  begomen, 

Eer  si  weder  omme  keren. 

Dit  geloefden  daer  alle  die  heren. 

Dus   es   dit  hof   gesceden, 
80  Ende  elc  voer  thuus  ward  hem  gereden 

Dat  hem  gebrac  daer  sonderlingen. 

Nu  hort  een  lettel  van  andren  dingen. 

Van  der  wive  selsenheyt  ende  dat  si  sijn  onder  den  man. 

Jan,  ie  hebbe  menech  woert 

Van  der  wive  selsenheyt  ghehoert: 

Ie  bidde  u,  op  dats  u  niet  en  verdriet, 

Dat  ghi  mi  daer  af  wilt  segghen  yet, 
5  Want  vele  meesters  van  haren  seden 

Scriven  grote  selsenheden. 
Wouter,  daer  af  willic  u  dan 

Segghen  een  luttel,  so  ie  best  can. 

Dwijf  es  van  naturen  loes, 
10  Vrecke  ende  ghierech  altoes, 

Onvreedsam  ende  onghestadech, 

Wrakelech  ende  onghenadech 

Over  den  ghenen  dien  si  haet. 

Haer  hoverde  es  onghemaet, 
15  Ende  die  can  si  qualike  so  besluten, 

Men  wertere  gheware  van  buten; 

Ende  meneghen  wive  dunct  des, 

Dat  hare  ghelike  niet  en  es, 

Ende  wilt  gheëert  sijn  vroech  ende  spade; 
20  Ende  als  men  haer  des  niet  en  dade, 

Dat  soude  haer  duncken  grote  smade. 

Van  sinne  sijn  si  onghestade, 

Ende  haer  lachen  ende  haer  gheween 

Dat  leghet  beyde  bi  een. 
25  Kijnsch  sijn  si  ende   ongheleert, 

Ende  met  haren  worden  saen  ghekeert, 

Ende  saen  gheloven  si   datmen  hen  seyt; 

Daer  om   es  den  wiven   ontseyt 

Te  comene  tot  vroeden  rade 
30  Beyde  in  hoven  ende  in  stade; 

Hare  ghetughe  en  lieeft  macht  enghene, 

Ende  si  en  mach  oec  niet  allene 

Nieman  vermomboren,  also  die  wet 

Ende   dlantrecht  heeft   gheset; 
35  Ende  prelatye  oec  mede, 

Om  hare   onghewarechede; 

Ridderscap  ende  priesterscap  met 

Dese  sijn  hen  beyde  ontset. 

Gherne  vernemen  si  vele, 
40  Eest  in  ernste  of  in  spele, 

Weder  het  si  quaet   of  goet; 

Ende  onlanghe,  des  sijt  vroet, 

Helen  sijt,  si  en  segghent  voert, 

Al  waert  een  diefte  of  een  moert. 
45  Daerom  en  sal  hem  nieman  bevelen 

Dinghen  diemen  wille  helen; 

Want  daer  af  groet  verdriet 

Menech  werven  es  ghesciet, 

Om  datmen  wiven  gaf  te  verstane 
50  Heymelijcheyt   daer  macht  lach  aiie. 
Dwijf  begheert  oec  sonderlinghe 

Scoenheyt  boven  alle  dinghe, 

Ende  daer  toe  grote  sierhede, 

Beyde  om  thoeft  ende  om  die  lede, 
55  Ende  daer  op  verheft  si  haer  sere, 

Ende  wilt  beter  sijn  vele  mere, 

Als   si   die   sierheyt  heeft  an, 

Dan  doe  si  thuus  sat  ende  span. 

Dat  wijf  boven  al  scoenheyt  begheert, 
60  Dat  moghedi  merken,  want  si  smeert 

Haer  aenschijn  ende  hare  ghedane 

Anders  dan  God  maecte  daer  ane, 

Ende  maken  hoerne  twee 

Ghelijc  enen  stommen  vee, 
65  Ende  enen  sleyp  na  haren  ganc, 

Oft  waer  een  steert,  twee  ellen  lanc. 

Dits  wonder  boven  alle  saken, 

Dat  wive  aenschijn  aldus  maken 

Beestelike  vorme  aen  haren  lichame, 
70  Menscheliker  naturen  te  blame. 

Dwijf  heeft  oec  te  meneghen  stonden 

Harde  scalke  rade  vonden, 

Maer  sine  weet  niet  wel  al 

Hoe  dat  sise  vervolghen  sal; 
y$  Want  si  en  blijft  niet  in  enen  ghedachte 

Tfierendeel  van  eenre  nachte. 

Ende  sonderlinghe  es  si  blide  dan, 

Als  si  bedrieghen  mach  den  man; 

Ende  hoe  si  hogher  es  in  state  ghekeert, 
80  Soe  si  meer  daer  in  glorieert, 

Ende  daer  na  set  si  sere  hare, 

Alsoet  wel  scijnt  hier  ende  dare; 

Want  die  wijste  die  ye  hadden  leven 

Daden  si  swaerlike  sneven 
85  In  scennessen  ende  in  swaren  sonden, 

Alsi  noch  doen  in  onsen  stonden. 

Maer  dats  jammer  sonder  verdrach, 

Dat  enech  bose  wijf  mach 

Eneghen  goeden  man  also  verleyden 
90  Ute  sire  beschedenheyden, 

Dat  hi  lijf,  ziele,  ere  ende  goet 

Om  haren  wille  verliesen  moet. 

Noch  van  den  wiven. 

Alle  die  meesters  te  waren, 
Die  vore  onsen  tiden  waren, 
Die  scrifturen  in  boeken  legghen,     • 
Si  scriven  alle  ende  segghen 
5  Van  der  wive  onghestadechede 

Ende  van  hare  onghetruwecheyt  mede; 
Ende  oec  seget  een  meester  van  hem  dat: 
Si  es  allene  reyne  die  nyeman  bat  *)• 

Menech  man  oec,  dat  verstaet, 
10  Spreect  van  eens  anders  wive  quaet, 


1)  Hs.  die  nye  en  had  lat. 

Die  swighen  soude  ende  en  spreken  niet, 

Wiste  hi  wat  hi  thuus  liet; 

Want  menich  man  wilt  seker  sijn, 

Dat  sijn  wijf  es  reyne  ende  fijn, 
15  Die  luttel  weet  van  der  mare, 

Die  heymelike  loept  van  hare. 

Daer  om  en  sal  nemmermere 

Man  sijn  wijf  prisen  te  sere; 

Want  men  harde  nauwe  heelt 
20  Sulke  spele  die  men  speelt. 

Dat  es  wel  een  gheluckech  man, 

Die  een  wijf  wel  dwinghen  can, 

Dat  si  vreedsam,  vroet  si  ende  reyne. 

Van  honderden  esser  cume  eyne 
25  Die  dese  drie  poenten  heeft  wel. 

Het  dunct  meneghen  man  spel 

Een  wijf  te  nemene  metter  wet: 

Hi  es  meer  in  davonture  gheset 

Dan  die  over  zee  vaert  striden. 
30  Dien  arbeyt  mach  hi  gheliden, 

Ende  mach  daer  ere  hebben  ave ; 

Maer  valt  sijn  wijf  ongave, 

So  valt  hi  in  vernoye  groet, 

Tote  datse  sceedt  de  doet. 
35  Wilt  hise  oec  met  allen  laten, 

So  willene  die  papen  verwaten, 

Ende  segghen:   sijn  ziele  es  verloren. 

Neemt  hise  weder,  so  heeft  hi  toren, 

Ende  verliest  sijn  ziele  ende  sijn  lijf, 
40  Ende  blijft  daer  toe  een  keytijf 

Al  sijn  leven,  hoe  dat  gaet, 

Ende  en  weet  sijns  ghenen  raet. 
Maer  ie  segghe  dat  sekerlike: 

Wie  dat  es  in  huwelike, 
45  Ende  verduldechlike  goed  ende  quaet 

Nemt  dat  hem  overgaet, 

Dat  hi  loens  bejaghet  mere 

Dan  een  monc  of  een  clusenere; 

Want  des  nachts  so  sijn  si 
50  Doch  van  castimente  vry, 

Maer  die  man  werdt  ghecastijt 
Nacht  ende  dach,  in  alre  tijt; 
Sine  penitencie  duert  vaste 
Nacht  ende  dach,  sonder  raste. 

3$       Nochtan  sciude  dwijf  altoes  staen 
Tote  smans  dienste,   sonder  waen, 
Ende  hem   onderdanech   sijn   met   trouwen, 
(Dat  es  trecht  van  goeden  vrouwen) 
Ende  met  haren  live  sijn  ghereet 

60  Alse  men  tijt  ende  stede  weet: 
Dan  es  hare  ghene  onnere, 
Want  hijs  hare  voeght  ende  hare  here. 
Ende  daer  bi  so  moet  die  man 
Altoes  vore  wesen  dan 

65  Als  men  dat  werke  werken  sal, 
Daer  bi  steet  die  werelt  al, 
Dat  behoert  ten  huwelike, 
Dien  God  maecte  van  hemelrike, 
Daermen  die  werelt  meerret  mede 

70  Na  der  menscheliker  naturen  sede. 
Ende  wie  so  dat  anders  dade, 
Wrachte  jeghen  der  naturen  rade, 
Dies  hem  God  belghet  sonder  wanc, 
Want  hire  twee  stede  om  verdranc. 

75       Dat  die  vrouwe  tsmans  dienstwijf  es, 
Moghedi  daer  ane  oec  sijn  ghewes, 
Dat  si  draghende  blijft  dat  kint, 
Dat  de  man  selve  wint, 
Ende  beydt  haers  tijts  met  vresen  groet 

80  In  avonturen  vander  doet; 

Ende  alst  ter  werelt  heeft  sijn  leven, 
Moet  si  hem  sijn  voetsel  gheven, 
Ende  blijft  in  hare  hoeden  mede 
Met  sorghen  ende  met  arbede, 

85  Tote   dat  hem   ghehelpen   can. 
Alles  des  so  es  die  man 
Van  rechte  quite  ende  ontslagen  *), 
Ende  dat  wijf  si  moet  draghen 
Die  sorghe  ende  den  last  allene 

90  Van  den  kinde,  groet  ende  clene. 


1)    Hs.   ontladen. 

Die  man  hi  es  sekerlike 
Here  ende  voeght  van  ertrike, 
Ende  heeft  al  in  sijn  bedwanc 
Deser  werelt  ommeganc; 

95  Ende  datter  in  es,  quaet  ende  goet, 
Es  al  onder  des  mans  voet; 
Ende  alle  creaturen  vlien 
Den  man,  want  sine  alle  ontsien. 
Van  sinen  aensichte  hem  ververen 

ioo  Wolve,   leewe,   serpente,  beren. 
God  heeft  den  man  ghegheven 
Grote  gracie  in  dit  leven, 
Wijsheyt,  coenheyt  ende  starchede, 
Daer  si  die  werelt  houden  mede. 

105  Dese  drie  te  samen  en  heeft 
Ghene  creature  die  leeft 
Dan  die  man,  sijt  seker  des, 
Die  allene  voeght  der  werelt  es, 
Ende  edel  boven  alle  dinghen, 

iio  Die  ter  werelt  ye  lijf  ontfinghen. 
Dat  toende  God  harde  wale, 
Doe  hi  in  Marien  zale 
Mans  vorme  nam  an, 
Daer  hi  den  viant  mede  verwan. 

Een  exempel  van  den  wiven. 

Wouter,  ie  hebbe  segghen  horen, 
Dat  een  coninc  hier  te  voren 
Maercolve  ontboet  dat  hi  quame 
Te  sinen  hove,  ende  met  hem  name 
5  Sinen  vrient  ende  sinen  viant, 

Ende  hi  met  hem  die  brachte  te  hant. 
Maercolf  nam  tier  selver  stont 
Sijn  wijf  ende  sinen  hont, 
Ende  ghinc  ties  coninx  hove  waert. 
10  Te  sinen  wive  sprac  hi  op  die  vaert: 
,,Hertelike  lieve  vriendinne, 
Ghi  wet  wel  dat  ie  u  minne 
Boven  al  dat  ye  lijf  ontfinc; 
Ie  moetu  een  heymelike  dinc 


170 

15  Segghen  die  mi  es  ghesciet, 

Maer  ghine  moghes  versegghen  niet 
Om  ghene  sake,  om  ghene  noet, 
Want  wist  die  coninc  —  ie  waer  doet!" 
Dwijf  zwoer  bi  groten  eden, 

20  Dat  si  haer  liever  bleve  ghesceden 
Uut  hemelrike  teweghen  daghen 
Dan  sijs  een  woert  soude  gewaghen. 
,, Lieve  minne",  sprac  hi,  ,,ic  segt  u  dan: 
Ie  vermoerde  enen  man 

25  In  dese  weke  op  ene  stont, 
Daer  ie  aen  wan  CCC  pont, 
Ende  ie  barenene  met  haesten  doe 
Onder  onse  bedde  int  bedstroe: 
Aldus  hebben  wi  tgoede  ghelt. 

30  Nu  siet  dat  ghi  ons  niet  en  melt 
Aen  mijn  lijf  110  aen  mijn  ere". 

—  ,,Maercolf,  mi  verwondert  zere, 
Dat  ghi  so  luttel  betrout  mi: 

Ie  storve  mi  liever  dan  ghi, 
35  Dat  wetti  selve  harde  wale." 

Hier  mede  lieten  si  die  tale, 

Ende  quamen  in  sconinx  hof  mettien; 

Ende  alsene  die  coninc  heeft  versien, 

Hiet  hine  willecome  saen, 
40  Ende  vraghede  hem  of  hi  hadde  ghedaen 

Also  als  hi  hem  beval. 

,,Here",  sprac  hi,   ,,ja  ie,  al. 

Hier  es  mijn  vrient  ende  mijn  viant  mede' 

—  „Hier  af  moetic  die  waerhede 
45  Weten",  sprac  die  coninc. 

,,Here,   sprac  Maercolf,   ,,dese  dinc 
Willic  u  tonen  nu  ter  stat", 
Ende  gaf  sinen  wive  enen  plat 
In  haer  aenschijn  also  wel 
50  Dat  si  bina  ter  erden  vel. 

Doen  riep  si  lude:   ,,Ay  mi,  ay  mi! 
Dese  mordenare,  hoe  slaet  hi  mi! 
Here  coninc",  sprac  si,  ,,sekerleke, 
Hi  vermoerde  in  dese  weke 
VERWIJS,  Bloemlezing  II. 


55  Enen  man  om  sijn  ghelt, 

Dien  ghi  noch  vinden  selt 

Thuys  onder  sijn  bedstroe: 

Hi  lies  mi  seker  selve  also. 

Die  galgaert  heeft  verdient  dat 
60  Ghine  settet  op  een  rat, 

Hi  heves  langhe  verdient  wale'\ 

Doen  die  coninc  hoerde  dese  tale, 

Loech  hi  ende  sweech  nochtan; 

Ende  Maercolf,  die  wise  man, 
65  Riep  sinen  hont  daer  hi  stoet, 

Ende  sloech  hem  af  enen  voet. 

Doen  riep  hine  weder  saen 

Ende  hi  quam  te  hem  ghegaan 

Oetmoedeliker  vele  mere 
70  Dan  hi  gheploghen  hadde  ere. 

,,Here  coninc",  sprac  Maercolf  mettien, 

,,Nu  hebdi  ghehoert  ende  ghesien 

Minen  vrient  ende  minen  viant. 

Nu  mercti  wel  al  te  hant, 
75  Dat  mijn  viant  es  mijn  wijf, 

Die  mi  woude  doen  nemen  tlijf 

Om  enen  slach,   dien  ie  haer  gaf; 

Ende  minen  hont  sloeghic  af 

Van  sinen  live  een  let, 
80  Nochtan  es  hi  mijn  vrient  bet 

Dan  hi  ye  was  te  voren, 

Also   ghi  sien  moghet  ende  horen". 
Die  coninc  seide:   ,, Maercolf,   ghi 

Hebbet  wel  betoent  mi 
85  Metten  werken  al  bloet 

Die  dinghen  daer  ie  u  om  ontboet. 

Ie  sie  wel  dat  nieman  en  sal 

Sinen  wive  ontdecken  al 

Sine  heymelijcheyt,  daer  macht  aen  leyt; 
90  Dit  houdic  wel  over  waerheyt". 

Dus  toende  Maercolf  den  coninc  daer, 

Dat  sijn  wijf  sijn  viant  waer. 

Van  der  papen  state  ende  gebreken. 

Jan,  nu  hebdi  mi  gheseyt 
Van  vele  dinghen  die  waerheyt, 
Dies  ie  noyt  en  hebbe  gheweten; 
Maer  bina  haddic  vergheten 
5  Te  vraghene  van  den  heren 
Die  de  kerke  regeren: 
Paeuse,   bisscope   ende  ander  prelate. 
Hoe  dunct  u  van  haren  state, 
Ende  dander  paepscap  also  mede, 

10  Dat  behoert  ten  kerstenhede  ? 
Want  vele  liede  segghen  sekerlike, 
Dat  si  hem  bewaren  cranckelike. 

Wouter,  soudic  die  waerheyt  spreken 
Al  uut  van  der  papen  ghebreken, 

15  Si  souden  mi  vermaledien  ; 
Want  si  souden  mi  betyen 
Dat  ie  onghelove  brachte  voert, 
Ende  souden  verkeren  mine  woert; 
Want  si  hebben  de  wet  bescreven, 

20  Die  si  den  volke  uutgheven. 

Ende  si  conen  statuten  ende  ander  saken 
Hem  selven  allerhoudste  maken 
Ende  al  meest  den  volke  jeghen. 
Al  eest  dat  sijs  selve  niet  en  pleghen, 

25  Sine  mesdoen  daer  niet  an, 

Maer  tfolc  doen  si  daer  om  in  den  ban. 
Si  houden  nijt  ende  ghierechede, 
Ende  die  volght  hem  altoes  mede; 
Want  in  der  prelaten  hove 

30  En  es  nieman  van  love, 

Noch  oec  weert,  noch  willecome, 
Hine  brenghe  ghewin  ende  vrome. 
Men  derf  te  haren  hove  niet  keren 
Om  dinghen  of  om  impetreren, 

35  Men  brenghe  mede  die  florine; 
Anders  eest  al  verloren  pine; 

Want  trecht  moet  daer  sneven, 

Eest  datmen  niet  en  mach  gheven, 

Ende  onrecht,  dat  ghelt  bringht, 
40  Heeft  sinen  wille  saen  ghedinght. 

Haer  provenden  vercopen  si  toe, 

Oft  waer  een  peert  of  een  coe; 

Maer  om  doeght  ende  om  goet  leven 

Sie  ie  selden  provenden  gheven. 
45  Symonie  es  nochtan 

Een  ghebot,  daer  de  ban 

Swaerre  op,  leghet,  sijts  ghewes, 

Dan  op  enech  ghebot  dat  es. 

Si  leren  tfolc  ende  castien 
50  Van  sonden  ende  van  heresien, 

Maer  si  en  doens  selve  twint; 

Nochtan  datmen  ghescreven  vint, 

Dat  al  haer  leven  ende  al  haer  kere 

Volghen  soude  haerre  lere, 
55  So  dat  haer  leven  soude  sijn 

Een  raye  ende  een  sonneschijn, 

Die  dleke  volc  soude  leyden 

Toter  ewegher  salicheyden. 

Maer  nu  can  men  aen  hem  ghemerken 
60  Luttel  dogheden  in  haren  werken; 

Want   dat  paepscap  heeft  verloren 

Die   seden,    die   toebehoren 

Der  gherechter  gheestelijchede: 

Proeft  of  dit  es  waerhede. 
65  In  gane,  in  stane,  in  oefeninghen 

Ende  allen  wandelinghen, 

In  clederen  ende  in  haren  abyte, 

So  dunct  mi  al  hare  vyte 

Den  leken  volke  al  ghelijc, 
70  Sonder  in  dien  namelijc 

Dat  tpaepscap  noch  gheen  strijpt  en  droech; 

Nochtan  ghebrekes  luttel  ghenoech. 

Ie  siese  persemen  ende  voercopen, 

Van  tavernen  te  tavernen  lopen, 
75  Dansen,  reyen  in  rivelen, 

Ende  alle  ydele  spele  spelen, 

Dobbelen,  wedden  ende  sweren, 

Ende  met  scalcheden  hem  gheneren, 

Ghelijc  den   leken  lieden, 
80  Dien  sijt  souden  verbieden. 

Traghe  sijn  si,  alsict  merke, 

Ten  ghetiden  in  die  kerke, 

En  si  datmen  daer  deylt  ghelt: 

Dan  gaen  si  derwaert  al  den  telt; 
85  Maer  si  bliven  onlanghe  daer, 

Sine  maken  hem   saen  elwaer, 

Daer  men  drinct  ende  hoveert, 

Vrouwen   spreect  ende   bagineert. 

In  die  kerke  sijn  si  node  langhe 
90  Ten  ghelese  ende  ten  ghesanghe ; 

Ja  si,  wildij t  verstaen, 

Die  de  meeste  renten  ontfaen, 

Sitten  daer  ende  sien  al  omme 

Ende  swighen  stille  alse  stomme, 
95  Ende  staen  van  den  boeke  bat  achter. 

Songhen  si,  het  dochte  hem  lachter, 

Maer  si  sitten  daer  ende  bronken, 

Luttel  ghebrekes,  si  en  ronken. 

Maer  die  vicarise  allene 
100  Ende  die  capellane,   die  clene 

Gheprovent  sijn  ende  cranc, 

Die  moeten  der  kerken  sanc 

Ende  die  pine  algader  draghen 

Beyde  bi  nachte  ende  bi  daghe, 
105  Ofte  men  soudse  corrigeren 

Ende  uter  kerken  keren; 

Maer  die  met  voglen  ende  met  honden 

Jaghen  ende  beeten  tallen  stonden, 

Ende  haer  kerke  selden  houden, 
110  Die  bliven  al  onbescouden. 

Dits  niet  ghelijc,  sijts  ghewes: 

Meest  heeft,  meest  sculdech  es. 

Van  den  state  ende  ghebreke  der  abden  ende 
der  abdissen. 

Die.  cloestre  ende  die  prelate  mede, 

Die  in  alle  verweenthede, 
Die  der  werelt  toebehoert, 
So  vervult  sijn  ende  versmoert, 
5  Dat  si  niet  en  connen  gheweten 
Wat  si  drincken  moghen  of  eten, 
Ende  hebben  haer  cameren  sonderlinghe, 
Daer  si  in  houden  haer  wandelinghe, 
Ende  des  convents  goet  verteren, 

io  Ende  hoechelike  daer  met  hoveren 
Met  haren  vrienden  ende  met  maghen: 
Dan  sittet  convent  ende  knaghen 
Een  ey  of  enen  vulen  harinc. 
Dat  en  es  niet  ghelike  dinc ! 

15  Cranc  wermoes,  case  een  luttelkijn, 
Cranc  bier  hebben  si,  ende  haer  wijn 
Die  sal  sijn  van  der  crancster  foren. 
Den  abt  en  dunckes  niet  mere  verloren 
Dan  dat  tconvent  mach  verteren ; 

20  Maer  selve  hebben  si  haer  kelneren 
Wel  bewaert  met  goeden  wine, 
Den  besten  die  comt  van  den  Rine ; 
Dies  drincken  si  vol  haer  butseel. 
Aldus  doen  si  cranc  ghedeel 

25  Haren  convent,  des  sijt  ghewes, 
Dies  tgoet  altemale  es. 
Ende  dat  convent  verdient  bat 
Die  provende,  wet  wel  dat, 
Dat  alle  den  laste  moet  draghen 

30  Beyde  bi  nachte  ende  bi  daghe, 

In  lesene,  in  singhene,  in  vroech  opstaen, 
Alse  die  der  reglen  sijn  onderdaen, 
Daer  dat  goet  om  es  ghegheven, 
Daer  si  alle  gader  bi  leven. 

35  En  es  sabds  niet  allene, 

Maer  het  es  al  tsconvents  ghemene. 

Die  abt  die  soude  altoes  sijn 
In  sijnre  moncke  aenschijn 
Ten  dormtre,  ten  reeftre  ende  ten  chore, 

40  So  dat  si  sien  mochten  ende  horen 
Haers  abds  volmaecte  seden 

Van  dogheden  ende  van  oetmoedecheden, 
Ende  na  dan  volghen  sinen  state: 
Aldus  souden  doen  prelate ! 

45       Doen  God  onse  Here  waerlike 

Met  sinen  jongheren  ghinc  op  ertrike, 
En  hadde  hi  camer  110  spise  allene, 
Maer  het  was  al  ghemene 
Dat  si  hadden  vroech  ende  spade; 

50  Ende  sijn  lere  ende  sijn  predicade 
Was  ghereet  met  sueten  woerden 
Van  dinghen  die  ter  zielen  hoerden. 
Hine  scheen  niet  der  andre  here, 
Maer  haer  knecht  scheen  hi  mere, 

55  Ende  te  dienene  was  hi  ghereyt, 
Also  hi  in  dEwangelie  seyt; 
Maer  des  selfs  si  nu  missen 
Beyde  die  abde  ende  die  abdissen, 
Die  verteren  nacht  ende  dach 

óo  So  watmen  den  convente  afbreken  mach 
Ie  vruchte  dat  hem  God  harde  swaer 
Ten  ordele  sal  verwiten,  daer 
Hi  eiken  loen  sal  gheven 
Van  dat  hi  hier  heeft'  bedreven. 

Van  der  biddender  ordenen. 

Wouter,  van  desen  mendicanten 
Moetic  u  een  luttel  ranten, 
Alse  Minderbrueder  ende  Jacopine, 
Witte  brueder  ende  Augustine, 
5  Die  lopen  weder  ende  voert 
Prediken  ons  Heren  woert 
Den  leeken  volke  openbare. 
Ie  vruchte  dat  si  al  dware 
Niet  en  segghen  ende  en  leren, 

to  Daer  sise  biechten  ende  absolveren; 
Want  si  vleyende  ende  volghende  sijn 
Hem  die  hem  gheeft  broet  ende  wijn, 
Bedi  si  moeten  leven 
Van  datmen  hen  sal  gheven, 

15  Daer  groet  perijl  in  leghet, 

Als  ons  een  wijs  man  seghet: 

Wie  arm  es  ende  niet  en  heeft, 

Ende  met  goeder  spisen  gherne  leeft, 

Ende  aen  bidden  leghet  sijn  lijfnere, 
20  Die  moet  sijn  een  smeker  sere; 

Ende  wie  smeect,  also  wi  lesen, 

En  mach  niet  gherecht  wesen; 

Ende  den  ongherechten  moetmen  scuwen, 

Ende  den  smeker  niet  betruwen, 
25  Also  alse  die  wise  segghen, 

Die  scrifturen  in  boeken  legghen. 

Hoverde,    ghierecheit  ende   nijt 

Vindic  in  gheestelijc  abijt 

Vele  meer,  sijts  gewes, 
30  Dan  in  enech  volc  dat  es, 

Ende  oec  luxurie  bedect, 

Daer  der  vele  mede  es  be vleet. 

Hier  berespt  Wouter  Janne  van  sinen  zvorden. 

Jan,  dits  wonder  dat  ie  hore: 

Ghi  seydt  int  beghin  hier  vore, 

Dat  dat  volc  nu  beter  ware 

Dant  ye  was:   dits  contrare; 
5  Want  van  wat  state  wi  spreken, 

Ghi  vinter  in  grote  ghebreken, 

Ende  aldus  en  volghedi  niet  wale 

Uwer  redenen  ende  uwer  tale. 
Wouter,  een  peert  of  een  rent 
to  Die  en  sijn  niet  so  blent 

Van  sinne  alse  ghi  sijt. 

Men  moet  u  in  alre  tijt 

Al  dat  knuwen  dat  men  u  seyt, 

Alse  den  kinde  dat  in  de  wieghe  leyt. 
15  Ie  seyde  vore  ende  ie  lye  noch  des, 

Dat  tfolc  nu  also  goet  es 

Of  beter,  dat  ie  nu  sye, 

Dant  hier  vormaels  was  ye ; 

Maer  niet  en  makic  u  vroet 
20  Dat  tfolc  es  altemale  goet. 

Men  heeft  in  allen  stonden 

Beyde  goede  ende  quade  vonden, 

Also  men  doet  noch  heden  daghes ; 

Maer  die  meyninghe  mijn  ghewages, 
25  Dat  dat  volc  van  ertrike 

Also  goet  es  ghemeynlike, 

Ja  dleeke  volc,  alst  ye  ghewas. 

Oec  vermetic  mi  wel  das, 

Datmen  nu  meest  trouwen  siet 
30  Int  ghemeyne  weerlike  diet, 

Dat  sinen  arbeyt  daghelijx  verteert 

Ende  met  sinen  acVjer  hem  gheneert, 

Ofte  van  lande  te  lande  rent, 

Ende  met  comenscape  went, 
35  Des  die  meneghe  te  bat  heeft. 

Ja  al  dies  die  we  relt  leeft 

Steet  naest  Gode  bi  desen, 

Dat  willic  wel  ter  waerheyt  lesen ; 

Ja  sal  trouwe  staende  bliven, 
40  Dat  sal  bi  desen  tween  becliven. 

En  es  paeus,  bisscop  no  pape, 

Lantshere,  riddere  no  knape, 

Selen  si  haer  leven  hier  ontdraghen, 

Dese  twee  en  moetent  bejaghen. 
45  Oec  behoren  si  ghemeynlike, 

Ten  edelen  goeden  huwelike. 

Dien  God,  die  voersieneghe  wise, 

Yerst  maecte  in  den  paradise. 

Dits  doerdene  daert  al  aen  steet, 
50  Dat  der  werelt  anegheet 

Ende  daermen  trouwen  meest  aen  vent. 
Belghe  hem  die  wille:  —  in  achts  twent ! 

Dat  sijn  lantsheren  ende  prelate, 

Daer  ie  mi  minst  trouwen  toe  verlate, 
55  Ende  volc  van  gheesteliken  abite, 

Want  si  houden  verkeert  haer  vite ; 

Dat  doet  al  nijt  ende  ghierecheide, 

Also  ie  u  hier  vore  seyde. 

Du  leec  man,  en  ontsie  di  niet: 
60  Dat  paepscap  en  es  sekerre  niet 

Hemelrijx  dan  du  bes: 

Die  best  leeft,  best  es. 

Al  predect  tpaepscap  Gods  woert, 

Ende  haer  theologie  bringht  voert, 
65  Ende  du  sits  daer  voer  hare  voete, 

Doe  best  lichte  also  soete 

Ende  also  weert  voer  danscijn  ons  Heren 

Als  si  sijn  die  di  leren; 

Want  clergye  sonder  goet  leven 
70  En  can  ghene  salecheyt  gheven. 

Hets  beter  ene  doghet  allene 

Dan  alle  phylosophye  ghemene. 
Al  eest  oec  dat  si  di  biechten 

Ende  dine  ziele  verlechten, 
75  Ende  van  dinen  sonden  ontladen  daer, 

Du  best  lichte  also  claer 

Oft  claerre  voer  Gode  dan  hi 

Die  daer  absolveert  di. 

Al  bestu  in  scrif turen  blent, 
80  Daerom  en  twivele  di  niet  een  twent: 

Dijn  simpel  ghelove  clare 

Es  voer  Gode  also  mare 

Alse  eens  clercs,  des  benic  wijs, 

Die  XXX  jaer  lach  te  Parijs. 
85      Cristus  sprac  liefliker  mee 

Jeghen  dwijfken  van  Cananee: 

,,U  ghelove  becomt  mi  bat 

Dan  der  papen,  gheloeft  mi  dat", 

Want  al  sijn  scelden  ende  sijn  horeest 
90  Hadde  hi  op  die  papen  meest, 

Ende  die  berespte  hi  met  harder  tale; 
•  Maer  dat  wij  f  ken  bequam  hem  wale, 

Die  hi  opten  putte  vant, 

Ende  si  gheloefde  aen  hem  te  hant. 
95  Maer  wat  miraculen  Cristus  dede, 

Die  papen  bleven  in  hare  quaethede. 
Hore  mi  nu,   dorpman, 

Ende  legt  hier  dinen  sin  an: 

Du  die  leves  op  dinen  acker, 
100  Ende  te  dinen  labore  best  wacker, 

Du  best  also  seker,  sijts  ghewes, 

Alse  paens  ofte  bisscop  es. 

Lantsheren   ofte   ander  papen, 

Die  altoes  plucken  ende  rapen 
105  Dine  pine  ende  dinen  arbeyt, 

Daer  du  om  storts  dijn  sweyt, 

So  spreken  si  aldus: 

,,Iste  est  rusticus, 

Men  neme  hem  dat  hij   heeft, 
ïio  Het  es  scade  dat  hi  leeft". 

So  tijdt  men  hem  tferwoede  an, 

Ende  so  moet  die  onsculdeghe  man 

Verliesen  daer  sijn  goet, 

Weder  hijt  verboert  of  en  doet. 
115  So  duncket  hem  ghewonnen  al, 

Maer  om  datter  na  volgen  sal 

En  peynsen  si  twint  110  vele; 

Si  houden  hen  aen  die  dierste  morsele, 

Daer  si  haer  siele  mede  verworghen, 
120  Want  nieman  en  heeft  ghenen  morghen. 

Du  volre,  wever,  coepman, 

Scoemaker,  cledermaker,  stierman, 

Ende  alle  die  arbeyds  pleghen, 

Die  hier  van  den  minsten  sijn  gheweghen, 
125  Ende  met  pinen  wint  u  brodekijn, 

Ghi  selt  ghinder  van  den  meesten  sijn, 

Ende  vele  meerre,   dat  wetic  wale, 

Dan   deken,    prelate   ofte    officiale, 

Die  u  versmaden  ofte  verdrucken, 
130  Ende  u  goedeken  hier  afplucken, 

Ende  dat  uwe  verteren  in  welden 

Ende  in  hoverden,  daer  si  in  helden. 

Sijt  verduldech,  u  en  sal  niet  ghebreken: 

God  sal  u  harde  wel  wreken 
135  Ghinder  in  deewelike  vier; 

Ende  wet  dat  u  vernoye  hier 

Cort  es  ende  verganckelijc, 

Ende  ghinder  u  vroude  ewelijc. 

Die   nemmermeer  inde   en  heeft, 
140  Op  dat  ghi  wel  hebt  gheleeft. 

Sijt  alle  verduldech  ende  doet  wale: 

Hemelrijc  es  u  altemale. 
Ghi  leeke  liede  ghemeynlike, 
Die  sit  in  den  edelen  huwelike, 

145  Ende  u  met  redenen  gheneert, 
Of  uwes  selfs  renten  verteert, 
Ghi  sijt  met  Gode  lief  ende  weert, 
Want  al  ertrike,  hoe  dat  veert, 
Moet  bi  u  staen  sonderlinghe, 

150  Of  die  werelt  si  verghinghe. 

Ende  oec  machmen  in  u  scouwen 
Meer  dogheden  ende  trouwen 
Ende  godevruchten  ende  eren, 
Dan  in  prelaten  of  in  lantsheren; 

155  Ende  sal  trouwe  staende  bliven 
Dat  suldi  meest  toedriven. 

Hoc  dichters  dichten  sullen  ende  wat  si 
hantieren  sullen. 

Om  dat  die  leeke  van  allen  zaken 
Rime  ende  dichte  willen  maken 

Ghelijc  clerken,  dat  wonder  es, 
So  hebbic  mi  bewonden  des 
5  Dat  ie  nu  wil  bringhen  voort 
Wat  enen  dichter  toebehoort, 
Die  te  rechte  sal  dichten  wel; 
Want  dichten  en  is  gheen  spel. 
Drie  pointen  horen  toe 

io  Eiken  dichtre,  ende  segghe  u  hoe: 
Hi  moet  sijn  een  gramarijn, 
Warachtich  moet  hi  ooc  sijn, 
Eersaem  van  levene  mede: 
So  mach  hi  houden  dichters  stede. 

15       Gramarie  is  deerste  sake; 
Want  si  leert  ons  scone  sprake, 
Te  rechte  voeghen  die  woorde 
Elc  na  sinen  scoonsten  accoorde, 
Te  rechte  scriven  ende  spellen 

20  Ende  dat  pointelijc  voort  vertellen. 
Men  sal  ooc  voren  versinnen 
Hoemen  dat  dicht  zal  beghinnen, 
Middelen  ende  daer  toe  enden, 
Ende  uter  mater  ie  n  niet  wenden. 

25  Dat  prohemium  int  beghin 
Sal  verstandenisse  hebben  in 
Van  datter  volghet  na; 
Auctoriteite,  alsic  versta, 
Ende  exemple  daer  toe  mede 

30  Sullen  hebben  propre  stede, 
Daer  hem  behoort  te  stane 
Na  datter  materien  hoort  ane. 
Dat  einde  vanden  dichte  sal 
Dat  voorste  besluten  al, 

35  Ende  daer  toe  setten  proper  woort 
Also  tier  materien  hoort. 
Aldus  moet  die  dichtre  sijn 
Van  rechte  een  gramarijn; 
Want  die  niet  en  versinnet  des 

40  Wat  consten  gramarie  es, 

Alse  leecke  liede,  die  en  moghen 
Te  goeden  dichters  niet  doghen; 

Want  sine  hebben  gheen  fundament 

Daer  men  recht  dichten  in  kent. 
45  Wat  helpter  vele  of  ghelesen  ? 

Hi  moet  een  gramarijn  wesen 

Eride  te  minsten  connen  sine  parten. 

Dat  is  tbeghin  van  allen  arten: 

Die  des  niet  en  weet,  sijts  ghewes, 
50  Dat  hi  gheen  goet  dichter  en  es, 

Noch  dichter  00c  en  mach  sijn, 

Is  hi  Walsch,  Dietsch  of  Latijn. 
Tander  point  dat  ie  seide, 

Dat  is  warachticheide. 
55  Met  rechte  sullen  dichters  plien, 

Datsi  loghene  sullen  vlien; 

Want  een  dichtere  dats  een  poëte, 

Die  wel  wil  datmen  wete 

Sine  lere  ende  sine  scrifture, 
60  Ende  dattie  00c  ewelike  dure. 

Vintmen  sine  scrifture  valsch  dan, 

So  en  sal  nemmermeer  man 

Hem  van  rechte  gheloven  voort; 

Want  hi  heeft  dichten  verboort 
65  Ende  verloren  dichters  name, 

Ende  sal  hebben  des  ewelike  blame. 
Twee  dinghen  sijn  onder  dandre  al 

Daer  men  niet  in  lieghen  en  sal. 

Hystorien  dat  sijn  deene; 
70  Want  om  saken  enghene 

En  salmen  daer  in  lieghen  een  haer: 

Want  wilen  in  doude  jaer 

En  moeste  dichten  nieman 

Dan  hi  diese  scouwede  an, 
75  Alse  Darijs  Troyen  dede: 

Hi  sach  selve  die  waerhede 

Vanden  orloghe  altemale, 

Dat  hi  screef  scone  ende  wale, 

Also  hijt  sach  mitten  oghen; 
80  Want   en   hadde   niement   moghen 

Bescriven  dan  hi  diet  sach; 

Wantmens  doe  ghemeenlijc  plach, 

Ende  noch  met  rechte  soude, 

Waert  datmen  trecht  doen  woude. 
85  Daer  omme  heet  ment  hystoria: 

Hystoria,  alsic  versta, 

Coomt  van  hysteron,  ie  hout  in  dien: 

Dats  Griecsch  ende  luudt  also  vele  als  zien, 

Om  datmens  niemene  betrouwe 
90  Dan  den  ghenen  diet  aenscouwe. 

Hier  bi  zullen  die  dichtens  plien 

Harde  nauwe  voor  hem  zien, 

Als  si  van  hystorien  maken. 

So   nauwe   vallen   die   zaken, 
95  Datmen  uut  der  waerheit  keert, 

Als  ons  een  wijs  man  leert, 

Ende  tyen  sulken  ere  an, 

Dies  noit  scout  en  ghewan, 

Ende  sulken  werpen  si  in  donnere, 
100  Die  wel  waert  is  alre  ere. 

Dit  doet  een  deel  onwetenthede, 

Ende  nijt  wercter  dicke  mede 

Ende  00c  onste  van  gronde, 

Die  de  waerheit  slaet  van  monde. 
105  Hier  bi  blijft,  voorwaer  gheseit, 

Verholen  menighe  vromicheit, 

Menighe  duecht  ende  scone  daet, 

Die  nidicheit  van  monde  slaet. 

Dat  jammer  is  sonder  verdrach, 
iio  Dat  elc  niet  ghenieten  en  mach 

Sijnre  doghet  ende  sijnre  archeit  met: 

Dit  ware  nochtan  gherechte  wet. 

Die  heilighe  scrifture  seit  albloot, 

Dat  loghenen  die  ziele  slaen  te  doot, 
115  Ende  dat  wi  zullen  antwoorden 

Van  allen  ydelen  woorden/ 

Daer  die  rechte  rechtre  sal 

Doemen  dese  werelt  al. 

Jacob  van  Maerlant,  die  vader 
120  Is  der  Dietsche  dichtren  algader, 

Schelt  zere  die  logheneren, 

Die  valsche  materien  viseren, 

Die  si  subtij  Hij  c  connen  cleden 
Ende  met  sconen  woorden  leden: 

125  Alse  Kaerlen  ende  Octaviane, 
Den  welken  si  draghen  ane 
(Ende  00c  andren  goeden  lieden) 
Dinc  die  hem  noit  en  gheschieden. 
En  betaemt  haerre  eren  niet, 

130  Datmen  dese  belieghe  yet, 

Want  men  machse  ghenoech  prisen 
Metter  waerheit  in  vele  wisen. 

Men  leest  dat  Kaerle  voer  stelen: 
Ie  segt  u,  al  sonder  helen, 

135  Dat  Kaerl  noit  en  stal. 
Sulke  maken  00e  gescal, 
Dathi  Kaerle  hiet  die  man, 
Om  datten  sijn  vader  wan 
Op  enen  waghen,  aen  een  dienstwijf. 

140  God  die  gheve  hem  onlanghe  lijf, 
Die  dese  loghene  dachte 
Ende  eerst  in  plaetsen  brachte ! 
Want  Puppijn,  sijn  vader,  was 
Een  heilich  man,  sijt  zeker  das, 

145  Ende  wan  Kaerle  aen  sijn  vrouwe, 
Die  hi  ghegheven  hadde  trouwe 
Mids  der  heiligher  kerken  raet. 
Sijn  moeder  hiet  ver  Baertraet, 
Ende  was  dochter,  wi  lesent  dus, 

150  Eens  keisers,   hiet  Eraclius. 
Sijn  ouder  vader,  wildijt  weten, 
Was  Kaerl  Marteel  gheheten 
Ende  was  in  overspele  ghewonnen; 
Maer  niet  wi  gheweten  en  connen 

155  Wreder  op  karre  ofte  op  waghen: 
Ie  en  hoords'noit  boec  ghewaghen. 

Si  doen  ons  00c  verstaen, 
Dat    keyser  Octaviaen 
Bi  Lueven  wart  gheboren 

160  In  een  stede,  die  wi  horen 
Noemen  Ten  Zeven  Tommen. 
Mi  dunct  datsi  zere  dommen 

Die  dese  loghene  maken  cont, 
Daer  si  mede  verliesen  haren  stont. 

165  Octavianus  moeder  was 
Julius  zuster,  alsic  las, 
Gheboren  uut  Romen  der  stat. 
Wat  node  hadde  dese  vrouwe  dat 
Si  vier  hondert  milen  van  daer, 

170  Op  een  veld  woeste  ende  blaer, 
In  couden  ende  in  winde 
Ligghen  zoude  van  kinde  ? 
Ondanc   hebben   si   diet  peinsen 
Ende  dusdane  loghene  veinsen ! 

175  Want  si  daer  moort  werken  an, 
Die  belieghen  dus  goeden  man: 
Men  soude  hem  dichten  verbieden. 
Hets  waer,  si  willen  den  lieden 
Yet  nuwes  bringhen  te  voren, 

180  Om  dat  sijt  gherne  horen, 

Ende  dat  sire  lichte  aen  winnen 
Ofte  haren  name  doen  kinnen. 

Hets  waer,  Ysopus  ende  Aviaen 
Dichten  ende  doen  verstaen 

185  Ghedichten   van  vele   zaken, 
Van  dieren  alse  datsi  spraken: 
Dats  om  leringhe  diere  uut  gaet, 
Daer  men  des  volcs  wesen  bi  verstaet; 
Ende  menighe  ander  rime, 

190  Als  van  Reynaerde  ende  Ysegrime, 
Brunen  den  bere  ende  den  das. 
Dat  dese  dinc  vonden  was, 
Was  al  om  lere  ende  wijsheit, 
Als  ie  u  voren  hebbe  gheseit: 

195  Want  een  sin,  die  is  zwaer, 
Die  maken  exemple  claer; 
Want  in  parabolen  God  selve  sprac 
Sine  sermoene,  die  hi  vertrac. 
Men  mach  00c,  dat  ghi  dat  wet, 

200  Een  boerdekijn  vertrecken  met, 
Al  ist  dat  nie  en  gheschiede, 
Daer  omme  lachen  die  liede, 
VERWIJS,  Bloemlezing  II. 

Op  dat  en  is  niemens  lachter. 

Nochtan  so  bleeft  beter  achter; 
205  Want  wi  van  allen  ydelen  woorden 

Ten  oordele  sullen  antwoorden. 

Dus  en  salmen  Heghen  niet 

In  hystorien,  wats  gheschiet. 
Dander  willic  u  ruren: 
210  Dat  sijn  heilighe  scrifturen, 

Alse  viten  van  heilighen  lieden. 

Van  dinghen  die  hem  ghescieden 

Ende  van  wat  ter  heiligher  kerken  hoort 

En  salmen  lieghen  niet  een  oort; 
215  Want  die  heilighe  kerke  is  ghesticht 

Op  Jhesum  Cristum,  themelsche  licht, 

Die  allene  is  die  waerhede, 

Daer  ghene  loghene  en  wil  mede. 
Dat  derde  point  vanden  drien 
220  Dies  die  dichters  sullen  plien, 

Dat  is  eerachtichede, 

Alsic  u  hier  voren  seide ; 

Want  dichters  die  in  haer  dichten 

Al  aertrike  willen  berichten, 
225  Papen,  ridderen  ende  ander  heren 

Duecht  ende  wijsheit  willen  leren, 

Ende  hem  dicke  spreken  na, 

Dese  sullen,  alsic  versta, 

Hem  ten  duechden  keren  mere. 
230  Hets  den  lerare  leellijc  zere, 

Dathi  selve  niet  en  hanteert 

Doghet,   die  hi  enen  andren  leert, 

Alse  Cathoen,  die  wise  man, 

In  sinen  boec  wel  spreken  can. 
235       Nu  merct  dan  wie  dichtren  waren 

Wilen  inden  ouden  jaren: 

Moyses,  onse  heilighe  vader, 

Die  wilen  maecte  algader 

Die  vijf  boeke  scone  ende  fijn, 
240  Die  dat  beghin  vander  biblen  zijn. 

Josephus,  die  wel  gheraecte, 

Die  der  Joden  hystorien  maecte 


i88 


Ende  menich  boec,  als  een  clerc, 
Was  eersaem  in  al  sijn  werc. 

245       Aristoteles  ende  Catho, 
Seneca  ende  Plato, 
Oracius  ende  Ovidius, 
Boëcius  ende  Orosius, 
Die  dichtren  waren  al  haer  leven, 

250  Ende  some  van  hystorien  screven, 
Ende  eersaemlijc  altoos  hanteerden, 
Ende  selve  hilden  dat  si  leerden. 
Jheronimus,  die  heilighe  verlichtere 
Ende  die  edele  waerde  dichtere, 

255  Trac  die  bible  met  zire  pine 
Uten  Ebreeusche  in  Latine, 
Ende  den  zouter  mede  alsoe 
Ende  menich  groot  werc  daer  toe. 
Hi  hilt  altoos  waerhede, 

260  Waer  hi  quam  telker  stede; 
Want  dat  Latijn,  waerlijc, 
Den  Ebreeuschen  is  so  ghelijc, 
Datmen  niet  en  wert  gheware  des 
Dat  teen  yet  dan  tander  es. 

265       Aldus  sullen  dichters  mecken, 
Die  scrifturen  uuttrecken 
Van  eenre  spraken  in  dander  sprake, 
Datsi  om  ghene  zake 
Te  scrivene  en  onderwinden 

270  Anders  dan  sijt  daer  vinden; 
Want  uut  des  auctoors  woort 
En  salmen  niet  gaen  een  oort, 
Ende  uter  materien  winden  twint, 
Alsic  u  voren  dede  bekint. 

275       Seghebrecht  00c  van  Gembloos 
Screef  die  waerheit  altoos; 
Want  hi  was  een  coroniste, 
Een  die  beste,  die  men  wiste. 
Vincent  00c  die  Jacoppijn, 

280  Die  vier  partien  in  Latijn 
Vanden  Spieghel  Hystoriale 
Scone  toebrochte  ende  wale, 

Was  goet  gramarijn,  dat  ghijt  wet, 
Warachtich  ende  eersaem  met. 

285       Dit  waren  die  clerke  , 
Die  wilen  die  goede  werke 
Toeleiden  in  ghescrifte, 
Niet  om  onste  noch  om  ghifte, 
Maer  om  ghemeen  oorbaer  daer  toe, 

290  Datse  nature  vermaende  doe. 
Noit  men  00c  en  ondervant, 
Dat  Jacob  van  Maerlant 
Loghene  dichte  of  voortbrochte, 
Hoe  nauwe  dat  ment  ondersochte; 

295  Want  sijn  leven  was  eersaem, 
Als  enen  dichter  wel  betaem. 

Wie  recht  dichter  wesen  sal, 
Dat  moet  hem  meest  ofte  al 
Van  naturen  in  sijn  geboren 

300  Met  dinghen,  die  daer  toe  horen. 

Dient  nature  niet  en  hadde  ghegheven, 
Alle  die  ghene  die  nu  leven 
En  soudent  hem  niet  leren  wel, 
Want  dichten  dat  en  is  gheen  spel: 

305  Het  moet  comen  uut  reynen  zinne, 
Daer  gheen  commer  en  is  inne, 
Ghiericheit  noch  felheit  met, 
Daer  de  menighe  mede  is  besmet. 
Rechte  dichters,  hoe  dat  vaert, 

310  Sijn  groots  loons  wel  waert, 

Die  doghet  houden  ende  waerhede 
Ende  eersaem  leven  daer  toe  mede. 
Men  mochter  ontberen  twint; 
Want  dat  nuwe  ende  toude  testamint, 

315  Alle  rechte  ende  onse  wet 

Ende  onse  ghelove  daer  toe  met, 
Hantvesten  ende  hystorien, 
Daer  goet  of  sijn  die  memorien. 
Waren  te  niete  al  ghegaen, 

320  En  hadde  die  dichter  gedaen, 
Bi  wien  si  behouden  bliven 
Mids  sijn  dichten  ende  sijn  scriven. 

Nu  willic  u  segghen  ter  vaerde, 
Welke   dichters   sijn  van  aerde. 

325  Sulc  is  die  dicht  van  minnen, 

Om  dat  hi  sijn  lief  wil  ghewinnen; 
Sulc  dicht  openbare, 
Om  dat  hi  gherne  namecont  ware; 
Sulc  dicht  00c  om  gheniet ; 

330  Maer  dat  dichten  en  is  niet 
Van  naturen  gheboren  in; 
Want  si  dichten  om  ghewin, 
Sonder  der  naturen  beheet. 
Een  rechte  dichtere,  God  weet, 

335  Al*waer  hi  in  enen  woude, 
Dat  hi  nemmermeer  en  soude 
Van  dichtene  hebben  danc, 
Nochtan  soude  hi  herde  onlanc 
Sonder  dichten  daer  gheduren, 

340  Want  het  hoort  te  sire  naturen: 
Hi  en  mochts  niet  laten,  al  woude  hi. 
Dichten  moet  uut  herten  vri 
Comen  ende  uut  claren  zinne, 
Daer  God  behoude  inne 

345  Eiken  dichter,  die  waerheit  mint. 
Hier  mede  is  dit  dicht  gheïnt. 

Vs.  290 — 732. 

Ghierecheit  es  een  tempeest  van  moede 
Om  hope  van  ghelde  oft  van  goede 
Te  crighen,  die  altoes  doet  gapen 
Die  herte  hoe  hi  tgelt  mach  rapen, 

5  Weder  met  rechte  so  qualike. 
Dits  een  sonde,   die  op  ertrike 
Sere  regneert  nu  ten  tiden. 
Ie  salt  verclaren  int  overliden, 
Hoe  vele  graden  hier  uut  comen, 

10  Ende  die  int  Latijn  noemen. 

Ambicio  so  heet  die  eerste  graet; 
Symonia  hier  na  staet; 
Die  derde  graet  hiet  Usura; 
Die  vierde  Latrocinia; 

15  Die  vijfte  hiet  Perjuria; 
Die  VI  Rapina; 
Die  VII   Injusta  Iudicia; 
Dit  sijn  die  grade,  als  ie  versta, 
Der  ghiericheiden  int  Latijn. 

20  Negheen  vreseliker  venijn 

Was  nie  ter  zielen  behoef  ghevonden; 
Want  van  allen  anderen  sonden 
Moghen  die  papen  wel  ontbinden 
Die  zielen,  sonder  daer  si  vinden 

25  Onrecht  goet  te  gader  ghedreven: 
Dat  moet  men  emmer  wedergheven, 
Oft  spapen  hant  gheleecht  op  thoeft 
Helpt  der  zielen  niet,  des  gheloeft; 
Ende   dese   sonde   es  soe  ghemeyne, 

30  Al  en  ware  sonde  el  engheyne 
Dan  allene  ghierichede, 
Daer  bleve  menich  verloren  mede, 
Soe   ie  hier  na  sal   ontladen 
Int  bediet  van  desen  graden. 

35       Ambicio  is  die  ierste  graet, 
Die  uter  ghiericheiden  gaet. 
Dit  es  als  een  te  ghevene  pliet, 
Om  dat  hi  enen  anderen  gheven  siet, 

Ende  na  der  ghiften  es  hem  leet, 
40  Dat  hem  die  pennich  so  saen  ontgheet: 

Hij  gheeft  den  pennich  om  der  werelt  ere, 

Ende  ghenen  danc  weets  hem  onse  Here. 

Al  doet  hijt  in  cantaten, 

Hi  scaemt  hem  dat  hijt  sonde  laten; 
45  Die  ghifte  en  comt  niet  nter  herten, 

Mer  om  der  werelt  ere  begherten. 
Den  andren  graet,  als  ie  versta, 

Dien  so  noemic  Symonia. 

Desen  graet  mach  men  wel  merken 
50  In   gheleerden,    papen   ende   clerken; 

Waer  dat  woent  een  gheestelijc  prelaet, 

Daer  moechdi  vinden  desen  staet. 

Want  als  beneficien  worden  gestelt  in  kerken, 

Men  gheefse  dan  gheenen  armen  clereken, 
55  Maer  om  eere,  om  bede  oft  om  ghelt 

So  sijn  die  beneficien  nu  alle  ghestelt. 

Al  dusdanighe  sonden  noemt  men  Simoniën. 

Wy  sien  oec  mede  in  canesiën, 

In  abdiën  meer  oft  minder, 
60  Dat  sijn  al  riker  lude  kinder, 

Diet  gheestelike  goet  besitten; 

Si  en  connen  dammen,  graven  110  spitten, 

Noch  doen  enighe  hantgewerken: 

Men  gheeft  hen  crime,  so  sijn  si  clerken. 
65  Diese  proeft  doet  hem  segghen  niet  mee 

Dan  in  den  souter  een  vers  of  twee, 

Also  men  leert  in  leeken  scolen. 

Die  leeke,  die  clergie  sien  dolen 

In  desen,  si  meenen  in  haren  sin, 
70  Datter  gheen  mesdoen  es  in, 

Ende  segghent  oec  int  openbare: 

,,Waert  dat  so  grote  sonde  ware. 

Als  die  papen   segghen  int  sermoen, 

Si  en  soudens  selve  niet  doen 
75  Soe   vele   als   si   ghemeynlijc  pleghen". 

Dus  gaen  die  blinde  die  cromme  weghen 

Ende  leyden  elc  andren  in  den  vliet. 

Mer  dit  en  salse  ontsculdighen  niet, 


193 

Als  God  ten  ordele  comen  sal: 

80  Haer  werken  sullen  hen  volghen  al, 
Also  wel  den  leeken  als  den  clercken, 
Dat  mach  men  in  Jobs  boec  merken, 
Diet  scrivet  tot  eiken  ende  niemant  los: 
,, Opera  enim  illorum  sequuntur  Mos". 

85  Die  leeke  sullen  volghen  ende  merken 
Der  papen  woorde  in  der  kerken; 
Mer  haer  ghebreke  sullen  si  vlien 
Ende  op  haer  ydele  werke  niet  sien. 
Dat  meeste  deel  der  predicaren, 

90  Wanneer  si  staen  ende  openbaren, 
Hoe  men  sal  scouwen  alle  quaethedey 
Soe  swigen  si  van  der  ghierichede; 
Want  spraken  si  van  hare  te  vele, 
Si  nepen  hen  selven  bi  der  kelen. 

95  Ie  hebbe  prochipapen  bekent, 
Die    selve   maecten   dat   testament, 
Daer  haer  prochiane  ziec  laghen; 
Haer  ondanx  ende  oec  der  maghen 
Waest  beseghelt   ende   bescreven, 

100  Eer  si  tsacrament  wilden  gheven. 

Men  vint  noch  wel  sulken  cappellaen, 
Als  hi  tot  enen  zieken  sal  gaen, 
Ende  hem  niet  en  wille  gheven 
In  sijn  testament  bescreven, 

105  Soe  gaet  hi  bidden  ende  daghen  sere: 

,,Ic  en  soude  niet  dorren  voer  minen  Here 
Comen  met  desen  testamente." 
Dus  crighen  die  prochipapen  renten 
Ende  maken  Gode  om  vercoopen. 

110  Daer  sijn  noch  Tudase  bi  hopen, 

Die  Cristuse,  ghinghe  hi  noch  op  derde, 
Verraden   souden   ende   doen   onwerde, 
Op  datter  hem  testament  af  quame. 
Owy  der  jamerliker  blame ! 

115  Al  heeten  si  gheestelike  prelaten, 
In  haer  werken  sijnt  meest  Pilaten. 
Desen  selven   graet  es  oec  ghestelt 
Den  ghenen  die  prediken  om  ghelt 

Ende  hueren  twoert  Gods  om  voert  te  vercopen, 

120  Als  dese  questeerts,  die  omme  lopen 
Ende  loven  aflaet,  ende  scelden  quite 
Als  tsmenschen  sonden  om  een  mite. 
Wee  hen !  ende  tot  hoerre  scanden 
Ende  oec  der  gheenre  diese  uutsanden, 

125  Dat  si  tfolc  aldus  bedrieghen, 

Haer  ghelt  aftuyschen  ende  ontliegen ! 

Die  derde  graet  hiet  Usura, 
Dats  woeker,  als  iet  int  Latijn  versta, 
Dats  als  men  meer  ontfaet  oft  gheeft 

130  Van  ghelde  dan  men  gheleent  heeft. 

Daer  es  sulc  die  ghelt  te  nemen  ontsiet, 
Maer  bidmen  ten  eten,  hine  weyghers  niet, 
Of  wilt  men  hem  andere  hoefscheit  doen, 
Eest  causen,  rocken,  hemden  oft  scoen, 

135  Dat  neemt  hi,  maer  hine  wille  niet  woekeren. 
Maer  desen  telle  ie  vore  den  cloeckeren; 
Want  wat  men  hem  ghevet,  hi  wille  meer. 
Ende  sulke  weten  enen  anderen  keer: 
Men  set  hen  voer  haer  ghelt  in  hant 

140  Coren,   beesten,   huys,   erve  oft  lant, 
Dat  deerdendeel  beter  es  oft  bet: 
Dit  heet  in  coop  tot  jaren  gheset; 
Want  dieghene  die  tghelt  ontfaet 
Maecht  lossen  binnen  der  tijt,  daert  op  staet; 

145  Staet  langher,  soe  es  sijn  recht  verloren, 

Ende  die  tghelt  leent  bruuct  tgoet  daer  voren, 
Alle  die  bate  ende  tghenot 
Des  goeds  vore  dat  overscot 
Van  der  baten  van  sinen  ghelde. 

150  My  duncke,  diet  wel  te  rechte  spelde, 
Dat  woeker  es  of    also  quaet. 
Nu  es  daer  noch  een  ander  graet 
Van  ouden  luden  of  jonghen  kinderen, 
Of  ledighen  menschen,  die  node  minderen 

155  Haer  goet,  maer  gheen  ambacht  connen; 
Dese  sal  men  quanchuys  gonnen, 
Dat  si  haer  ghelt  redelijc  leenen: 
Dat  si  X  penninghe  om  eenen, 

Ja    sulc  van  achte,  sulc  van  viven, 

160  Ende  dit  sal  men  voer  renten  scriven, 
Omdat  si  hen  des  woekers  scamen ; 
Al  waert  dat  si  van  M  eenen  namen, 
Soe  salt  voer  Gode  woeker  heten. 
Wee  allen  den  ghenen,  diet  wel  weten 

165  Ende  daertoe  raden  ende  consenteren; 
Si  sijn  sculdich  der  wraken  ons  Heren. 
Men  saelt  goed  winnen  met  goede, 
Met  avonturen  ende  met  voorspoede, 
Als   God  der  op  verscinen  laet; 

L/O  Maer  die  een  naeldewert  goets  ontfaet, 
Dat  men  eenen  andren  leent, 
Hets  woeker;  —  siet  wel  wat  ghi  meent, 
Ghi  richters,   die  hier  over  sit, 
Hoe  swaerlijc  ghi  u  ziele  besmit: 

175  Ghi  lijt  ende  bringhet  in  eenre  zede, 
Daer  tfolc  hem  selven  verdoemt  mede, 
Ende  daer  God  om  plach  te  plaghen 
Lant  ende  steden  in  ouden  daghen, 
Ende  noch,  al  beidt  hi  lanc,  sal  doen, 

180  Want  ghy  sijtter  al  af  occusoen. 

Nu  es  des  woekers  broeder  voorcoep, 

Die  nu  sere  heeft  allen  loep 

Daer  men  comenscape  doet; 

Want  nu  men  quans  niet  woekeren  moet 

185  Voor  die  boete,  die  daer  op  staet, 
Soe  vinden  si  enen  anderen  raet: 
Si  doen  huse  ende  kelnaers  vollen 
Met  yser,  met  vlasse,  coren  oft  wolle, 
Ende  vorderen  coopwijf  oft  coopman. 

190  Ghemate   lude   comen   dan, 

Die  des  goets  hadden  wel  een  deel, 
Ende  niet  verghelden  moghen  gheheel, 
So  moeten  sijt  coopen  jeghen  desen, 
Of  si  moeten  daer  sonder  wesen. 

195 'Slet  hi  dat  si  sijn  in  sorghen, 

Hi  troestse  ende  seit:  ,,Ic  sal  u  borghen. ' 
Daer  vercoopt  hi  ende  gheeft 
Dat  hi  selve  niet  en  heeft: 

Dats  dach  ende  tij-t,  also  diere  als  tgoet; 
200  Want  men  den  derden  penninc  moet 

Dierre  coopen  dant  es  wert, 

Om  dat  men  des  daghes  beghert: 

Ja  sulc,   dat  noch  quader  si, 

Vercoopt  sijn  goet  op  daghe  ende  hi 
205  Coopet  weder  om  ghereet  ghelt, 

Den  derden  penninc  min  oft  die  helt; 

Of  heeft  hijs  selve  te  doene  scame, 

So  doet  een  ander  in  sinen  name, 

Maer  der  sonden  en  acht  hi  niet: 
210  Dits  al  woeker,  wie  soos  pliet. 

Al  maken  si  Gode  eenen  vlassen  baert, 

Si  varen  allen  ter  hellen  waert. 
Die  vierde  graet  volcht  hierna, 

Die  heet  Latrocinia, 
215  Dats  diefte,  als  goet  te  nemen  met  vare, 

Daer  mens  niet  en  wort  gheware, 

Te  stelene  in  heimelike  steden, 

Of  valsch  ghelt  op  ketel  smeden, 

Borsen  sniden  om  dat  ghelt, 
220  Of  van  den  riemen  tselver  smelt, 

Of  beesten  bi  daghe  of  bi  nachte 

Stelen  ende  villense  om  die  vachte; 

Want  dit  moet  men  al  met  vare  doen, 

Ende  decke  crigen  si  haren  loen. 
225  Die  oec  beleit  hebben  van  steden, 

Ende  dan  met  machte  by  ghierichede 

Nuwe  assisen  ende  scalke  ocketten 

Op  tfolc  visiren  ende  insetten, 

Op  dat  sire  af  ghenieten  moghen : 
230  Of  ander  beleyders,  die  daer  na  poghen, 

Dat  si  der  ghemeenten  goet  van  der  poort. 

Dat  totten  ghemeynen  orbaer  hoert, 

An  haer  selves  bate  legghen: 

Dats  quader  dan  diefte,  mach  ment  segghen, 
235  Want  si  stelent  al  den  armen, 

Diet  met  pinen  bes  weten  ende  becarmen. 

God  haetse  allen  die  des  pleghen, 

Ende  al  tgemeene  bet  es  hen  jegen; 

Elc  haetse  oft  vloexe  lude  oft  stille. 
240  Oec  valtet  dicke,  wachts  hem  die  wille, 

Dat  si  in  haer  sonden  smoren 

Sonder  biechte,  soe  blijft  verloren 

Die  ziele,  dats  te  duchten  zere. 

Dat  goet  en  sal  oec  nemmermere 
245  Op  haer  oer  ten  derden  erven: 

Dus  laet  God  die  quade  verderven; 

Want  men  mach  met  lichten  dinghen 

Die  quade  ghewoente  niet  weder  af  bringhen. 

Soe  wort  die  ghemeente  dan  verwoet 
250  Om  dat  onrecht  dat  men  hem  doet, 

Ende   maken   ghevecht   ende   discort, 

Daer  dicke  af  comt  ghewelt  ende  moert; 

Ende  van  al  datter  in  messciet 

So  is  hy  oersake  die  teerst  beriet. 
255  Die  oec  om  gonst  oft  om  scat 

Die  ghemene  vriheit  van  der  stadt 

Ontrichten  ende  breken   laten, 

Sijn  ghierich,  valsch,   voer  Gode  verwaten. 

Die  corn  oft  wijn  oft  ander  goet 
260  Valscht  anders  dan  God  wassen  doet, 

Olie,  botere,  wolle   of  vlas, 

Dats  grote  sonde:  elc  hoede  hem  das. 

Die  wijn  bereiden  of  maken  claer, 

Die  droeve  is,  lanc  ende  swaer, 
265  Si  dooden  die  lude  ende  maken  cranc; 

Als  si  mesvallen  in  den  dranc, 

Daer  sijn  si  allen  af  occusoen. 

Alle  diet  raden  of  diet  doen 

Sijn  van  der  graden  Gods  versteken; 
270  Ende  al  eest  dat  sire  biechte  af  spreken, 

Elc  pape  hem  te  absolveren  wacht, 

Want  den  busscope  toehoert  of  sijn  macht. 

Die  vunsch  coren  minghet  met  niewen 

Of  dat  droghe  met  water  bescryewen, 
275  Soe  dijnt  het  ende  waert  te  mere  vele: 

Of  backers,  die  semel  doen  in  haer  mele 

Meer  dan  die  scoef  opt  feit  uutgaf, 

Of  hoer  broet  backen  te  laf 

Van  water,  opdat  te  meer  sal  weghen, 
280  Dats  al  valseh;  —  wachtens  hem  dies  pleghen! 

Die  den  andren  sijn  erve  ontmet, 

Of  palen  uuttreckt  oft  verset, 

Of  wie  anders  ghevet  quade  mate, 

Of  goet  ontweghet  om  sijn  bate, 
285  Ie  segt  hem,  es  hi  Duutsch  of  Walsch, 

Dats  ghiericheyt,  in  Dietsche  valseh. 

Een  joncman  die  een  huwelij c  doet 

Aen  een  out  wijf  om  haer  goet, 

Daer  hi  gheen  kindre  an  mach  winnen, 
209  Dats  ghierighe  sonde  ende  luttel  minnen; 

Ten  ware  kenlijc  openbare, 

Dat  orbarlike  noetsaken  ware. 

Die  hoopt  of  wacht  om  anders  doot, 

Om  sijn  goet,  dats  sonde  groot. 
295  Comans  ofte  wisselaren. 

Die  hen  metten  ghelde  ghenaren, 

Ende  den  swaren  goeden  penninc  uutwieden, 

Ende  den  lichten  quaden  weder  bieden, 

Ende  brenghen  dat  goede  ghelt  van  weghe, 
300  Dats  een  quade,  ghierighe  pleghe. 

Wisselhouden,   dats  woekers  quader, 

Want  hi  es  des  goets  pennincs  verrader, 

Hi  weet  altoes  wat  hem  baet, 

Eer  hine  wisselt  oft  ontfaet. 
•305  Diet  geit  scroden  ofte  besniden, 

Moghen  oec  aen  desen  graet  wel  riden; 

Het  sijn  die  sondichste  dieften  die  men  doet, 

Want  si  stelen  alder  lude  goet, 

Eest  rijc  oft  aerm,  leec  oft  clerc: 
310  Dits  ghiericheit  ende  sduvels  werc. 
Die  vijfte  sonde  die  hier  uyt  gaet, 

Die  ie  hete  den  vijf  ten  graet, 

Die  der  dieften  volghet  na, 

Die  noemic  Perjuria, 
315  Dats   in  Duutschen   gheseyt   versweren. 

Hier  mede  hen  vele  lude  gheneren. 

Dese  diefte  es  argher  in  velen 

Dan  daer  men  met  anxste  moete  stelen; 

Want  si  roepen  totter  stonden 
320  Gode  te  hare  valscher  orconden, 

Also  ie  sal  verclaren  hier  na, 

Als  ie  ten  X  gheboden  ga. 
Die  VI  graet  hiet  Rapina, 

Ende  es  een  sonde,  die  verre  ende  na 
325  Onder  die  edele  lude  wel  es  bekint: 

In  Dietschen  heet  ment  tassament. 

Dit  sijn  ontscamel  edelinghe  of  heeren, 

Die  haer  volc  roven  ende  transeneren. 

Als  edelinghe  hebben  arme  maghen, 
330  Diese  in  hare  quaetheit  draghen, 

Soe  worden  si  volghende  desen  graet. 

Soe  wie  nu  hevet  enighe  staet, 

Die  en  scamet  hem  niet  een  blat, 

Dat  hi  sine   gheburen  bescat: 
335  Het  dunct  hem  eere  dat  hijt  doet. 

Een  simpel  man,  hi  en  heeft  lijf  no  goet. 

Die  enen  onscamelen  here  heeft, 

Eest  dat  hi  hem  niet  en  gheeft, 

Dat  hi  hem  heischet  van  sinen  goede, 
340  Hi  slaten  metter  langher  roeden, 

Of  raet  op  hem  valsche  loeghen. 

Dander  en  can  soe  vele  niet  toeghen 

Daer  jeghen,  dat  hem  iet  mach  baten, 

Hi  en  moet  daer  van  den  sinen  laten 
345  Also  vele  als  den  here  ghenoecht. 

Hi  wort  bedraghen  ende  ghewroecht 

Van  soe  vele  quader  saken, 

Hy  en  can  tot  gheender  onscout  gheraken, 

Nochtan  dat  hy  daer  noyt  om  en  dochte. 
350  Ander  heeren  sijn  van  selken  ambachte, 

Dat  sy  riden  ghewapender  hant, 

Ende  halen  die  rike  lieden  opt  lant 

Verradelijc   uut  haren  huze, 

Ende  slaense  in  stocken  met  groter  confusen 
355  Op  naer  casteelen  oft  op  haer  borghen, 

Daer  sy  dan  sitten  ende  leven  in  sorghen. 

Sy  pijnse  dan  met  tormente  so  groet, 

Dat  sy  dicwile  bicant  sijn  doet, 

Om  van  hem  goet  te  hebben  oft  scat, 

360  Anders  en  weten  sy  hem  witen  wat. 
Dit  selve  doen  sy  oec  den  coepman: 
In  bosschen,  in  velde  sy  comen  daer  an, 
Daer  hi  wandelen  waent  met  vreden; 
Daer  comen  sy  danne  op  hem  ghereden, 

365  Sy  slaen,  sy  steken,  sy  nemen  hem  tsijn. 
Dat  willen  dan  luden  van  wapen  sijn, 
Ende  selen  goede  lieden  heeten ! 
So  waer  dat  sy  oerloghe  weten, 
Daer  verhueren  sy  haer  lijf, 

370  Om  te  doden,  te  roven  man  ende  wijf, 
Om  de  steden  te  bernen  ende  te  verraden, 
Die  hem  noyt  niet  en  misdaden. 
Och  dier  neringhe  ende  der  pleghen, 
Dat  sy  hare  aldus  Gode  ontweghen ! 

375  Ja,   sy  versmaden  oec  ende  blameren 

Den  ghenen  die  haer  broet  winnen  met  eeren 
Sy  hetense  carels  ende  vyleyne. 
Haer  ontfermen  ende  haer  doecht  is  cleine, 
Sy  sijn  in  die  quaetheit  so  verhart, 

380  Datter  nimmermeer  doghet  an  en  wert. 
Hare  ambacht  dat  is  roef  ende  moert, 
Dat  leeren  sy  haren  kinderen  voert. 
Hoe  wee  so  mach  hem  sijn  te  moede 
Dien  sy  ghecrighen  onder  haer  roede ! 

385  Nochtan  hoe  vele  quaets  dat  sy  pleghen, 
Sy  hebben  heeren  die  se  dreghen, 
Ende  mededeylen  an  haer  roven, 
Ende  loven  hem  huyze,  daer  sy  boven 
Ter  noet  op  riden  ende  hebben  onthout. 

390  Dese  heeren  tellic  menichfout 
Argher  dan  die  dese  ondaet  doen, 
Ende  sy  sijnder  al  of  occusoen; 
Maer  dit  sijn  so  ghemein  saken, 
Dat  sire  gheen  conciencie  of  en  maken; 

395  Si  nemen  na  haren  werken  dunct  mi, 
Dat  God  noch  hemel  noch  helle  en  si, 
Noch  na  dit  leven  gheen  lijf  hier  boven; 
Want  elc  levet  gherne  na  sijn  gheloven. 

Den   sevenden   van   desen   graden 
400  Wille  ie  u  in  Dietschen  ontladen, 

Wat  hi  es  ende  wat  men  daer  in  mesdoet. 

Menich  richter,  waer  hijs  vroet, 

Diet  vele  liever  mochte  laten, 

Die  onrecht  wijst  om  enigher  baten, 
405  Die  volghet  desen  graet  na: 

Dits  Injusta  Judicia; 

Hier  af  es  die  verstannesse 

In  Dietschen:  onrecht  vonnisse. 

Leid  een  scepen  of  raet  in  scouden 
410  Jeghen  enen,   dien  hijt  wille  onthouden, 

Sijn  gheselle,  die  by  hem  sit, 

En  weet  gheen  vonnisse  op  dit. 

Al  heeft  hi  goede  brieve,  nochtan 

Men  seit:    ,, Wildijs  bliven,   Jan, 
415  An  ons  segghen,  hets  u  goet, 

Ende  wi  raden  u  dat  ghijt  doet". 

Blijft  hijs,  soe  moet  hi  gheven  dach, 

Ende  of  hijt  dan  ghecrighen  mach, 

Dats  scoene;  ende  eest  dat  hijs  niet  en  doet, 
420  So  heeft  hi  ondanc  ende  evelen  moet. 

Wil  hi  dan  metten  rechte  voert 

Soe  es  sijn  reden  qualic  ghehoert; 

Die  rechter  nemet  op  sinen  danc 

Sijn  beraet  ende  settet  uut  so  lanc 
425  In  vorsten,  dat  hem  des  lopens  verdriet 

Ende  heeft  liever  half  recht  dan  niet; 

Soe  gaet  men  plaesteren  ende  maken. 

Aldus  eest  met  vele  zaken, 

Datten  riken  anegaet, 
430  Oft  den  ghenen  daert  recht  aen  staet: 

Den  enen  biet  men  trecht,  dander  moetet 

Si  versuptilen  ende  verdoeken  [zoeken. 

Trecht  in  soe  menigher  manieren 

Met  niewer  consten,  die  si  versieren, 
435  Ende  maken  tonrecht  soe  ghemeen, 

Dat  men  recht  ende  onrecht  gheen 

Vaerinc  onderkinnen  sal. 

Het  dunct  mi  nu  overal: 


202 

Wijst  mi  den  man,  ie  wise  u  trecht. 
440  Die  taelmanne  hebben  hier  oec  af  plecht, 

Ende  moghen  hier  in  wel  verboeren, 

Die  haer  tonghe   om   ghelt  verhueren, 

Want  si  die  richters  dicke  verblinden 

Met  losen  vonden  die  si  vinden, 
445  Dat  si  sitten  als  dwaze  of  doeren, 

Die  niet  ghevroeden  wat  si  hoeren, 

Of  dincken  dat  si  swoeren  den  eet, 

Recht  te  doene  om  lief,   om  leet, 

Dat  niet  te  laten  spade  noch  vroe, 
450  Dat  God  hen  hulpen  moet  alsoe. 

Ende  God  sal  hem  also  dan 

Helpen,  daer  nes  geen  twivel  an. 

Verstaen  sijs  niet,  als  menighe  doet, 

Soe  leerent  dan  so  vele,  dat  sijs  sijn  vroet, 
455  Eer  dat  si  ten  rechte  comen; 

Want  wien  si  met  onrechte  doemen, 

Dat  sal  God  op  hem  wreken  houde ; 

Want  haer  onwijsheit  es  gheen  onscoude. 

Daer  es  oec  sulc  die  swighet  ende  hoert 
460  Ende  latet  onrecht  driven  voert, 

Ende  meynt  dat  hijs  en  hevet  ghene  scout; 

Maer  alsoe  sculdich  es  hi  die  hout 

Die  coe,  als  hi  es  diese  vilt. 

Swighet,  ghi  richters,  oft  ghi  wilt, 
465  Elc  sit  voer  hem  selven  daer: 

Laet  ghi  tonrecht  maken  claer 

Ende    swighet   sonder   spreken, 

God  en  salt  niet  min  an  u  wreken 

Dan  oft  ghijt  selve  wiset  of  daet; 
470  Siet  ghi  anders  hoe  ghi  ten  rechte  gaet. 

Oec   sijn  somighe  rike  lieden, 

Die  ter  doot  restoor  ghebieden, 

Als  quans:  ie  wil  wedergheven 

Dat  ie  onthiel  in  mijn  leven. 
475  Als  dan  die  arme  lude  comen, 

Wye  men  tierst  heeft  afghenomen, 

Dan  gaet  men  daer  jeghen  viseren  ende  dinghen, 

Om  dat  men  iet  daer  uut  mocht  wringhen; 

VERWIJS,  Bloemlezing  II.  14 

Soe  gheeft  men  hem  dan  van  viven  twee, 
480  Ende  sulc  tijt  eer  min  dan  mee. 

Die  armen,  die  niet  waenden  hebben  ghehad, 

Sijn  blide  dat  si  ghecrighen  wat; 

Met  dat  si  hebben  si  henen  trecken. 

Dan  comt  die  doot  ende  steekt  den  vrecken, 
485  Die  testament  dus  heeft  besneden, 

Ende  stierten  ter  langher  droefheden. 

Andere  stichten  voer  haer  doot 

Met  quaden  goede  missen  ende  sanghe  groot, 

Of  capelrien,   of  outaren: 
490  Dat  sal  ie  hierna  verclaren, 

Wien  dat  daer  af  comt  profijt. 

Wat  noet  is  den  studere. 

Die  studeren  wil  ende  leren 
Sal  den  sin  algader  keeren 
Totter  dinc,  lude  ende  stille, 
Daer  hi  in  studeren  wille, 

5  Met  neerste  groet,  gheloves  mi; 
Ja  in  dinghe  die  nuttelic  si, 
Ende  die  den  man  moghen  bringen 
Te   goeden  state   ende   dinghen. 
Men  sal  eerst  leeren  dat  men  hoert, 

io  Ende  dat  namaels  leren  voert. 
Niemen  soude,  alse  wi  lesen, 
Te  vrouch  meester  willen  wesen; 
Want  men  moet  pinen  menighen  dachr 
Eer  men  ten  hoochsten  comen  mach; 

15  Ende  oec  ter  eeren  van  eerdrike 
Ne  mach  men  niet  comen  haestelike, 
Men  moet  die  tij t  langhe  leiden 
In  sorghen  ende  in  arbeiden. 
Men  sal  eerst  dat  cleene  leeren, 

20  Ende  dan  ten  meeren  keeren. 
Hets  beter,  alsic  versta, 
#Dat  men  neder  op   den  pleine   ga, 
Dan  men  boven  op  toghe  liepe, 
Ende  viele  in  den  dale  diepe. 

25  Een  wijs  man  seit  dese  dinc: 
,,Deen  wech  die  een  nie  en  ghinc 
Sal  hi  alleene  niet  bestaen, 
Hine  sal  eenen  doen  voren  gaen. 
Die  vlieghen  wil  eer  hi  vloeghel  heeft. 

30  Dicken   ghevalt  hem  dat  hi  sneeft. " 
Een   jonghere,    die   wille   leren, 
Hi  sal  sinen  meester  eeren, 
Ende  hem  oec   sijn  onderdaen, 
Ende  met  hem  oec  gherne  gaen, 

35  Ende   wat   hi   seit  wel   verstaen, 
Ende  met  ghenoechten  anevaen. 
Alse  die  meester  hevet  voren 
Jonghers  die  neerstelike  horen, 
So   glorifiert  hi   in   dat, 

40  Ende  leest  hen  vele  te  bat. 

Niemen   utet   gherne    sijn   wort, 
Daer  ment  niet  gherne  en  hort. 
Die  jonghere  en  mach  niet  wesen 
Boven  sinen  meester,   alse  wijt  lesen. 

45  Dat  hi  in   die   scole  hort 
Sal  hi  thuus  vertellen  vort, 
Ende  dicken  in  sijn  herte  bevaen, 
So  ne  maecht  hem  niet  ontgaen. 
So  en  slacht  hi  niet,  weet  wel  dat, 

50  Den  sacke  die  heeft  een  gat, 
Die   onder  en  houdet  niet 
Watmer  van  boven  inghiet. 
Men  moet  pinen  ende  arbeiden, 
Ende  die  tijt  met  neerenste  beleiden; 

55  Want    roekelooshede,    dats   waer, 
Es  ene  stiefmoeder  harde  zwaer, 
Ende  neerstichede,  alsic  bevroede, 
Die  es  moeder  van  allen  goede. 
Met  arbeiden  mach  men  comen 

60  Te  groter  eeren  ende  te  vromen; 
Ende  der  ledichede 
Can  volghen  alle  onsalichede. 
Die  studeren  wil,  dat  hi  siet 
Ne  sal  hi  haestelike  liden  niet, 

65  Maer  met  staden  so  sal  hi 
Grondeeren  wat  gescrifte  si, 
Ende  na  der  waerheit  dat  verstaen. 
Die  scrifture  heeft  bevaen 
In  woerden  die  ewangelie  al; 

70  Mer  weet  wel  dat  men  en  sal 
Op  die  woerde  niet  studeren, 
Mer  men  sal  wijslike  gronderen 
Dat  morch  van  der  redelijcheit, 
Die  oec  in  den  worden  leit. 

75  Also  die  ziele,  dat  ghi  weet  dat, 
In  den  lichame  es  ghesat, 
Also  es  die  sin  van  der  scrifturen, 
Boven  al  der  woerde  ruren. 
Paulus  doet  ons  verstaen, 

80  ,,Die  lettere  can  doot  slaen, 

Ende  die  gheest  can  levende  maken." 
Nu  hort  tbediet  van  deser  saken; 
Grote   clerke;   weet  dat  wale, 
Die  hem  funderen  alte  male 

85  Op  die  lettere  ende  op  die  wort, 
Om   scone  te  vertreckene  voert, 
Verheffen  hem  in  haren   sin, 
Ende  doden  haer  siele  daer  in; 
Mer  die  haer  ziele  minghen 

90  Met   der  heiligher  leeringhen, 
Die  de  lettre  uutgheven, 
Dat  maect  in  hem  een  leven. 
Dan  wercter  die  heilige  geest  inne 
Ende  vulmaect   die   Gods  minne. 

95  Die  Joden,  wildijt  weten, 

Hebben  bibelen  ende  propheten, 
Maer  si  verstaen  die  lettere  bloet: 
Daer  om  slaen  si  hare  siele  doot. 
Die  lettere  ne  zoude  doghen  niet, 
100  Ne  dade  die  sin  diemer  ute  tiet: 
Aldus  sullen  si  hem  bekeeren 
Studente,    die   willen   leeren. 

Wat  scolicren  toebehoert. 

Scolieren  sullen  stille  wesen 
Ende  gherne  studeeren  ende  lesen, 
Ende  haren   sin  bedwinghen 
Van  onnutter  wandelinghen; 
5  Want  die  den  sin  lude  ende  stille 
Tallen  dingen  gheven  wille, 
Moet  van  al  te  min  ontfaen. 
Een  scolier,  al  sonder  waen, 
Die  sal  hem  altoes  bekeren 

10  Ter  nutteliker  leeren, 

Ende   hebben   sulke   boeke 
Daer  hi  wijsheit  in  besoeke, 
Ende  int  cleene  eerst  beghinnen, 
Ende  emmervort  mee  ghewinnen. 

15  Die  een  huus  wel  maken  sal, 
Hi  leget  tfundament  vor  al. 
So  dat  fundament  starker  es, 
So  men  daer  op,   des  sijt  ghewes, 
Maken  mach  zwaerder  last, 

20  Ende  so  es  dat  huus  dan  vast; 

Also   moeten   die  kindere 

Eerst   leeren   dat   mindre, 

Ende  daer  naer  hem  ten  meere  gheven. 

Dan  es  hare  conste  beseven 

25  Ende  ute  eenen  wortele  gheporret, 
Die  nemmermeer  en  verdorret. 
Men  gaet  rechter,   dats  waereit, 
Den  wech  op  tslichte  *)  lant  geleit, 
Dan  men  op  dat  hoghe  trede 

30  Ende  dan  van  boven  neder  glede: 
Dit  staet  ghescreven  in  Decreten. 
Paulus  doet  ons  oec  weten: 
,,Sonder  leedre  ne  gaet  te  geenre  stont 
Den  wech,  die  u  niet  es  cont." 

35  Oec  spreect  dit  een  wijs  here, 
Dat  hi  vallet  al  te  zeere 
Die  hem  selven  te  vliegen  geeft 
Eer  hi  vlogel  of  plumen  heeft. 
Vor  uwen  meester  telker  stede 

40  Weest  sober  ende  stille  mede, 
Ende  uwen  sin  saltu  altoes  keren 
Om  sijn  spreken  ende  leeren, 
Ende  neven  hem  en  wilt  niet  gaen, 
Maer  weest  hem  altoos  onderdaen; 

45  Ende  hem  en  saltu  begripen  niet, 
Wat  ghi  an  hem  hort  of  siet; 
Want  gheen  jonghere  mach  wesen 
Boven  zinen  meester,  alse  wi  lesen. 
Die  jongere  sal  den  meester  minnen, 
50  So  sal  hi  vele  te  bat  versinnen 
Die  leeringhe  ende  verstaen, 
Die  ute  sijns  meesters  monde  gaen; 
Maer  heeft  hi  den  meester  leet, 
Te  min  het  hem  in  therte  gheet. 

55  Alse  die  meester  lesen  wille, 
Sal   die  jonghere   zwighen   stille, 
Ende   sine  herte  setten  vort 
Te  onthoudene  dat  hi  daer  hort; 
Want  van  zwighene  ende  sprekene  is  tijt 

60  Elc  te  sinen  poente,  des  seker  sijt, 

x)  Hs.  lichte. 

Also  ons  Salemoen  seit. 

Men  sal  eerst  leeren  die  waereit 

Swighende  ende  daer  naer 

Die  wort  prediken  openbaer. 
65  Men  sal  zwighen  ende  horen, 

Ende  daer  toe  leveren  die  oren; 

Want  die  leerer  seit  node  sine  wort 

Daer  mense  niet  gherne  ne  hort; 

Maer  alsi  siet  dat  die  scolieren 
70  Sine  wort  merken  ende  begheren, 

So  leest  hi  te  bet,  alsic  eer  seide; 

Dits  scolieren  eere  ende  bate  mede. 

Scoliere   die   ter  scolen   gaet 

Ende  niet  onthout  dat  hi  verstaet, 
75  Slacht  den  sacke,  die  heeft  een  gat, 

Ende  die  ne  onthout  dit  ho  dat. 

Men  sal  neerstelike  studeeren, 

Ende  met  staden  dat  gronderen, 

Ende  den  sin  der  waerheit  verstaen, 
80  Eer  men  vort  in  den  text  sal  gaen. 

Ghene  ghenouchte  suldi  ontfaen 

In  die  scone  worde  sonder  waen, 

Verchiert  alset  bloemen  waren. 

Maer  ghi  sult  soeken  twaren 
85  Den  sin  ende  sine  virtuut, 

Ende   daer  tmorch   sughen  uut. 

Alse   die   siele,   des   sijt  ghewes, 

Boven   den   lichame   es, 

Also   es  meer  no   min 
90  Boven  die  lettere  den  sin, 

Also  men  daer  vint  gescreven: 

,,Die  lettre  doot,  die  gheest  doet  leven." 
Die  alle  die  loye,  die  moghen  wesen, 

Buten  boeke  conste  lesen, 
95  En  wisti  niet  den  sin  daer  af, 

Het  en  doochde  hem  niet  een  caf. 

Alse   ghi  twifelt,   vraghet  dan, 

So  doedi  alse  die  wise  man. 

En  rouke  u  hoe  cleene  hi  si, 
100  Of  hoe  jonc  of  so  mate  daer  bi, 

Emmer  vraghet,   nacht  ende   dach, 

Hem  die  u  berechten  mach. 

Ghine  sult  den  man  anesien  twint, 

Maer  dat  hi  u  leert,   dat  mint. 
105  Alse   ghi  vor  den  meester  hort, 

Suldi  sijn  al  onghestort, 

Ende  al  ute  uwer  herten  setten 

Dat  u  ant  verstaen  mach  letten; 

Ende  bedinken  u  te  voren, 
110  Dat  ghi  niet  ne  sult  horen 

Van  uwer  lessen  int  ghevouch 

Meer  dan  ghijs  hebt  ghenouch. 

Ghi  sult  vraghen  altoes  met 

Die  dinc,   die  ghi  niet  en  wet, 
115  Den    genen,    die    de   waerheit   weten, 

Ende   dat  onthouden  zonder  vergheten. 

Ende   dat  altoes   leren   vort 

Den  genen  diet  gherne  hort. 

Dese  drie  doen  zonder  waen 
120  Den  scolier  boven  den  meester  gaen. 

Van  uwer  conste,  wats  ghesciet, 

Ne  suldi  u  selven  prisen  niet; 

Want  lof  ende  prijs  in  eygenen  mont 

Wert  onsuver  talre  stont. 
125  Die  hem   selven  vroet   segghen 

Sal  men  metten  sotten  legghen. 

Die  een  meester  wille  wesen, 

Wachte  hem  wel  van  desen, 

Ende  sie  dat  hi  hebbe  spade  ende  vroe 
130  Dat  enen  meester  behort  toe, 

Ende  hem  niet  en  neme  die  name, 

Daer  hi  af  ontfaet  blame, 

Ende  en  soeke  eere  no  stede, 

Daer  hi  valt  in  blamen  mede. 
135  Hets  menich  goed  clerc,   diet  besochte, 

Die  tenen  meester  niet  ne  dochte. 

Sulc  goeden  monc  men  oec  vint, 

Die  teenen  abt  ne  doghet  twint. 

Een  meester  sal  sijn  betame, 
140  Besceden  ende  oec  eersame, 

Ende  wel  sijn  ghefondeert 

In  die  dinc  die  hi  voert  leert; 

Erachtich  in  allen  saken, 

Ende  van  eenre  scoonre  spraken. 
145  Men  sal  studeeren  al  met  staden 

Ende  den  sin  niet  te  zere  verladen: 

Wat  men  sonder  mate  doet 

Dat  valt  gherne  onder  voet; 

Maer  dat  men  met  maten  past 
150  Es  ghestade  ende  vast; 

Want  oeffeninghe,   weet  al  bloet, 

Die  men  met  neerste  doet  te  groet, 

Doet  sin  ende  nature  verteren, 

Ende  sonderlinghe  dat  studeren; 
155  Want  een  wijs  man  ons  dat  seit, 

Dat  in  middel  leit  die  salicheit. 

Een  ander  wijs  man  dat  seghet, 

Dat  die  cracht  in  middel  leghet. 
Dat  derde  punt,  dat  ghi  dat  wet, 
160  Daer  men  den  sin  mach  rusten  met 

Ende  in  punte  bringhen  weder: 

Men  sal  den  boec  leggen  neder, 

Ende  yet  anders  gaen  werken, 

Daer  die  sin  bi  mach  ghesterken, 
165  Of  erghent  gaen  spacieren  I), 

Dat  die  sinne  mogen  sijn  te  vreden. 

Onder  andre  dinghe  sijn  twee  saken, 

Die  den  meester  connen  maken, 

Hine  mochte  anders  niet  fijn 
170  Van  siere  conste  meester  sijn: 

Deen  is  wille,  sijt  des  vroet, 

Ende  conste  es  dander  dat  men  hebben  moet. 

Ist  so,  dat  ghi  dan  u  leeren 

Ter  clergien  wilt  bekeeren, 
175  So  moghedi  met  vier  saken 

Uwen  sin  gheduerich  maken 


1)    Hoogst    waarschijnlijk    zijn    hier    een    paar    regels    uitgevallen. 

Ende  scerp  te  alsulken  dinghen: 
Deerste  is  met  neerster  meeningen; 
Dander  dat  is,  sonder  waen, 

180  Neerstelike   lesen   ende    dat   verstaen; 
Terde  is  dat  ment  sal 
Int  herte  wel  vesten  al. 
Tvierde  is,  alse  seit  die  lesse, 
Dat  men  in  die  ghedinkenisse 

185  Die  dinc  dicken  sal  overslaen, 

Sone  maecht  soe  lichte  niet  ontgaen. 
Die  in  scolen  willen  lesen 
Sullen  sachte  ende  eersam  wesen, 
Ende  oetmoet  hebben  daer  toe  met, 

190  Van  quaden  wille  ombesmet, 

Ende  laten  des  vleeschs  welichede, 
Ende  scuwen  alle   dorperhede; 
Ende  dat  hi  hem  daer  toe  keert, 
Dat  hi  van  al  gherne  leert, 

195  Ende  hem  te  verheffen  niet 

Van  siere  conste,  wats  ghesciet. 
Die  aldus  is  gheordineert, 
Dat  hi  andere  instrueert 
Ende  berecht  van  allen  vragen, 

200  En  salt  siere  wijsheit  niet  andragen, 
Maer  Gode  danken  diet  hem  gaf, 
Daer  alle  wijsheit  coemt  af; 
Daer  na  den  genen  oec  alsoe 
Van  wien  dat  het  quam  toe. 

205      Drierande  oetmoedicheit 

Sal  hi  hebben  die  ten  studiën  leit: 
Deerste  is,  hoe  dat  vert, 
Dat  hi  ghene  sciencie  onwert 
Noch  scrifture  hebben  en  sal; 

210  Want  die  scrifturen  sijn  al 
Ghemaect  om  onse  leere, 
Seneca  seit,  die  wise  heere: 
,,Dune  souds  niemens  onwijsheit 
Versmaden  noch  hebben  leit; 

215  Want  an  beede  mach  men  leeren, 
Diet  te  rechte  wil  bekeren. 

Arech  connen  hort  toe  den  vroeden, 

Om  dat  siere  hem  voren  moghen  hoeden, 

Ende  sullent  scuwen  ende  vlien, 
220  Ende  altoes  na  die  doghet  tien". 

Dander  es  dat  scolieren 

An  wien  si  leren  hem  niet  sconfieren, 

Weder  hi  si  sot  of  vroet; 

Want  Seneca  die  maect  ons  vroet: 
225  ,,Hets  beter  cleene  dinc  studeren 

Dan  niet  in  ghere  wijs  leeren". 

Die  derde  wijsheit,  sijt  des  vroet, 

Alse  een  worden  is  clerc  goet, 

Dat  hi  dan  vro  ende  spade 
230  Ander  clerke  niet  versmade; 

Want  Seneca  seit  dit  wort: 

„Dat  ghi  cont  dat  leert  vort 

Omoedelike,  dat  radic  u, 

Den  ghenen  diet  beghert  an  u". 
235  Men  sal  den  sin  daer  toe  keren, 

Dat  men  altoes  gherne  sal  leren ; 

Nochtan  is  niement  dan 

Die  alle  dinc  gheleren  can. 

Oec  en  mach  die  memorie  niet 
240  Al  onthouden  dat  men  siet. 

Tloy  seit:   ,,Alle  dinc  ghedinken 

Ende  onthouden  sonder  winken, 

Is  bet  godlijc  dan  menschelijc". 

Oude  recht  seit  oec  desghelijc: 
245  ,,Die  vele  wil  weten, 

Ende  des  niet  te  myn  vergheten, 

Sal  altoes  leeren,  des  sijt  gewes, 

Alst  point  ende  tijt  is; 

Ende  soe  wie  des  niet  en  doet, 
250  Is  meer  dwaes  dan  vroet. 

Gheen  sin  sal  ledich  staen, 

Maer  in  ledicheden  vortgaen". 

Seneca  seit,  die  vroede  man: 

,,Die  niet  leert,  vergheet  dat  hi  can". 
255  Ende  hi  seit  oec,  dat  men  sal 

An  eiken  leren  overal; 

Want  dien.  alle  de  liede  gheven 
Wert  in  rijcheden  saen  verheven. 
Wie  dat  te  leerne  niet  verstaet, 

2Óo  Ende   onwerdelike  dat  versmaet, 
Weet  dat  hi  tduvels  kint  bet  si 
Dan  ons  heren  Jhesu  Christi. 
Een  wijs  man  sprect  dus  hier  ave: 
„Had  ie  enen  voet  in  den  grave, 

265  Nochtan  soudic  willen  leren, 
Daer  coemt  af  soe  vele  eeren". 
Hets  vele  beter  gheleert  min, 
Ende  dat  onthouden  in  den  sin, 
Dan  men  vele  leeren  wilde, 

270  Ende  dies  luttel  of  niet  onthilde. 
Ledechede  brect  die  sinne 
Ende  brinct  ydelheit  daer  inne, 
Ende  nerestichede  sonder  letten 
Cannen  weder  te  punte  setten. 

275  Tullius  seit  oec  daer  toe: 

,,Dat  ie  sdaghes  hore  of  doe, 
Dies  ghedinkic  des  avonts  al, 
Eer  mi  die  slaep  comen  sal". 
Die  wise  Seneca  die  seit: 

280  ,,Mine  leet  nie  dach  in  ydelheit, 
Want  oeffeninghe  des  arbeids  can 
Goeden  sin  maken  in  den  man". 
Goede  scolieren  sullen  sijn 
Nerstich  alse  een  zwijn, 

285  Dat  des  morghens  utegaet 

Ende  al  den  dach  soect  sijn  aet 
Sonder  ruste,  dats  waer; 
Ende  altoes  leeren  hier  ende  daer. 
Dus  sullen  clerke  sijn  die  leren, 

290  Die  hem  ter  wijsheit  willen  keren. 


AANTEEKENINGEN 


BI.  2,  vs.  21.  Verwijs  wilde  in  de  plaats  van  olive  met 
de  varr.  olie  lezen.  De  bedoeling  van  den  tekst  zal  echter 
wel  zijn  olijfhonich;  zie  Bonebakker,  aant.  bl.  26,  waar 
uit  het  Ndl.  Wdb.  wordt  aangehaald  Dodonaeus,  1483a: 
Olijfhonich  vloeydt  wtten  ghemeynen  olijfboom  te  weten 
wi  de  schorsse  ende  wt  de  ongesauten  olijve. 

Bl.  3,  vs.  69.  Bonebakker  wil  onder  een  breidel  hier 
een  gebit  verstaan,  in  welken  zin  het  woord  ook  elders 
en  in  het  Mhd.  voorkomt.  Blijkens  het  vervolg  is  deze 
breidel  gesmeed,  wat  echter  ook  in  't  algemeen  bewerkt 
kan  beteekenen.  Vgl.  mnl.  smit,  timmerman. 

Bl.  4,  vs.  104  beteekent:  bij  het  op  zijn  schedel 
groeiend  haar. 

Bl.  5,  vs.  127:  spele  =  te  spele,  tspele,  vroolijk. 

Bl.  5,  vs.  140.  Over  het  assoneerend  rijm  groet:  goec 
zie  Bonebakker,  aant.  bl.  30. 

Bl.  6,  vs.  169.  De  bedoeling  van  deze  regels  is:  „Om 
hetgeen  God  laat  geschieden  (d.i.  omdat  God  dit  laat 
geschieden)  en  (omdat)  mijn  reis  vertraagd  (is),  ga  ik 
niet  van  hier  ..."  Zie  Bonebakker,  aant.  bl.  31. 

Bl.  7,  vs.  183.  De  beteekenis  is:  „Aanstonds  zagen 
zij  een  lichtschijn:  gelijk  twee  vurige  hoornen  brandde 
en  glansde  het  daarin"  (Bonebakker,  aant.  bl.  31). 

Bl.  7,  vs.  200.  De  beteekenis  is:  ,,Maak  mijn  leven 
niet  ongelukkig".  Brandaan  zou  het  niet  te  boven 
komen,  als  hij  aan  den  duivel  een  monnik  moest  ver- 
liezen (Bonebakker,  aant.  bl.  31). 

Bl.  8,  vs.  228  vlgg.  beteekenen:  „Hij  had  een  zwaar 
vrachtje  aan  den  monnik,  en  de  weg  viel  hem  zeer  lang, 
terwijl  de  monnik  op  zijn  nek  al  maar  litaniën  zat  te 
zingen;  —  door  dik  en  dun,  tot  waar  hij  den  monnik 
moest  heen  brengen;  (daar  deed  hij  een  aanval)  op  het 

schip  en  wierp  hem  (den  breideldief)  met  geweld  in  het 
want,  zoodat  zij  het  allen  hoorden". 

BI.  10,  vs.  309  vlgg.  beteekenen:  ,,Ik  ben  tegen  u 
niet  opgewassen.  Omdat  gij  steeds  zooveel  studeert  (en) 
omdat  uw  gebed  oprecht  is,  wil  God  u  niets  weigeren, 
dat  gij  het  aanstonds  genieten  zult"  (Bonebakker, 
aant.  bl.  35). 

BI.  10,  vs.  314  beteekent:  Verveelt  het  u  nog  niet 
uit  te  zijn  op  mijn  leed  ? 

Bl.  15,  vs.  97:  De  zin  is:  Wel  moet  het  eene  zaak 
van  gewicht  zijn,  die  u  op  zulk  een  uur  tot  mij  brengt; 
ik  hoop,  dat  gij  een  zvettige  reden,  een  geldig  excuus 
voor  uw  bezoek  zult  hebben. 

Bl.  18,  vs.  220.  Voor  dezen  regel  vgl.  Verdam, 
Theophilus,  bl.  31  vlgg. 

Bl.  22,  vs.  388.  S onder  keer  wordt  in  het  Mnl.  Wdb. 
III,  1260  verklaard  door  zonder  koers,  zonder  bestuur 
over  zich  zelvcn.  Het  in  vs.  389  voorkomende  zvant 
beteekent  zoodat. 

Bl.  23,  vs.  14.     Zie  Tijdschrift,  XXX,  241. 

Bl.  25,  vs.  67.  Onghedwelte  is  vermoedelijk  een  bijw. 
met  de  bet.  zonder  ophouden.   Zie  verder  Mnl.    Wdb. 

V,  545- 

Bl.  25,  vs.  93.  Verdam  wil  lezen:  daer  (wanneer) 
hem  (den  duivelen)  die  siele  pijnt  tonsculene.  Zie  Mnl. 
Wdb.  V,  1222. 

Bl.  37,  vs.  26.     Tzvitte,  de  witte  staar. 

Bl.  55,  vs.  259.  Tileke  tharcn  npgangc  beteekent 
's  morgens  vroeg. 

Bl.  62,  vs.  13  vlgg.  Zie  Brief  aan  de  Galatiërs,  V,  24. 

Bl.  67,  vs.  213.  De  bedoeling  van  deze  regels  is: 
,,  Indien  gij  opziet  tegen  de  verzorging  van  dit  groot 
gezin,  vergenoeg  u  dan  met  den  dienst  van  één  Heer". 

Bl.  68,  vs.  253  vlgg.  Deze  regels  beteekenen:  Voor 
iemand,  die  met  haar  (de  vrouivcn)  omgaat,  tenzij  het 
een  man  van  beproefde  geestkracht  is,  is  het  evenmin 
mogelijk  onbevlekt  te  wandelen,  als  het  voor  iemand 
mogelijk  is  om  barrevoets  door  een  heeten  gloed  te 
gaan  zonder  zich  te  wonden. 

Bl.  68,  vs.  266.     Kennen  =  willen  kennen.  Vgl.  ndL 

ik  ken  jou  niet.  In  vers  268  beteekent  lesen  opnemen. 

BI.  71,  vs.  44.  Met-den  hogen  loen  wordt  de  hemel- 
vreugde bedoeld.  Zie  Mnl.  Wdb.  IV,  769. 

BI.  y2,  vs.  68.  Maecte  claer  =  liet  hem  als  zoodanig 
uitroepen. 

BI.  J2.  De  in  de  noot  genoemde  regels,  die  in 
vs.  133 — 134  terugkeeren,  moeten  wellicht  worden 
verworpen. 

BI.  81,  vs.  18 — 19.  Deze  regels  beteekenen:  die  vooral 
over  hem,  zijne  besluiten,  daden  handelt.  Zie  Mnl.  Wdb. 

n,  4*5- 

BI.  83,  vs.  9.  Het  bijv.  naamv.  gier  moet  hier  wild, 
Woest  beteekenen. 

BI.  87,  vs.  15  beteekent:  En  laat  hem  volstrekt  niet 
zich  weder  verheffen.  Late  =  late  hine. 

BI.  87,  vs.  21.  Hi  maghes  volghen  =  dan  moet  hij, 
dan  zal  hij  verstandig  doen  dien  raad  te  volgen. 

BI.  88,  vs.  47  beteekent:  Dat  is  de  grootste  ramp 
voor  een  heer. 

BI.  91,  vs.  156  beteekent:  de  uitgaven,  die  overal 
voor  het  land  noodig  zijn.  Zie  Mnl.  Wdb.  III,  1969. 

BI.  91,  vs.  158.  Des  riken  orbare  =  de  opbrengst  van 
het  rijk. 

BI  93.  Voor  der  Kerken  Claghe  en  Van  den  Lande 
van  Oversee  raadplege  men  de  uitgaaf  van  Verdam  en 
Leendertz.  Voor  de  eerste  strophe  van  ,,Der  Kerken 
Claghe"  zie  ook  L.  C.  Michels  in  Tijdschrift  voor  Taal 
en  Letteren  X,  18. 

BI.  in,  vs.  126.  Er  bestaat  geen  voldoende  reden 
om  de  lezing  ,ho e cawelcn  voor  bedorven  te  houden.  Zie 
Tijdschr.  XVIII,  238. 

BI.  123,  vs.  618.  Voor  de  ontwikkeling  van  een 
vrouw,  wapen  uit  den  verkeerd  begrepen  plur.  die 
wapen  zie  Van  Heiten,  Vondel* s  Taal  §  65  opm.  2  en 
bl.  172  aldaar. 

BI.  130,  vs.  68:  Se  is  hier  ace.  plur.;  swerde  is  het 
onderwerp. 

Bl.  133,  vs.  153  beteekent:  Want  ware  het,  dat  zij  mij 
wegvoerden. 

BI.  141,  vs.  150.  Vgl.  voor  deze  twee  regels  Hooft's 
Gedichten  II,  232  vs.  388. 

BI.  142,  vs.  170.  Deze  regel  beteekent:  Dat  moest 
je  eens  probeeren ! 

BI.  143,  vs.  225  beteekent:  Hij  hoopte  op  eene 
spoedige  verandering  ten  goede. 

BI.  146,  vs.  360  vlgg.  Zie  voor  deze  toespeling  op  het 
verhaal  van  Salomon  en  Marculfus  bl.   169 — 172. 

BI.   159,  vs.  /2.     Hl  is  de  bezitter  van  het  kasteel. 

Bl.  180,  vs.  in.  Vgl.  fr.  d'irc  la  rage  de  qqn.,  dire 
tout  Ie  mal  possible. 

Bl.  191 — 203.  Waar  de  tekst  der  Bloeml.  niet  met 
dien  van  Blommaert  overeenkomt,  zijn  de  varianten 
gevolgd,  door  hem  bl.  149  vlgg.  en  bij  Jacobs  mede- 
gedeeld. 

Bl.193,  vs.  109  wil  zeggen:  Zij  dienen  de  Communie 
toe  om  er  geld  van  te  trekken.  Zie  Mnl.  Wdb.  II,  2008. 

Bl.  194,  vs.  131.  Ghelt  heeft  hier  de  beteekenis  van 
rente. 

Bl.  194,  vs.  146  vlgg.  beteekenen:  Hij  die  het  geld 
uitleent  krijgt  daarvoor  het  bezit  van  goederen,  en  wel 
nota  bene  het  geheele  genot  of  gebruik  van  het  goed 
voor  het  weinigje  dat  er  aan  de  (betaling  der)  rente 
van  het  (geleende)  geld  mocht  te  kort  komen.  Overschot 
—  de  nog  te  betalen  overblijvende  of  overschietende 
som. 

Bl.  195,  vs.  159  wordt  met  van  achte  12V2  %  en  met 
van  viven  20  %',  bedoeld.  Zie  Mnl.  Wdb.  V,  248. 

Bl.  196,  vs.  218.  Op  ketel  beteekent  op  straffe  van 
de  ketel,  d.  i.  van  in  een  ketel  met  kokend  water  te 
worden  gehangen;  zie  Mnl.   Wdb.   III,   1403. 

Bl.  196,  vs.  238.  Tgemeene  bet  =  tgemeene  gebet. 
Vgl.  Matthijssen  141,  31:  Ende  waer  hi  es  so  onghe- 
nadich,  dat  hij  tghemeen  ghebet  teghen  hem  heeft,  die 
is  seer  ghevreest  mit  hude  ende  hare  ter  verdomenisse 
te  varen. 

Bl.  197,  vs.  275.  Dijnt  het  =  zet  het  uit.  Vgl.  het 
fri.  dine,  uitzetten. 

Bl.  198,  vs.  301.  Woekers  quader  =  nog  erger  dan 
woeker. 

BI.  198,  vs.  306.  Ridcn  heeft  hier  nog  de  oorspr. 
beteekenis  van  gaan.  De  zin  is:  „Zij  mogen  wel  tot 
dezen  graad  der  hoofdzonde,  de  „gierigheid",  gebracht 
of  gerekend  worden";  Mnl.   Wdb.  V,   1346. 

BI.  202,  vs.  454.  Soe  leerent  =  laten  zij  het  dan 
leeren.  Zie  Stoett,  Synt.  §  $b. 

BI.  205,  vs.  78.  Het  znw.  vuren  beteekent  hier  waar- 
schijnlijk uitdrukking :  zooveel  gaat  de  geest  boven  de 
letter  der  woorden.  De  var.  heeft:  mer  die  worde  sïjnt 
diene  (den  zin)  rueren  (te  weeg  brengen?).  Zie  Mnl. 
Wdb.  V,  1547. 

BI.  207,  vs.  27.  Rechter  =  geleidelijker.  Voor  tslichte, 
het  effene,  zie  Mnl.   Wdb.  IV,  465;  VII,  1242. 

BI.  212,  vs.  241.  Het  Mnl.  Wdb.  IV,  732  zegt  aan- 
gaande Tloy :  „Meestal  wordt  dat  (die)  loy  gebruikt 
als  eene  onbepaalde  aanduiding  der  wetboeken,  waarin 
het  wereldlijk  recht  wordt  omschreven;  het  staat  dan 
tegenover  decrete  en  decretale,  die  het  geeste- 
lijk recht  beschrijven.  Wanneer  er  bij  een  dichter  als 
aanwijzing  der  bron  gevonden  wordt  „dat  loy  seit", 
wordt  daar  meermalen  weinig  meer  onder  verstaan  dan 
„in  de  rechtsboeken  (of  ook  in  eene  ruimere  opvatting, 
wanneer  er  iets  wordt  gezegd  van  algemeen  zedelijke 
strekking,  en  niet  van  strikt  juridischen  aard),  in  de 
boeken  kan  men  lezen". 

BI.  212,  vs.  246.  Men  zou  verwachten:  Ende  des  niet 
te  veel  vergheten. 

BI.  212,  vs.  252.  Verdam  wil  hier  lezen:  Maer  in 
besicheden  vortgaen.  Zie  Mnl.   Wdb.  IV,  247. 


Verwijs,  E. 
Bloemlezing  uit  . . . 

